
КРЕМЛЬ ЙЫЛДЫЗЛАРЫ 


рор Ҹә амут чобан пек чокъ йыл яшагъан. О 
$ къадар чокъ йыл ки, гъалиба ер юзюнинъ не 
заман яратылгъаныны да биле. 

Чобан пек яман къартайгъан. О, байгъа 
чалышкъан. Байнынъ къою чокъ амма, адале- 
ти аз, бельки де ич ёкъ. 

Байда иш чокъ. Къойлар сюрюнен, амма чобан бир`озю. 
Чобанны бай ярамай беслей. «Къырларда кунеш бол, 
кунешнен кечин, чобаным», дей. Дей де, чобанны мыскъыл- 
лай. Заваллы чобан шай этиб кунешнен кечине. Бай- 
нынъ иши чокъ амма, адалети аз. Бельки де ич ёкъ. 
Чобан къартнынъ къартийи де бар, амма балалары ёкъ. 

Бунынъ олыб кечкени чокъдан. Къарт чобан джайлав- 
гъа кете, къой бакъа. Къойлар орюшлерге тырмаша ве 
манърашалар. Къарт чобан оларны арашлырыб юре. Джай- 
лавда къарт чобаннынъ омрю агъыр кече. Кунешнинъ 
сыджагъындан Мамут къартнынъ териси чатлай, чатлакълар- 
дан чыкъкъан къан тамчы-тамчы ерге тісше. Топракъ, къан- 
ны къабул этиб, багърына синъдире. Топракъ да бир ана: 
дыр! О, къарт чобаннынъ къаныны юрегине чекиб ала да, 
къандан дюльбер-дюльбер къырмызы ташчыкълар ясай. 

Къартнынъ бир досту бар: сабанджы Амза. О да байгъа 
алыша. Байнынъ топрагъы чокъ амма, юреги ёкъ. Бай 
онъа да аш бермей. «Чёльнинъ авасы яхшы, аванен кечин», 

дей. Дей де, сабанджыны мыскъыллай. Шай этиб заваллы 
сабанджы аванен кечине. 

Амза топракъда чокъ чалышкъан, чокъ терлеген, чокъ 
агълагъан. Юзюнден тер, козьлеринден яш тамлагъан, 
бу тамлалар ерни сылаткъанлар. Топракъ да бир анадыр! 
О, эм терни, эм козь яшларыны багъырына синъдире де, 
олардан эльмаз киби къавий демир япа. 

Инсанларгъа не керек оладжагъыны топракъ яхшы 
бильген. 

Къартлар олюмге азырлангъанда Амзанен Мамутнынъ 
къартийлери эки бала догъуралар. Адларыны Адалет ве 
Бахт къоялар. Бири адалетли, къуветли; экинджиси—бахглы, 
къуванчлы ола. Бай буны эшиткенинен, козьлерини акъай- 
тыб, Э-э! — дей. 

Балалар тез оселер. Осал кишилер оларны ольдюрмеге 
къарар берелер. Я къуветни насыл ольдюрирсинъ? Оларны 
зиндан бир къобагъа сакъламагъа къарар берелер. Къувет 
ве Адалетни, Бахт ве Къуванчны халкъдан сакъламагъа 
къарар берелер. Я Адалетни сакълаб олурсынъмы? 

Вакъыт кече. Куньлерден бир кунь керчекден инсан- 
лар келе де, айдынъыз Къувет ве Адалетии, Бахт ве Къу- 
ванчны зиндандан чыкъарыб йиберейик, дейлер. Барсын, 
ер юзюнде юрсюнлер, дейлер. Иште бундан сопъ Къувет 
ве Адалет, Бахт ве Къуванч ер юзюнле юрюб башлайлар. 
Бундан сонъ инсанлар топракъкъа айталар: сенинъ юзюнъ- 
ни алай писликден темизледик, темиз-пак этдик, дейлер. 
Айт, топракъ, энди сен инсанларгъа не берирсинъ? — дей- 
лер. Топракъ озь багъырыны ача да: иште зенгин хазине- 
лер, оларны менден ал да, файдаланынъыз, — дей. 

Топракъ инсанларгъа къатты демир бере. Бу демирден 
инсанлар машина япалар. Ер юзюне бир даа тер тамлама- 
сын, барсын балабан машиналар ишлесин, дейлер. Иште 
инсанлар чёллерде юрген машиналарны япалар. Сонъ, 
буюк адамлар, бутюн топракъларгъа бизим топрагъымызныпъ 
недай темиз-пак ве аджаиб олгъаныны косьтермек керек, 
дейлер. Энъ юксек къырда отурсанъ биле, оны корьмек 
мумкюн олсун. Энъ чукъур дереде булунсанъ биле, оны 
корьмек мумкюн олсун. Дюньяда яшагъан бутюн инсан- 
лар бу топракъда, бизим топракъда яшамакънынъ пе къадар 
арув экенини корюб бильсинлер. 

Инсанлар топракъдан сорайлар: биз бутюн дюньягъа 
нур сачмакъ истеймиз, оны насыл япайыкъ? — дейлер. 

Топракъ кене багъырыны ача да, инсанларгъа аджаиб 
дюльберликде къырмызы ташчыкълар бере. 

Бу ташчыкълар къайнаб тургъан къандан, Мамут къарт: 
нынъ къанындан ве онынъ киби юзь бинълернен Мамутнынл, 
къанындан асыл олгъан. Инсанлар бу ташчыкълардан йыл: 
дызлар ясагъан ве оларны энъ юксек бир ерге аскъанлар. 
Къаерден къарама, бу йылдызларны мытлакъ корерсинъ. 
Бизим бахт ве къуванч ичинде яшагъанымызны бутюн дюнь- 
ягъа косьтериб туралар. 

р топрагъы аджджы эди: авучынъа алыб, 
25 тилинъе тийсетсенъ, тилинъни якъа ташлай. эди. 
М р Ким билир, ничюн экен? 

{ ё Халкъ шойле дей. Топрагъымызгъа пек яман 
чокъ инсан къаны синъген, пек яман чокъ 
козь яшы тёкюльген, топрагъымыз ана шунынъ 


ичюн аджджы. 
Эй-эй, не дее билирсинъ, къан олгъан ерде козь яшы 


да олур. 

а мен де омюр сюрдим. Эки огълум бар эди. Мазаллы, 
сагълам, яш огъланчыкълар эдилер. Я омузлары? Олар- 
нынъ омузлары ян-янаша къоюлгъан эки адамнынъ омузы 
къадар кенъ эди. 

Яхшы, пек яхшы огъулларым бар эди. Ор топрагъында 
пек чокъ вакъытлар ишледилер. Топрагъымыз исе, чокъ 
къан тёкюльгенинден, озюни мешакъатлы дуя эди ве пек 
аз берекет бере эди. Инсанларгъа яшамасы пек къыйын эди. 

Лякин мен, эгер инсанлар топрагъымызны тузлан арын- 
дырсалар, берекетимиз онъ олур, деб тюшюне эдим. Огъул- 
ларым осюб етер, сонъ мен, оларнынъ кенъ омузлары 
артына сакълапыб, къаар-къасеветсиз яшарым, дей элим. 
Уфачыкъ. заиф бир къартийим де, даа нетюшюне билирим? 

Огъулларыма сагълам, шенъ-шерамет къызлар тапыб 
эвлендиририм, дей эдим. Къувансынлар, шенъленсинлер, 


б 


зенгинликнинъ кереги ёкъ. Бир де бир ерде айрым зенгин: 
лик бармы, онда темиз инсанлыкъ, темиз шенълик оламаз. 
Ойле зенгинлик козь яшындан догъар ве козь яшы догъурыр. 

Келинлерим манъа эки торунчыкъ догъурыр, деб та- 
савургъа дала эдим. Меним янъы башдан эки огълум олур, 
мен оларны бакъар, осьдюририм. Келинлериме исе, кулюк- 
дайын, эвинъизлен чыкъмай отургъанынъыз не? Кет, ойна, 
кезининъиз, дерим. Бу вакъыт бир торуным юкълагъан 
олур, экинджисине исе мен айнени йырларым: 


Ай -я, ай-я, айясы, 
Къачан тнер файдасы; 
Яз тиймесе, къыш тиер 
Бу баланынъ файдасы... 


Шай этиб, татлы-татлы тюшюнлжелерге дала эдим. 
Лякин мына бир кунь огъурсызлыкъ кельди. Эй-эй, дей- 
им, огъурсызлыкъны эвиме йибермем, оны огъуллары- 
ма якъын кетирмем. Кой .халкъы манъа айта: 

— Огъулларынъны сакъла, къартий! Коюмизге душман 
кельди. Огъулларымызны алыб, баба ве агъаларына къар- 
шы ёлламакъ истейлер. Оларнынъ бабалары, агъалары 
Тюрк валынынъ о тарафында, топрагъымызны татлы эте- 
джек адамлар арасына кетдилер. Душманлар, беязмыз, деб 
юрелер амма, бакъсанъ, озьлери копекден сасыҝ̆ълар 
пислер. 

— Ёкъ,— дейим мен,— огъулларымны душмангъа бер- 
мем, огъурсызлыкъ къолуна бермем! Заиф бир къартийчик 
олгъаныма бакъмасынлар. Къапуны вуджудымнен къапатыр 
да, багъырырым: | 

— Сизге не керек, мельунлар? — дерим.— Огъулла- 
рымны бермем, бермем! — дерим. 

Мына орталыкъкъа къаранлыкъ чёкди. Къапу ачылды. 
Бакъсам, беязлар келиб кирдилер, аякъларыны урыб-урыб 
багъырмагъа башладылар. 

— Огъулларынъны аладжакъмыз,— дейлер. 

Мен багъырам, агълайым: 

— Бермем, — дейим, — бермем! 

Бакъсам, огъулларым манъа ишарет эте ве къулагъыма 
фысылдайлар: 

— Агълама, апа, юрегинъни авучынъа чыкъарыб къой- 
ма, оны бу мельунларгъа косьтерме,— дейлер.— Олар- 
нынъ тюшюнгенлери чул тутмаз, биз эп бир олардан къачыб 

кетермиз. О тарафдаки, топрагъымызнынъ аджджысыны 
битпреджек адамларгъа къачыб кетермиз, — дейлер. 

Бу сёзлерни айтды да, кетдилер... А 

Гедже эди. Къаранлыкъ гедже эди. Мен бир озюм къал: 
дым. Эп багъырдым. Юрекден агълаб багъырдым. Лякин 
огъулларым къайтыб кельмедилер. Мен, юрек сесимни эши- 
тиб кельмеселер, бельки лампа ярыгъыны корюб келирлер, 
дедим де, геджелер бою эвимде лампа якъыб, беклеб тур- 
дым,— кельмедилер. 

Чокъ бекледим... Куньлерден бир кунь озюмизнииъки- 
лер кельдилер. Лякин мен огъулларымны оларнынъ ара- 
сында тапалмадым. | Р 

Куньлер, афталар, айлар акъар сувдай келиб кечди: 
лер. Топрагъымыз эп тазерди. Энди топрагъымыз огъул- 
ларымнынъ бою юксеклигинде экин осьдюриб башлады. 

Я чичеклер! Эвеллери мында юфкъа отлар, когетлер 
осе эди, тюслери де тыпкъы меним сачларым киби ап-акъ 
эди. Шимди исе, ана озюнъ бакъ, орталыкъ чичек ве ешил- 
ликнен къаплангъан! Ал, узь бир чичек де, такъ коксюнъеі 
Эгер сенинъ коксюнъ бир де бир вакъыт бала эмизген олса, 
бу чичек санъа шу сёзлерни айтыр: 

— Агълама, аначыгъым! Биз мында, бу азиз топракъда, 
акъикъат ичюн, татлы топракъ ичюн ятамыз. Бу чичек: 
лер бизим къанымыздан догъдылар. Энди аналар чокъдан- 
чокъ балалар, сагълам, бахтлы балалар догъурырлар. Олар 
сизлернинъ яшайышынъызны кунь-куньден даа гузеллеш- 
дирмек ичюн яшар ве куреширлер. Агълама, аначыгъым, 
агълама! 

Ҷичеклер мына шай дейлер. Мен агъламайым. Козь- 
леримден тыгъырыб тюшкен яшларгъа бакъманъыз. Мен 
агъламайым. Мен халкъ бахты ичюн ольген огъулларымны 
хатырлайым. Бакъынъыз, топрагъымызда не къадар огъул- 
лар пейда олды. Мен оларгъа бакъа да, къувапам: огъул- 
чыкъларым, тосунчыкъларым, къозучыкъларым, дейим. 

ДЖАНЛЫ ОЗЕН 


-эй, коюмизнинъ башына нелер келмеди? Булар- 
ны тильнен айтыб, къалемнен языб битирамаз- 
сЫнЪ... 

Мында душманлар олгъан вакъытда, бизим 
топрагъымыз аякъкъа котерилгенде, биз къарт- 
лар ве къартанайлар, эвлядларымызгъа: 

— Кетинъиз, айды кетинъиз, бизим еримизнинъ юзюни 
денъиштиреджек адамларгъа барынъыз, оларгъа къошу- 
лынъыз ве ярдым этинъиз, — дедик. — Биз сизге ярдым 
этермиз, — дедик. 

Бизим огъланларымыз дагъларгъа, орманларгъа чы- 
къыб кетдилер.Орманлар шувулдай, дерсинъ агълай эдилер. 
Коюмизде душман тура эди. Куньлер агъыр эди. Пек агъыр 
Эди 


Ябанджыларнынъ силя ве ашайтлары бар эди. Дагълар- 
да гизленген бизим огъланларнынъ исе не силялары, не 
де ашайтлары ёкъ эди. 

Биз, къартлар, элимизден кельгени къадар огъуллары- 
мызгъа ярдым этер эдик. Огьланларымыз ормапларда бош 
отурмай, чалыша, куреше эдилер. Ашайтдан пек замет чек- 
кенде, озенчикке къарай да: 

— Сен, озенчик, пек шенъсинъ, коюмизнинъ янындан 
кечиб кетесинъ. Сен бизимкилерге айт, бизде отьмек битди, 
дей эдилер. Озенчик де оларгъа: 

— Яхшы, айтырым,— деб ашагъы догъру акъыб кете 


эди. О, кой ичинден яваш-яваш акъыб кеткенде: 
— Къартлар, огъланларынъызныпъ отьмеги биткен, 


замет чекелер, — дей эди. . 
— Я биз оларгъа отьмекни насыл алыб кетермиз, ёл- 


ларны душман къапатды да? — деб сорай эдик. 


Озенчик: 
— Сиз, къартлар, къапуста япракълары алынъыз, олар- 


нынъ устюне отьмек салынъыз, о якъыны мен озюм бедже- 
ририм, — дей. 

Биз шай да япамыз. Озенчик, устьлеринде отьмек ол: 
гъан къапуста япракъларыны къыргъа къаршы алыб кете. 
Мен буны озь козюмнен корьдим, сен кульме, озенчик би- 
зим огъланларымызгъа ялынъыз отьмек дегиль, керек ол- 
гъан эр шейни ташыды. Куньлерден бир кунь озенчик 


бизге: 
— Сиз, къартлар, не къараб турасыз, огъулларынъыз- 


гъа силя керек, — деди. 

Бизлер, мадамки бизим огъулларымызгъа силя керек, бу 
силяны тапайыкъ да, огъулларымызгъа йиберейик, де- 
дик. Дедик де, силяны озенчикке теслим этдик. Озен- 
ҷик явашдан силяларны юкъары догъру акъызыб алыб 
кетди. Онда ялығъа ташлады. Огъулларымыз, силяланыб, 
еримизнинъ юзюни денъишдиреджек адамларгъа къошул- 
дылар. Къошулдылар да, бирликде душманны айдаб йибер- 
дилер. Иште бойле этиб огъулларымыз топрагъымызнынъ 
озюни бир тамам темизледилер ве койге къайтыб кельди- 
лер. Бутон къартларнынъ огъуллары къайтыб кельди. 
Ялынъыз меним огълум къайтыб кельмеди. Мен озенчикке 
къараб: 

— Я Асан къайда? — дейим. 

Озен индемей турды. Сонъ, явашдан манъа бир тери къал- 
пакъ алыб кельди. Къарасам, Асанчыгъымнынъ къалпагъы. 
Мен озенчикке: 

— Озенчик, огълумны не кетирмейсинъ, оны кетирмек 
о къадар зормы? — дейим. 

Озенчик огълумны да кетирди... Акъырын-акъырын 
кетирди де, тегиз бир ялыла къалдырды. Озю ёлунен 
акъыб кетди. 

Ялыгъа огълумнынъ аркъадашлары кельдилер. Асан- 
ны, огъулчыгъымны, чалгъынен комдюлер. Дженазеге бутюн 
джемаат топланды. А 

Мен чокъ яндым, чокъ агълалым. Лякин не чаре? Эй, 
огълум, сени эм орман, эм озен, эм де бутюн яхшы адамлар 
хатырлайлар. Сен, огълум, ич бир вакъыт ольмезсинъ, биз 
эпимиз сени хатырда тутармыз. 


ОРЬМЕ ЮЗЮК 


изим койде пек чокъ дюльбер яшлар ве къыз- 

У. лар бар. Корюле, аналарынынъ къарыны къувет- 

#, + ли олгъан, шунынъ ичюн балалары ла сагълам 

"Б ве дюльбер догъгъанлар. Бизлер, къартлар, олар- 
{ гъа бакъыб къуванамыз. 

Куньлерден бир кунь коюмизде худжур бир 
бала догъды: онынъ къулакълары солуб къалгъан яп- 
ракълар киби салынгъан, башы бир тарафына яптайыб къал- 
гъан, козьлери атылыб чыкъкъан, тишлери исе ирилей-уфакъ- 
лы олыб бир-бири ичине къарышыб къалгъан. Тени аякъла- 
рындан башына баргъандже юниен орьтюльгер. Аякълары 
кемер киби къыйыш, къоллары десенъ турна аякълары киби 
индже эдилер. О, ойле бир бешарет эди ки, койдеки халкъ 
бу бала ана къарыны догъургъан бир шейге Ошамай, дей. 
Бу баладан эм къоркъалар, эм оны севмейлер. Бала 
куньден куньге осе ве озюнинь къыйыш-къунгъыр 
аякъларынен кой бойлаб юре. 

О. зурна чалмакъны пек яхшы огренген. Лякин зурна 
чалгъанда, онъа бакъмайджакъсынъ, чет бир ерде туруб, 
ялынъыз динълеб отураджакъсынъ. Къызлар ойнамакъ 
истегенде, оны чагъыра ве: 

— Сен, бала, мынавы чалынынъ артына отур да, чала 
бер, юзюнъни корьсетиб бизлерни къоркъузма, — дей- 
лер. 

Заваллы яш шай да япа. Къызларгъа ачувланаджагъы 
кельмей, О, ялынъыз озюни аджыгъанларыны истей. 

Эй-эй, заваллы яшнынъ юрегини кимсе бильмей. Онынъ 
юреги теренге сакълы, бу юрек къайгъырмагъа да, сызла- 
магъа да, агъламагъа да биле, лякин оны анълагъан адам 
ёкъ. 

Куньлерден бир кунь бу яш озен ялысына келе. Бакъса 
не корьсюн, озен бойлаб эмен япрагъы яллай. Обу япракъ- 
ны къыйыш къолларына алыб, озюнинъ къоркъунчлы козь- 
леринен бакъмагъа ве тюшюнмеге башлай: 

— Аджеба бу япракъ не ичюн тап бу къадар дюльбер 
экен? Оныиъ вуджуды ёкъ, тек бир юрек ипчиклери къал- 
гъан, шунынъ ичюн дюльбер олса керек. Эгер мен юрегим- 
нинъ ипчиклеринен нагъыш ишлесем ве ондан гузель бир 
шей орьсем, насыл Олмаз экен? О вакъыт мени севмесе- 
лер де, бельки аз бучукъ аджырлар. 

Яш ойле де япа: терисини, сонъ этини кесибала; 
юреги ачылгъандан сонъ, бирер-бирер онынъ ипчиклери- 
ни созуб ала ве бу ипчиклерден аджаиб дереджеде дюль- 
бер бир шейлер орьмеге башлай. Бу шейлерни корьген адам- 
лар, оларнынъ дюльберлигинден айран олыб, козь тикиб, 
бакъыб къалалар. 

Бир кунь койнинъ энъ гузель къызы бу яшкъа келе де: 

— Эй, огълан, — дей, — сен юрегинъден созуб чы- 
къаргъан бу иплерден манъа бир юзюк орьмезсинъми? Се- 
нинъ япкъан бу шейлеринъ гедже ве куньдюз козюм 
алдындан кетмейлер. 

Яш, къызны динълеб: 

— Яхшы, гузель къыз, орерим,— дей. 

Бир къач куньлерден юзюк азыр ола. Къыз, башыны 
кенаргъа чевириб, яшкъа тек бир къолуны узата. Яш озю: 
нинъ саф юрегининъ иплеринден орьген юзюгини къыз- 
пыңъ пармагъына кечире. Кечире амма, бу арада аджаиб 
бир шей ола. Дюльберлернинъ дюльбери сайылгъан къыз 
бир ан ичинде бешарет, джиренч ве къоркъунч бир мах- 
люкъкъа чевириле. Халкъ ондан къоркъуб эв-баркъларына 
даркъашыб кетелер. `Къыз исе не япаджагъыны бильмей, 
ункюр-ункюр агъламагъа башлай. `Къызнынъ бойле бир 
бешаретке чевирильмеси, онынъ юрегини къаплагъан ял- 
дызнынъ учуб кетмесинден ве ачувлы, мераметсиз, джиренч 
ве кунджю ютюрегининъ ачылыб къалмасындан себеб 
әкен. 


13 


Яш, къызгъа аджыныб, онынъ пармагъындаки юзюкни 
чыкъарыб ала. Къызгъа кепе де эвельки йылдызы — дюль- 
берлиги къайтыб келе. Лякин бу ишден сонъ къызнынъ 
юзюне ич бир яш йигит, ич бир адам, атта-ана ве бабасы 


биле бакъмагъа джийрене. 
Яш, юрек иплернни созуб чыкъарыб, аджаиб дюль- 


берликде шейлер япмакъны девам эте. О, акърансыз дюль- 
берликде сонъки юзюкпипъ пагъышыны ишлеб битнргенинен, 
оле. ІОзюк онынъ башы уджунда къала. Халкъ, турна аякъла. 
ры киби индже ве чиркин къолларнеи ишленген бу аджаиб 
юзюкке къараб, бу яшнынъ юреги бюллюрдай темизолгъа- 
ныны билелер. 

Иште о куньден сонъ халкъ арасында, бет сымасына 
дегиль де, юрегине бакъыб дост ара, деген лакъырды дар: 
къагъан, 

ХАН ВЕ ЙЫЛАН 


и ир заманларда Кърымда пек балабан ве къор- 
9.4, къунч бир йылан олгъан. Адамлар ондан къор- 
къа ве адыны эшитселер, титрей экенлер. 
Иылан олса, не олгъан, ондан мытлакъ 
#35 къоркъмакъ керекми? Санки онынъ юрегини 
корьгенлер, онынъ нелер тюшюнгенини бильгенлер! 

Куньлерден бир кунь бу йылангъа хабер кельген. Фе- 
лянча ханнынъ бир къызы бар. дегенлер; хан: «къызым- 
ны байлыгъымдан да, падишалыгъымдан да, озюмден 
де зияде севем» деб макътана, дегенлер. 

Йылан, бу хаберни эшиткен сонъ, ханнынъ яланджы 
юрегини тешкериб корьмек истеген. Чюнки о, ханларнынъ 
озьлеринден башкъа ич кимсени севмегенлерини пек яхшы 
биле экен. 

Мына йылан геджелернинъ биринде сарайда ханнынъ 
одасына сюйрелиб кире де, онынъ къулагъы ичине сызгъыр- 
магъа башлай. Хан абдыраб уяна ве аз къала къоркъудан 
акъылыны чылдыраджакъ дереджесине келе. Белли я, 
ханлар тышдан бакъкъанда къараман, батыр корюнселер 
де, аслында пек къоркъакъ олгъанлар. 

Йылан ондаи: 
— Хан дегенлери сенсинъми шу? — деб сорай. 


Хан: 

— Эбет, меним, — деб джеваблана. 

Йылан, сёзюни девам этиб: 

— Айткъанларына коре, сен къызынъны озюнъден зия: 
де севе экенсинъ, догърумы? — дей. 

— Догъру! — дей хан. Дей амма, чырайы ап-акъ ке- 
силиб къала. Р 

Йылан, ханнынъ ялан айткъаныны сезиб, оны денъеб 
бакъмакъ истей. 

— Мен сенинъ къызынъны озюме къадын этиб алмакъ, 
истейим,— дей йылан. — Къызынъны манъа бермесенъ, 
тутар да, бутюн падишалыгъынъны якъыб-йыкъыб чыкъарым, 
сарайынъдан таш устюнде таш къалдырмам. озюнъни 
исе тиленчи япарым, кой-койден тилениб юрерсинъ. Ля- 
кин эсинъден чыкъарма, сапъа бир локъма отьмек берген 
адам тапылмаз, отьмекни чалышыб къазанмакъ керек, 
амма сен бир шей япмагъа бильмейсинъ. 

Бу сёзлерни эшитиб, хан даа зияде къоркъкъан. Лякин 
не япсын, яланджы юрек догърусыны айтмагъа алышма- 
гъан, онынъ ичюн хан да: 

— Мен къызымны озюмден зияде севем, — деб текрар- 
лагъан. 

— Яхшы,— деген йылан, — шай олса, ярын саба сен 
озюпънинъ падишалыгъынъиы куллер ичинде кореджек- 
синъ. 

Энди хан, къоркъусындан агълаб башлагъан ве: 

— Ал, къызымны дегиль, джанымны да ал, тек байлы- 
тъыма, падишалыгъыма тийме, деген. 

Джийренювнинъ не олгъаныны бильмеген йыланнынъ 
юрегинде ханнынъ бу сёзлеринден сонъ джийренюв дуй- 
гъулары пейда олгъан. О, ханнынъ яшлы козьлерине ба- 
къыб: 

— Юрегинъ йылан юрегинден де бетер экен, хан! — 
деген. — Меним къызым олуб да, сен оны менден тутуб 
алмакъ ичюн демир киби къыздырылгъан бир сюнгюнен 
мени джезаласанъ да, бутюн тенимни тельме-тешик этсенъ 
де, бутюн мал-мулькюмни тутуб алсанъ да, мен къызымны 
бермез эдим. Сенинъ юрегинъ яланджы экен, хан! Манъа 
коре, эндиден сонъ инсанлар йылан акъкъында легиль де, 
ханлар акъкъында айтсынлар, йыланнынъ торегине дегил 

де, ханларнынъ юрегине бакъсынлар, онда! 
синлер. . 
Йылан бу сёзлерни айткъан да, йылышыб, озь ювасына 


джийреп- 


‚къайтыб кеткен. 


2 Татар халкъ масаллары 


ДЖИГЕРДЖИ КЪАРТ 


$3 886%) ски заманларнынъ биринде пек зенгин, пек са- 

ЗОЎ. ран бир адам яшагъан. Бу адам пара топламакъ 

5 ве мал артдырмакъ ашкъына аш-сувдан вазке- 

Р уу чиб, ялыпъыз джигер ашамакънен кунь кечире 

САРМА экен. Шуныпъ ичюн де онъа Джигерджи къарт 
дегенлер. 

Мына бу Джнгерджи къарт куньлердеп бир кунь тю- 
шюнджеге далгъан: джигер манъа пек паалыгъа отура, 
эр бир окъкъасына тамам учь капик берем! Котериледжек 
масрафмы бу? Къасабкъа барыб бакъмакъ керек, бельки 
джигер бираз уджузгъа тюшер, деб ойлана. 

Бойле бир къараргъа кельген сонъ, Джигерджи къарт 
учь-дёрт саат ёл юрюб, къасабкъа бара ве къасабчыдан: 

— Къардашым, джигер уджузмы? — деб сорай. 

— Окъкъасы эки бучукъ капик, — деб къасаб джеваб 
бере. 

— Ой анасыны, паалы экен де! — леб Джигерджи къарт 
теренден кокюс кечире. — Я бунынъ уджуз олгъан ери 
ёкъмы? 


Джигерджи къартпынъ саранлыгъыны бильген къа- 
саб, оны къомшу койге йибере. 


== Тез олунъыз, кечикменъиз, джигерсиз къалырсыз, — 
деи. 

‚ Джигерджи къарт, къан-терге пишиб, эки-учь саатлик 
ёлдан сонъ къомшу кой къасабына барыб ете. 

— Къардашым, джигер уджузмы? — деб сорай. 

Къокъуб башлагъан джигерлерини тез-тез сатыб Ёи- 
бермек къасеветинде олгъан къасаб: 

— Сизге окъкъасыны бир бучукъ капикден саярым, — 
дей.— Къач окъкъа чекейим? б.ч 
_Джигерджи къарт, джигернинъ уджузлугъына къы- 
зыб: 

— Еди окъкъа чек, къардашым, — дей,— ёл узакъ, 
баре бир афта ашамалыкъ олсун. 

Джигерджи къарт, сасымагъа башлагъан джигерлерни 
дорбасыпа толдурыб, ёлгъа чыкъа. Азмы кете, чокъмы ке- 
те, бир даа бакъса, акъшам олгъан. 

— Я барыб да огюме хырсызлар чыкъса, дорбампы ал- 
салар, мен не япарым2 Он бучукъ капигим авагъа савуры- 
лыб кетсинми? Ёкъ. алла косьтермесин, джигерсиз къал- 
гъандже, джапымпы алсынлар. 

Джигерджи къарт, ёл кенарындаки къавеге барыб кире. 

— Алла мусафирини къабул этинъиз, — дей, — къаве- 
нъизде бир акъшам геджелемеге мусааде беринъиз! 

Къаведжи: 


— Буюрынъыз! — леб джеваблана ве къарткъа къа- 
пуны ача. 

Джигерджи къарт, гъарибликке урыб: 

— Къардашым, ятакъ парасы сорманъыз, мен тиленджи 
бир къартым,— дей. 

Къаведжи бу къартнынъ ким олгъаныны бильсе де, ин- 
демей, «Мен санъа ким олгъанынъны бильдиририм» деб 
тюшюне де, къартнен савлукълашыб, озь одасына кире. 

Къавеханенинъ ичи пек къыйметли килимлер, макъат- 
лар, атлас миндерлер ве алтып, кумюш савутларнен дона: 
тувлы экен. Джигерджи къарт бу зенгинликке ачкозьлюк- 
пен бакъыб тургъан арада, ичери башдан-аякъ ипек ки: 
йинген, башы ве къоллары алтыннен ялтырагъан дюльбер 
бир къадын келиб кире, пуф тёшек тёшей, атлас ёргъан 
джая ве къарткъа: 


— Гедженъиз хайырлы олсун! — деб, янаша одагъа 
чыкъыб кете. 


Ёргъунлыкъдан ве юкъусызлыһъдан меджалсыз къалгъан 
Джигерджи къарт аман тёшекке кире. Кире амма, джигер 
кене акъылына тюше: джигерии хырсызламазлармы? — деб 

тюшюне.— Пуф тёшек тёшеб, менн юкълатмакъ узгере, 
сонъ джигерлериме бир хиянеглик япаджакълар. Екъ, 
джанымы беририм, джигерлерими бермем. Шакъа дегиль, 
тамам он бучукъ капик теледим. | 
Джигерджи къарт, джигер дорбасыны пуф ястыкъ ас- 
тыпа сокъуб, башыны ястыкъкъа яслапдыра. Лякин козьле- 
рине кепе де юкъу кирмен. Ач хырсызлар ана кельдилер, 
ана келеджеклер, мени ольдюрнб, джигер дорбасыны ала- 
джакълар, деб ятсы маалине къадар козь юммай. Ятсы 
мааллеринде исе янаша одадан эки кольге чыкъыб, арангъа 
кирелер. Джнгерджи къарт: «Бу да насыл муджизе экеп?»— 
деб яткъан еринден атылыб тура, джигер дорбасыпы 
къолтугъы астына сыкъа ве кольгелернинъ пешинден кете. 
Бакъса не корьсюн, къаведжинен къадыны чокъмар таякъ- 


ларнен ур-патласын аран ичиидеки топракъ обасыны котек-. 


лейлер. Таякъларыны котериб эндирген сайын: 

— Мына санъа! Мына санъа! Сагъ олгъанда аш аша- 
мадынъ, джигер ашадынъ, ольген сонъ таякъ аша! — 
дейлер. Й 

Къадын ве къоджа такъатлары еткендже топракъ оба- 
сыны котеклеб, сонъ одаларына къайтыб кирелер. 

Джигерджи къарт: «Бу нє алямет экен?» деб сабагъа 
къадар тюшюниб-ташыныб чыкъа. Эртеси куню, къаведжи 
иҹери киргенинен, Джигерджи къарт ондан: 

— Топракъ обасында ким бар, сиз оны не ичюн котек- 
лединъиз? — деб сорай. 

Джигерджи къарткъа джевабында къаведжи дей: 

— О, топракъ обасы дегиль де, къабирдир, бу къабир- 
ле котекке ляйыкъ бир адам ята. Биз оны эр гедже котек- 
леймиз. 

Джигерджи къарт ольгенден сонъ котекленген мерум- 
пынъ талиинен меракъланыб: 

— Я о не япкъан, не къабаат ишлеген? — деб сорай. 

Къаведжи: 

— Динъленъиз, къартым, айтыб берейим, — деб икяе- 
сине башлай. Бу эв де, эвнинъ ичиндеки бу зийнет де, озен 
зоюндаки багъчалар да, сизге тёшек тёшеген къадын да 
къабирде чюрюб ятмакъда олгъан джинасирвинъ эди. Бай 
бир киши олгъанына бакъмадан, ашамады-ичмеди, озюни 
ле, къадыныны дз ач тутды, бутюн омрю байлыкъ топлады. 
Ач яшады, гчлыкъдан ебериб де кетди. Лякин олелжекле 
биле ачкозьлюги къалмады. Байлыгъыны о бир дюнь- 

ягъа алыб, кетмек мумкюн олмагъаныны анълагъан 
сонъ: 

— Мезарымпы азбарымда къазынъыз, къабирими коркб, 
мал-мулькюме токъунмагъа къоркъсунлар, — деб васиет 
ЭТДИ. 

Байнынъ къадыны, эри ольген сонъ, чокъ агълаб тур- 
мады, манъа эрге чыкъмагъа разылыкъ берди. Мен де оны 
севе эдим. Биз эвлендик. Раат-раат, муаббет яшаб башладыкъ. 
Лякин бизим бахытлы омрюмизни кедерлеткеи бир ал бар 
эди: геджелери бу джинасир къарт, къабиринден азбаргъа 
чыкъа, азбарны долана, сонъ отура-тура, къанлы джигер 
ашай эди! 

Биз бу джинасирнинъ гъаиб олыб кетмесини тилеб, ге- 
джелернен дуа этиб чыкъдыкъ амма, дуамыз къабул ол- 
мады. Бир куць, къавеге бир дервиш келе къалды. Биз 
опынъпен акъыл танышдыкъ. Бу дервиш бизге шойле деди: 

— Мерум бу фани дюньяда пек саран бир адам олгъаны 
ичюн, бакъий дюньягъа баргъан сонъ дженнетке де, джеэн- 
пемге де къабул этильмеди. Ана, яшамагъа ер тапамагъаны 
нчюн серсерийлик этиб юре, сизге хиянетлик япмакъ истей. 
Оны котекленъиз, аджымадан котекленъиз. Эр акъшам 
ятсы мааллеринде къызылчыкъ таякълары алыб, къаби- 
рини баса-бас таякъланъыз ве таякъларынъызны ко- 
териб эпдирген сайын, оны энъ яман сёзлернен сёгюнъиз. 

Биз дервишнипъ айткъаны киби япа башладыкъ. Ал- 
лагъа шукюр, мерум бай шу куньден сонъ пейда олмады. 

Джигерджи къарт, сес-солукъ чыкъармадан, къаве- 
джпнинъ икяесини динълей, сонъ аякъкъа турыб, къаве- 
джипипъ къолуна беш кумюш пара тутдура: 

— Ал, къардашым, бу — ятакъ парасыдыр,— дей ве 
ёлгъа чыкъа. 

Къаведжи, Джигерджи къартнынъ пешинден кулюм- 
сиреб: 

— Эй, къартым, джигер дорбасыны унутдынъыз, алы: 
пъыз! — деб багъыра. 

Джнигерджи къарт артына биле айланыб бакъмадан: 

— Керекмей, копеклерге беринъиз, — деб ёлуна де- 
вам эте. Дос-догъру базаргъа келиб кире. Эт тюкянындан 
ярым къой ве бир къурсакъ май алыб, эвине йибере; бакъ- 
къалдан бир къуту эльва , бир къопкъа бал ве бир мети де 
пенир алыб, эвине йибере; араба тутыб, арабаны пирнич, 
ун, шекер чувалларынен толдурыб, эвине йибере. 

Джигерджининъ эвиие бу ашайт малларынен хаммаллар 
келе башлагъанда, Джигерджининъ къадыны неге огърагъа- 
ныны бильмей, шашыб къала. Бир даа бакъса, чуваллар- 
пеп юклю араба да келиб къала. Заваллы къадын текмиль 
шашыб-шашмалагъанындан: к И 

— Ёкъ-ёкъ, сиз янъылдынъыз, биз бойле шейлер аша 
маймыз, биз ялынъыз джигер ашаймыз, — деб хаммаллар- 
ны ве арабаны къайтармакъ истей.— Бу эв Джигерджининъ 
эвидир, бу эвге джигерден башкъа шей кельмез, джигерни 
де Джигерджининъ озю алыб келир,— дей. 

Хаммаллар ве арабаджы: 

— Бизни Джигерджининъ озю йиберди, — деб юк- 
лерини ташлаб кетелер. 

Джигерджининъ къадыны бу маллар янында бир озю 
къалгъан сонъ, корьгенлерим бельки тюшюмдедир, деб шу: 
беленмеге башлай. Къана, пармагьымны тишлеб бакъа: 
йымчы, дей де, тишлерини пармағъына батыра. Батыргъа- 
нынен вайылдаб йибере.Бу ара Джигерджининъ озю де келиб 
къала. Келиб къала амма, оны да танымакъныпъ чареси 
ёкъ: башында кирлн явлукъ ерине каракуль къалпакъ. 
майлы джюббе ерине тери якъалы чекмен, аякъларында: 
ки исе хасыр чарыкъ дегиль де, йылы м-йылым йылтырагъан 
потик! 

Джигерджи азбар къапудан киргени киби: 

— Эй, апакъай, тез ол, чиберек пишир, къыйманы аджы: 
ма, майны къытма, чёюнни майгъа толдура-толдура 
пишир, къолум-къомшугъа да етсин! — деб багъыра. 

Къоджасынынъ худжур сёзлерине шашыб къалгъан 
къадын: 

— Акъай, санъа бир шей олмадымы, акълынъны ойнат- 
мадынъмы? — деб сорай. 

— Ёкъ, апакъайчыгъым, акъылымы меп шимди тапдым: 
инсан малгъа дегиль де, мал инсангъа керек экеп. Умюд 
этем ки, бир кунь ола, олюб къалсам, сен севимлинънен 
келиб, меним къабирими котеклемезсинъ. 

— Акъай, бу насыл лакъырдыдыр? Сеи, гъалиба, сайы- 
дан акъылынъы чылдыргъансынъ. Барыб моллакъайны 
чагъырайыммы? 

Джигерджи къарт: 

— Айды, апакъай, давран, чибереклерни пишир. о 
якъыны сонъ лаф этермиз, — дей де, пычакъларны алыб, 
къыйма чекмеге башлай. 


РЕССАМ 


о = ць а0НШалардан бирининъ метли бир рессамы бар 
> <. экен. Ресимджиликни пек севген бу падиша, 
11: рессамны озь сарайында тутыб, кимерде бир 
| онынънен фикирлеше экен. 
6 Мына бу рессам бир купь саба падишанынъ 
одасына кире. Бакъса, падиша кедерли бир ал- 
да, терен тюшюнджелерге далыб, ойланыб отура. 

Рессам: 

— Падишам, юзюпъизде кедер, козюнъизде гъам-къа- 
севет сезем. Бунынъ себебини анъламакъ мумкюн дегиль- 
ми? — деб сорай. 

Падиша юкъусыз козьлерини рессамгъа тикиб: 

— Достум, бу гедже менде асыл олгъан дуйгъуларымны 
санъа бильдирмек ичюн, сени беклеб отура эдим,— дей.— 
Кельгенинъ пек яхшы олды. Мен бугунгеджек севги недир 
бильмей эдим ве бу акъдаки лафларны бош бир шей зан 
эте эдим. Энди мен де севда олдым ве севгининъ не къадар 
аджаиб шей олгъаныны юрегимнен, бутюн барлыгъым- 
нен сезиб алдым. 

Рессам, яш падишанынъ бу сёзлерини эшитиб, айран 
къала. 

— Падишам, севгинъизни нъ себебчисини бильмек мум: 
кюн дегильми? — деб сорай. 

Падиша, башыпы тёбен алыб, терепден кокюс кечире. 
— Меним севгимнинъ себебчиси дюньяда яшамагъан 


ве лякин бутюн къыяфетинен хаялымда джанлангъаи аджа-. 


иб бир къыздыр. Онынъ дюльберлиги инсан тилинен тас- 
вирге кельмез бир муджизедир. Мен оны тюпевип акъшам 
тюшюмде кордим. Онынъ сельбидай тегиз эндамы, алтындай 
балкъылдаб, тизлерние гюшкен къылабдан сачлары, кулюб 
тургъап эля козьлерини къоралаб алгъан къайтан къашлары, 
баарь кунешидай парылдаб тургъан юзь сымасы, тазели- 
гинен энъ аджаиб мейвалариы анъдыргъан ал янакълары 
мына шимди де козьлерим алдында. О, кулюмсирей. Опынъ 
тебессюмн, къуйыб ягъгъан ягъмурдан сонъ пейда олгъан 
кунешнинъ къуванчлы шавлелерини анъдыра. Оныпъ бу- 
тюп корюниши севги, къуванч ве шадлыкъ нурларынен 
нагъышлангъан. Мен оны севдим. Бутюн барлыгъымнен 
севдим. 

Рессам, падишанынъ тюшюни динълеб отургъанда, тас- 
вирге кельмез бу къызнынъ къыяфети бутюн тафсиляты- 
не! онынъ козю алдында джанлана. 

Падиша, сёзюпи девам этиб: 

— Достум, мен чокъ диярларны кезиб чыкъсам да, шу 
куньгедже бойле табиий бир гузелликке раст кельмеген 
эдим, — дей.— Ярдым эт, тапайыкъ, бельки бойле бир 
дюльбер акъикъатда да бардыр! 

Рессам, падишанынъ риджасына джевабланаракъ: 

— Падишам, эгер менде акъикъий рессамджылыкъ исти- 
даты олгъаны догъру бир шей исе, мен о дюльберни мыт- 
лакъ тапарым. 

Рессам озюнинъ ресимханесипе къайтыб кельгенинеп, 
фурчасыны ала да, хаялында джаплангъан дюльбернииъ 
ресимини япмагъа башлай. О, бу ишнен пек меракълапа, 
аш ве сувыны упута, гедже демей, куньдюз демей, ресимнен 
огъраша; козю алдындан бир сание биле дюльбернинъ къыя- 
фети эксик олмай. Ниает, ишке тюшкенининъ единджи! 
куню, ресимни битириб, кенар чекиле. Бакъса не корьсюн, 
ресимден тыпкъы анавы къыз бакъыб тура. 

Рессам, ресимни алыб, сарайгъа кете, оны сарай му- 
сафирханесининъ диварына аса. Сонъ падишаны чагъырыб: 

— Падишам, тюшюнъизде корьген кызынъыз бу дюль- 
бер дегилми эди? — деб сорай. 

Падиша, ресимни дюльбернинъ озю беллеб, онъа къар- 
шы чапкъыла, къолларыны кериб, къызны къучакълай- 


24 


джакъ ола... Лякин авучлары къатты диваргъа ургъаны- 
нен, бунынъ къыз дегиль де, ресим олгъаныны анълай. 

— Сен бу къызны къайда корьдинъ2 Тез ол, мени 
де алыб бар, мен де корейим, — дей. 

Рессам: 

— Падишам, мен бу къызны корьмедим, лякин сизнинъ 
тасвирниъиз шу дередже ачыкъ эди ки, оны козь огюне 
кетириб, бу ресимни яздым, — дей. 

Падиша, бу ресимни шеэрнинъ энъ къалабалыкъ бир 
мейданына асыб къоймаларыны ве келиб-кеткенлернинъ 
эписипден бойле бир къыз корюб-корьмегенлерини сораб 
бильмелерини эмир эте. 

Шай да япалар. Бу аджаиб дюльбернинъ ресимини корь- 
мек ичюн бутюн падишалыкъдан адамлар келе. Лякин 
олар бойле бир гузельге раст кельмегенлерини айталар. 

Баягъы вакъытлар кече. Асретлик дуйгъулары пади- 
шаны дюньядан вазкечдире; о, бир озю къалыб, геджелер 
бою ойланыб-тюшюниб тура. 

Бир кунь бу шеэрге эджнебий мемлекетден мал кети- 
риб, керван келе. Туджджарлар сатыш-алыш ишлерини 
битирген сонъ, шеэрни доланыб, мейданлыкъкъа барыб 
чыкъалар. Бир шейлер бакъыб тургъан халкъ обасыны 


корюб, якъын келелер. Бакъсалар не корьсюнлер, ресим- 


ден оларнынъ падишасынынъ къызы бакъыб тура. 

— Бу бизим падишамызныпъ къызыдыр! — деб багъы- 
рышалар олар. — Бу ресимни ким япды, тилегини айт- 
сын, ресимни сатьб алмакъ ичюн саранлыкъ этмемиз. 

Рессам, лакъырдыгъа башкъа бир джерьян бермек ние- 
тинен, шойле дей: 

— Бу ресим сатлыкъ бир шей дегильдир. Бизим яш па- 
дишамыз бу ресимни эдие оларакъ сизнинъ падишанъыз- 
пыпъ къызы ичюн япдырды. Эгер разы олсанъыз, мен де 
сизлернен кетиб, бу ресимни падиша адындан къызнынъ 
озюне берир эдим. 

Туджджарлар яш падишанынъ ализадлыгъындан ай- 
ран къалыб, рессамнынъ озьлеринен бирликде кетмесине 
къуванчнен разылыкъ берелер. 

Рессам девелерден бирине миниб, ёлджулариен бирлик- 
де, ёлуна реван ола. Пайтахт шеэрге барыб ете. Сарай 
бекчилеринден рухсет алыб, ичери кире ве падиша къы- 
зыны корюб, шашьб къала: бу къыз тыпкъы онынъ зан 
эткен ве ресимге алгъан къызынынъ озю экен. 

Рессам, яш падншанынъ селямыны бильдире ве ресим- 
ни падиша къызынынъ къолуна тутдырыб: Р 
— Бу ресим сизлерге падишапынъ эдиесидир, —дей. 
Падиша къызы, ресимде озюпинъ суретини таныб, та- 


аджюбде къала. 
— Мени корьмеден, меним ресимими алгъан рессам 


кимдир? — деб сорай. 

_ Ханым, мемлекетимнинъ падишасы энди чокъдан 
берли хаялынъызнен яшай. О, сизлерни тюшюнде корь- 
ген ве шу куньден башлаб, асретлик къайгъыларынен азаб 
чеке. Бу ресимни, падишам тарафындан берильген тас- 
вир ве тафсиляткъа эсасланаракъ, мен ишледим. 

Падиша къызы: 

— Сизлер акъикъий рессам экенсинъиз, чюпки бир 
адамнынъ хаялындаки ойларыпы бутюн ипджеликлеринен 
ялынъыз акъикъий рессам бере билир, — дей. 


Рессам: 
— Ханым, мемлекетимнипъ падишасы сизлерге озю- 


нинъ селямыны ве омюрипъизге бахт тилегенини биль- 
дирмемни риджа этди, — дей. — Бильмек керексинъиз 
ки, сизлер онынъ тюшюне келиб, онынъ юрегини эсир 
алгъан куньден берли, о. ялынъыз сизнинъ хаялынъызиеи 
яшай ве сизге къавушмакъ кунюпи эки козьнен беклеб 
тура. 

Падиша къызы баягъы бир вакъытлар тюшюниб тур- 
гъан сонъ: 

— Чокъ языкъ ки, мен падиша азабынынъ себебчиси 
олгъаным, — дей. — Кунеш гедженен къавушмагъаны киби, 
мен де ич бир вакъыт сизнинъ падишанъызнен къа- 
вушамам, чюнки мен эрге тиймемек ичюн озь виджданым 
алдында джевабкярым. 

Падиша къызынынъ джевабы рессамны тааджюбде къал- 
дыра. 

— Ханым, алемден башкъа бир къарар этменъизнинъ 
себебини анъламакъ мумкюнми? 

— Эльбет де мумкюн, — дей падиша къызы. — Бойле 
бир къараргъа кельмем тесаддуфий бир шей дегильдир. 
Биз, сарай къызларынен бирликде, куньлерден бир кунь 
чёльге кезинтиге чыкъкъан эдик. Уйле устю афатлы бир 
ягъмур ягъды, дагълардан сель олыб кельген сув, ёлда не 
раст кельсе, ювуб, озюнен бирликде денъизге алыб кетли. 
Ягъмур, апансыздан башлагъаны киби, бирден токътады 

ве кок юзюнде кене де баарь кунеши пейда олды, Чёльдеп 
къайтыб келеяткъанда, джылгъа боюнда отурыб, теляшнеп, 
акъкъан сельни сейир этдик. Бир даа бакъсакъ, сель ус- 
тюнде, пытакъларнен къарышыб, бир къач дане къуш 
ювасы пейда олды. 1Овалардаки къуш балачыкълары чи- 
вильдеше-агълаша ве устьлеринде даа тюк битмеген къа- 
патчыкъларыны къакъыб, дёрт козьнен имдад беклеб 
отуралар. Оларны къуртармакъ ичюн тек ана къушлар 
огъраша, кимерде бир олюм телюкесине къалсалар да, 
ювалар устюне авелениб, балачыкъларыны къуртаруз 
чарелерини къыдыралар. Ата къушлар ёкъ эди. Олар, 
бала-чагъаларыны унутыб, телюкедеи къачкъан ве къаер- 
лердедир ойнашыб-йырлашыб юрелер. Мен бу леваны 
корьгенден сонъ, эркеклерден джийрене башладым.. 

Рессам, падиша къызынынъ икяесини динълеб, ииде- 
мой тура. Сонъ, падиша къызы мусафирханеден чыкъыб 
кетмеге азирленгенде, онъа бир риджада булуна. 

— Ханым, — дей,-— рухсет этсеньиз, мен бир къач 
купълер сарайда къалыб, сизнинъ оданъызны ярашдыр- 
макъ ичюн бир къач сюрет ясар эдим. 

Падиша къызы разылыкъ бере ве рессам, вакъыт ке- 
чирмеден, ишке тюше. Бир къач кунь пчинде дёрт ресим 
япыб, оданынъ дёрт кошесине нлиб сала. Падиша къызы 
сарай адамларыны йыгъыб, бу ресимлерни сейир этмеге 
башлай. . 

Ресимлерден биринде шойле бир лева тасвирленген: 
яш бир авджы танъ атар мааллеринде буюк бир тавшан 
аткъап. Бу тавшан, джан аляметинен чекишиб, ерде ята. 
Дигер бир тавшан исе, догъаяткъан кунешнинъ шавлелери 
астында яшлы козьлерини йылтыратыб, терен бир къай- 
гъы ве кедернен, атылгъан тавшангъа бакъыб тура. Ав- 
лжы яш, тюфегине яслангъан бир алда, тавшаннынъ къай- 
гъысына къапылыб, ойгъа далгъан. 

Экинджи ресимде, авджылыкънынъ дигер бир шекли 
тасвирленген. Къырджыман бир авджы кок тюслю бир 
тавшан аткъаи. Авджынынъ хышымындан къуртулгъан 
экинджи тавшан, табанына къувет бериб, къачыб кетеята. 
Авджы, тюфегини козьлеб, къуршунларыны энди онынъ 
пешинден ёлламакъда. 

Учюнджи ресимде, кокке аралашкъаи кок бир сарай, 
сарай азбарында гуль багъча, бу гуль багъча ичинде учу- 
шыб юрген эркин къушлар тасвирленген. Бу аджаиб ман- 

зарагъа къараб, насылдыр бир дюльбер яш, хаялла- 


ныб тура. 

Дёртюнджи ресимде, афатлы ягъмур булутларынен орь- 
тольген эмен дагъы, дагъ этегинде шемшек урувындан 
яныб тургъан дегирмен, дегирмен сачагъы тюбюнде озь 
балаларыны къуртармакъ ичюн джан аляметинен чекиш- 
кен гогерджинлер тасвирленген. А 

Падиша къызы ве сарай адамлары ресимлерни пек 
бегепиб, рессамнынъ усталыгъына шашыб къалалар, лякин 
бу ресимлерде тасвирленген леваларнынъ маналарыны 
анълаб оламайлар. Рессам оларнынъ дикъкъатыны 
озюне джельб этиб, шойле дей: 

— Биринджи ресимде тасвир этильген эркек тавшан, 
къадынынынъ олюм азабынен чекишмекде олгъаныпы ко- 
рюб, къадынсыз омюр менимчюн арамдыр, дер киби, озю- 
нинъ де атылмасыны беклей. Авджы яш, бу айваннынъ 
тюшюнджелерини анълаб, кедерлениб тура. Экинджи ре- 
симде бунынъ аксини коресинъиз. Мында эркек тагшаи 
атылгъан, ыргъачы тавшан исе, ювамдаки балаларым бакъым- 
сыз къалмасын деб, озюни олюм телюкесинден къуртар- 
мағъа тырыша. Учюнджи ресимде тасвирленген зийнетли 
лева падишамнынъ сарайыдыр, хаялланыб тургъан яш исе, 
меним падишамдыр. Дёртюнджи ресимде ата ве ана 
гогерджинлернинъ озь балаларыны къуртармакъ ичюн 
бирликде тырышмалары тасвирленген. Бу ресимлерде" 
ич бириси бош хаял дегиль. Булар, падишамнынъ кози- 
неп корюб, сонъ манъа айткъан вакъиаларынынъ тасвири- 
дир. 

Сарай сейирджилери рессамнынъ изаатыны динълегеп 
сонъ, дагъылышыб кетелер, къыз исе рессампен озь ода- 
сында къала. 

— Сизнинъ ресимлеринъизни корюб, падишанъызнынъ 
насыл бир адам олгъаныны анъладым,— дей падиша 
къызы. — Сёзпен айтыла бильмеген дуйгъуларны, ресим- 
леринъиз анълатыб берди. Меним дуйгъу ве тюшюнджелерим, 
падишанъызнынъ дуйгъу ве тюшюнджелеринен бир келе. 
Мен оны корьмесем де, онынънен муаббет яшай биледже- 
гиме эмин олдым. Мен эвельки фикиримден вазкечем, па- 
дишанъызгъа эрге чыкъмагъа разылыкъ берем. 

Рессам, озюнинъ ресим зенаатынен бойле зор бир иш- 
нинъ тюбюнден чыкъкъанына къуваныб, мемлекетине къай- 
та ве падишасына онынъ хаялынынъ джанлы тасдыкъыны 


28 


_—_ 


_^ — 


тапкъаныны ве бу къыз эрге тиймеге разылыкъ бергенини 
бильдире. Падиша, инсанларнынъ бири-бирини анълавда 
рессамджылыкънынъ не къадар буюк бир эмиети олгъаны- 
пы апълаб, сарай рессамыны падишалыкъда энъ буюк бир 
адам илян эте ве мемлекетде энъ истидадлы яш- 
ларны огретиб, рессамлар азырлав ишини онъа авале эте. 

Чокъкъа бармадан той-дюгюн отькериле. Падишалыкъ- 
пынъ энъ метли адамы оларакъ, тёрде рессам отура. Кейф- 
сефа къыркъ кунь, къыркъ гедже девам эте. Асрет, асретине 
къавушыб, акъ мурадларына иришелер. 

КЪУЛ ОГЪЛАН, Я ДА ЙИГИТКЕ ЕТМИШ УНЕР АЗ ОЛУР 


ир заманда бар экен, бир заманда ёкъ экен, 

тұ, бир койлюнинъ акъылбалигъ чагъына кельген 

Б 5 бир огълу бар экен. Бу, пек акъыллы, пек ча- 

ў Ў % лышкъыр бир огълан экен: кой ишлерининъ ала- 

9% йыны бир минсиз япар экен — ер сюрер, 

экин экер, оракъ орыр, чалгъы чалыр, арман 

басар, атбакъар, сыгъыр сагъар ва атьта эв де джыйыш- 
тырыр экеи. 

Яш олса да, баш экен бу огълан. Чокъ иш япмагъа 
бильсе де, бильгенинден ич бир вакъыт къанаатленмез 
‚экен. Онынъ кетдикче даа чокъ иш биледжеги кельген. Бу 
истеги кунь-куньден осиб эп буюгенинден, огълан бир купь 
бабасынынъ янына келе де, дей: 

— Бабай, кеченлерде биз, базаргъа чыкъарыб, бир ара- 
ба пиченнен беш чувал богъдай саткъан эдик. Шунынъ па- 
расыны манъа бериб турынъыз. Учь йылдан, бельки даа 
эрте, мен о параны сизге арткъачынен къайтарыб беририм. 

Бабасы огълунынъ озь сёзинде къави бир адам олгъа- 
ныны пек яхшы биле экен: дедими, — япар. Лякин о. 
огълуна пара неге керек олгъаныны бильмегенинден, 
айретде къала. Огълундан сорай: 

— Акъылынъа бир шейлер кельгендир даа? — дей. 

Огълан бу суальге шу джевабны къайтара: 

— Дюньяда пек чокъ икмет бар. О икметлерни биз. 
мында, когомизде отурыб, тюшимизде биле корьмеймиз. 
Мен дюньягъа чыкъаджакъ, элимден кельгени къадар чокъ 
шей кореджек ве чокъ шей огренеджек олам. «Омрю узун- 
дап сорама, козю узакъдан сора», дей тургъанлар. Мен эр 
шейни озь козюмнен кориб бильмек истейим. Ялварам, 
бабай, о параны мапъа бериб турынъыз. 

Койлюнииъ джаны- агъыра. 

— Демек, иш, апа-бабанъныпъ разылыгъында дегиль 
де, парада экен, ойлеми? — дей койлю. 

Огълан, бунъа къаршы кете: 

— Ёкъ, менчюн ишнинъ башы — сизнинъ разылыгъы- 
пъыз. Лякин мен билем: эвден чыкъыб кетеджегиме разы ол- 
масанъыз, сиз манъа пара да бермезсиз. 

Койлю сорай: 

— Дегенипъни япаджагъынъ пек келеми? 

Огълан бунъа: 

— Дегеним — бильмек истегенимдир. Яшайджагъым не 
къадар чокъ кельсе, биледжегим де о къадар чокъ келе! — 
деб джеваб бере. 

Ахры-сонъу баба разы ола. Огълан, бабасынынъ бер- 
ген парасыны чарыкъ чулгъавыныпъ астына сакълай да, 
ёлгъа чыкъа. 


Бир кунь кете, бир ай кете бизим огълан, 
Отьмекиғи сув ашы ола — ашай тургъан; 
Чёллерде от, дагъларда таш — ятакъ онъа, 
Къашкъыр киби улуй берген еллер —ёргъан. 


Кунь кете, ай кете, йыл кете ве пиает бош къумлыкъда 
къурулгъан бир мермер сарайгъа барыб ете. Бакъса не 
корсюн, сарайнынъ огюнде багъдаш къурыб къарт бир 
адам отура. Адам, огъланнынъ селямыны алыб, оны къар- 
шысына отурта. 

— Не ишнен кельдинъиз? — дей. 

Огълан, дюньяда мумкюн олгъаны къадар даа чокъ шей 
бильмек арзусы къальбини якъкъанындан, узун ёлджу- 
лыкъкъа чыкъкъаныны ве шимди аджаиб дереджеде гузель 
мермер сарайныиъ не себебден бош къумлыкъда къурул- 
гъаныны бильмек ичюн, бу адамнынъ янына кельгенини 
айтыб анълата. Адам онынъ лафыны дикъкъатнен динълей де, 


о лафыны битирген сонъ, къонакъбайлыкъ урметинен, со- 
рай: 

2 
— Сиз сувсагъандырсыз, ач ме пе 
Тешккюр,— дей огълан.— Шукюрлер олсын, Шар 
м янымда Манъа джан дереджесинде кер 
СУВ Я 
О п олса, о да... Е 
к тА айтынъыз. Фикир озен дегильдир, оны 
а Е 


! 

Й хакъ олмаз: 

а нкмет саибн адамлардан бильги алмакъдыр, 
— дей огълан. 


‹ъбай опдаи: Й а= 
е саиби адамлардан бильги алмакъ деисизми: 
— А: 


б сорай да, онъа бир табакъ беяз кягъыд узата: — Язы 
де , а 
язмагъа биледирсиз, табний? 


— Билем. ь 
И ое с ее 


ангъан фикирни мына кягъыдкъа язынъыз да, СОНЪ КЯГЪЫД- 
я М 
Й з! 
а къайтарыб беринъи | | 
Е о Т пя дегенини япа. Къонакъбай 
с , 
огъланнынъ язысына бир козь кездире де, ДА 8 
кягъыд табагъы алыб, онъа бир шейлер яза. ъ, 
Ў . 
кягъыдны огълангъа узата да, сорай: 
— НЫ СИЗ ЯЗДЫНЪЫЗМЫ: Е 
А — дей огълан. — Мепим язгъаным беяз табакъ 
янында ята. . 
ана анда тирсегинъиз и Е 
Е" Башда окъуб чыкъѕшъыз да, сонъ айтырсыз! и: 
къонакъбай ве мавы кягъыд табагъыны огъланнынъ алды 
е. . 
о. кягъыднынъ устюндеки языгъа козь ташлагъа 
пы киби ' шашыб къала: онынъ беяз кягъыдкъа язгъаны 
тыпкъы-тыпкъына мавы кягъыдгъа авушкъан. 
— Тылсыммы бу, не? — дей Элы, РОЗНИ 
— Замет, девамлы агъыр замет! — деб дже оа 
накъбай. — Манъа бакъынъыз! о бир на |. 2А 
и. Лякин тек бир озь язым ; 
де озь язым бар эд и 
ў — чаресиз бир махл | 
этди. Мен — уфачыкъ, а 
алем буюклигинде ол 
магъанда языда бутюн и 
-озюмнен куреш мейданы 
Бунынъ ичюн озь-озюмне ых 
сюрди, — чокъ 
куреш чокъкъа 
меджбур олдым. Азаблы е 
і - нен курешде ахры 
чекишдим. Лякии озь-0310м нн 
енъиш къазандым. Энди меним, бир т. аре Ш 
къадар окъур-язар адам олса, о къадар язым бар. с ВИЗ. 
тылсым дейсиз. Мартавал о сизнинъ тылсым деге ры 
Айретде къалгъан огълан, къонакъбайгъа ялвара: 

.— Менден не къадар чокъ замет, къувет, гъайрет ве 
сеоат талаб олыиса, мен о къадар замет, къувет ве 


гъайрет тёкмеге азырым. Тек, унеринъизни манъа да ог- 
ретинъиз! 


Эвели ве ахры яшавнынъ — замет. 
Догъар тек заметден шефкъат, мерамет, 


Ай кече, йыл кече,— тер тёке огълан, 
Сонъунда язылар саиби олгъан. 


Кене де адымлай ер юзю бойлаб, 
Эп янъы бильгилер, унерлер ойлаб. 


Авада гурь сеслер эшитиле къала, 
Кемане, зурналар тараф ёл ала. 


Чалгъы ве тюркю сеслери къаведен келе экен, — огъ- 
лан къавенинъ нчине барыб кире. Дивар джагъалары бою 
чекильген сетлернинъ устюнде отургъан адамлар, огле- 
ринде фильджан-фильджан къавелери, аджаиб тюркю ве 
чалгъы сеслерине далгъанлар. Ортада ашыкълар тюркю 
айтышалар, чалгъы такъымы оларгъа зиль тута. 

Огълан, ичильмей сувыб къалгъан къавеси ерине, бир 
къаве даа сымарлай. Лякин тылсымлы чалгъы ве тюркю 
сеслерининъ мефтюнли тесиринден озю эп алевленген, эп 
авелентеи арада, янъы кетирильген къавеси де сувыб къа- 
ла. О, бирини даа сымарлай. 

Ашыкъларнынъ бири устюн чыкъа. Қимсе онынъ киби 
дюльбер йырлар айтамай, кимсе онынъ киби муляйим. 
маналы чынъламай. Халкъ оны алгъышлай: 

— Машалла, машалла, — дей. 

Ашыкъкъа сырыкъ толусы атлас, йипек мал, эки де 
къочкъар берелер. О, сазынынъ теллерини чынълата бериб, 
сагьына-солуна баш эге-эге, къаведен чыкъыб кете. 

Огълангъа кереги де бу. О, еринден сычраб турыб, чар- 
чабик тышарыгъа чыкъа да, ашыкънынъ пешине тюше. 
Далгъын ашыкъ серсерий меджнунлыгъындан аля айын- 


магъан, сазыны чынълата-чынълата, къаранлыкъ сокъакъ 
бою тюркюлеб кете. 


Къайт энди, къайт энди ханенъе, ашыкъ, 
Къайт сени беклеген аненъе, ашыкъ; 

Юм козинъ, амма, бакъ, юрегинъ, ашыкъ, 
У япыкъ олсын бир даненье, ашыкъ! 

Этден бир парчадыр Е юрен. 
туна, А 
Е анма, бакъ, юрегинъ, ашыкъ, 


Чайпалсын эр Даим дерьядай ташыб! 


ашыкънынъ пешинден 
аша парка Зонини динълеб, тосат-тосат бай- 
а. р Тюркю сеси явашлаб тынгъан сонъ, о, 
а. и ичюн, тамагъыны къыра да,деи: 
ре. СР шерифлеринъиз хайырлы олсын! 
Е оки Айланыб бакъса, артында адам коре. 
а т н на бакъсанъ, энди! 
— Кокдеки йылдызларнынъ туру 
ары ласа т ааа Лякин сиз мени афу 
В ханеге кириб, сизнимъ сесинъизни эшитке- 
сан, 7 ния менчюн шып токътады. Тек бир мекян 
деж а, ИА сиз къалдынъыз, СИЗИНЪ тылсымлы, 
О АА кунь киби айдын, дерья киби терен 
алкирли торкюлеринъиз, йырларынъыз къалды. ей 
иргенде акъшам устю эди. Кирдим де, за: 
ала ШИМДИ даа янъы акъшам С неа т 
Огълан лафыны битирген сонъ, ашыкъ тю ) 


о 


шюнджели айта: | К. ии 
"е _ фикир тарызынъызны бегендим, — дей. — Эскен е 


би- 

ге ошай. Тырышсанъыз, сиз яхшы бир ашыкъ ола 

из. 
елан севине. Бакъ, парлакъ фикир не ааа аар 
багъына ашыкънынъ озю манъа ел ача, деб тю 1 

еснен дей: . 
ТУРЬ е ешинъизге такъылгъанымнынъ себеби де бу. Изин 
н ейим! 

инъиз, сизге: оджам, д 0 
Нек, мерамынъыз меним талебем олмакъ ЗЬ = 
Ашыкъ бирден ачувлангъангъа ошай ве оваа 

йта: — нъ ТЫШЫНЪЫЗ, 
ерт-серт айта: — Сизни „кор а 
И тек бир къадедир, тешкериб корейим: ичинде ғ 
? Ок т этерим. 

ар экен? Онъа коре ареке 
у Р Бу вакъыт олар, ашыкънен огълан, Энди ашыкънынъ 
әвине барыб еткен олалар. 


Саз чынълады бир тылсымдай, билмиш аи 
Сёз чыбырды къыгъылчымдан, бильмиш слав 
Не мешекъкъат эп янмакъ, Эп кескинл ША 
Бир гъазынынъ къылычындай, бильмищ олы! 

КЧ А а 


рї Ещ 


Муджнизели сеслерге яш далды энди, 
Терен фикир къулы олыб къалды энди; 


Учь ай кечди, учь йыл кечди, там бир ашыкъ 
Олыб кене илери ёл алды энди. 


Огълан эп кете. Оны къара къасевет баса. О, апасыны, 
бабасыны пек яман сагъына. Сёзини ерине кетирмегенине 
де сыкъыла: учь йылдан сонъ бабасына арткъачынен къай- 
тарыб береджек парасыны алты йыл кечкеп сонъ да къай- 
тарамай. Эвлядлыкъмы бу? Ана-бабасынынъ янындан чы- 
къыб кеткенде даа янъы акъылбалигъ олыбеткен бир огълан 
эди, энди дживап бир яш олды. Бунъа бакъмай,эп ёллар 
ичинде сюрюне. Ишми бу? | 

— Коюме къайтайым, анамы-бабамы корейим, манъа 
зар-иитизар олгъан козьлерини опейим, сыджакъ КОЗЬ 
яшларыны силейим, — дей де, ёлыны  деһъиштире 


Омюр зкен тегенеклн бир багъчадай, 
Къанландыра аякъ, къолны адым-адым. 
Тиш этинен аначыгъы ашын чайнай, 
Бабасына таягъы да бермей ярдым. 


Гъайыб олгъан гурь азбарнынъ берекети, 
Оджакъда тек куль къалгъан мал, сермиядан... 
— Огълым-огълым! — дей бабасы. — Озюнъ кетиб, 
Бизлерни де алыб кетдинъ бу дюньядан. 


Ёлджы яш, буны кориб, окелениб-окелениб агълай. 
Ана-бабасынынъ аджыныкълы алы онынъ юрегине оте. 
Онынъ ичинде, тышында не бар исе, — алайыны онъа азиз 
ана-бабасы берген. Я бунынъ къаршылыгъына онынъ олар- 
гъа береджек неси бар? Сёниб бараяткъан бу эки мукъад- 
дес ышыкъкъа дюньяда олгъан бутюн эйиликлерни япмакъ 
истегинен алевленген атешли юрегинден ве огренген унер- 
леринден башкъа ич бир шейи ёкъ. Лякин бу истек ве бу 
унерлерге шу дакъкъасы кимсе экн ша биле бермез. Не 
япмалы? 

Ахры-сонъу яш, козь яшыны силе де, бабасына дей: 

— Мен сизге минетдарым, бабам, сизнинъ къаршынъыз- 
да борджлым. Сизден одюнч алгъан парамны айтмайым: 
борджым бундан чексиз буюк. Мен сизге ялварам, 
мени къул базарына чыкъар да, сатынъыз, — парасы бор- 
джымнынъ энъ олмагъанда уфачыкъ бир къысмыны одер. 
Юрегим. эр алда азачыкъ раатлыкъ тапар. Къарарым къат- 

тыдыр,— нафле замет. этиб, къарарыма къаршы чыкъ- 
з 


манъыз! м 
6 ш бабасына дей: 
ъул базарында ёлджы я 

ии Е озюм косьтерген адамгъа сатмагъа разы 
олынъыз. Эм базарлыкъны мен озюм пакар, 
_ Козь яшларына тююле-тююле агълагъан бабасы, чаре 
С азы ола. Ё 
Е. чокъ къул алыб сатыла. Козь яшларыны тёккен- 
лер, яшнынъ бабасындан гъайры да, чокъ ола. 

Мына яшнынъ бабасынынъ янына бир тюджджар келе. 
Тик назарлы, къатты адымлы, киббар бир тюджджар. 

— Бу къатырнынъ фияты не? — дей. 

Яш огге чыкъа да, озю джеваб бере: р 

— Мени сатмагьа меджбур олгъан саибим, менден 
айырыладжагъына яныкълаб, тильден аджиз къалды. Бу 
себебден, озюмни сатув базарлыгъыны мен озюм алыб 

ЕД 


бараджагъым. 
Тюджджар къыза. я м 
наг гад олса, айт бакъайым: фиятынъ пе? — дей. 


Яш, тюджджарнынъ къызгъаныны анъламагъан ола да, 
з 

пу джевабны бере: 

(2 Фиятым паалы. Къоркъам, паранъыз етмез. Вакъы- 
тынен азиз саибим мени, онынъ тек озюне белли йигитлик- 
лерим ичюн, пек паалыгъа сатыб алгъан эди. Бу себебден, 
саткъанда да, уджузгъа сатмайджакъ ола. 

Тюджджар сабырындан чыкъа. р 

— Мен сорайым: фиятынъ не? — дей. 

Тюджджар гурь сеснен сорагъаны киби, яш да гурь 
сеснен джеваб Све, , 

— Он бинъ алтын! — деи. 

— Он бинъ дейсинъми? Барсын, он бинъ олсын. Ал, 
‹ъартым, парасыны! О 
Е ава буны айта да, яшнынъ бабасына сайыб- 
сайыб. бир оба алтын бере. | 

Бабанен огъул козь яшы ичинде бири-биринен эль 
видалашалар. 

Тюджджарнынъ ялыда гемилери бар экен; о, къулнынъ 
гемилерден бирине алыб кетильмесини эмир эте. Е 

Гемиге кетирильген сонъ, яш анълай: гемининъ башы 
кягъыд оюнына къапылгъан, геджесини-куньдіюзини оюн 
башында кечирир экен. Тамам яш келир алдында, И 
башы озь парасынен бирге, геми саибининъ парасыны д 

Ш са Ч лы т ии и 


вм 


ютдыргъан. Геми башы биле экен: бу иши ичюн онъа 
къатты джеза бериледжек, атьта ольдюриле де биледжек. 

Яш, буны анълаб, геми башынынъ одасына барыб ки- 
ре де, дей: 

— Хаберим бар: ишинъиз мартавал экеп! Мен сизге 
ярдым этеджек олам. 

Юрегине олюм атеши тюшкен геми башы бирден бирге 
джанлана: 

— Параненми? — дей. 

— Ёкъ, унеримнен! — деб джеваблана яш. 

— Демек, сиз де ойнайсыз? — дей геми башы. 

Яш, бунъа шу джевабны бере: 

— Ёкъ, мен ялынъыз ютам. Сизнинъ янынъызгъа кель- 
мекден макъсадым да шу: усул къулланыб, яни намуссыз- 
лыкънен, сизни юткъанлардан паранъызны ютыб ‘алыб, 
кепе сизге къайтармакъ. Ал кетин из мени оларнынъ 
янына! 

Геми башы ерге йыкъылыб, яшнынъ аягъына юзь сюре: 

— Бу алымдан къуртарсанъыз, къулынъыз олмагъа 
азырым! — дей. 

Яш сертейиб, геми башыны ерден турсата: 

— Козь яшынъызнынъ манъа кереги ёкъ! — дей. — 
Манъа керек шей шу: яхшы урба тапыб, мени шу саат ки- 
йиндир, къушандыр да, ялыгъа, оюн аркъадашларынъыз- 
пынъ янына алыб барынъыз. Оларгъа гемининъ саиби мына 
будыр, деб анълатынъыз. Эм бильмиш олынъыз: юта-юта-, 
мен, аякъ ёлгъа деб, эки кере тышарыгъа чыкъар ве къай- 
тыб келирим. Учюнджи кере чыкъкъан сонъ бир даа къайт- 
мам. Сиз, озюнъизни менчюн раатсызлангъан косьтерир 
де чыкъыб гемиге келир ве мени гемиде тапарсыз. Анъла- 
ДЫНЪЫЗМЫ? 

Оюнджылар чокъ ярамаз, уста экен, — 
Янларындан ниджелери бошаб кеткен... 


Я бу манъкъа? Геми, малын ютдырыр да, 
Евней къояр акъыртындан ахрет бетке... 


Лякин бу не? Бир шей олды усталаргъа, 
Билиб ойнаб, эр заман теқ ютсалар да, 
Ишлеринн шимди шайтан бозса керек, 
Алтынлары ола эп олардан эрек. 


Оюнджыларнынъ алай алтыныны 1ютыб алгъан сонъ, 
къул огълан учюнджи кере тышарыгъа чыкъа да, бир даа 
айланыб къайтмай. 

Эвельден анълашкъанлары киби, геми башы къул огъ- 
ланны гемиде тапа. Къул огълан, геми башынынъ ютдыр- 
гъан озь парасыны ве геми саибининъ парасыны сая да, 
къайтарыб бере. | А 

Арадан къач кунь СОНЪ малнен юкли геми елгъа чыкъа. 
Гемининь саиби, алышвериш ишлеринен, ялыда къала. 
Денъиз бою кете-кете, геми бир шеэрнинъ ялысына барыб 
ете. Бу — геми саибинипъ яшагъан шеэри экен. Геми башы, 
къул огъланны озюне чагъырыб ала да, дей: 

— Ёлумыз даа девам этеджек. Лякин, ёлгъа чыкъа- 
джакъда, саибимиз манъа эмир берген эди: меним шеэрим- 
нинъ ялысында токъта да, мынавы мектюбни къорандама 
еткизинъиз, деген эди. Бу ишни сиз япаджакъ экенсиз. 
Саибимизнинъ эмири ойле. 

Къул огълан мектюбни ала да: 

— Саибнинъ эмири ерине кетириледжек эбет, — деб 
ёлгъа чыкъа ве, бир аз кеткен сонъ, зенгинлер къоранда- 
ларына не яза экенлер, деб меракъланыб, мектюбни ачса, 
шашыб къала. Мектюбде шу дешетли сёзлер язылы экен: 

«Эмир этинъиз: кягъыдны кетириб кельген адамны шу 
саат богъсынлар. Чет бир мемлекетде, эр кеснинъ козю 
менде олгъан вакъытда, бу адам мени къолайсыз бир 
вазиетке къойды: къул ола турыб, озю ичюн менден о къа- 
дар чокъ пара къопарды ки, бу парагъа мен ондайын бинъ 
къул сатыб ала билир эдим. Бунъа бизде талавджылыкъ 
дерлер. Талавджыларны исе,—я асарлар, ябогъарлар. Бу 
къулны богъынъыз! Эмирим будыр, — эмиримни дераль 
ерине кетиринъиз!». 

Саибининъ, инсангъа дуйдурмадан энъ вахши яманлыкъ- 
лар япа бильген бир джелляд олгъаныны анълаб, яшнынъ 
манълайына бирден-бирге салкъын тер тюше. Корь сен, 
оны, ботъаджакъ экенлер. Я не ичюн? Алышверишде бир 
кере алдангъан да, ана шунынъ ичюн. Кягъыдоюны киби, 
алышверишде де тек бир намуссызнынъ иши ёнер. Онынъ 
иши юре, демек башкъаларыны алдата! Амма озю алданмакъ 
истемей. Озю башкъаларына япкъаныны башкъасы онъа 
япса, о, буны талавджылыкъ сая, оны богъмагъа къарар бере. 

Лякин... къул огълан чокъ тюшюниб отурмай, бир та- 
бакъ темиз кягъыд сатыб ала да, тыпкъы саибининъ язысы 
киби бир язынен шу сёзлерни яза: 

«Сизге шу мектюбни кетириб келеджек дживан яш бу 
ерлернинъ мешур задекянларындан бирининъ огълудыр, 

Оны урьмет ве итибарнен къаршылаб алынъыз, эм де танъ- 
ры тааля азретлери къызымызны онынъ назар шерифине 
сыджакъ косьтерсе, меним къайтаджагъымны беклеб отур- 
май, буюк бир той япыб, къызымызны онъа беринъиз! 
Эмирим будыр, —эмирим дераль ерине кетирильсин». 
Тюджджарнынъ къызы зарарсыз бир къыз экен,—- къул 
огълан онъа эвленмеге разы ола. Буюк бир дюгюнь япалар. 
Тюджджарнынъ озю бу орталыкъда айтувлы бир адам олгъа- 
нындан, дюгюнге о мемлекетнинъ падишасы да келе. 
Дюгюпь къызгъанда, эр кес кейфлениб, ойнагъан, йыр- 
лагъан, кульгенде, бирден-бирге киев баланынъ озю ор- 
тагъа чыкъа да, сазыны чынълатыб, шу сёзлерни айта: 


Санб кете, къул келе, 
Дей ки: заде ул келе. 


Заделиги тилинде, 5, 
Козь яшы — юрегинде. 


Саиб келир, къул кетер, 
Қъайтылмаз ерге етер. 


Ойнай бер, къул, шай экен, 
Къана сенинъ яш бикенъ? 


Къул огъланнынъ чокъ гузель макъамнен айтылгъан бу 
сёзлери падишагъа тесир эте. О, бу сёзлерде гизли бир мана 
олгъаныны анълай да, бу ашыкъ меним сарайымнынъ, 
мемлекетимнинъ шаныны артдыра билир, деген къараргъа 
келиб, шу эмирни бере: 

— Фелян тюджджар къайсы бир ялыгъа келиб тюшсе 
де, оны шу саат тутыб къапатве къатыма алыб кели- 
пъиз! — дей. 

Падиша эмри къатты,-— онъа къаршы кетмек олмаз. 
Бу себебден, тюджджарнынъ гемиси бу мемлекетнинъ ялы- 
ларындан биринде ленгер ташлагъаны киби, тюджджар- 
ны шу саат тутыб къапаталар. Апайы аман къоджасына 
барыб: 

— Озюнъни сыкъма, раат ол, — дей.— Киевимиз па- 
лишапынъ якъын бир адамы олды. О, падишагъа айтыб, 
<ени бу белядан къуртарыр. 

Тюджджар шаша: 

— О насыл киев? — дей. 

— Насыл оладжакъ, — дей апай. —– Озюнъ, кягъыд 
языб, задекян бир огъланны ёллагъан эдинъ де! 

Тюджджар, къызыб, атылыб тура. 

— Ахмакълар! — дей. — Мен, богъуб ольдюринъиз, деб 
сизге бир къул ёллагъан эдим. Сиз исе оны задекян белле- 
генсиз. 

Апай: А А 

— Ботен айтма, акъай, ботен айтма, — дей де, анавы 
кягъыдны чыкъарыб, тюджджаргъа бере. — Бу сенинъ 
эмиринънен олгъан шей, эмиринъден чыкъкъанымыз 
ёкъ, — дей. 

Тюджджар, кягъыдны абыл-къубул бир къач кере окъуб 
чыкъа да, сонъ вайваламагъа башлай: 

— Аман, не япкъаным мен? Алма деб тюшюнген де, 
армут дей къойгъаным. Акъылымны ойнаткъандырым даа... 
Падишанынъ да бундан хабери олгъандыр... Мени къа- 
патдырмасынынъ себеби де будыр... Е Е 

Тюджджар, серсемджесипе къызыб, бир талай сёз даа 
айтаджакъ олса да, шу ерде бекчилер келе ве оны падиша- 
пыпъ сарайына алыб кетелер. 

— Отурынъыз! — дей падиша. 

Лякин тюджджар отурмай: 

— Къулым турсын, сонъ отурырым. — дей. 

Падиша куле: 

— Ким о сизинъ къулынъыз? — деб сорай. 

— Янашанъызда отургъан адам. 

Бу сёзлерни эшитиб. падиша сертее. 

— Сизнен мендайын бинълердже адамнынъ ерини тута 
биледжек бир йигитнинъ къул олмасы мумкюн дегиль. 
Бу дживан ашыкъ сизнинъ киевинъиз ве меним тебамдыр. 
Сизге эмирим шу: киевинъизнен къол-къолгъа тутышыб 
эвинъизге къайт да, муаббет-муаббет яшаиъыз! 

Къайнатанен киев падишанынъ сарайындап берабер 
чыкъалар. Лякин тышарыда ёллары айырыла: къайпата 

сагъгъа кете, киев исе, буны корнб, солгъа айлана. 


»{, 


элял сют 


лял бир адамнынъ ер юзюнде тул апайынен 
Е 59 4) Оксюз огъланчыгы къалгъан. Апайы да, бу 
0 адамнынъ Озю киби, элял олгъанындан, озюни 
ве огълуны, ашлыкъ чёллеринден башакъ, дагъ- 
лардан кийик мейва топлаб, халкъкъа намус- 
лы хизмет этиб, кечиндирген. 

Огълу дюльбер, сагълам бир бойдакъ олуб еткен сонъ, 
анасы оны, озю тири экенде, эвлендирмеге къарар берген. 

Янаша койде тыпкъы онынъ киби дигер бир тул апай 
бар экен. Тек бунынъ огълу дегиль де, дал-фидан къызы 
осюб еткен. 

Огъланнынъ анасы, ялынъыз элял сютден элял бала 
догъгъаныны бильгенинден, тута, къызнынъ анасына озо 
къудалыкъкъа кете. Къызнынъ анасы къызны бунынъ огъ- 
луна бермеге разы ола. Бир къач куньден олар, озь ара- 
лары той япыб, яшнен къызны эвлендирелер. 

Эртеси куню келинчек, къоджасынынъ мал-мулькюни 
бир кореджек олуб, азбаргъа чыкъа. Бир даа бакъса не 
корьсюн: онынъ озь азбары киби, къоджасынынъ азбары да 
тап-такъыр. Айланыб къоджасына къайта: . 

— Джаным, козюм, къоджам, бир данем! — дей. — 
Эдждадларымдан къарт бабама, къарт бабамдан бабама, 
ондан да манъа беш алтын мирас къалгъан. Мына олар! 
Базаргъа чыкъ да, бу алтынларгъа баре бир огюз сатыб 

ал. Огюз чалышыр, озюмиз чалышырмыз, шай этиб не 


къамызны тапармыз. . 
и Йигит, омрюнде ильк кере базаргъа чыкъа да, келин 


чек айткъаны киби, бир огюз сатыб алыб, эвине къайта. 
Къаршыдан, эшекке атлапгъан бир адам келиб чыкъа. 


ыкъа да, йигитке айта: | 
ь — Огюзинъ яхшы амма, меним эшегим даа яхшы. Кель, 


ишейик! : 

А но бу адамнынъ огюзге ихтияджы тюшкендир даа, 
лей де огюзини бериб, къаршылыгъына эшек ала. 

Бир аздан йигит, эчки джетиб баргъан бир адамнынъ 
пешинден етише. Селям, келямдан сонъ, бу адам йигитке 
айта: 

— Эшегинъ яхшы амма, меним эчким даа яхшы. Кель, 
енъишейик! — дей. 

" Йигит бу адамгъа да къаршы кетмей. Эшегинн бериб, 
эчки ала. Эчкини джетиб бараяткъанда, кенардан, чалы- 
лар арасындан, къолуна къалпакъ туткъан бир адам келиб 
чыкъа: 

— Эчкинъ яхшы амма, меним къалпагъым даа яхшы, — 
дей бу адам.— Кель. денъишейик! 

Энди йигит, эчки бериб, къалпакъ ала. 

Койнинъ янашасындан, ташлар арасындан, шапырыб- 
копюриб, бир озен акъа экен. Йигит, ташдан ташкъа а 5. 
озении кечеяткъан вакътында, бирден бирге саллана. Иигит 
озюни тута амма , къалпагъы тюшюб кете. Сув пек 
чабик ташыб акъкъанындан, къалпакъ шу саат козьден 
гъаиб бола... 

Шай этиб, базаргъа беш алтыннен чыкъыб кеткен 
яп. ондан бом-бош къайта. 

Койнинъ тюкянджысы шакъылдаб куле. 

_ Хи-хи-хи... шимди къавгъа чыкъар. Келинчек йи- 
титни: илле бир шыпырыр. Эм ойле япмаса, акъылсыз 
олур,— дей. А 

Шу ерде отургъан моллакъай, тюкянджыгъа ярдымгъа 
келе: А | 
‚ — Келинчек гузель шейчик. О серсемни эвинден къу 
вуб чыкъарса, даа яхшы этер. Чюнки екдиргенден базиргян 
олмаз, еккен — базиргяндыр! , А : 

Тюкянджынен моллакъайдан гъайры, бир ёлджу д 
бу ерге келиб токътагъан экен. Ана шу ёлджу, отургъан 
еринден тура да, тюкянджынен моллакъайгъа. айта; 

— Экинъиз де | янълышасынъыз, — дей.— Мен киев 
баланы да билем, келинчекни де. Олар элял сют эмген 
балалар. Ойле адамлар арасында мал къавгъасы олмаз! 

Тюкянджы кене куле. 

— Хи-хи-хи... Корерсинъ, олар — тёбелеширлер,—дей. 

Моллакъай да тюкянджынынъ тарафыны тута. 


— Къавиль этем: къавгъа олюмнен нетиджеленир, — 
деб багъыра. 


Ёлджу энди къыза: 

— Айса, меп де къавиль этем, — дей ёлджу:— эгер 
бу мал гъаибы ичюн о эки бала бири-бирине энъ олмагъан- 
да азачыкъ терс бакъсалар биле, мен омрюмнинъ сонъ 
куньлерине къадар сизнинъ экинъизге бир кереден беда- 
ва, богъаз токълугъына чалышырым. 

— Эгер олар шу саат тёбелешмеселер, мен санъа юзь 
алтын берерим, — дей тюкянджы. 

— Эгер оларнынъ къавгъасы олюмнен нетиджеленмесе, 
мен юзь алтын даа .къошарым! — дей моллакъай. 

лджу, юрекден къызса да, лафыны тынч-тынч айта: 

— Мен разым,— дей.— Лякин бильмиш олунъыз: къа- 
вильден макъсадым пара къазанмакъ дегиль. Меним 
мерамым башкъа. Мерамым-—сиз. Оны шартымдан анълар- 
сыз. Шартым исе шудыр: къавильни мен ютсам, параны 
манъа дегиль де, о эки балагъа береджексиз. Разысызмы? 

— Разым! — багъыра тюкянджы. 

— Разым! — айкъыра моллакъай. 

Бу арада йигит, базардан къайтыб, эвине кире, Келин- 
чек оны софра толусы къысметинен къаршылаб ала. Софра- 
нынъ устюнде отьмек бар, сыджакъ шорба бар, джилек бар. 

игит, къарныны ашктъа тойдургаъан сонъ, келинчек он- 
дан сорай: 

— Сонъ, джаным, козюм, къоджам, бир данем! Базар 
насыл олды? — дей. 

Йигит: 

— Джанынъ огюз истеди, огюз алдым, — деб дже- 
ваблана. 

Келичек севине. 

— Вай, не арув. Барыб, огюзимизни корейик де! 

Йигит, еринден къыбырдамай. 

‚— Огюзни мен эшекке денъишдим,— дей. 

Келинчек даа зияде севине: 


— Эшекке? Вай, не гузель, Эшек огюзден даа хайырлы. 

Зоргъа къалгъанда аркъасына атланыб кетмек де мум- 
кюп. Айса юр, барыб, эшегимизни корюб келейик! 

Йигит, кене еринден къыбырдамай. | 

— Эшекни мен эчкиге денъишдим ‚— дей. 

Келинчек даа зияде джошуб: 

— Эчкиге, дейсинъми? Вай, не яхшы! Акълыма эчки 
кельмегени! Сен чокъ акъыллы экенсинъ. Эчки бизге сют 
берир, къозулар. Не яхшы! Айды, юрь, барыб эчкимизни 
корейик! — дей. 

Йигит, бу кересинде де еринден къыбырдамай. 

— Эчкини мен къалпакъкъа денъишмеге меджбур ол- 
дум, — дей. 

Келинчек, севингенинден тап делиреджек дереджеге 
келе. 

— Къалпакъ! Ондан даа яхшы денъиш олурмы? Сен 
дюльберсинъ, такъатлысынъ, темизсинъ! Къалпакъ санъа 
ой да ярашыр! Эр кес сени бегенир: бакъ, келинчекнилъ 
акъайы пе гузель, дер. Чыкъарса, корейим де къалпа- 
гъынънЫ! 

— Къалпакъиы озен алыб кетди,— дей йигит. 

Келинчек абдырай. 

— Озен дейсипъми? О насыл олду? — деб сорай. 

Йигит бунъа шу джевабны бере: 

— Айлапыб копюрден кечеджек олсам, вакъыт гъанб 
этеджегим, сени кечикиб кореджегим. Бу себебден, озении 
таш-ташдан сычраб кечмеге къарар бердим. Ташнынъ та- 
йылчакъ ерине баскъаным, бирден аягъым тайылыб кетди, 
аз къалды, сувгъа йыкъыладжакъ эдим. Лякин сени тюшюн- 
дим де, шу саат къуветим кельди: озюм аман къурт улділм 
амма, къалпакъ тюшюб кетди. 

— Қъалпакъ! Тек бир къалпакъ! — Келинчек, пек яман 
севингенинден, бирден бирге агълаб йибере. — Къысметим 
буюк экен, пек буюк экен! Озен де пек акъыллы, пек ин- 
саниетлн даврангъан: тек бир къалпагъынъны акъытыб 
алыб кеткен. Къалпакъ тапылыр! Я барыб да, озен сенинъ 
озюнъни акъытыб алыб кеткен олса, мен сени бир даа къай- 
дан тапар эдим! Вай, къысметим, бахтым не къадар буюк экен! 

Ёлджу, къавиль парасыны алыб, оны йигитнен келин: 
чекке ёллай. 

Тюкянджынен ·моллакъай исе, джебден пара кеткен 
сонъ бирден бирге достлукъларыны унута къала ве бири- 
бирининъ Согъазына япышалар. , 

— Сен серсемге ола, юзь алтыным кетди, — деб хы: 
рылдай тюкянджы. 

— Меним о, сеп джинасирге ола, юзь алтындан къур- 
тулгъаи,— деб пышылдай моллакъай. 

„Ёлджу, кулюб, бир тосат буларгъа бакъыб тура да, сонъ 
дей: 

— Уруша беринъиз! Къавгъа—арам сют эмгенлернинъ 
арджыдыр, уруша беринъиз! 

АРСЛАННЫНЪ АЛИДЖЕНАБЛЫГЪЫ 


ски заманларнынъ биринде Комюрджи бир 
къарт бар экен. Бу къарт, дагъдан агъач ко- 
Ў мюри кетирнб сата ве къорандасыны шунынъ- 
нен кечиндире экен. 

Бир кунь Комюрджи къарт ип ве чувалы- 
ны сыртына урыб, дагъ ичине киреяткъанда, бир 
арслангъа раст келе. Раст келе де, тарс этибтокътаб къала. 
«Огге кетсем, арслан парчалар, арткъа къайтсам — аркъадан 
якъалар» деб къоркъа ве не япаджагъыны бильмей, тургъа 
еринде къатыб къала. «Арслан йигит айванлыр, къоркъмай 
барсанъ, урьмет этер, токъунмаз» деб тюшюне ве арслангъа 
къаршы юрюш эте. Арслан исе бу вакъыт терек тюбюне 
келиб чалкъа ята, ынърана ве аякъларындан бирини ал- 
машдыра бере. Арслаинынъ индемей тургъанындан юрек- 
ленген Комюрджи къарт, «бакъайымчы, бу айваннынъ ая- 
гъына не олгъан!» деб, ерге эгиле, арсланнынъ панджасыны 
къолуна ала. Бакъса не корьсюн, арсланнынъ аягъына ба- 
лабан бир ярчыкъ кирген, шишиб, иринлешиб къал- 
гъан. 

Комюрджи къарт пычагъыны чыкъарыб, шишикни яра, 
ярчыкъны чыкъара, шишик ичиндеки иринни акъызыб йи- 
бере, сонъ ялаб ала. 

Аягъынынъ агъырысы бираз къалгъан сонъ, арслан козь: 
лерини ача ве Комюрджи къарткъа бакъыб: 

— Сагъ ол, достум, сен мени джеэннем азабларындањ 
къуртардынъ, — дей. — Эйиликке кемлик косьтермек ол- 


маз, юрь, мен де санъа бир йигитлик япайым, — дей. 


Бара-бара, бир куль тёпеге барыб етелер. Арслан панджа- 
сыны ерге уруб: | 

— Мына, достум, бу ерни къаз, сенинъ бахтынъ бу ерде 
комюлидир,— дей. „© 

Комюрджи къарт ерге бир-эки лескер ургъанынен, 
балабан бир куп чыкъа. Ачыб бакъса, куп рыкъма-рыкъ. 
алтын толу. Комюрджи къарт къуванчындан аз къала акъ- 
лыны чылдыраяза. 

— Купни ал да, эвинъе кет, дей арслан.— Сенинъ 
эйилигинъи ве меним йигитлигими унутмамакъ, даима дост 
олуб яшамакъ ичюн сен эр кунь бир чанакъ шорба кетирир - 
синъ ве оны бирликде отурыб ашармыз. 

Комюрджи къарт купни алыб, эвине кете. Янъы эв 

япдыра, сыгъыр ала, бала-чагъасыны башдан-аякъ кийии- 
дире. Койде бай адамлардан бири олуб къала. Арсланны да 
унутмай. Эр кунь бир чанакъ шорба алыб бара ве арслап- 
нен бирге отурыб, муаббет-муаббет ашайлар. 
о Куньлерден бир кунь Комюрджи къарт: «Инсанлар 
ашны чанакъдан къашыкъиен ашайлар, мен исе бу джанавар- 
нен бир софра башында отурыб, къашыкъсыз ашайым. Фий, 
пе къадар джийренч бир шей! Ашагъанда арсланнынъ. 
силекийлери де чанакъкъа акъыб тюше. Ёкъ, мен энди арс- 
ланнен бир софрагъа отурмам»,— дей. 

Комюрджи къарт бу къараргъа кельген сонъ, арслангъа 
кене бир чанакъ шорба алыб бара. Арслан ашай, Комюрджи 
къарт исе бакъыб тура. 

— Я сапъа не олду, сен не ащамайсынъ? — деб сорай 
арслан. 

Комюрджи къарт, ялан айтыб: 

— Къарным токъ, мен ашаб кельдим, — лей. 

Арслан зоралб: 

— Догърусыны айт, менимнен не ичюн ашамайсынъ? —дей. 

Комюрджи къарт айтмагъа меджбур ола: 

— Ашагъанда сенинъ агъызындан силекийлер чыбыра, 
онынъ ичюн мен джийрене башладым, — дей. 

Бу сёзлерни эшиткенле, джанавар деб анъылгъан арс- 
ланнынъ козьлеринде ящ пейда ола. 

— Факъыр олгъанда джийренмей эдинъ, энди джийрепе 
башладынъмы? — дей. 

Комюрджн къарт: . 
— Эр алда мен нисаным, сен исе джанаварсынъ, —дей. 


Озюнинъ досту деб сангъан адамдан бойле сёзлерни 
эшиткен сонъ, арсланнынъ юреги даа зияде сызламагъа 
башлай. И 

— Балтанъны ал да, меним башыма ур! — дей арслан. 

Арсланнынъ сёзлеринден шашыб къалгъап Комюрджи 
къарт: 

— Ёкъ, мен озюме эйилик япкъан джанаваргъа бойле 
хияпетлик япамам,— дей. 

— Санъа айтам, балтаны ал да, меним башыма ур! Сен 
урмасанъ, балтаны алыр да, сенинъ башынъны меп парчала- 
рым,—дей арслан, 

Комюрджи къарт: «озь башымны парчалаткъаным не 
я», — деб тюшюне ве балтаны котериб, арсланнынъ ба- 
шына яндыра. Къангъа булангъан арслаз ынърана бериб: 

— Энди  кет.— дей.— Тамам къыркъ кунь дегенде 
къайтыб келирсинъ. 

Олар савлукълашалар: къарт эвине кете, арслан дагъ- 
да къгла. Тамам къыркъ кунь дегенде Комюрджи къарт 
къайтыб келе. Бакъса не корьсюн, арсланныпъ башындаки 
яра бир тамам савулгъан, ярадан ыз биле къалмагъан. 

— Яранъыз савулгъан амма, мен анълаб оламайым, 
бойле бир яра сизге не керек эди? — дей Комюрджи къарт. 

Арслан джеваб ерине, бир йыр айтыб бере: 


Савулыр йигит беденинде. 
Балта, къылыч ярасы; 

Ич савулмаз йигит юрегниде 
Тильнинъ япкъан ярасы... 


Иште, достум, башымдаки яранынъ тамам къыркъ кунь 
дегенде савулгъаныны корьдинъ, лякин юрегимде зеэрли 
сёзлеринънен ачкъан яранъ ич бир вакъыт силинмейджек. 
Сен биринджи кере манъа раст кельгенде йигитлик япыб, 
аягъымнынъ иринини акъыздынъ, шишикнинъ ичинде бир 
шей къалмасын деб, оны атъта яладынъ биле. Бираз зенгии- 
лешкен сонъ ‚дост танымай башладынъ, менимнен бир ча- 
накъдан ашамакъдан биле джийрендинъ. Манъа арслан 
дерлер, йигит дерлер, достларым да йигит олмалы, Айды 
кет, козюме корюнме, меп сенден джийренем! Бу тавда 
бир даа корюльме, джетме-джетинъ де корюльмесии. 

БАШДАН АТКЪАРЫЛГЪАН КЪУДА 
«ә 255 д» адиша огълу, ат миниб шеэр бобы ке- 
7 % зингенде, бир азбар ичинде чамашыр ювмакъ- 
$ да олгъан бир къызны коре. Коре де, онъа сев- 
б. ( да ола. 

Бу тесадуфдаи сонъ падиша огълу кунь 
кечирмеден бу ерлерде пейда ола ве сырасыны 
тюшюриб къызны корьген сайы севгиси даа зияде алев- 
лене. Артыкъ чыдаб турмагъа сабыры къалмагъанындан, юрек 
сырларыны бабасына айтыб бермеге меджбур ола. Пади- 
ша, огълуны яры сёзде болоб: — Сен не, шашырдынъмы? — 
деб кесиб ташлай. — Факъыр къызына эвленмек истей- 
синъми? Унут, акълынъа биле кетирме. 

Падиша огълу кедерлене. Куньлернен девам эткен 
асретлик азаблары ниает опы тёшекке тюшюре. Бирден бир 
огълупынъ ятыб къалгъаныны корьген падиша да, башыпы 
урмагъа ер тапамагъаныидан, везирини чагъыра. 

— Огълум хасталанды, тез вакъытларда бир дерманлар 
тапмасакъ, ихтимал... — деб сёзюни битир меден къалдыга. 

Везир: 

— Алла ядрдымджынъыз Олсун, — деб ташлай. —Ай- 
тыпъыз, падишам, пе тюшюнесинъиз, садыкъ къулупъыз 
эр бир сёзюнъизни ерине кетирмеге азыр. 

— Огълумнынъ дерманы анавы факъырнынъ къызыдыр. 
Сен бир кисе алтын алыб, шу адамгъа бер. Зан этем ки, о, 
бир кисе алтынгъа озь къызыны севине-севине берир. Кл.ыз, 

огьлума эглендже олуб, бир къач куньлер сарайда яшар. 
Огълумнынъ къызгъа олгъан авеслиги биткен сонъ, КЪЫЗ- 
ны башдан аткъарырмыз. Сонъ насыл, бу къурунтыны бе- 
генесинъми? 

Падиша алдында ялтакълыкъ косьтермеге алышкъан 
везир: А 7 

— Бойле акъыллы шейлерни уйдырмагъа ялынъыз 
падишам: къабилиетлидир,— деб дёрт букюлиб теменна 
эте де, бир баш олуб факъырнынъ эвине кете. Қете амма, 
чокъкъа бармадан бош къолнен къайтыб келе. 

Ишнинъ бойле олуб чыкъкъанына пек тааджюбленген 
падиша: 

— Къыз къайда? Оны ничюн алыб кельмединъ? — деб 
сорай. 

Қъолайсызлыкъда къалгъан везир: 

— Падишам, — дей. — Шу факъыр пек анъсыз адам 
экен: мен къызымы бир кисе алтынгъа дегиль, падишанынъ 
бутюн падишалыгъына да бермем, деди. Бу да етмегендай, 
даа бир такъым олмагъыр шейлер де айтыб ташлады. 

— О да насыл шейлердир? 

— Эгер падишамыз факъыр къызларыны алтынгъа са- 
тыб алмакъ мумкюн, деб тюшюне исе, о, яман падиша экеп, — 
деди. 

Падиша, ачувындан къарпуздай къызарыб-бозарыб, фа- 
къырны асдырмакъ, кесдирмек, ер юзюнден ёкъ этмек ичюн 
эмир бермеге азыр олгъан бир вакъытда, огълу келиб къала. 

— Бабам, эр бнр инсан ичюн озь эвляды къыйметлидир. 
Шунынъ ичюн факъырнынъ менлигиши де ашаламанъыз. 
Эгер факъыр къызыны манъа къадынлыкъкъа мунасиб 
коръмей экенсиз, о алда къызгъа да токъунманъыз. Мен 
олюб кетсем биле, оны севгилим этиб, намусыны кирлемем. 

Бу вакънадан сонъ падиша огълу тёшекден турмай, О, 
сарарыб, къуруб къала. Огълуны олюм панджасындан къур- 
тармакъ ичюн башкъа чаре тапмагъан падиша, факъыр 
къызыны огълуна къадын этиб алмакъ къарарына келе 
ве къудалыкъкъа кене шу везирни йибере. | 

— Энди факъыр къуваныр,— деб тюшюне падиша.— Ша- 
къамы: олмайджакь бир койлю падишагъа къуда, падиша 
огьлуна да къайната оладжакъ! 

Везир факъырнынъ азбарына барыб киргенинен койлю: 
ондан: 

— Кене не кельдинъ? — деб сорай. 

— Мужде! Мужде! — деб багъыра везир. —Махрадж 
беринъиз! 

— О да насыл махрадж? 

— Къуванчлы хабер кетирдим, къартым: падиша азрет- 
лери къызынъызны озь огълуна келин этиб аладжакъ. Мен 
къуда олуб кельдим. Ойна, куль, йырла: падиша огълу ки- 
евинъ оладжакъ! ` 

Койлю, озюни сыкъмадан: 

з= Э, балабан шей, киевим оладжакъ экен! — деб таш- 
лай. — Манъа киев олмакъ истеген яшнынъ озю ким я? 

— Айтам да: падиша огълу! Ёкъса ннанмайсынъмы? 

— Мен ойынъ кимнинъ огълу олгъаныны сорамайым, 
ким олгъаныны, не япмагъа бильгенини сорайым. 

— Не япмагъа дейсинъми?..Э, не япмагъа бильсин, яваш- 
яваш падишалыкъ этмеге огренир даа. 

— Бир вакъытлары хораз да Сулейман падиша олгъан. 
Падиша олмакъ не о, акъыл да керекмей, усталыкъ да, иш- 
лемек де. Амма иш япмакъ ичюн, буларнынъ элиси керек. 
Къана айтчы, падиша огълу насыл бир иш япмагъа биле? 

— Иш! Падиша огълуна иш не керек? О иш огренмей, 
падишалыкъ этмекни огрене. 

— А-а, мына ие, демек падиша огълу азирге дуаджы, 
шаймы? Меним къызым исе ялынъыз бугюнини дегиль, 
ярыныны да тюшюне: мен эрге чыкъсам, балаларым олур, 
бу балаларны бакъмакъ ичюн иш севген, ишлемеге бильгеп 
адам керек, дей. Бар, падишагъа айт, меним къызым пади- 
ша огълуна къошакъ дегиль. 

Шай этиб, факъыр койлю падиша къудасыны башдан 
аткъара. 


ТУВАРЧЫНЫНЪ АКЪЫЛЛЫ КЪЫЗЫ 


р. уньлерден бир кунь гадишалардан бири 


о халкъны топлагъан да: 
о ИЫ — Дюньяда къаттыдан къатты, кучьлюден 


Л 
К у кучьлю ве татлыдан татлы недир? — деб сора- 
ФӘ гъан. 

Падиша, бу суаллерге догъру джеваб бер- 
ген адамгъа буюк бахшыш адагъан. 

Озюни эр кимден акъыллы деб сайгъан баш везир: 

— Падишам, дюньяда эр шейден къатты демирдир, эр 
кесден кучьлю арсландыр, энъ татлысы шекердир, — деб 
джеваб берген. 

Падиша бу джевабнен къанаатленмеген. Падиша сарайы- 
нынъ бутюн адамлары, падиша узурына келиб, джеваб бер- 
меге тырышкъанлар, лякии оларнынъ джеваблары да па- 
дишаны къандырмагъан. 

Бу хабер бутюн мемлекетке джайраб кете ве узакъ кой- 
лерден биринде яшагъан факъыр бир туварчыгъа барыб 
ете. 

Бу туварчынынъ айнынъ он дёрди киби дюльбер ве пек 
акъыллы бир къызы бар экен. Бу къыз бабасындан бу ха- 
берни эшиткенинен: 

— Бабам, бу суаллерге мен джеваб тапарым ве лякин 
бу лжевабны кимден эшиткенинъизни падишагъа айтманьыз, 
озюм тюшюниб тапдым, денъиз, — дей, 

Туварчы: 

— Яхшы, къызым, дегенинъдай япарым, къана джева- 
быны айт корейим,— дей. 

Къыз айтыб бере; 

— Дюньяда къаттыдан къатты — ат туягъыдыр, кучь- 
люден кучьлю — ельдир, татлыдан татлы — тильдир. 

Туварчы, къызынынь берген джевабларына къанаат- 
лениб, дос-догъру падишанынъ сарайына бара. Рухсет 
алыб, падишагъа кире де: 

— Падишам, эмир этсенъиз, сизнинъ суаллеринъизге 
джеваб берир эдим, — дей. 

Падиша: 

— Къана, айт корейим, — дей. 

— Падишам, дюньяда къаттыдан къатты — ат туягъы- 
дыр, кучьлюден кучьлю — ельдир, татлыдан татлы — 
тильдир. 

Падиша туварчынынъ берген джевабларына тааджюб- 
лениб: 

— Бу джевабларны санъа ким огретди? — деб сорай. 

Туварчы: 

— Озюм тюшюниб тапдым, падишам, — дей. Дей амма, 
падиша бунъа инана къоймай ве зорламагъа башлай. Чаре- 
сизленген туварчы не япаджагъыны бильмей: 

— Бу джевабларны манъа къызым огретди, — дей. 

Падиша, туварчыгъа бир торба алтын бере де, къызыны 
сарайгъа алыб кельмесини эмир эте. Туварчы къувана-къу- 
вана эвине къайтыб келе ве къызына падишанынъ эмрини 
бильдире. Бильдире амма, къыз разы олмай, падиша. сара- 
йында меним ишим ёкъ деб, ннадлыкъ эте. 

Туварчы, падишагъа къайтыб келе ве къызынынъ кель- 
мек истемегенини бильдире. Бу вакъыт падиша озюнинъ 
баш везирипи къызгъа йибере: 

— Оны мытлакъ мында алыб кель! — деб эмир эте. — Мен 
той-дюгюн япыб, шу къызны къадын этиб алмакъ истейим, — 
дей. 

Баш везир, туварчынынъ эвине келиб, къызгъа: 

— Қъызым, падиша азретлери санъа эвленмек истей, 
сен бахтияр оладжакъсынъ,— дей.— Юрь, къызым, са- 
райгъа кетейик. 

Къыз, баш везирнинъ теклифине шу джевабны къайтара: 

— Мен разым, лякин сарайгъа барыб тюшмезден эвель, 
падишадан истеклерим бар. Эгер падиша меним истеклерим- 

ни ерине кетирсе, о вакъыт сарайгъа барыб тюшмеге ра- Бу лафларынен, о, манъа кельмек истемегенини биль- 


зылыкъ беририм. дирди. 
Везир: Пади | 
В к ша, къашларыпы даа зияде чатыб ве чырайыны 
арен айт, къызым,— ден. сытыб: Р 
ъЫЗ: | А Рег 
— Сен, къабакъбаш, бу сёзлернинъ манасыны анъла- 


— Падишагъа барсапъыз, айтынъыз, о мапъа: он беш 


] дынъмы? — деб вез ў 
бала, йигирми дживап, отуз дели, къыркъ акъыллы, элли 8 т ао 


Везир исе, адий бир койлю къызындан биле акъылсыз 


къоюн, алтмыш таякъ, етмиш тавукъ, сексен. сыгъыр, докъ- олгъаныны анълаб: 
сан папий, юзь юмурта берсин. Мына, падишадан истекле- — Энди анъладым падишам,— дей де, утангъанындан 
ардыр, — дей. , } " ь 
рим бул рдыр, | ер ярылса ерпинъ тюбюне кириб кетмек дереджесине 
бв „.Везир:--—— ~ келе. - 


— Эй къызым, бойле уфакъ-тюфек шейлерни тапмакъ 
падиша ничюн зор бир иш дегильдир,— дей де, джёнеб кете. 

Везир, ладишанынъ узурына келиб: | 

— Падишам, туварчынынъ къызы ахмакъ бир къыз > 
экен, — дей. — Сизден алтын истейджеги ерине, бир такъым | 
олмағъыр шейлер талаб этди. 

Везир, туварчы къызынынъ истеклерини бирлей-бир- 
лей айтыб бере. Падиша динълеген сайын ачувлана. Месе- 
ленинъ фаркъына бармагъан везир: 

— Падишам, сиз не ичюн раатсызланасынъыз, бутюн 
бу шейлерни тапмакъны мен озь бойнума алам. — дей. 

Падиша даа зияде ачувланыб: 

— Сен бу лафларнынъ манасыны анъладынъмы? — деб | 
сорай. | 

— Падишам, бу лафларда не мана ола билир, ахмакъ | 
къыз акълына не кельсе, айта берди де. 

Падиша: 

— Ёкъ, къыз ахмакъ дегиль де, сен ахмакъ экенсинъ, — 
дей.—Динъле, бу лафларнынъ манасы мына не демекдир. 
Он беш бала дегени — он бешде бала эдинъ демекдир; 
йигирми дживан дегени—йЙигирмиде дживан эдип. демекдир; 
отуз дели дегени — отузда деликъанлы эдинъ, къыркъ 


ЕСС 


і. 


умовна. + 


акъыллы дегени — къыркъда акъылбалигъ олдунъ демек- 1 А 
дир; элли къоюн дегени — эллиде къойдайын ювашландыйъ, 1 | 
алтмыш таякъ дегени — алтмышда таякъиы элинъе алдынъ | 
демекдир; етмиш тавукъ дегени — етмишде тавукъ къадар р 
такъатынъ оладжакъ, сексен сыгъыр дегени — сексенде 1 | 


сыгъыр киби матювлешеджексинъ лемекдир; докъсан папий і 
дегени — папий лай ашагъаны киби, докъсанда буламыкъ Я 
ашайджакъсынъ демекдир, юзь юмурта дегени де — юзьге ў 
киргенде юмурта киби тез гъаиб оладжакъсынъ демекдир. | 

АЛИМ ЭШЕК 


 ангъа келиб айталар: анавы къарт чобан 

89 бар да, шу эриф сенинъ везиринъни ашшалаб 

юре. Эм о, буны пек айнеджн япа: озь эшеги- 

Еч пе дарылгъан ола амма, яхшы тюшюниб бахъсанъ, 

$: > ханнынъ якъынларыны сёге, эм ойле бир ‹ё- 
ге, — тутмагъа ерлерини къалдырмай: 

— Айтмагъа келеми, везир халкъы акъыллы олур. 
Лякин мепим эшегимнинъ янында олар эшекден даа эшек- 
лер, дей чобан къарт. 

Хан, бунъа пек яман ачувланыб, чобан къартны къа- 
тына кетирте де, козБлерини акъайтыб, ондан серт-серт 
сорай: 

— Недир бу сенинъ бош богъазлыгъынъ? Не ичюн ве- 
зирлеримни халкъ арасында ашшалаб юресинъ? 

Къарт, озюни сыкъмай. Ханнынъ къоркъунчлы суа- 
лине ич бир къоркъусыз джеваб бере: 

— Везирлерни ашшалаб юрген мен дегилим де, оларнынъ 
озьлеридир, ханым султаным! — дей къарт. — Озюнъиз 
бир тюшюн де бакъынъыз: кеченде манъа, эшегиме мипиб, 
бир копюрни кечмек керек олды. Копюр эски эди, бозукъ 
эди, эр ери джарыкъ толу эди. Онсыз да мукъайт эшегим 
аддинден зияде мукъайт юрди. Шай олса да, озюпи яралан- 
макъдан сакълая бильмеди: бир кереден эки аягъыпен 
джарыкъкъа тюшди кетди. О замандан сонъ эшегим бу ко- 
порнипъ яныпа бармаз олды. Истесенъ ольдюр,—ерин- 

деп къыбырдамаз. Қорьдипъизми эшегимнипъ не къадар 
акъыллы, алим олгъаныны! Бир де бир арекет онъа зарар 
кетирдими, о, буны бир даа ич текрарламаз. Амма сизнинъ. 
везирлеринъиз ойле дегиллер. Хырсызлыкълары, хиянет- 
ликлери, яланджылыкълары ичюн, сиз оларнынъ куньде 
опр-эки данесини асыб, кесиб, джезалаб турсанъыз да, олар 
бундан ибрет алмайлар, чюнки ибрет алмакъ ичюн башда. 
акъыллы олмакъ керек, энъ олмагъанда меним эшегим къадар 
акъылы олмакъ керек, амма оларнынъ бунъа акъылы ет- 
мей, бу себебден олар бозукълыкъ азлыгъына кунь-кунь- 
ден даа терен баталар. Сизнинъ везирлеринъиз кобелекке: 
ошайлар: эп ярыкъкъа атылалар. Лякин  ярыкънынъ. 
тюбюнде атеш олгъаныны анъламайлар,— яныб куль ола, 
арам геберелер. 

Хан, чобан къартнынъ бу сёзлерине джеваб тапамай. 
Чюнки о, биле: ханнынъ везирлери тыпкъы къартнынъ. 
тариф эткени кибилер. Лякин хан, озюнинъ идареси алтын- 
да яшагъан мемлекетде башкъа бир тюрлю везирлернинъ. 
оламайджагъыны да биле. 

Бу себебден хан, чобан къартны бош быракъа. 

ТАЗ БАШ КОСЕ ВЕ АЙНЕДЖИ ДЕЛИ ХАЯ 


«ә.ҹ аманлардан биринде, Чатыр-дагъньнъ тюбинде, 

— #7 пек ач козь бир Таз Косе яшай экен. Кунь- 

%- 9 лерден бир кунь бу Косенинъ эвине яш бир 

Е > ыргъат келиб, иш сорай. Косе: 

$ — Я сен мында къайдан мараздан кель- 
динъ? — деб сорай. 

— Къомшу койден кельдим, — дей ыргъат. 

— Алынъ не? 

— Адым Дели Хая. 

Косе къурсагъына япышыб, къакъылдаб куле: «Ады 
Дели Хая олгъаи сонъ,озю де Корбекиль эшеги киби ах- 
макъ бир махлюкъ олса керек. Эшек — эшекдир, аш исте- 
мез, сув истемез, гедже-куньдюз ишлеб турар». 

Қосе бойле тюшюниб, Дели Хаяпы ыргъат түтмакъ ве 
бир къач айлар бедавадан беш ашагъы ишлетмек нстей. 

— Я сен насыл бир ншке устасынъ? 

Дели Хая чокъ тюшюниб отурмадаи: 

— Не айтсанъыз, оны япарым, — дей. 

— Шай олгъанда, мени динъле! — дей Косе. — Ге- 
дже-куньдюз ншлерсинъ, айткъапымны япарсынъ, берге- 
нимни ашарсынъ. Берекетни мен йыгъыб алырым, озюнъе 
исе, чыплакъ къаялар устюнде не оссе, оны алырсынъ. 
Агъыз ачмадан, сёз къайтармадан ишлемек керексипъ; 
барыб да ачувланаджакъ олсанъ, Мен сепипъ еди къат 
къайышынъны сыдырыб алырым; эгер меи ачувлансам, 

сен мепим ялынъыз бир къат къайышымны сыдырыб алыр- 
сыпъ. Сонъ насыл, разысынъмы? 

Дели Хая: 

— разы олмай, не япайым, шорбаджы, сабадан берли 
агъызыма бир шей къоймадым, эбет разым,— деб джеваб- 
лана. 

— Айса мына ие: бу копечикпи ал да, оны чёль ичине 
йибере бер. Сонъ огюзлерни сабангъа екиб, копек юрген ёл 
боюнджа сабан сюр. 

° Аш беклеген Дели Хая иш алыб, чёльге кете ве бутюи 


‚кунь огюзлерпи копек пешинден чаптырыб, сабан сюре. 


Къаш къараплыгъы тюше башлагъанда къыр устюнде 
Косе пейда · ола. 

— Ал бу отмекии де, аша! — деб къыр устюнден бир 
отмек ташлай. Ташлай амма, Дели Хая етиб кельгендже, 
отмекни копек алыб къача. 

Косе, Дели Хаянынъ зытына басыб: 

— Тойдынъмы, Дели Хая? — деб сорай.— Манъа ачув- 
лапмайсынъмы? 

— Тойдым, шорбаджы, тап кекирмеге башладым, — 
дей Дели Хая. — Сизге не ачувланайым, ашынъыз ичюн 
сагъ олунъыз. 

Косе эвине къайта, Дели Хая исебош къурсагъыны тутуб, 
кене ач къала. 

Не япмалы? Сабаны беклемелими? 

Дели Хая эминликнен пычагъыны чыкъара, огюзлер- 
ден бирини соя ве балабан бир атеш якъыб, кебабнен кей- 
флене. Ашаб тойгъандан сонъ огюзнинъ бир аягъыны ерге 
къадаб къоя. 

Сабасына Косе келиб бакъса не корьсюн, огюзлернинъ 
бири ёһъ олгъан. 

— Эй, Дели Хая, анавы огюзни отавгъа йибердинъми? — 
деб сорай. 

— Ёкъ, шорбаджы, экинджи огюз отавгъа дегиль де, 
о бир дюньягъа кетди: гедже афатлы бир боран къоплы, 
огюзни ерге йыкъды. Ач козь топракъ оны аман ютуб 
йиберди. Ана, коресинъми, аягъы корюниб тура, — дей 
Дели Хая. 

Ачувындан къарпуз киби къызаргъан Косе, ыргъаты- 
ны урмакъ ичюн къолуны котере, лякии бирден къолуны 
керн тартыб ала: ачувланыб къавильде енъильгени алда, 
ыргъаты онынъ бир къат терисини сыдырыб аладжакъ! 

Дели Хая: 

— Шорбаджы, бельки мапъа ачувланадырсынъыз?— 
деб сорай. 

Таз Косе, зорпен ачувыны ятышдырыб: 

— Джапым, неге ачувланайым я,— дей.— Айды, экин. 


джи огюзиинъ ерине озюнъ екиль де, топракъны сюре 


бер. 
а Хая, экинджи огіознинъ ерине кечиб, сабанны 
тарткъычламагъа башлай. 

Акъшамына [Косе кене къайтыб келе. Бакъса не корьсюи, 
энди биринджи огюзи де ёкъ, экинджиси де! 

Косе. озюнден чыкъыб: 

— Копек огълу копек, меним сопъки огюзим къайда? — 
деб багъыра. 

Дели Хая: 

— «Ялыпъыз башыма яшаб не япайым» деди де, бирин- 
джи огюзпинъ пешинден о бир дюньягъа кетди, — дей. 
Не япмалы, эджель, бир кунь ола биз де оледжекмиз. Сен, 
шорбаджы, ачувланасынъ гъалиба? 

Делиге ие айтырсынъ? Таз Косе, Дели Хаяны ыргъат 
туткъан дакъикъаларына лянетлер окъуб: 

— Джаным, неге ачувланайым я! — дей де, эвине къай- 
тыб кете. 

Эртеси куню Таз Косе, ыргъатыны чагъырыб, онъла 
янъы иш авале эте. 

— Огюзлеримиз гъаиб олду, — дей. — Энди азбар иш- 
леринде чалышаджакъзынъ. 

— Баш устюнде, шорбаджы, бутюп айткъанларынъыз- 
ны сёзю-сёзюне беджермеге азырым. Эмир этинъиз! 

— Кумеске бар да, козюнъе къайсы бир тавукъ къа- 
раса, оны союб мында кетир. 

Дели Хая кумеске кире. Бакъса, бутюн тавукълар онъа 
бакъыб туралар. 

Дели Хая бутюн тавукъларны сою5 чыкъа да, сыртына 
уруб, шорбаджысына алыб бара. Косе, ачувындал не 
япаджагъыны бильмей: 

— Олян, серсем эриф, сен кене не япдынъ? — деб багъы- 
рыкълай. 

Дели Хая озюни сыкъмадан: 

— Не япдынъ дегенинъиз не я, шорбаджы, айткъанынъыз- 
ны япдым да! Мен биртавукъны сояджакъ эдим, бакъсам 
эписининъ козьлери манъа тикильген, бизлерни де союнъыз, 

деб туралар. Мен оларны аджыдым, шунынъ ичюн эписи- 
нинъ башыны кесиб ташладым. Бельки сиз мапъа ачувла- 
надырсынъыз? 

Таз Косе: 

— Джаным, неге ачувланайым я! — дей де, теренден 
кокюс кечире. 

Бир къач куньлерден сонъ Таз Косе, ыргъатына янъы 
бир иш авале эте. 

— Къойларны янъы орюшке айдаб бар. Яхшы бакъ, 
къо:іларны озенден кечиргенде аякъларындаки терилери 
ысланмасын! 

Дели Хая: 

— Баш устюнде, шорбаджы, айткъанларынъызны сё- 
зю-сёзюне беджеририм,— дей де, къойларны янъы орюшке 
андай, озен ялысына келиб еткенде, бутюн къойлар- 
нынъ аякъ терилерини сыдырыб котере ве озенден кечире. 
Экинджи ялыгъа чыкъкъан сонъ, терилерини кепе къай- 
тара. 
Бир къач куньлерден орюшке Таз Қосе келиб: 

— Сонъ, насыл, Дели Хая, къойлар озенден сагъ-се- 
лямет кечдилерми, аякъ терилери ысланмадымы? — деб 
сорай. 

— Эр шей ёлунда, шорбаджы, па бир къоюнъызныпъ 
терисине сув тиймеди. 

Косе тааджлоблениб: 

— Я сен бу ишни насыл япдынъ? — дей. 

— Озен ялысына келиб, къолларымны котердим, дуа 
этдим, алладан Джебраилни ярдымгъа йибермесини риджа 
этдим. Шу дакъикъасы башым устюне Джебраиль келиб 
къонды. Биз атеш якъыб озеннинъ сувуны къурутмакъ 
истедик. Бир къач ерде атеш якъдыкъ. Языкъ ки, агъач 
етмеди. Бундан сонъ Джебраиль, меляикелерни чагъыра- 
йыкъ деди. Кок юзюндеки бутюн меляикелер ярдымгъа 
кельдилер. Олар, хаммаллар кибн, къойларны бир ялыдан 
экинджи ялыгъа ташыдылар. Акълары не керек, яхшы 
ишледилер. 

Таз Косе къойларны озь козинен корьмек истей. Бакъса 
не корьсюн, къойларнынъ аякълары шищкен, ириплешкен, 
къангъа буланыб къалгъан. 

— Олян, сен не япдынъ шу, къойларнынъ аякъларына 
пе оллу? 

Дели Хая озюни сыкъмадан джеваб бере: 

— Къулакъ асма, шорбаджы, олуджы шейдир, меляике- 
лер къойларны озенден кечиргенде, шу ахмакъ айванлар 
пек ямап къоркъдылар ве тюртюшиб, аякъларыны ал къан- 
гъа боядылар. 

Акъшамгъа таба къойлар текмиль алсызланыб, ятыб 
къалалар. Таз Косе, къутургъан къашкъыр киби ачувла- 
ныб, сюрю ичинде чапкъалаб юре. Дели Хая исе, онынъ 
зытына басыб: 

— Шорбаджы, бельки сиз манъа ачувланадырсынъыз? — 
деб сорай. 

Косе не айтсын, ачувлангъаныны бильдириб, озь те- 
рисини сыдыртсынмы? Зар-Зорнен нефес алыб: 

— Джацым, пеге ачувланайым я! — деб ташлай. 

Дели Хая къопая бериб: 

— Эмин олунъыз, шорбаджы, мен келеджекде де на- 
мус ве ырызнен ишлерим, — дей. 

Бир къач купьлерден сопъ Таз Косе, Дели Хаяпы кене 
эвине чагъырыб: 

— Огюзлер гъаиб олду, къойлар олдюлер,— дей. 

Делн Хая, шорбаджысынынъ кедерине къошулыб: 

— Э, не япайыкъ, эпимизнинъ сонъу шудыр, — дей. — 
Алла рамет эйлесин! 

— Энди сабангьа екмеге огюзимиз ёкъ, лячаре огюз 
ерине озюнъ екиледжексипъ. Мыпа санъа бир бардакъ къай- 
макъ. Ишлегенде ашарсынъ. Лякин, акълынъда тут, иш- 
ден къайткъанда, бардакъ кене толу олсун. 

Таз Косе, бир къолунен бардакъны узата, экинджи къо- 
лунен де Дели Хаягъа шамар яндыра. 

Шашыб къалгъан Дели Хая: 

— Шорбаджы, шамарнен вакъытсыз сыйлагъанынъыз да 
пе ичюн? — деб сорай. 

Таз Қосе: 

— Бу шамар пейдир-— дей. — Бардакъны бош кетир- 
генинъ алда, энди учь шамар дегиль де, эки шамар ашарсынъ. 

Дели Хая ачувлангъаныны бильдирмей, къаймакъ 
бардагъыны алыб, ишке кете. Чокъракъ башында, эмен 
тереги тюбюнде , багъдаш къуруб, къаймакъны кейф ча- 
тыб ашаб битире ве акъшамгъа къадар сефа сюрюб, байылыб, 
салкъында юкълай. Акъшам устю бардакъны топракънен 
толдурыб, Косенинъ эвине къайтыб келе. Косе, Дели Ха- 
яны корьгенинен: 

— Бардакъ къайда? Бардакъ кене толумы? — деб сорай. 

Дели Хая: 

— Бардакъ мында, бардакъ бош дегиль, кене толу, — .. 
деб бардакъны Косеге узата. 

Косе, топракъ толу бардакъны короб, текмиль шашыра: 
бу ит огълу ит, гъалиба, меним башыма чыкъаджакъ, деб 
тюшюне. 

Шорбаджысынынъ гъам ве кедерини корьген Дели- Хая: 

— Шорбаджы, бельки сиз манъа ачувланадырсынъыз? — 
деб сорай. ь Р 

Косе, тилини зорнен арекетке кетирио: . 

— Джаным, неге ачувланайым я! — деб ташлай. 

Косе, не олса-олсун, бу джинасирден еди дегиль де, он 
еди терисини сыдырыб алмакъ керек, деб тюшюне. 

— Олян, Дели Хая, ярын саба бугъаны маджаргъа 
ек де, агъачкъа кет. Эм унутма, агъачдан къайткъанда 
озюпъ къавал чаларсынъ, бугъа къакъылдаб кулсюн, 
маджар да къайтарма ойнасын. ^ 

Дели Хая: 

— Баш устюнде, шорбаджы, айткъанларынъызны сё- 
зю-сёзюне беджеририм, — дей де, ятмагъа кете. 

Дели Хая, берильген эмирге бинаэн, экинджи куню: 
танъ мааллеринде бугъаны маджаргъа екиб, агъачкъа 
кете. Къаш къараплыгъы тюшеяткъан бир вакъытда, бугъа: 
нынъ дудакъларыны кесе: барсын, бугъа да бираз кульсии, 
дей; маджар копчеклерининъ обутларыны чыкъара: бар- 
сын, маджар да бираз къайтарма ойнасын, дей; озю де 
къавал агъачындаи бир къавал япыб, чала-чала эвге къайта. 
Койлюлер, Дели Хаянынъ агъачдан къайткъаныны корюб, 
кулмекден къатыб къалалар: ченъелери ачылыб къалгъан 
бугъа куле, копчеклеринден обутлары чыкъарыгъан маджар: 
ойнай, Дели Хая исе къавал чала! Бундан даа зевкълы бир 
шей олурмы? 

Дели Хаянынъ агъачдан къайткъаныны корьген Таз. 
Косе, тургъан еринде къатыб къала: бугъа яралангъан, 
маджар сакъатлангъан, Дели-Хаянынъ озю де текмиль. 
делирген! 

— Олян, езит огълу езит, сен кене не япдынъ? 

Дели Хая: 

— Не япдынъ дегенинъ не я, шорбаджы, — дей, — айт- 
къанынъызны япдым да! Бугъагъа бакъ — о кульмейми?: 
Маджаргъа бакъ — о ойнамаймы? Я мен ярамай чаламмы? 
Истесенъиз, маджаргъа миниб, койни бир даа айланыб чыкъа-- 

йым. Бакъынъыз, кульмекден къарт-къуртийнинъ, бала- 
чагъанынъ пчеклери узюлиб къалды. 

Таз Косенинъ чырайы, яшынлы ягъмур булутлары киби, 
сытыла. О, пе япаджагъыны бильмедеп, азбарны дёрт бой- 
лаб, юрьмеге башлай. Буны сарфлагъан Дели Хая: 

— Шорбаджы, сапъа не олду, белькн ачувланадырсыпъ?— 
дей. 

Э, бу дели огълу делиге не айтырсынъ? Ачувлапам деб, 
Таз Косе оз терисини сыдыртсынмы? 

— Джаным, неге ачувланайым я! — дей Косе.— Айды, 
бар, бугъаны тувар, пиченге багъла, башыны котермеден 
ашаб турсун. 

— Баш устюнде, шорбаджы! 

Эр шейни тантиминен япмагъа севген Дели Хая, бугъаны 
тувара, пичен кебенине кетире ве башыны кесиб, кебен нчиђе 
тыкъа. 

Буны корьген Косе: 

— Олян, пезевенк, сен не япдыпъ, мепим сонъки айва- 
нымныръ джаныны алдынъ да! — дей. 

Дели Хая шорбаджысынынъ ачувына шашыб: 

— «Не япдынъ» дегенинъ де не я, шорбаджы,— дей, — 
айткъаныны япдым да! Мерум бугъанынъ джаны, — алла 
башына рамет эйлесин, — тобан ичине тыкъылды, энди 
о башыны котермеден ашаб турар. Шорбаджы, чырайынъыз 
пек агъаргъан, бельки манъа ачувланадырсынъыз? 

Ачувы богъазьна келиб тыкъылгъан Қосе, артыкъ не 
япаджагъыны бильмегенинден: 

— Джаным, неге ачувланайым я! — дей. 

Косе, Дели Хаядан интикъам алмагъа ант эте. «Баре 
шуны ачдан ольдирейим», деген къараргъа келе. Дели 
Хаяны эвге чагъыра. Софра башына чёкелер. Косенинъ 
къадывы къоджасынынъ огюне бир чанакъ сарма къоя, 
„Дели Хаягъа бир тепси тары шорбасы бере. Сармаларнынъ 
бири-бири артындан Косенинъ агъызына тюшкенлерини 
корьген ыргъатнынъ агъызындан силекийлерн акъа. «къ, 
индемей турмакъ олмаз, бир чаре корьмех керек», деб то- 
шюне Дели Хая ве софра башындан турыб, азбаргъа чыкъыб 
кете. Онда дам устюне чыкъыб, деллял киби багъыра: 

— Эй, джемаат! Къады эфендининь эвине эйиликке 
буюрынъыз, эй! 

Косе, деллялнынъ сесини эшиткенинен, чанагъыны ке- 
наргъа сюрюб, къадынынъ эвине чапыб кете. Дели Хая 

нисе, софра башына къайтыб келе ве Косенинъ сармаларыны 
ашаб битире. 

Косе, бир баш олыб, къадынынъ эвине етиб келе. 
Чагъырылмагъан бу мусафирнинъ апансыздан пейда ол- 
масына шашыб къалгъан къады, низам ве интизам акъкъында, 
чагъырылмагъан ерге барувнынъ айванлыкъ дереджесинде 
бир шей олгъаны акъкъында саатлернен насиат окъуй. За- 
валлы Косе, ач къарыныны къадынынъ насиатларынен 
тойдурыб, гедженинъ кеч маалинде зар-зорнен эвге къайтыб 
келе. Бакъса не корьсюн, дегиль сарма, тепсидеки тары 
шорбасынпдан да эсер къалмагъан. 

Ачувындан ве ачлыкъдан такъаты кесильген Косе, 
тёшегине йыкъылыб, байылыб къала. Экинджи куно къуш- 
лукъ мааллерине къадар башыны ястыкъдан алмай. Къуш- 
лукъ мааллеринде исе, деллял келиб, оны къомшу койге 
тойгъа чагъыргъанларыны бильдире. Косе: «Э — э, бугюн 
агълагъан, эртеси кушо куле» дегенлери догъру экен, деб 
къувана. 

— Эй, Дели Хая, мен тойгъа кетем, сен эвде къаравул 
къалырсынъ, эки козьнен къапугъа бакъыб тур, сакът ол, 
хырсызлар келиб кирмесин. 

Дели Хая: 

— Баш устюнде, шорбаджы, айткъанынъыз киби япа- 
рым, эки козюмни де къапудан алмам, — дей. 

Косе тойгъа кете, Дели Хая исе эки козюни къапугъа 
тикиб къала. Тикиб къала ама, тойдаки бутюн шенълик, 
шераметлик, лезетли ашлар асла козю алдындан кетмей. 
Ахыр сонъу: «Косе тойда сефа сюре, меним исе мында джын- 
лы киби отургъаньм пе я?!» деб тюшюне. «Манъа эки козюнъ- 
нен къапугъа бакъыб тур» — дедилер, къапуны озюмнен 
тойгъа алыб барсам ве экн козюмнен онъа бакъыб турсам, 
кене джапым, кене козюм олмазмы, дей. 

Дели Хая чокъ тюшюниб турмадан, къапуны чыкъарыб 
ала, сыртына ура ве догъру тойгъа кете. Той эвине кириб, 
«артда къалмадыммы экен?» — деб, не тапса, ашамагъа 
башлай. Бу арада, ракъы тесиринден башы айланыб, 
«Дисталгъа» ойпамакъда олгъан Косе, къапунен бирликде 
софра башына чёккен Дели Хаяны коре. Мамурлиги аман 
кечиб кете. 

— Олян, дели огълу дели, сеп мында не келдинъ? Къа- 
пуны не кетирдинъ? — деб сорай, 

Джевабкъа азыр Дели Хая: 

— Тойгъа бир сени дегиль де, эр кеспи ч 

р 58 къапуны да 
алыб кельдим, чюнки сен, тойгъа кеткенде, эки ` қозьн 
къапугъа бакъыб тур, дегеп эдипъ. Мына, хоресипъми, 

козьлеоим къапуда, къолларым ашда. Къоркъмаиьъыз 


мен олгъанда бу къапудан хырсыз дегиль, къуш би 
кечмез. ле 
Косе, меселеиниь чаталлашкъаныны дуб, табангъа 


къуввет, эвине догъру чапмагъа башлай. Ч 
корьсюн, хырсызлар эвиниъ ичини там-такъыр темизлеб 
кеткенлер. Косенинъ къадыны, къайнанасы, баш- сачларыны 
юлкъуб, фигъан къопарыб агълайлар: | 
‚ — Кельдилер, ипден ннеге баргъандже джыйыб-джы- 
йышдырыб алдылар, озюмизни де котеклеб кетдилер. 

Косе, пе япаджагъыпы бильмей, къадыны ве къайнанасы 
япында отурыб, озю де агъламагъа башлай. 

— Эндн не япайыкъ, бу къадирсизнинъ белясындаи 
насыл къуртулайыкъ? — деб тюшюнелер. 

Косенинъ къадыны: 

— Сопа алыб, яхшы котекле, сонъ башымдан деф ол, деб, 
къув да йибер, — дей. 

— Сен не, Дели Хая теримни сыдырыб алмасыны истей- 
синъми? — дей Косе. — Биз къавиль эткен эдик, къайсы 
биримиз де башда ачувлаиса, онынъ териси сыдырыладжакъ. 
Ондан къуртулыш ичюн башкъа бир чаре тампакъ керек. 

Апа олар учю де, отурыб-турыб тюшюнмеге башлайлар. 
Азмы тюшюнелер, чокъмы тюшюнелер, инает къуртулыш 
чаресини тапкъан киби олалар. 

Таз Косе, Дели Хаяны чагъырыб: 

— Ыргъатлыкъ вакъытынъ битеятыр,-— дей. 

— Битеятыр дейсизми, шорбаджы? — деб, Дели Хая 
пек яман тааджюблене.— Мен сизден пек мемнюним, 
шунынъ ичюн омюр-билля азбарынъызда къалмакъ истейим. 

Косе, «эй сени алланынъ къаргъышлы къулу», деб ичин- 
ден сёгюне де, Дели Хаягъа айланыб: 

— Мен де сени пек севдим, сенден айрыладжагъым да 
кельмей, амма не япайым, эр шейнинъ башы ве сонъу ол- 
гъаны киби, сенинъ де меним азбарымда ишлеменънинъ 
сонъу кельди, — дей.— Лячаре айрылышаджакъмыз. Хат- 
ринъде олса. терек устюнде байкъуш къычыргъанда ыргъат- 
лыгъынъ битер, деб, сёзлешкен эдик. 

Дели Хая: 


апыб кельсе не 

— Бойле бир лакъырды олгъан эдими, шорбаджы? — 
деб эсалет тошюиджеге дала. — Аслы хатырлаб оламай- 
Ым. 

Таз Косе: 

— Хатырла, къардашым, хатырла, — деб ялвармагъа 
башлай. — Хатырласанъ мытлакъ акъылынъа келир. Сен 
биринджи кере меним азбарыма келиб, мени бахытлы эткен 
кунюпъ: «байкъуш къычыргъангъа къадар ыргъатлыкъ 
этмеге разым» деген эдинъ. Козь-къулакъ ол, барыб да 
ярын саба байкъуш багъырмасын! 

Дели Хая, козь-къулакъ олмагъа ышандыра ве, пи- 
чен черенн ичине комюлиб, юкъугъа дала. 

Экинджи куню сабасы Косе эр кесден эвель туруб, къай: 
панасыны уянта, оны дут терегининъ устюне чыкъара ве 
байкъуш киби къычырыб турмасыны эмир эте. 

Дели Хая юкъу арасында насылдыр бир сеслер эшитиб 
къала: ку — ку! ку — ку! ку — ку! 

«Байкъуш пек къарт олса керек, сеси къарт хоразнынъ- 
кине бенъзей», деб тюшюне. Элине къалын бир таякъ алыб, 
байкъуш къычыргъан терекнинъ устюне тырмашыб мине. 
Бакъса не кор-юн, терек устюнде байкъуш дегиль де, башы- 
сачы чаларгъан насылдыр бир обур отура. Я джын, я шей- 
тапдыр, дей Дели Хая ве обурни терекден ашагъы итеб 
йнбере. 

Къапу арасындан бакъыб тургъан Косе, къайнанасынынъ 
терек устюиден учуб ерге энгенини корьгенинен, азбаргъа 
атылыб чыкъа: 

— Олян, дели огълу дели, сен меним бирден-бир къай- 
панамны ольдирдинъ де! — деб багъыра. 

Дели Хая озини сыкъмай: 

— Ай — ай — ай! — дей.— Не къадар языкъ олду. 
Мен къалпазан исе, оны байкъуш белледим. Къарт олса да, 
сеси пек аджаиб эди. 

Қосе эвине къайтыб кире, эки элинен сачсыз башына 
япышыб, къара тюшюнджелерге дала. «Бу эвден ыргъат 
дегиль, гъалиба мен озюм кетерим», — деб окюне. 

— Эй, апакъай, хамур бас да, чиберек пишир, сандыкъкъа 
толдур, гедже ятсы мааллеринде ёлгъа чыкъармыз. 

Косенинъ къадыны чибереклерни аятдаки сандыкъкъа 
толдура. Ёл тедариги корюльгенини сезген Дели Хая: 
«Сандыкъ къайда, мен де онда», — деб сандыкъкъа кириб 
сакълана. 

Ана эр шей азыр олду дегенде, Косе сандыкънынъ астын. 
дан къайыш кечириб, сыртына ала ве Дели Хая дуймасын 
деб, ымпыс-тымпыс къадынынен бирликде ёлгъа чыкъалар. 
Бутюн гедже ёл юрелер. Косе терге пишиб къала. 

— Апай, бу не маразнынъ чибереклеридир, пек агъыр да! 

— Агъыр олгъанына къулакъ асма, ёлдыр, керек олур. 

— «Керек олур» демеси къолай амма, сандыкънынъ 
астына кириб бакъчыі Р И 

Косенинъ меджалы текмиль тюкениб, токътаб ял алмагъа 
меджбур олалар. Къадын-къоджа дёрт бир якъларына 
къарайлар: аллагъа шукюр, Дели Хая корюльмей! Корюль- 
мей амма, бакъсалар не корьсюнлер, бир сюрю чобан копек: 
лери, тишлерини къайраб, яйгъара къопарыб, оларгъа 
къаршы кельмекде. 

Косенинъ отю патлаб: 

— Апай, тез ол, терекке чыкъ! — дей.— Анавы итлер 
етиб кельселер, бизлерни къыйма чекерлер. 

Экиси де терекке чыкъалар, сандыкъны терек устюне 
тартыб алалар. Етиб кельген копеклер, козьлерини алма- 

‘дан, терек тёпесиндеки худжур «къушларгъа» бакъыб 
туралгр. 

Косе, копеклернинъ тез бир вакъытда кетмейджеклерини 
анълаб: 

— Апай, сандыкъны ач, бираз къапынайыкъ! — дей. 

Дей амма, сандыкънынъ къапагъыны ачкъанларынен, 
онынъ ичинден Дели Хая атылыб чыкъа. 

— Селям алейкюм!— дей. — Насыл, баягъы ёл юрдикми? 

Косе ве къадыны, неге огърагъанларыны бильмей, 
агъызларына сув алгъан адамлар киби, сусуб, шашыб къа- 
лалар. 

— Э — ге, селям биле алмайсынъыз, — дей Дели Хая. — 
Не, сизнен бирликде ёлгъа чыкъкъаныма ачувланасыз 
ёкъсам? 

"Заваллы Қосе: 

— Джаным, неге ачувланайым я! — дей де, ачувыилан 
эси кетиб, терекден ашагъы юварлана. Чувалдай гумбирдеб 
тюшкен шейден урькиб, копеклер де дёрт бир тараф къачыб 
кетелер. 

Бираздан Таз Косе эсини топлай, сандыкъны сыртына 
ура ве учеви бирликде ёлларына девам этелер. Бара, бара 
оир учурымпынъ янына барыб етелер. 

Дели Хая Қосени аджыгъандан олуб: 

— Сиз ёрулдынъыз! — дей.— Олду энди, ятыб гедже- 
лемек керек, 

Учурымнынъ кенерына Дели Хая, Дели Хаянынъ янында 
Косенин къадыны ве къадыны янында Косенинъ озю ята. 
Чокъкъа бармадан Дели Хая яландан хурулдамагъа башлай. 
Буны корьген Таз Косе, къадынынынъ къулагъына пы- 
сылдай: 

— Эй, апакъай, танъ атар мааллеринде мен сени итерим, 
сен де Дели Хаяны ите, эшитесинъми, учурымдан ашагъы 
ите, деймен, — дей. 

Буны эшитиб алгъан Дели Хая, Косенен къадыны юкъугъа 
кеткен арада, тура да, оларнынъ ортасына кече, Ана, танъ 
атайым деб тургъан бир вакъытда, Косе, къадыны беллеб, 
Дели Хаяны итей, Дели Хая да Косенинъ къадыныны итеб. 
учурымдан ашагъы йибере. 

Косе къуваныб аякъкъа атылыб тура: 

— Не исе бу бешаретден къуртулдыкъ! — деб багъы- 
ра. Багъыра амма, бакъса не корьсюн, Дели Хая кейф ча- 
тыб юкъусында «хур-хур» йырыны йырлай, къадыны 
псе... 

Косе, «энди невбет манъа кельди»деб, къачмагъа башлай. 
Къача, къача бир койге барыб ете. 

— Эй, джемаат, пешимден Дели Хая къува, мына шимди 
етиб келир, ялварам сизге, мезарлыкъда гизленгенимни 
онъа айтманъыз. Косе оюлгъан бир къабир ичине кириб 
гизлене. Бу арада, Косени къыдырыб, койге Дели Хая 
келиб ете. | 

— Эй, джемаат, Косени корьмединъизми?— деб сорай. 

Косени корьмеге козьлери олмагъан койлюлер: 

— Ёкъ, корьмедик — дейлер де, козь къыйыгъындан 
онъа мезарлыкъны косьтерелер. 

Дели Хая мезарлыкъкъа чапыб бара. О якъ къарай, бү 
якъ къарай,оюкъ къабирни корюб къала. Таягъыны оюкъкъа 
тыкъыб, тюрткичлемеге башлай. Косе, таякъны бугъа бой- 
нузлары беллеб: 

— Кет, кет, бугъа! — деб багъыра. 

Дели Хая: 

— А-га, гизлендинъми, Косе? — дей. — Мен сени 
къабирден дегиль, еди къат ернинъ тюбинден де тартыб чы- 
къарырым. 

Бу сёзлерни айтыб, Дели Хая Косенинъ аякъларындаи 
тута ве къабир ичинден тартыб чыкъара. 

Косе, олюмге дучар этильген бир айваннынъ инатлы- 
› ® . 


гъынен, Дели Хаянынъ устюне атыла: . 
— Сен менден даа пе истейсинъ? — деб сорай.— Эки 


огюзим бар эди — экисини де ёкъ этдинъ: бир сюрю къоюм 
бар эди — арам ольдюрдинъ; бир бугъам бар Эди — союб 
ташладынъ; бир кумес тавугъым бар эди — къыйыр-чыйыр 
утдинъ; къайнанамны ольдюрдипъ, къалынымны учурымдан 
итеб йнбердинъ, сандыкъкъа кириб, мепи эшек киби айдаб 
юрдинъ, сонъ даа менден пе истейсинъ? 

Дели Хая: 

— Шорбаджы, сен манъа ачувланасынъ, гъалиба? — 
деб сорай. 

— Эбет, ачувланам, тез ол, теримни сыдырыб ал, 
ёкъса мен ачувымдан патлаб олерим. 

— Ёкъ. мен тери сыдырыджылардаи дегилим, — дей 
Дели Хая. — Сен де башкъасынынъ терисини сыдырмагъа 
авес этме. Акъылынъда тут: башкъасына къабир къазгъан, 
озю тюшер ичине, дегеплер. 

ДЕГИРМЕНДЖИ МОЛЛАКЪАЙ 


«аа ампара бир моллакъай, къомшусынынъ къа- 
9 <“ дынына козь къоюб, оны ёлда раст кетирдими, 
Фу $ саташа ве богъаз кериб, эшеклер киби багъыра 
93 экен, 

ҲФ Къадын бу меселени къоджасыпа айта. Къо- 


джасы, моллакъайгъа пек ямап ачувланыб: 

— Шу попаз бир даа саташса, оны эвге чагъыр, мен онъа 
эшеклигини тез унутдырырым, — дей. 

Эртеси куню къадын чешмеге кетеяткъанда, кене молла- 
къайгъа раст келе. Моллакъай джюббеси ичинде хоразлар- 
дай къабарыб: 

— И — а! И — а! — деб багъыра. 

Къадын да къулукъша тавукълардай ерге чёкюб, индже 
бир сеснен: 

— И —– а! И — а! — деб джеваблана. = 

Ишнинь ёлуна мипеяткъаныны корьген моллакъай: 

— Қъачан барайым? — деб сорай. 

— Бугунь акъшам кель, этечигим, эрим эвде олмай- 
джакъ, сабагъа къадар ойнашыб чыкъармыз. 

— Келиб къалса, не япармыз? 

— Эрим бугунь акъшам къомшу койге тойгъа кетеджек. 
Сен къаравлаб тур: эрим эшекнен азбардан чыкъдымы, 
кечикме, келекъой, меи сени дёрт козьшен беклеб тура- 
рим. 


И 


Бу сёзлерни эшитиб, къуванчындан текмиль шашыргъан 
моллакъай, не япаджагъыны бильмейиб, бир даа: 

— И — а! — деб багъыра ве чекмениии топлаб къата- 
лакълаб кете. 

Ниает кунеш къыр артына юварланыб, орталыкъны 
къаш къаранлыгъы багълай. Джюббесини топлаб къора 
артындан бакъыб тургъан моллакъай, къомшусынынъ эшек- 
ке миниб, азбардан чыкъыб кеткенини корюб къала. Вакъыт 
кечмесин деб, догъру къадыннынъ эвине келиб кире, саллы 
дудакъларыны джайдыра бериб, къадыннынъ устюне атыла. 
Къадын: 

— Ашыкъма, моллакъай, бираз сабыр этинъиз, — дей.— 
Ана коресинъми, оджакъда къара сабун къайнатамыз, 
чёмючни ал да, бираз къарышдыр. 

Моллакъай, &къ-мокъ дейджек олса да, къадын разылыкъ 
бермей: 

— Ишле, ишле! — дей.— Сабагъа къадар бир дегиль, 
он чёюн сабун къайнатмакъ мумкюн. 

Заваллы молла, къан терге пишиб, зёюн ичиндеки са- 
бунны къарышдырмагъа башлай. Азмы къарышдыра, чокъмы 
къарышдыра, бир даа бакъса, къапу артына къадар ачылыб 
къадынпынъ къоджасы келиб къала. 

— А — га, мен олмагъанда мепим къадыныма мусафир- 
ликке келесинъми, езит огълу езит? — деб, чёмючни тартыб 
ала да, моллакъайнынъ манълайына яндыра. Бети-козю 
къара сабуннен аяланыб къалгъан моллакъай, къапудан 
сыпдырылыб, сокъакъкъа чапыб чыкъа. 

Энди моллакъай не япсын? Зифт киби къара сабунгъа 
аялангъан бетипеп эвине барыб, къарысына насыл корюнсин? 

Моллакъай гедже къаранлыгъында озенге кете,урбалары- 
ны озен ялысына ташлаб, сувгъа тюше. Бу арада къомшунынъ 
къадыны чапыб келе де: 

— Тез ол, моллакъай, эвге кель, эримнинъ эшеги къачды, 
озо де эшекнинъ пешинден чапыб кётди, — деб моллакъай- 
нынъ урбаларыны алыб кете. 

Моллакъай анадан догъма чыр-чыплакъ къала. Эидн 
не япсын? Къайда барсын да, кимге корюнсин? Тезден танъ 
атар, кунеш чыкъар! Не япмалы, бутюн джемаатнынъ ко- 
зюне масхара олмалымы? 

Моллакъай, къадыннынъ эвине къайтыб келе ве къа- 


пунынъ мандалыны кечире. Къадын исе, тёшек тёшеб, молла: 
къайгъа; 

— Айды кир, шимди мен де келирим, — дей. Дей амма, 
бу арада кене къапу къакъыла. 

Моллакъай, тёшек ичинден атылыб тура да: 

— Ким кельди? — деб сорай. 

— Вай-вай, эрим келиб къалды да! — дей къадын. — 
Энди экимизии де ольдюриб ташлар. 

— Ялварам санъа, къурбанынъ олайым, костер, къайда 
сакъланайым? : 

— Сен, моллакъам, дёрт аякъ турыб эгиль де, мен сенинъ. 
устюнъе софраны ерлешдирейим. 

Молла, къол-аякъларыны буклеб, ерге эгиле, къадын 
исе онынъ устюне софраны ерлешдире, сонъ къапуны ача. 
Ичери кириб кельген къоджасы: 

— Къана, апакъай, ашны кетир де, бираз къапынайым, — 
дей. 
Къадын шорба толу чанакъны софрагъа къоя. Къоджасы 
тааджюбленгенден олуб: 

— Бу софрагъа не мараз олду, не ичюп тегин турмай, 
ёкъса мыхлары кевшедими? — деб сорай. — Анавы демир 
чёкючни бер де, мыхларыны тюзетейим. 

Къадыннынъ къоджасы чёкючни башы устюне котериб, 
бар кучюнен софрагъа силишдире. Чёкюч агърысына дая- 
налмагъан молла: 

— Вай, вай, бельчигим сынды да, — деб софра астындан 
атылыб чыкъа ве белине япыша. 

— Ана, сеп кене кельдинъми? Чёмюч сени акъылландыр- 
мадымы? Кене эшек олуб къалдынъмы? Эшек олгъан сонъ 
ишлемек керексинъ. 

Къадыннынъ къоджасы бу сёзлерни айтыб, моллакъай- 
пыпъ устюпе джюббесини ташлай, сонъ эшек нокътасыны 
башына кийсете, сыртына бир чувал богъдай юклей ве богъ- 
дайнынъ устюне озю миниб, эки аякълы эшекни дегирменге 
айдай. Моллакъайны дегирменге багълаб, ун чекдирмеге 
башлай. Заваллы молла къан-терге пишиб, бир чувал богъ- 
дайны унгъа чевире. Сонъ, унны юклениб ве къадыннынъ 
къоджасыны сыртына алыб, эвге къайтыб келе. Бундан 
сонъ къадыннынъ къоджасы моллакъайнынъ башындан эшек 
нокътасыны чыкъарыб: А 

— Айды кет, амма сакът ол, бир даа къолума тюшсенъ, 
мен сепи сабангъа екиб айдарым, — дей. 

Бир къач куньлерден сонъ къомшунынъ къадыны кене 
моллакъайнен раст келише. Молла, къадынны корьмегенден 

олыб, кечиб кетмек истей. Къадын исе къулукъша тавукъ- 
лар киби ерге чёкюб, индже бир сеснен: 
И а! И — а! — деб багъыра, | р 
Моллакъай ачувындан пе япаджагъыпы бильмей къалыб: 
— Эй сени шайтап къызы, екъсам кене унунъыз битди- 


ми? — деб, `Къачыб кете. 

КЪОЛАЙСЫЗ АДАМ 


ба ойлюнинъ бири чёльде къорай джыяяткъанда, 
т бир темен ине тапа. «Апайыма керек олур» 
У деб, инени къорай ичине ташлай да, сонъ юкни 
ж В е сыртына уруб, эвине къайтыб келе. 

Ф — Апай, къорай джыйгъанда бир темен ине 

тапдым, — деб макътана. 

Койлюнииъ къадыны пек къувана. 

— Қъана, косьтер бакъайым, ишке ярайджакъ бир 
шейми? — дей. 

Койлю, къорай ичине ташлагъан темен инени саатлернен 
арай, Арай амма, буламай. 

— Ёлда тюшюб къалса керек, — дей. 

Къадын, къоджасынынъ къолайсызлыгъына ачувланыб: 

— Эй сени матюв, — дей. — Киши ннени коксюне тюй- 
реб кетирир даа! 

Койлю, озюнинъ матювлигинден утаныб: 

— Яхшы, бир даа тапсам, ойле япарым, — дей. 

Эртеси куню койлю чёльге чыкъыб къорай джыяяткъанда, 
сабан тюрени тапа. Тюренни кокюсине тюйреб, акъшам устю 
эвипе къайтыб келе. Буны корьген къадыны: 

— Эй сепи ахмакъ, — дей, — киши тюрении белине 
къысдырыб кетирир даа!— дей. 

Койлю, озюнинъ ахмакълыгъыпдан утаныб: 

— Яхшы, бир даа тапсам, ойле япарым, — дей. 

Учюнджи куню .койлю чёльден къайтаяткъанда бир 
кучелек тапа. Кучелекни белине къысдырыб, райылда- 
та-вайылдада, эвине алыб келе. Буны корьген къады- 
р сени будала, дей, — кишилер кучелекни «ма, 
ма, ма!» деб чагъырыр да, артындан иертиб кетирирлер! 

Койлю, озюнинъ будалалыгъындан утаныб: 

— Яхшы, бир даа тапсам, оиле япарым,— дей. 

Дёргюнджи куню койлю чёльде къорай джыяяткъанда, 
копеклерини къоян пешинден иертиб йиберген бир авджыгъа 
раст келе. Авджы акъайгъа ярдым этейим деб: 

— Ма, ма, ма! — деб багъыра. 

Копеклер токъталалар, къоян исе къачыб кете. Зытына 
басылғъан авджы: 

— Къарт олсанъ да, балалыгъынъ къалмагъан! — деб 


дарыла. 
Койлю, эвине къайтыб, бу вакъианы къадынына айтыб 
бере. 
— Эй сени анъкъав, — дей койлюнинъ къадыны, — 


бойле вакъытда кишилер: «Тут! Тут! Аляляйт! Бирини 
тутсанъ — ярысы манъа, экисини тутсанъ — бириси манъа, 
бириси санъа!» — деб багъырырлар. 

Койлю, озюнинъ анъкъавлыгъындан утаныб: 

— Яхшы, бир даа бойле ишке раст кельсем, айткъанынъ 
киби багъырырым, — дей. 

Бешинджи куню койлю чёльге чыкъыб къорай джыяят- 
къанда, тюфегини дувадакъларгъа козьлеб тургъан бир 
авджыгъа раст келе. Баре бу авджыгъа ярдым этейим, 
дей де, бар сесинен: | 

— Тут! Тут! — деб багъыра. — Аляляйт! Аляляйт! Би- 
рини тутсанъ ярысы манъа, экисини тутсанъ — бириси 
манъа, бириси санъа! 

Дувадакълар къачыб кетелер, авджы 
кери алыб: 

— Мына санъа, сен де тут! — деб койлюни къакъышдырыб 
йибере. 

Койлю эвине къайтыб, котек ашагъаныны къадынына 
айтыб бере. 

— Эй сени абаза, — дей койлюнинъ къадыны, — бойле 
вакъытда кишилер ымпыс-тымпыс дувадакъларгъа якълашыр 
да, апансыздан къап-къач этиб тутарлар! 

Койлю, озюнинъ абазалыгъындан утаныб; 


исе тюфегини 

— Яхшы, бир даа ойле бир алгъа къалсам, ымпыс-тым- 
пыс барыб, апансыздан къап-къач этиб тутарым,— дей. 

Алтынджы куню койлю чёльге кетеяткъанда, азбар ичин- 
де. юнь ишлеб тургъан къадынларны коре. Аякъ уджларына 
басыб, ымпыс-тымпыс якълаша да, бир къадынны апансыз- 
дан къал-къач этиб тута. Буны корьген къадынлар, балкъурт- 
лар киби вызылдашыб, багъырышыб, онынъ башына ябыры- 
лалар ве бетини-юзюни тырнаб-панджалаб ташлайлар. 

Койлю, апакъай котеги ашагъан сонъ, башыны эгиб 
эвипе къайтыб келе ве олуб кечкенлерни къадынына айтыб 
бере. 

— Эй, сени къабакъбаш,— дей койлюнинъ къадыны, — 
бойле вакъытларда: ишинъиз онъ кельсин, алла берекетлер 
берсин, дерлер! 

Койлю, озюнинъ къабакъбашлыгъындан утаныб: 

— Яхшы, бир даасына шай айтырым, — дей де, тёшегине 
ята. 

Единджи куню койлю, мезарлыкъ янындан кечкенде, 
бир дженазеге раст келе. Энди бу кересинде бельки янъыл- 
мам деб, агъыз толдурыб: 

— Эй, джемаат! Ишинъиз онъ кельсин, — дей. — Алла 
берекетлер берсин! 

Дженазеге топлангъан халкъ: 

— Бу адам бизни куле! Олюмизни куле! — деб баса-бас 
этиб онъа джемаат котеги чекелер. 

Койлю, джемаат котеги ашагъан сонъ, башыны даа 
зпяде эгиб, эвине къайтыб келе ве олуб кечкенлерни къа- 
дынына айтыб бере. 

— Эй сени мандабаш, — дей койлюнинъ къадыны, — 
бойле вакъытларда: эмнр алла, башынъыз сагъ олсун, дерлер. 

Койлю, озюнинъ мандабашлыгъындан утаныб: 

— Айды, яхшы, бир даасына шай айтырым, — деб бель 
агърысына даянамай, тёшегине узана. 

Секизинджи куню койлю чёльден къайтаяткъанда, 
чалгъы чалдырыб кеткен той арабаларына раст келе. 
Арабаларны токътатыб, кедерли бир давушнен: 

— Эмир алла, башынъыз сагъ олсун! — дей. Дей амма, 
башына тюшкен юмрукълардан, аркъасына урулгъан теп- 
мелерден озюни зар-зорнен къуртара. 

Койлю, той котеги ашагъан сонъ, аякъларыны зораки 
ойнатыб, эвине къайтыб келе ве башына кельгенлерни айтыб 
бере. 

Койлюнинъ къадыны .. . р 
— Эй сепи матюв, ахмакъ, будала... — деб башлай, 


лякин койлю элинен онынъ агъызыпы къапатыб: 

— Етди, етди энди апай, — дей, — сёгюшлернинъ ко- 
теклернниъ эписини корьдим, сагъ ол, пек акъыллы апай 
олгъанынъиы бильдим, амма энди сенинъ акъылынъа мух- 
тадж дегилим, чюнки озюм де акъыллы олдым. 

15 е Осе бай джайлавдан къайтаяткъанда эльдирек- 
“07; ўи. ден бир девге раст келе. «Къачсам — тутар, 
7) Ау къоркъсам — тотар», деб тюшюне Косе бай. Сонъ, 
2]: «Ольсем де, йигитлик сатыб олейим» дей де, догъ- 

"ру девге къаршы бара. Курешке азырлангъан 

олуб, енълерини тирей де: 

— Олян, езит огълу езит, бу ерлерде кезмеге менден 
къоркъмайсынъмы? — дей. 

Дев, чибин киби олуб корюльген бу Косенинъ макътап- 
чакълыгъына къакъылдаб куле. Ойле бир куле ки, даву- 
шындап къаялар кочюб кетелер. Дгв, Косе байпы мыскъыл- 
гъа алыб: 

— Джаным Қосе, бу сеферине манъа токъунма, эгер 
бир даа янъылыб бу ерлерге тюшсем, мени къыйыр-чыйыр 
этиб ташларсынъ, — дей. 

Косе бай юреклениб: 

— Ёкъ, аман бермем, мына шимди ебертиб ташларым,— 
дей. 

Дев ялваргъандан олуб: 

— Этме Косе, мени аджымасанъ, баламны-чагъамны 
аджы, яш: къадынымны аджы,— дей. 

Қосенинъ юзсюзлиги даа зияде арта: 

— Къана, насыл бир олюм истейсинъ: богъайыммы, соя- 
йыммы, ёкъса терекке асыб къояйыммы? — дей. 

— Косе бай, мени богъгъандан, сойгъандан я да аскъан- 
дан санъа не файда? Бельки меп сенинъ къолунъда олгъан 


? — деб сорай. 
жанымны сатыб алырым 
- — Я озюнънинь сасыкъ джаныпъа не берирсинъ? 


кт куп алтын беририм, — дей. — Лякин алтыным 
сарайда тура. Юрь, кетейик, баре бугунь менде мусафир 
> бай девнен кетмеге къоркъса да, алтындан вазкечамай 
ве, девнинъ артына тюшюб, сарайгъа бара. Дев зияфет 
япыб, софра доната: бир къач дане къызартылгъан къой, 
бир къач мети бекмез, май ве къатыкъ къоя. Косе бай бир 
кесек къой этинен кифаетлениб, софрадан чекиле. Дев 
тааджюбде къалыб: . р и 

— Буюрса, ашымызны бегенмединъ ёкъса? — деб сорай. 

Қосе, къопайлыгъына барыб: , 

— Мен дев эти ашаб алышкъаным, — дей.— Балачыкъ- 
‘ларынъдан бирини соймаз экенсинъми? | 

Дев, Косе байдан керчекден де къоркъа башлай: «Шуны 
тез-тез савушдырыб йибермек керек», деб тюшюне. 

Экинджи куню дев, Қосе байгъа: р 

— Дагъдан бир юк агъач кетирсе! — дей. 

Косе бай девнинъ агъач ташыгъан узундан-узун 
сыджымыны алыб, одунгъа кете. Сыджымнен дагъны сарыб 
ала ве ипнинъ эки уджуны къолуна тутыб, тюшюнджеге 
дала. Бу арада келиб къалгъан дев: А 

— Косе бай, сиз не япасыз шу? — деб сорай. 

Косе: 

— Не япасынъ дегенинъ не я? — деб джеваблана.— 
Дагъны сенинъ эвинъ огюне кочюрмек истейим. Эр кунь 
агъач ташыб отурмакъ керек олмаз. 

Дев, олян бу Косе керчекден де пек кучлю экен, деб 
тюшюне. 

— Қерекмей, керекмей, Косе бай, мен озюм бир юк 
агъач алыб барырым, — дей де, бир юк одун юклениб, эвине 
алыб бара. 

Бундан сонъ дев, Косе байны сувгъа йибере. 

— Барыб бир сакъа сув кетир, — дей. , 

Девпинъ сакъасы юз къопкъа сув ала экен. Косе бай 
сакъаны корьгенинен шашыб къала: бунъа инсан кучю 
етерми, леб тюшюне. Сонъ къуюгъа бара, къолуна пычакъ 
алыб, къуюнынъ тюбюне тюше ве онынъ кенерларыны пычагъы- 

пен оймагъа башлай. Бу арада келиб къалгъан дев Косе 
байны къую тюбюнде корюб: 


— Косе бай, къую тюбюнде сиз не япасынъыз шу? — 
деб сорай 

— Не япасынъ дегенинъ не я! — дей Косе.— Къуюны 
чыкъарыб, сенинъ эвинъе алыб бармакъ истейим. Эр кунь 
сув ташыб отурмазсынъ. 

Дев, олян бу Косенинъ кучюне сынъыр ёкъ экен, деб 
тюшюне, 

— Қерекмей, керекмей, Косе бай, мен озюм бир сакъа 
сув алыб барырым, — дей де, бир сакъа сувны сыртына 
урыб, эвине алыб бара. 

Дев, Коседен къуртулыш чареси къыдырыб, бир кунь 
акъшам къадынына шойле дей: 

— Сен, апакъай, къыркъ къопкъалыкъ къазанда сув 
къайнат, Косе бай юкълагъанда онынъ устюне тёкермиз. 

Бу сёзлерни эшиткен Косе, тёшек ичине девнинъ туз 
келисини къоя, оны ёргъаннен сара, озю исе тавангъа 
чыкъыб ята. 

Гедженинъ бир вакътында дев къыркъ къопкъалыкъ 
къазанны къулакъларыидан тутыб, тёшекнинъ устюне 
авдарыб тёке. «Ана, бу къоркъунч адамдан да къуртулдым», 
деб къувана. Къувана амма, саба бакъса не корьсюн, Косе 
бай азбар ичинде кезине. 

Дев: 

— Косе бай, арув юкъладынъызмы? — деб сорай. 

Косе: 

— Сагъ олунъыз, тёшегим пек джыллы эди, — дей. 

Дев: бу бешаретден яманлыкънен къуртуламазсынъ, 
дуюб къалса, тип-тири джанынъны алыр, эйиси оны ях- 
шылыкънен башдан савушдырайым, дей. 

— Косе бай, манъа чокъ эйиликлер япдынъыз, энди 
савлукълашув куню кельди, ышандыргъан алтынларымы 
алынъыз да, эвинъизге кетинъиз. 

Дев, Косеге бир куп алтын бере. Бере амма, Косе бу 
алтынны насыл котерсин? 

Косе, алтын толу купны сарай алдына чыкъара. Сонъ 
бир шейлер ойланыр киби, кокке бакъа, этрафына къарай. 
Буны къорьген дев: 

— Косе бай, неге бакъыб турасынъыз, алтынны алгъан 
сонъ эвинъизге къайтыб кетмелисиз! — дей. 

Косе: 


6 Татар халкъ масаллары 81 


— Энди бу алтынны ташыб юрейимми? — деб джеваб- 
лана. Кокке бакъкъанымнынъ себеби, бу алтынлар- 
нен айны урайыммы, ёкъса кунешни шыпыртайыммы, 
деб тошюнгенимдир,— дей. — Этрафыма къараб тургъа- 
нымнынъ себеби, бу алтынларны фырлаб эвиме тюшюр- 
мекдир. 

Дев, Косенинъ мерамындан пек яман къоркъкъапын- 
дан: 

— Этме, Косе бай, эйлеме, — деб ялвармагъа башлай. — 
Ай бизим гедже чырагъымыздыр, кунеш де куньдюз- 
лери шамымыздыр. Сен оларпы урсанъ, биз айсыз, кунеш- 
сиз не ишлермиз? Алтынларны сенинъ эвинъе мен озюм 
алыб барайым. 

Косе: 

— Барсын шай олсун, — дей.— Амма, мен джаяв 
юрьмеге алышкъан адам дегилим, мени де сыртынъа алыр- 
СЫНЪ. - 

Дев, Коседен къуртулмакъ ашкъына эр шейге разы 
ола. Ёлгъа чыкъалар. Косенинъ агъырлыгъы девге бир 
чибин къадар да олуб корюльмей. 

— Қосе бай, сизпинъ бу къадар енъгиль олманъыз- 
нынъ себеби недир? — деб сорай. 

Косе: 

— Агъырлыгъымы озь элиме алдым да, — дей. Сонъ, 
къушагъы арасындан пычагъыны чыкъарыб, девнинъ ар- 
къасыны санчмагъа башлай. 

Дев, сыртыны къамбырайта бериб: 

— Косе бай, агъырлығъынъызны алынъыз, белими сын- 
дыраятырсынъыз! — деб багъыра. 

Насыл да олса, Косенинъ эвине якъынлашалар. 
Косе: 

— Мен сенинъ эвинъде мусафир олдым, энди невбет 
санъа кельди, бир къач куньлер къалыб къонакъ олурсынъ 
даа, — дей. 

— Олсам олурым даа, — дей дев. 

— Айса бу ерде бираз токътаб тур, мусафир келедже- 
гини къадыныма айтайым, эвни джыйышдырсын, бир къач 
къой къавурсын. 

Қосе эвине келиб кире, дёрт огълуны эвнинъ дёрт ко- 
шесине багълаб къоя ве балаларынен къадынына месе- 


ленинъ аслыны анълата. Сонъ, девни эвге чагъырмагъа 
кете. 

— Юринъиз, аш азыр, бираз къапынайыкъ, — дей. 

Косе байнен дев эвге келиб киргенлеринен, Косенинъ 
огъуллары: 

— Бабай, бизни ипден чез, дев кельди, биз дев эти 
ашамакъ истеймиз! — деб яйгъара къопаралар. 

А Дев къоркъусындан «уф» деб теренден кокюс кечи- 
ре. 

Девнинъ агъызындан чыкъкъан ель, Косени бир чырпы 
парчачыгъы киби, долаб устюне котериб ата. Буны корь- 
ген дев тааджюблениб: 

— Қосе бай, долаб устюнде не арайсынъыз? — деб 
сорай. 

осе: 

— Не арайым, дев сойгъан балабан бир лычагъым бар 
эди, къайда маразда къалды бильмем, тапамайым, — деб 
джеваблана. 

Бу арада Косенинъ къадыны пейда олуб: 

— Акъай, акъшамлыкъ къайсы бир девнинъ башыны 
асаджакъмыз: арандакиси пек къарт, бельки эвдеки дев- 
нинъ башыны асармыз? — деб сорай. 

Косе; 

— Барсын ойле олсун, — дей,— мына шимди эвдеки 
девнинъ башыны кесиб санъа беририм. 

Бу сёзлерни эшиткен дев, аман къапудан сыпдыры- 
лыб къачыб кете Кете, кете, бир тилькиге раст 
келе. Башына келиб кечкенлерни бирер-бирер онъа ай- 
тыб бере. 

— Мусафир этеджек олуб, аз къалды джаныма етеджек 
эди, — дей. 

Тильки, балабан девнинъ кучючик Коседен бу къадар 
къоркъкъанына шашыб: 

— Эй, дев агъам, пек абаза бир айван экенсинъиз де! — 
дей. — Энди Коседен къоркъкъан дев олурмы? Мен дев 
олмасам да, Коседен къоркъмайым, эр гедже кумесине 
далыб, тавукъ этинен кейфленем. Юринъиз, бирге бара: 
йыкъ, сен Косени ашарсынъ, тавукъларнынъ акъкъындан мен 
келирим. 

Косе, девнен келеяткъан тилькини корюб: 

— Аферин санъа тильки эфенди, — дей, — бу къа- 
чакъны да якъалагъансынъ. Сенинъ кетиргеа девлеринънинъ 
сайысыны унутдым: бу он бириндмисими, он экин- 
джисими? Айды, не де олса, сонъ эсаплашырмыз. Къана, 

девии якъын кетир де, башларыны кесиб алайыкъ, къазаи 
бошына къайнаб турмасын. И 

Бу сёзлерни эшиткен дев, артына бакъмадаи, табапгъа 
къуввет бериб, къачыб кете. 

КЕЛЬ ОГЪЛАННЫНЪ АЙЫН-ОЮНЛАРЫ 


«0 9 бә адишалыкълардан биринде факъыр бир тул 
А % къадыннынъ Кель огълан адлы етишкен бир 
< ф огълу ве мал дегенде де олгъаны-оладжагъы бир 
6 | ВӘ КЪазы бар экен. Куньлерден бир кунь бу къадын, 

И огълуны чагъырыб: 

Е — Огълум, къазымызны базаргъа чыкъар, 
не берселер де, сат, парасына отьмек кетир,— дей. 

Кель огълап, базаргъа чыкъыб, сатыджылар сырасына 
ерлеше ве муштерилерге къазны макътамагъа башлай. 
Онынъ янына гузель кийимли бир яш келиб токътала. 

— Тавугъынъа не истейсинъ? — деб сорай. 

Кель огълан ачувланыб: 

— Тавукъ дегенинъ не, сокъурсынъмы не мараз? — 
дей. 

— Сокъур сенсинъ, сенинъ къолунъдакн къаз дегиль 
де, тавукъдыр. 

Кель огълан бу яшныпъ везир огълу олгъаныны анъ- 
лай ве озюни мыскъыллатмамакъ ниетинен: 

— Э, не япайыкъ, тавукъ оЛса-тавукъ парасыны бер де, 
алыпъыз, — дей. 

Везир огълу, факъыр яшны алдатдым, деб къувана да, 
къазны сарайгъа алыб кете. 

Везир огълу падиша къызына нышанлы экен. Шу куню 
акъшамы падиша везирнинъ эвине мусафирликке чагъы- 
рылгъан. Къазпы да падишаны сыйламакъ нчюн алгъанлар. 

Везир огълу къазны ашчыларгъа бериб: 

— Бу къазнынъ ичине пирнич ве юзюм къурусы къоюб 
къызартынъыз, ойле бир пишсин ки, ашагъанлар пармакъ- 
ларыны яласын. Къазны софрагъа бергенде анавы-мынавы 
савуткъа къойманъыз. Оны алтын табакъ устюне ерлеш- 
диринъиз, этрафына алтын къашыкълар, алтын санчкъыч- 
лар тизерсинъиз, устюне де ипек орьтю орьтинъиз, — дей. 

Кель огълан, мыскъылджы везир огълундаи интикъам 
алмакъ ичюн, гизлиден онынъ пешинден тюшюб кельген 
де, къапы янында туруб, онынъ лафларыны эшиткен. Ве- 
зир огълу чыкъыб кеткенден сонъ бир аз беклеб тура ве 
къызартылгъан къаз къокъусы келе башлагъанынен, аш- 
ханагъа кире. 

— Къана, къаз пишдими, везир эфенди къазны кетир- 
мемни эмир этди, — дей. 

Ашчылар къазны алтын табакъкъа ерлешдириб, Кель 
огъланнынъ элине тутдыралар. О исе къазны догъру эвле- 
рине алыб кете ве анасынен бирликде софра башына чё- 
кюб, падиша ашыны ашайлар. 

Бираздан ашханагъа везир огълу къайтыб келе. 

— Къаз пишдими? — деб сорай. | 

Ашчылар, шашыб-шашмалаб: 

— Эфендим, йиберген адамынъыз къазны энди чокъдан 
софрагъа алыб кетди, — дейлер. 

Къазны алыб кеткен адамны арашдырмагъа башлай- 
лар, лякин бойле адам тапылмай. Бу арада везир огълунынъ 
козюне къапугъа япышдырылгъан бир кягъыд илише. Кя: 
гъыд устюне шу сёзлер язылы экен: 

«Сагъ ол, везир огълу, къазны яхшы пиширгенсинъ, эм 
ашадым, эм де пармакъларымны яладым. Билиб къал: бу 
эткеним аздыр, этеджегим акълымдадыр, адымны сора: 
санъ — Қель огъландыр» 

Везир огълу, Кель огъланны къыдыртыб, дёрт бир якъ- 
къа адам ёллай, ёл-ыздан арашдырыб юрелер, лякин оны 
тапамайлар. 

Кель огълан шеэрнинъ четинде кучючик бир къавехане 
киралагъан ве куньдюзлерини анда кечире экен. Озони 
къыдырыб юргенлерини эшиткенинен, эвлерине къайтыб 
келе де: 

— Анай, бабамдан къалгъан эски урбаларны манъа бер, 
мен оларны агъалар кийген урбаларгъа алмашдыра- 
джагъым, — дей. 

Анасы огълунынъ сёзлерине тааджюблениб: 

— Огълум, сенинъ айткъанларынъ недир? — деб сарой. 
— Тутмагъа ерлери олмагъан о эски шейлерге урба берир- 
лерми? 

— Къулакъ асма, анай, бер, сарайда ишлегенлер ара- 
сында салпы къулакълар аз дегильдир. 

Кель огълан, бабасындан къалгъан эски-пуску урба- 
ларны чувалгъа толдура да, къавесине кете. Шу куню 
акъшамы учь агъа онынъ къавеси алдына келиб токътайлар. 
Селямлашкъан сонъ Кель огъландан: 

— Яш йигит, сен бу шеэрде Кель огълан деген ярамаз- 
ны бильмейсинъми? — деб сорайлар.— Бу башы бозукъ 
эриф падиша ичюн пиширильген къазны алыб кеткен. 
Биз бир къач куньден берли оны араб юрсек де, изине 
тюшемеймиз. 

Кель огълан, кулюмсиреб: 

— Бу хаберни мен де эшитдим ве везир огълунынъ 
огърагъан дубарасына, падишанынъ ач къалмасына пек 
аджыпдым. Эгер мен о Кель огъланны корьген олсам, 
якъалаб, озюм падишанынъ узурына алыб барыр эдим. О 
пек айнеджи бир яш олса керек, агъа урбалары кийген 
сизлерни корьгенинен, къачыб кетмеге тырышыр. Сизге 
урбаларынъызны алмашдырмакъ керек. Эски-пуску бир 
шейлер кийсенъиз, яхшы олур эди. 

Агъалар Кель огъланнынъ теклифини мунасиб корюб: 

— Я ойле урбаларны къайдан тапайыкъ? — деб со- 
райлар. 

— Мен ярдым этерим, къавеханеге киринъиз. 

Агъалар къавеханеге кирелер, устьлериндеки арбий 
такъымларны чыкъарыб, чул-чубур урбаларны киелер ре 
бир къач куньлерден къайтыб келеджеклерини айтыб, 
Қель огъланны арашдырмагъа кетелер. Кель огълан исе 
къавеханенинъ къапусына бир кягъыд япышдырыб ташлай 
да, агъаларнынъ урбаларыны чувалгъа толдурыб, эвлери- 
пе алыб кете, 

Агъалар чокъ доланыб юрелер ве, Кель огъланны та- 
палмай, урбаларыны алмакъ ичюн къавеханеге къайтыб 
келелер. 

Бакъсалар не корсюнлер, къапу бекли, къапу- 
нынъ устюнде бир кягъыд япышдырылгъан. Онда шу сёз- 
лер язылы экен; «Къаздан ахмакъ везир огълуна бу этке- 
пим де аздыр, этеджегим даа чокъдыр, адымны сорасанъ — 
Кель огъландыр». 

Агъалар бу сатырларны окъуб, шашыб къалалар, неге 
огърагъанлапыны бильмейлер. Чул-чубур урбаларыген 
сарайгъа къайтыб келелер ве Кель огъланнынъ оларгъа 
япкъан масхаралыгыны везир огълуна айталар. 

Везир огълу, къутургъан бир къашкъыр киби, улу- 
магъа, агъламагъа башлай, ер астындан олса да Кель огъ- 
ланны тутуб кетирмелерини эмир эте. Эмир эте амма, оны 
къайдан барыб тапарсынъ! 

Сарай адамларындан бири везир огълуна келиб: 

— Бейим, бу шеэрде бир къадын бар, эгер бу шей онъа 
айтылса, о, Кель огъланнынъ къайда яшагъаныны кось- 
терир эди, — дей. 

Везир огълу, вакъыт гъаиб этмеден, аман къадынны ча- 
гъырта. Къадып кельгенинен: 

— Сен Кель огъланнынъ къайда яшагъаныны биле- 
синъми? — деб сорай. 

Къадын: 

— Бильмейим, лякин бильмек къыйын бир шей де- 
гильдир, — деб джеваблана. 

Везир огълу къуваныб: 

— Мына санъа беш алтын, тапкъан сонъ беш алтын даа 
беририм, — дей. 

Къадын алтынларны алыб: 

— Мен бу гедже ремиль тёкерим, — дей. — Кель огъ- 
ланнынъ яшагъан ерини билиб, къапусы устюпе беш пар- 
магъымнынъ тамгъасыны ташларым. Саба адам йибериб, 
беш пармакъ тамгъасы олгъан эвни арашдыр. 

Къадын, эвине къайтыб кельген сонъ ремиль тёке ве бу 
фалнен Кель ОТЪЛАИНЫНЪ ЭВИНИ тапыб, ОНЫНЪ къапусыпа 
боялангъан къолунен беш пармакълыкъ бир тамгъа ура. 
Гизлиден эвине къайтыб кете. Къайтыб кете амма, Кель 
огьлан онынъ аякъ тасырдыларыны эшитиб къала ве, бу 
не экен, деб аман эвинден чыкъа. Бакъса не корьсюи, 
къапусы устюнде беш пармакъ тамгъасы къалдырылгъап. 
‚ Кель огълан ремиль тёкюльгенини ве яшагъан ери 
билингенини анълай. 

Энди биринджи хоразларнынъ багъыраяткъап вакъыт- 
лары экен. Шимди саба ачылгъанынен, оны келиб якъа- 
лайджакълар. Не япмалы? 

Қель огълан, чокъ тюшюниб турмай, эвлерине кириб 
анасынынъ фес боясыны ала да, сокъакъдаки бутюн эвлер- 
пивь къапусына беш пармакъ тамгъалары къалдыра. 

Эртеси куню сабасы везир огълунынъ адамлары, беш 
пармакъ тамгъасы къыдырыб, шеэр сокъакъларына тю- 
шелер. Бакъсалар не корьсюилер, шеэр базиргянынынъ 
кълпусында бещ пармакъ тамгъасы корелер. Базиргянгъа 
агъыз ачдырмадап, якъалаб алалар да, догъру везир огълу- 
на алыб кетелер. Везир огълу: 

— А-а, тутулдынъмы, Кель огълан? — деб онынъ ус- 
тюпе атыла ве яхшы этиб котеклей. 

Базиргян, неге огърагъаныны бильмей,  агълаб-агьлаб. 
эвине къайтыб келе. 

Шу арада беш-он адам даа кетирелер. Везир огълу, 
бу ишде де Кель огъланнынъ къолу олгъаныны анълаб, 
пек яман ачувлана ве олюм азабынен чекишкен бир джа- 
навардай, багъырмагъа-агъламагъа башлай. Адамларыпы 
кене шеэр ичине йибере, оны тапмай кельселер, дар агъач- 
къа асыладжакъларыны бильдире. 

Къыдыралар-къыдыралар, лякин Кель огъланны та: 
памайлар. Везир огълу бутюн бу адамларны дар агъачкъа 
асдыра. 

Чокъкъа бармай везир огълунынъ тою башлай. Той- 
нынъ отуз докъузынджы куню Кель огълан анасына шойле 
дей: 

— Анай, бугунь тойнынъ сонъки куню. Падиша къы- 
зы шу оиъмаз везир огълуны севмей экен. Мен келинни 
къуртармакъ истейим. 

Анасы шашыб къала да: 

— Огълум, сенинъ айткъанларынъ недир, сен дар- 
агъачкъа асылмакъ истейсинъми? — дей. 

— Екъ, анай, дарагъачкъа асылмакъ везир огълуна 
ляйыкъ бир шейдир. Тойгъа бутюн джемаатны чагъыргъан- 
лар. Бизге де бармакъ керек. 

— Джаным, огълум, сенинъ айткъанларыпъны аслы 
анълаб оламайым, бизим ойле тойларгъа бармагъа не алы- 
мыз бар, не де кийимимиз. 

— Сен, анай, къомшу къадынгъа бар да, ондан бир кунь- 
ге деб бир къат къыз урбасынен, бир къат къадын ур- 
басы ал. 

Анасы даа зияде шашыб къала, лякин Кель огълан сё- 
зюнден къайтмай ве анасына дегеплерини япдыра. 

Олар экиси де кийинелер. Кель огълан къыз урбасыны 
кийиб, дюльберлен-дюльбер бир къыз къыяфетине кире. 

Тойгъа кетелер. Кетеяткъанда Кель огълан анасына: 

— Анай, той эвине барыб тюшкен сонъ, мени къызлар 
къонагъына алыб кир. — дей. — Озюнъ апайлар къо- 
нагъында къалырсынъ. Эгер санъа бир къыз чыкъыб: «Айды, 
анай, энди къайтайыкъ» десе, сен о къызны алыб, догъру 
эвге кетир. 

Ойле де япалар. Кель огълан къызлар одасына кире, 
утанчакъ къыз киби шалына бюрюниб, бир кошечикде оту- 
ра. Сонъ эп келинге таба джылыша бере. Энди баягъы 
вакъытлар олгъанындан, эр кес дагъыла, келиннинъ яныц- 
да ялынъыз беш-он къыз къала. Қелиннинъ элине хына 
къояджакъ олалар. Келин разы олмай. Чокъ ялварыб 
бакъсалар да, бундан бир шей чыкъмай. 

Кель огълан, бир сырасыны тюшюриб, келиннинъ къу- 
лагъына пысылдай: 

— Сизге гизли лафым бар. Сиз бу къызларны аткъары- 
нъыз да, сонъ айтырым, — дей. 

Падиша къызы, мусафирлерге хытаб этиб: 

— Къызлар, сиз ёргъунсынъыз, бар бир тыныш юкъу 
алынъыз, мен мына бу къызчыкънен лаф этиб отурурым, 
— дей. 

Къызлар чыкъыб кеткен сонъ Кель огълан келинге шой- 
ле бир суаль бере: 

— Сизлер везир огълуны севмей экенсинъиз, догъ- 
румы? 

Келин: 

— Догъру, севмейнм, — дей, — Мен онъа тийген ге- 
джем я оны ольдюририм, я да озюмни. 

— Озюнъизнинъ яш джанынъызгъа къаст этмеге мана 
ёкъ. Зорнен къыз алмакъ истеген везир огълу джезалаимакъ 
керек. Сиз мени динъленъиз, мен сизге ярдымгъа кельдим. 
Везир огълуна меним де ачувым бар. Мен къыз дегиль, эрим. 
Урбаларымызны денъишейик де, мен мында къалайым, 
сен апакъайлар одасына чыкъ. Онда меним анам бар, онынъ. 
нен берабер бизим эвге кетерсинъ. 

Падиша къызы, Кель огъланпынъ теклифине мемну- 
ниетнен разы ола, апакъайлар къонагъына чыкъыб, Қель 
огъланнынъ анасынен берабер, оларнынъ эвине кете. 

Бираздан къызлар къайтыб келелер. Қене хына тек- 
лиф этелер. 

Кель огълан-келин индемеден разы ола ве хына силь- 
мелери ичюн пармакъларыны узата. 

Экинджи куню сабасы Кель огълан-келин везир огълу- 

нынъ эвине келин тюше. Акъшамгъаджек девам эткен той 
тантанасындан сонъ, Қель огълан-қелиннен везир огълу 
бир одада къалалар. Везир огълу падиша къызыны бир 
вакъыт корьмегенинден, келиннинъ башкъа бир адам 
олгъаныны танымай. О, бу къызгъа, севиб дегиль де, ялы- 
нъыз падиша байлыгъы ичюн эвлене экен. 

Баягъы бир вакъытлар лаф этиб тургъан сонъ, киев 
юкъусы кельгенини билдире. Кель огълан-келин джильве- 
лепиб: 

— Меним асла да юкъум кельмей, бираз авада кезмек 
истейим, — дей. 

Киев биринджи акъшамы «келиннинъ» джаныны агъырт- 
мамакъ ниетинен, разылыкъ бере ве олар шеэр ичине кез- 
меге чыкъалар. Тойнынъ сонъки куню олгъан шу гедже- 
си, келин ве киев раат юкъласын деб, падиша тарафындан 
шеэрде юрьмек ясакъ этильген. 

Шеэр сокъакъларына чыкъкъан сонъ Кель огълаи-ке- 
лин везир огълуна щойле дей: 

— Сен якъынларда беш-он адам асдыргъансынъ. Мен 
ана шу дарагъачны корьмек истейим. 

Киев разы олмаса да, келиннинъ `зорлавына баш эта: 
май, оны шеэр четиндеки дарагъачлар мейданына алыб 
бара. Кель огълан-келин, дарагъачны корюб, тааджюблен- 
генден ола ве курсю устюне чыкъыб, ильмекни бойнуна 
кирсете. Киев: «келин озь-озюне бир шей япмасын», 
деб къоркъа да: 

— Этмесе шупы, барыр да бир къазагъа къалырсынъ, — 
дей. 

Кель огълан-келин: 

— Келиб косьтерчи, адамларны насыл аса экеплер, — 
дей. 

Везир огълу, курсю устюне чыкъыб, ильмекни бойну- 
на кирсете де: 

— Мына бойле япалар, сонъ курсюни тепменен урыб 
тюшюрелер, — дей. 

Қель огълан-келин: 

— Мына бойлеми? — деб курсюни тепмесинен ювар- 
латыб йибере. 

Везир огълу-киев дарагъачда асылы къала, Қель огъ- 
лан-келин исе эвлерине къайтыб келе, 

Саба ачыла, киев мына шимди одасындан чыкъар, деб 
беклеб туралар. «Кельсин, кельсин, киев бала кельсин!» 

деб чалгъы чала. Чала амма, кнев чыкъмай. Явашдан къа- 
пуны къакъыб бакъалар, киев сес бермей. Сопъ къапуны 
озьлери ачыб, ичери кирелер. Бакъсалар не корьсюплер, 
оданынъ ИЧИ тым-тырыш, пе келин оар, не кнев. Топ- 
лаигъанлар: М 

— Бу ишде Кель огъланнынъ къолу бар! — къарары- 
па келелер. Келелер амма, Кель огъланны къайдан барыб 
тапарсынъ! . И 

Бу арада янаша „конден шеэрге кельмекде олгъан бир 
койлю, дарагъач мейданында кечеяткъанда, асылы алам- 
ны коре де, сарайгъа келиб, хабер эте. Барыб бакъсалар, 
дарагъачда асылы тургъаннынъ везир огълу олгъаныны 
анълайлар. . 

Везир агълай, падиша нсе къызыны арашдырыб тап- 
макъ ичюн бутюн падишалыгъьша адам йибере. 

Киевнинъ асылгъапы, падиша къызы-келиннинъ гъаиб 
олуб кеткени къомшу падишалыкъкъа билиниб къала, 
О ернинъ падишасы бу ернинъ падишасыны мыскъылгъа 
алыб, онъа мектюб яза: 

«Озь къызыны бурну астындан хырсызлаткъан палиша- 
дап падиша олурмы? Сен сакът ол, озюпъи де харсызлаб 
алыб кетмесинлер, падишалыгъынъ башсыз къалыр». 

Бу мектюбни окъуб, бу ернинъ падишасы пек яман 
ачувлана ве о падишанынъ бир де бир шейини хырсызлаб 
кельген адамгъа бир чувал алтын ышандыра. Делляллар 
бутюн мемлекетни юрюб, падишанынъ эмирини бильди- 
релер, лякип авели тапылмай. О падиша да пек джелляд 
бир адам экен, шунынъ ичюп онынъ падишалыгъына аякъ 
басмагъа къоркъалар. Падишанынъ везирлери: 

— Бу ишни япса ялынъыз Кель огълан япа билир, — 
дейлер. р 

Падиша, кене де деллялларны йибериб, озь эмрини 
бильдире: 

— Кель огълан деген адам узурыма кельсин, оны джеза- 
ламайджагъыма ант этем, — дей. 

Кель огълан, бу хаберни эшиткенинен, келинии алыб, 
падишанынъ узурына келе де: 

— Қель огълан дегенлери меним, эмринъизге бойсу- 
пыб, узурынъызгъа кельдим, — дей. 

Падиша шу ерде Кель огъланнынъ башыпы джелляд 
этдирмек истей, лякии берген антыны хатырлаб, бу нис- 
тинден вазкечмеге меджбур ола. 

— Сен, Келі, сгълан, магъа чокъ ярамазлыкълар япдынь, 
мени масхара этдинъ, — дей падиша. — Озюнъни акъламакъ 
ичюн къомшу падишалыкъкъа барыб, о ер падишасынынъ 
бир де бир шейини кетирмек керексинъ. Эгер шу ишнинъ 
тюбюнден чыкъа бильсенъ, къызымпы келин этиб санъа 
беририм. 

Кель огълан, бир ай мулет истеб, ёлгъа чыкъа, Ёл- 
джылыгъынынъ бешинджи куню бир чобангъа раст келе. 
Чобандаи учь къой ала. Къойларнынъ терисини сыдырыб 
озюпе ала, этлерини чобангъа ташлаб кете. Кете-кете, бир 
шеэрге барыб ете. Сепиджилерни тапыб, терилерни сели- 


лете. Сопъ куркчиге барыб, юньлери тыш тарафына чыкъыб · 


тургъан бир тоннен, бир де къалпакъ сымарлай. Оюнджакъ 
дюкянындан да бир такъым шалтыравукъ шейлер сатыб 
ала. Бу шейлернинъ эписини къалпагъынынъ сачакъларына 
тикдире. Падиша тургъан шеэрге барыб ете ве сарайда 
къапу бекчиси хызметине кире. Кель огълаи хизметини 
пек яхшы беджергенинден, бираз вакъытлар кечкен сонъ 
оны падиша ятакъханесинннъ бекчиси этелер. 

Геджелерден биринде, падиша агъыр юкъулар бейут- 
лигинде экенде, Кель огълан эвельден азырланіъан та- 
бутны падиша одасына кирсете, устюне тоныны ве башына 
да шалтыравукъ оюнджакълар такъылгъан сачакълы къал- 
пагъыны кие. Тыпкъы бир джын олуб къала. Сонъ ла- 
лишанынъ сакъалына япышыб, бир къач керелер оны яхшы 
этиб сильке. Падиша, абдыраб уянгъанынеп, козьлерини 
фалташ киби балкъылдатыб, багъырмагъа башлай. Кель 
огълан онынъ агъызына япыш:ыб: 

— Қъычырма езит, ёкъса мына шимди джанынъны алы- 
рым, — дей. — Мени азраиль йиберди, тез ол табуткъа кир! 
Къана, «Келимен шеадетни» кетир де, дюньяпънен сав- 
лыкълаш. 

Падиша, къоркъусындан не япаджагъыны бильмей, та- 
буткъа кире, Кель огълан исе табутны сыджымларнен 
багълаб, сыртына ура да, ымпыс-тымпыс сарайдан чыкъыб 
кете. Азмы кете, чокъмы кете, озь падишалыгъьна барыб 
ете. Сарайгъа келиб, хырсызлыкъ шей кетиргенини пади- 
шагъа хабер эте. Падиша: 

— Насыл бир шей кетирдинъ, огълум? — деб сорай. 

Кель огълан: 

— Пек къыйметли бир шей кетирдим, падишам, — 
дей. — Лякин о шейни ялынъыз джемаат алдында қосьтер- 

мек мумкюн. Ана сиз дарагъач мейданлыгъына бутюн халкъ- 
ны йыгъынъыз да, мен опы джеми-джемааткъа косьте- 
рейнм. 

Падиша деллял бәгъырта. Шеэрнинъ бутюн эалиси 
дарагъач мейданына топлана. Кель огълан табутны да. 
рагъач секесине котериб чыкъа ве курсю устюне ерлеш- 
днре. Бундан сонъ табутнынъ къапагъыны ача. Табут ичин. 
деки сарарыб къалгъан адамны корксб, падиша ве топлангъан- 
лар шашыб къалалар. 

Паднша: 

— Бу кимдир, насыл бир адамдыр? — деб сорай. 

Кель огълан: 

— Бу адам, эр йыл бизге къаршы дженкнен чыкъкъан 
къомшу мемлекетнинъ падишасыдыр, — дей, 

Падишаны табутдан чыкъаралар, тоб урбаларынен 
шеэр сокъакъларындан алыб барыб, сарай бастыр ыгъына 
ташлайлар. 

Кель огълан эки падишалыкънынъ падишасы ола. Той 
япыб падиша къызыны ала. Тойгъа бутюн падишалыкъдан 
адам йыгъыла. Той къыркъ кунь ве къыркъ гедже девам 
эте. Тойнынъ къыркъынджы куню келин киевнинъ эви- 
не тюшюб, мурадларына иришелер. 


ДУБАРАНЫНЪ ДУБАРАСЫ 


иленджи къарт, койни доланыб юргенде, 

бир азбаргъа барыб кире. Эвде кимсе ёкъ. 
оуу С Бакъса, сёнеяткъан оджакънынъ кулю ичине 
Ф бир саан комюльген. «Бу ягъда бир къыл бар- 
дыр», деб тюшюне тиленджи къарт. Сааннынъ 
къапагъыны ачыб бакъса не корьсюн, агъызы- 
на къадар джевизли ашнен толу! 

— А-а, — дей тиленджи къарт, — апакъайы къоджа- 
сына аш пиширген, сувыб къалмасын деб, оджакъкъа къой- 
гъан. Бисмиллясыны айтыб, бир данечик къапсам, бунынъ 
гунясы олурмы экен? — деб тюшюне ве эки пармагъынен 
бир ашнынъ къулагъындан тута. Аш пек леззетли олгъанын- 
дан, къарт нефисхорлыгъына къапылыб, ашларны бирер- 
экишер агъызына тыкъыб, сааннынъ бошалгъаныны дуй- 
май къала. Лякин эвден чыкъайым деб тургъанда, элинде 
сют къопкъасы, айван аранындан шорбаджы къадын пей- 
да ола. 

«Ана, корьдинъми беляны, дубарагъа огърадым да», 
деб тюшюне тиленджи. «Энди не япмалы, джемаат котеги 
ашамалымы? Ёкъ, алла косьтермесин, къартайыб къалгъан 
кемиклерими сындырырлар». 


эа од“ 

Тиленджи, джюббесини топлай да, долаб ичине кириб 


гизлене. 
Арасы чокъ кечмеден, къапу къакъыла ве къадыннынъ 


эвине зенгин бир адам келиб кире. Бу адам онынъ севги- 
лис̧и экен. Къадын севгилисине: | 

— Акъайым къомшу койге тойгъа кетди, ярынсыз къайт- 
маз, сен бу гедже менде къонакъ олурсынъ, — дей. Соф- 
ра доната ве. оджакъдан сааниы алыб: 

— Буюр, джапым, махсус сенинъ ичюн пиширдим! — 
дей. 

Дей амма, саанны ачыб бакъсалар не корьсюнлер, онынъ 
ичн там-такъыр. Олар бош саангъа бакъыб, тааджюблениб 
тургъан бир вакъытда, давул-даре чалдырыб, азбаргъа 
бир ората адамиен къадыниынъ саруш акъайы келиб кире. 

Къадын севгилисине: 

— Тез ол, долабкъа кир, акъайым коре къалмасын, 
экимизиинъ де джанымызны алыр, — дей. 

Къоркъусындан тишлери-тишлерине кельмей къалгъан 
зенгин, джан аляметинен долабкъа сокъула. 

Тиленджн къарт, джаны агъыртылгъан бир адамнынъ 
давушынен: 

— Мында онсыз да тарашлыкъ, энди сен де келиб къа- 
рышдынъ, — дей. 

Эв ичинде къонушма башлай. Къадын, акъайынынъ 
сарушлыгъындан файдаланыб, бир къаде ракъы толдура 
ве долабны аралыкъ этиб, севгилисине узата. ракъы тнлен- 
джининъ къолуна тюше. О, ракъыны дерал ичиб ташлай. 

— Манъа узатылгъан къадени аліъапыъ пе я! — 
деб ачувлана зенгип. 

— Санъа олгъаны не, бельки манъадыр, — дей ти- 
ленчи ве бу арада узатылгъан экинджи къадени де алыб, 
нчиб йибере. 

Джевизли ашнынъ кейфи, ракъынынъ тесири тнленджи- 
пинъ башыны айландыра; о, долаб ичинде олгъаныны упу- 
тыб, йырламагъа башлай: 


Он секизге кельди яшым, 
Беляларгъа чатды башым... 


Зенгиннинъ текмиль отю патлаб: 

— Сенинъ эткенинъ недир, къарт попаз, барыб да дуй- 
салар, экимизни де тип-тири сыдырырлар, — дей. 

Тиленджи къарт исе: 

— Сыдырсалар, сенинъ теринъни сыдырырлар, меним 
не эткеним бар? — деб йырыны соза бере. 

Зенгин, чаресизлигинден не япаджагъыны бильмеден, 
элинен оньпъ агъызыны япа. 

— Ялварам санъа, эйлеме, дубарагъа огъратма, исте- 
сенъ мына алтын саатимни ал, тек йырлама, — дей. 

Тиленджи саатни ала ве лякин мамурлиги кечмегении- 
деи, чокъкъа бармадан «Кёр огълуны» созмагъа башлай. 

Зенғин не япсын? Бу ахмакъ тиленджининъ себебинден 
къолгъа тошюб, джемаат масхарасы олсунмы? 

О, долаб ичинде кейфи кельген бу къартны сусдырмакљ 
ичюн, онъа чекменипи бере, штаныны бере, ахры-сонъу баш 
этемей тоб урбаларыны дг чыкъарыб берс ве озю анадан 
логъма чыр-чыплакъ къала. 

Гедженинъ кеч мааллеринде къонушма бите ве къо- 
пакъбай мусафирлерни озгъарыб азбаргъа чыкъа. Дуйдур- 
мадан мусафирлер арасына къарышыб,тиленчи къарт да чы- 
къыб кете. 

Къадыннынъ акъайы, мусафирлерни озгъарыб, эвин? 
келиб киргенде бакъса не корьсюн, къарысы тёшек бойлаб 
яткъан да, джап аляметинен зар-зорнен нефес ала. 

— Тез ол, къомшу кой молласыньы: чагъырыб кель, 
олеятырым, — дей. 

Акъайы къадынынынъ сёзлерине инаныб, ёлгъа чыкъа. 
Тиленджи къарт исе ишпиць бойле оладжагъыны эвель- 
ден бильгенинден, сарыкъ сарыб ёл башында бу адамны 
беклеб тура ве: 

— Селям алейкюм, къардашым, бу кеч вакъытда къа- 
ерлерге ёл тутасынъыз? — деб сорай. 

Къадыннынъ акъайы ёлджулыгъынынъ себебини анъ- 
латыб бере. Тилеиджи къарт, опынъ икяесини динълеген- 
ден сопъ: 

— Къардашым, гедженинъ бу кеч маалинде замет этиб 
узакъ кетменъиз, мен ярдым этерим, моллалыкъ этиб 
юргеним эпди къыркъ йылдыр, — дей. 

Къадыннынъ акъайы, бу раст келишке пек къуваныб, 
«молланы» эвине алыб келе. 

Сарыкълы къарт, хаста къадыннынъ тёшеги алдында 
тиз чёкюб, сомурдангъандаи сонъ: 


— Андаки ашларны кимге азырладыпъ? — Шуф, до- 
лабдаки севгилинъми? — Шуф, акъайыиъа айтайыммы? 
деб дуасына башлай. — Хасталыгъыпъ айнеджиликми? — 

Шуф, тез ол тёшекден тур! — Шуф, турмасанъ яшъ 
бар —Шуф, долабдаки адамны — Шуф, шайтани деб къу- 
ваджакъман — Шуф, мени анъладынъмы? — Шуф... 

Тиленджи къарт озюиниъ дуасыны битирген сопъ, къа. 
дынныпъ къоджасына айлана: 

— Эвипъизге инсан къыяфетли эки аякълы шайтан 
кирген, — дей. — Бу шайтан сенинъ къадынынъа къасд 
эткен. Эгер опы къувуб чыкъармасакъ, къадыныйъ саба. 
ны тапмаз, олюр кетер. 

Эвнинъ санби «моллапынъ» аякъларына тошюб: 

— Моллакъам, ярдым эт, не истесепъиз бернрим, шу 
джинасир шайтандан къадынымиы къуртар,— дей. 

— Къуртарайым амма, бу шайтан сенинъ эвинъе 
чыр-чыплакъ келиб кирген, оны кийнидирмесенъ бу аяз 
къышда бир вакъыт эвден чыкъмаз. у 

Эв санби «моллагъа» озюнинъ бирден бир тонупы бере. 
Тиленчи къарт, тоины алыб, долаб огюне келе ве дуасыны 
девам эте: 

— Шайтан огълу шайтан — Шуф, тез кийин де 
чыкъ долабдан — Шуф, бир къуртардым дубарадан, даа 
тюшме дубарагъа — Шуф,— дей де, тонны долаб ичине 
ташлай. Сонъ дуасынынъ ахырыны окъуй: — Айды эл- 
лези зиллий фуллюзий, фить! 

«Молла» фить дегенинен, зенгин долабдан ЧЫКЪЫб, 
къачыб кете. 

БИР ФАКЪЫР ВЕ ХАН 


укъаренинъ бири ёл устюнде хангъа раст 
келе къала ве ондан сорай: 
— Ханнынъ сарайына къайсы ёлдан кети- 
ле? Ёл узакъмы? — дей. 
Хан меракълана ве: 
— Ханнынъ сарайы санъа не керек ол- 
ды? — деб сорай. 

— Ханны кореджек олам. 

— Я оны корюб не япаджакъсынъ? 

— Борджкъа пара истейджегим. 

— Чокъмы?. 

— Олгъаны-оладжагъы он бинъ алтын. 

— Оп бинъ? Э-ей! Я бермесе? 

— Бинъге тюшерим. 

— Бинъ де чокъ десе? 

— Айса юзь олсуи, дерим. 

— Я, барыб, юзь алтын да бермесе? 

— Бермесе, бермез даа. Не япаджакъсынъ онъа? Ол- 
маса... «Атлангъан къара эшегим дёрт баджагъынен бир 
кереден апайыпъпынъ бала ятагъына далсын»! дер де, 
айланыр, юре беририм. 

— Джесаретинъ етмез, япамазсынъ! 

— Япарым. - 

Хан, фукъаренинъ бу джевабьна ачувлана да, опони 
алмакъ ичюн, шу саат бир айнеджилик тюшюне. Джан 
сакъларларындан бирине, явашдаи, фукъарени сарайгъа 
озгъармасыны эмир эте де, озю кестирмеден джюйрюгиии 
эвине джельдирте. 

Фукъарени ханнынъ къатына алыб келелер. Хап тахт- 
гъа минген. Къашлары чатыкъ, козю ачувлы, юзю серт. 
Хан сорай: 

— Кимсинъ я сен? — дей. 

Фукъаре, озюни аджеми косьтериб, ханны танымагъан. 
дан ола. ) 

— Ким олгъанымы тек бир раметли анам биле эди амма 
о заваллы да мен ахмакъкъа буны апълатыр-апълатмаз’ 
джан берди, — деб джеваблана. | 

— Манъа не ишнен кельдинъ? 

— Борджкъа пара истейджек олам. 

— Чокъмы? 

— Ёкъ, олгъаны-оладжагъы он бинъ алтын! 

— Он бинъ? Э-ей! Меним о къадар парам ёкъ! 

— Мен бинъге де къаиль олурым! 

— Амма мен бинъни де берамам! 

— Айса юзь алтын олсун! 

— Юзю де ёкъ. 

— Ёкъ, дейсиз, э? Олмаса, олмаз даа. Чаре не? Лякни 
эр алда, бильмиш олунъыз, ханым султаным, меннм къара 
эшегим сарайынъыз алдында, дёрт баджагынен бир кере- 
ден бала ятакъкъа далайым, деб тура. 

‚ Бойлеликнен усуллы, акъыллы фукъаре, дегенини этиб, 
сёзюнинъ саиби олуб чыкъкъан. Лякин шу фукъареге 
бир иш кесейим деб тахтына минген хангъа, ачувыны 
ютуб, богъулмакъдан башкъя ич бир чаре къалмагъан. 


Ця 


> 


| 


УЧЬ КЪЫЗНЫНЪ КЪУРНАЗЛЫГЪЫ 


хоу ек укъаренинъ бири, шорбаджысынынъ ерини сю- 
| Ж ре яткъанда, сабаниынь тюрени бир бардакъ- 
0947 къа урыб, опы шарт этиб парлай. Фукъаре 
бакъса пе корьсюн, бардакънынъ пчи алтын- 
нен толу. О, бу алтынларны джебине толдур- 
макъ ичюн ерге эгиле. Эгиле амма, бу арада 
шорбаджысы келиб къала ве: 

— Меним топрагъымдан тапылгъан алтын — меинмдир!— 
деб бутюн алтынларны тутыб ала. 

Заваллы факъыр башыны тёбен алыб, тюшюне-тюшюне 
эвине къайтыб келе. Онынъ учь дане бири-биринден дюль- 
бер къызы бар экен. Бу къызлар бабаларынынъ эфкярсыз- 
лыгъынЫы корюб: 

— Бабам, сизге ие олду? — деб сорайлар. 

Фукъаре, бугунь башына келиб кечкеплерни къызлары- 
на айтыб бере. Къызлар озь аралары бираз мушавере- 
лешкен сонъра: 

— Бабай, сиз чокъ тюшонменъиз, биз о зенгинден 
озюмизге къысмет олгъан алтынларпныпъ эписини къайта- 
рыб алырмыз, — дейлер. 

Экинджи куню сабасы къызлар озьлерининъ энъ. яхшы 
урбаларыны кийиб къушаналар ве олардан эр бири озюне 
бир лагъаб ала. Буюк къыз: 

— Меним адым «Меним киби» олсун, — дей. 
Ортанджысы: | 

— Меним адым «Менден бетер» олсун, — дей. 

Кучюги де: ар В 

— Мепим адым «Не ерде ойнайыкъ» олсун, — дей. 

Ана бойле этиб, бу къызларныпъ учеви де зенгипнинъ 
эвине кетелер. Зепгиннинъ къапуджысы олардан ким ол- 
гъанларыны ве къаерден кельгенлерини сорай Бузок къыз: 

— Биз Ирандан кельдик, Иран шахыныпъ къызлары- 
мыз, бу ерлерни кезиб корьмек истеймиз, — дей. Озь- 
лерининъ лагъабларыны бильдирелер. 

Зенгин, бу хаберни эшиткенипеш, эви ичинден чапыб 
чыкъа да, мусафир къызларны буюк бир сайгъынен къар- 
шылаб ала, «Иран шахынынъ къызлары» шерефине буюк 
бир зняфет япа. Зенгин озюне урьмет косьтерген бойле 
мусафирлерге къуваныб, къарарсыз дереджеде ичиб-саруш- 
ланыб къала. Къызлар бабалары тапкъан алтынны ‘яв- 
лыкъкъа сарыб алалар ве чыкъыб кетмеге азырлана- 
лар. Бу арада кучюк къызнынъ козюне зенгипиинъ устра- 
сы илише. 

— Мен бу мусафир север адамгъа озюмнинъ хатрамны 
къалдырмакъ истейим, — деб устраны ала да, онынъ сакъа- 
лынынъ бир тарафыны тыраш эте, экинджи тарафыны 
тырашсыз къалдыра. 

Ортанджысы: 

— Мен де артда къалмакъ истемейим, —деб зенгиннинъ 
мийыгъынынъ бир тарафыны тыраш этиб ала. 

Буюги: 

— Я меним сизден не эксиклигим бар, — деб зенгин- 
нинъ къашлары ве баш сачларыпынъ ярысыны тыраш этиб 
ала. 
Къызлар кулюше-кулюше эвлерине къайтыб келелер. 
Зенгин исе, бираздан сарушлыгъындан айыныб, о якъ-бу 
якъ бакъа, амма къызларны корьмей, азбаргъа чыкъа 
ве къапуджысындан: 

— Меним кибини корьмединъми? — деб сорай. 

Къапуджы, маймунгъа ошагъан шорбарджысына бакъыб, 
кулькюден къатыб къала да: 

— Сепинъ кибини, шорбаджы, даа омюримде корьме: 
дим, — дей. 

Зенгин соравларыны девам этиб: 

— Я Менден бетерини корьмединъми? — дей. 

Къапуджы, шорбаджысы шакъа этедир беллеб: 

— Сенден бетери, шорбаджы, дюньяда тапылмаз, —дей. 

Зепгип текмиль шашмалай башлаб: 

— Я Не ерде ойнайыкъны да корьмединъми? — деб ай- 
къыра. 

— Эй, шорбаджы, менден сорагъанынъыз не я, исте- 
сенъиз сокъакъда ойнанъыз даа! 

Зеигии шашыб-шашмалагъанындаи, сакъалыны сийпа- 
джакъ ола—бакъса,сакъалынынъ ярысы ёкъ; мийыгъыны бу- 
раджакъ ола — бакъса, мийыгъынынъ ярысы ёкъ, къаарь- 
къасеветинден къолуген башына япыша — бакъса, баш 
сачынынъ ярысы ёкъ! 

Зенгин, яйгъара къопарыб: 

— Тут, тут! — деб къапуджысына эмир эте. 

— Кимпи тутайым, шорбаджь? 

— Кимии дегенинъ не, тез ол, Меним кибини тут 

Къапуджы, бу адам делиргендир, деб шорбаджысыны 
къапышлаб тута. 

— Ёкъ, ёкъ, мени дегиль, Менден бетериии тут! 

Къапуджы шорбаджысылы къучагъындаи чыкъармайыб: 

— Тутдым, тутдым, шорбаджы, сенден бетери бир ер- 
де @къдыр,— дей. . 

— Я Не ерде ойнайыкъиы? 

Къапуджы: 

— Эй, шорбаджы, бу алынъызнен даа ойнамакъ истей- 
сизми? Юрь, эвге киринъиз, — дей де, опы дели саныб, эв 
ичине къапата 


| 
і 


БЕЛЬГИСИЗ ТУДЖДЖАР 


ан, адамларынен берабер шеэрии долан- 
магъа чыкъа. Сокъакъларда топлангъан халкъ 
ханпы, опынъ адамларыны, урбаларыны, ат 
такъымларыны сейир эте. Бирден, халкъ ара- 
сындан, бирев атылыб чыкъа да, хан атынынъ 
джюгенлерине япыша ве джекире бериб: 

— Токъта! — деб эмир бере. 

Ханнынъ джан сакъларлары устю-башы чул-чубур 
олгъан бу адамнынъ устюне атылалар. Хан исе меселенинъ 
аслыны анъламакъ ичюн: 

— Токъунманъыз, бошанъыз! — деб багъыра. Сонъ 
чул-чубур адамгъа айланыб: — Санъа не керек, мени не 
токътатдынъ? — деб сорай. 

— Не керек дейсинъми? Мапъа бир шей керекмей. Меи 
сенинъ атынъны сатыб алмакъ истейим. Бегепдим, пек 
яхшы ат. Айт бакъайым, атынъа не истейсинъ? 

Бу эльдирекден пейда олгъан чул-чубур адамнынъ сёз- 
лери ханны лек джошдыра ве о: 

— Бу атны санъа сатар эдим амма, шимдилик, озю- 
ме керек, — дей. — Бельки бир къач куньлер сабыр этер- 
синъ? 

— Айды, сафсата окъума: 
йибер! . 

Хан мыскъылгъа уруб: , 


сатаджакъсынъмы — сат 

— Ялварам санъа, ич олмагъанда учь кунь сабыр эт, 
барыб келеджек ерлерим бар, — дей. 

— Э не япайым, керек олса, керекдир даа! Атдан зор- 
неп тюшюрир эдим амма, шамата котермек истемейим. 
Айды яхшы, санъа учь кунь мулет берем, амма бакъ, учь 
кунь дегенде ат мында олсун! Апълайсынъмы, ат мында 
олсун! Эм бакъ, атнынъ фиятыны да котерейим деме. Айт- 
къанымы япмазсынъ, сонъ ишннъ бар. Анъладынъмы? 

Хан кулькюсини зориен тыйыб: 

— Авъладым! — дей. — Корюле, сени пек джиддий бир 
адамсынъ, шунынъ ичюн атны да санъа алгъан фиятыма 
сатарым — юзь алтынгъа беририм. Насыл, келишеми? — 

— Барсын шай олсун! Йигитнинъ сёзю бирдир: 
юзьми-юзь! Айды, джёне! 

Учь куньден сонъ чул-чубур адамны ханнынъ узуры- 
на чагъыралар. Хан чырайыны сытыб: 

— Къана, туджджар, юзь алтынны сай да, атны ал! — 
дей. 

Чул-бубур_ адам, бу сёзлерни эшиткенинен, агъызыны 
ача да, шашыб къала: 

— Ханым, айткъанынъыз насыл бир алтындыр, насыл бир 
атдыр? Мен туджджар да дегилим: усть-башыма бакъынъыз! 

Хан даа зияде ачувланыб: 

— Сен меним атымны сатыб аладжакъ эдинъ, къана 
алтынларыпъ къайда? — деб зорлай. 

— Ханым, валлаи-билляи ич бир шейден хаберим ёкъ. 

— Хаберинъ ёкъмы? Бундан учь кунь эвельси мени 
шеэр ичипдетокътатыб, сат атынъны деген, юзь алтын ышан- 
дыргъан сен дегильми эдинъ? 

Чул-чубур адам тасвир олунмаз бир шашкъынлыкъда 
къалыб, бундан учь кунь эвельси олуб кечкеп вакъианы 
хатырламагъа тырыша: юзь алтын! Асла омюримде корьген 
шейимми? Амма да иш олду эй: шакъа этеджек олуб, саруш 
башымиен дубарагъа тюшдим. Энди ие япмалы? 

— Ханым, шек-шубе этмейим, айткъанларынъыз догъ- 
рудыр, амма шусы бар ки, атны сатыб аладжакъ туджджар 
мен дегиль эдим. 

Хан бар къуветипен джекириб: 

— Сен эдинъ! — деб багъыра. 

— Ханым, мен о бельгисиз туджджарныйъ адыны да 
айта билирим, лякин бу меселеге кечмезден эвсль сизге бнр 
риджам бар. 

На: ЫЫТ. ЛАЛА Е тн 


паче 
—. - 


асаав. 


— О да насыл риджадыр? | 
— Сокъакъдаи энъ яваш ве мискин адамлардан сайлаб, 
учь киши кетирильмесине эмир беринъиз. Олардан бири 
топал, экинджиси сокъур, учюнджиси тилепджи олсун. 
Бу адамларгъа зияфет беринъиз, софраларыида шараб да 


олсун. 
Хан, чул-чубур адампынъ бу риджасыпеп меракъла- 
ныб, онынъ истегининъ ерние кетирильмеси ичюн эмир 


бере. Омюрлеринде даа ич бир вакъыт бойле зияфет корь- 
меген бу адамлар, абул-къубул ашамагъа, ардыны кес- 
меден къаделерини бошатмагъя башлайлар. Ниает учю 
де сарушлана ве шамата котерелер. Топал, шараб къаде- 
сини башы устюне котериб: 

— Бакъынъыз, бу джинасир шараб къадеде олгъанда 
не къадар мискин ве масум бир махлюкъкъа ошай, — дей, — 
амма инсанныпъ ичине тюшдими, къутургъан къашкъыр- 
гъа чевириле. Ах, бу шараб деген шейни тюцисниб чыкъар- 
гъан адамны тапсам, о Кърым ханы олса биле, мен опы 
топал аягъымнен басыб эзер эдим. 

Сокъур топалнынъ сёзлерине ачувланыб: 

— Сус, сус дейим санъа! — деб багъыра.— Сомурдапыб 
тургъанынъ да не я? Котек истейсинъми? Бу да батыр ол- 
гъан! Сенниъ насыл бир батыр олгъанынъиы башдан-аякъ 
корюб турам. Шапырма, анълайсынъмы, шапырма, Кърым 
ханы олсанъ биле, мына шимди агъызынъдаки тишлеринъни 
уфатыб ташларым. 

Буны эшиткен тиленджи отургъан еринден атылыб ту- 
ра да: 

— Не? Не дединъ? — деб багъыра. — Кърым ханыны 
урмакъ истейсинъми? Къалын къурсакънымы? Эй йи- 
гитлер, турынъыз, меннен кетеджеклерге бирер чувал ал- 
тыт ышандырам, барайыкъ, Кърым ханыны котекле- 
йик! 

Бираздан сес-шамата токъталыб, учю де софра башында 
джайылыб къалалар. 

Четден къараб тургъан чул-чубур адам, хангъа мурад- 
жаат этерек: 

— Айтынъыз, ханым, бундан бир къач дакъикъалар 
эвельси шамата котерген ве ямап сёзлернен алынъызны 
апъгъан бу масум адамлар эдими, ёкъса шараб эдими? — 
деб сорай. : 

Хан: 

— Эльбет де шлраб эди,-— деб джеваб бере. 

— Айса бизим ат алышверишинде де юзь алтын ышан- 

мен дегиль де, шараб эди, — деб чул- 
кесе. 


дыргъан туджджар 
чубур адам сёзюни 


У Г 
МІЯ < 
“Е 
ОА 

чу 


ОЛАДЖАКЪНЫ ОЛМАЗДАН ЭВЕЛЬ БИЛИДЖИ Я 
ДАГЪАИБДАН ХАБЕР БЕРИДЖИ 


ў пайы ханнынъ къазларыны бакъкъан бир 


на эшиледжек. Темель чёккен. Дивар орта 

бир ерде амамнынъ ичине саркъыб, къыйышкъан 

кеткен. Къазджы апайнынъ акъайы (барсын 
оныпъ ады Амет олсун), апайына дей: 

— Амамнынъ башыны тап да, айт: чалт-чалт диварны 
янъыдан япдырсын. Ондан артыкъ хан да белягъа огърар, 
амам башыны да башсыз къалдырырлар. 

Бу хабер хапгъа барыб ете. Хан, барыб шуны озюм 
корейим, дей де, амамнынъ къапусыны ачыб, ичери ки- 
реджек ола, лякин босагъадан атлар-атламаз, къаршы ди- 
вар бирден бирге эшилиб кете. Хан: 

— Бакъ сен опы, оладжакъны алдын бильген, гъаибдаи 
хабер берген бир адам экеп, — деб тюшюне де, къазд- 
жы апайнынъ акъайы Аметни озю къатына чагъырта. 
Амет, келиб, бель букюб, теменна эткен сонъ, хап онъа 
дей: 

— Айткъапынъ догъру чыкъды: амамнынъ дивары эшиль- 
ди. Танъры тааля азретлери меним джанымиы алмагъа 
къыймады. Сени бунъа себебчи япды. Сагъ ол! Лякин 
манъа сенинъ бир ярдымынъ даа токъунмакъ керек! 

Амет шаша; 


$ акъай, хан амамы недай ола экен, деб кириб 
7 Ў бакъса, пе корьсюн: къаршы дивар мына-мы- 

— Сизге... меним ярдымым? — деб бир шейлер къарыш- 
дырыб башлай. 

Хан ачувлана. 

— Къанынъ козюме сыджакъ корюльсин, десенъ ла- 
фымны индемей динъле! Дейджегнм шу: меним бир юзю- 
гим гъаиб олду. Пек керекли, пек къыйметли бир юзюк эди. 
Ана шу юзюкни тападжакъсынъ! 

Амет бус-бутюн шашмалай. 

— Сиз, хан ола туруб, тапмагъаи бир шейни мен, ма- 
тов бир адам, насыл тапа билирим? — дей. 

Хан бир даа Аметнинъ устюне джекире: 

— Лафымы индемей динъле, деб айтдым энди. Бир даа 
агъыз ачарсынъ, — озюнъе языкъ этерсинъ Дейджегим 
шу: диварнынъ эшиледжегини дивар эшильмезден эвель 
бильгеи бир адам, эльбет де, юзюкни чалгъан хырсызны 
да бир сёзсиз тапар. Истесе о хырсыз ернинъ еди къат 
тюбюне сакълансын. Сапъа къыркъ кунь мулет берем: я 
хырсызны тападжакъсынъ, я да башынъдан айрыладжакъ- 
сынъ! Айды, бар, огъурынъ олсу! 

Амет, башыны эгиб, эвипе къайта. Ханнынъ эмирини 
апайына айта да, онъа ялвара: — Джапым, апай, базаргъа 
чыкъ да, къыркъ йымырта алыб кель. Мен о йымырта- 
ларнынъ эр кунь бир данесини сытыб ичерим. Бундан, даа 
къач кунь омюрим къалгъаны манъа эр дакъкъа белли 
олур, дей. 

Ханнынъ юзюгини хырсызлагъан 
арада келиб айталар: 

— Сакът олунъыз, йигитлер! Бир адам чыкъкъан: ол- 
гъанларны олуб кечкенден сонъ, олалжакъларны — ол- 
маздан эвель биле экен. Лна шу адамгъа хан эмир эткен: 
юзюк хырсызларыны тападжакъсынъ, деген. Энди о адам, 
эвипде апайынен бир озю тылсым бакъыб, сизни якъалав 
чарелериии тюшюне экен. Мукъайд олунъыз! 

1Ореклерине къоркъу тошкен айдамакълар, чаресини та- 
пыб, Аметни ольдюрмек къарарына келелер. Араларындан 
энъ яшы дей: 

— Сиз отурыб турунъыз, меп барыб о Аметнинъ озю- 
ни, эвини, азбарыны корюб келейим. Сопъ шупъа коре аре- 
кет этермиз. 

Буны айтыб, яш айдамакъ къалавдая атлай да, Аметнинъ 
эвининъ пенджересине келе. Явашдан, сакът-сакът бакъса, 
не корьсюн: Аметнинъ апайы, кетириб акъайынынъ къолуна 

учь айдамакъкъа бу 


бир йымырта тутдыра. Амет, йымыртаны ала да, тюшюн: 


джели-тюшонджели: 
— Бакъ, эиди бири кельди, -— дей. 


Бупы эшиткеп айдамакъ, абдыраб, аман къобагља 
аркъадашлары янына къача да, шойле дей: Е 

— Аман, раббим, Амет дегенинъиз адам дегиль де, шаў 
тап экен. Алла бизии оныпъ шеринден сакъласын. МЕЕ, 
пепджересининъ янына барыб, ЭВИНИНЪ ичине бир козь 
ташлар-ташламаз, о амап, апайына багъыра: — Баку, 
энди бири кельди, — дей. Шу арада джуйрюк киби джел. 
дириб зувмагъан олсам, о мепи нлле якъалайджакъ 
а А 

къадашлары, яш айдамакъ Ў 5 

Р, несе аар о "асо. рд 
Г З, эртеси куню орта 
айдамакъ да яшынен берабер кете. 

Эвнинъ ичинде кене дюнки ал текрарлана. Амет, апайы 
кетириб берген йымыртаны ала да, дей: 

в Сири Даа кельди, — энди экев олдулар. 

уны эшитиб, айдамакъларныпъ экиси де къоркъуда 
къала ве, къайтыб, одаманларына дейлер: А 

— Иш мартавал, тутулдыкъ. 

Одаман айдамакъ кене инанмай. 

— Джюринъиз, озюм барыб корейнм шуны, — дей. 

Учюнджи куню айдамакълар учевлешиб Аметнинъ эви- 
не кетелер. Шу куню де апайы Аметке йымырта узата. 
Амет йымыртаны ала да: 

— Э-гей, апай, экевге бири даа 
учев олдулар, учев! — дей. 

— Айткъанларынъыз догъру экен, — дей одаман айла- 
макъ. — Ишимиз керчекден де мартавал. Лякин тутулгъан 
мигит дегиль де, къуртулгъап йигитдир! Джюринъиз пе- 
шимден! 

Буны айтыб, одаман айдамакъ, Аметнипъ къапусына 
бара ве рухсет сораб отурмай, къапуны тарс этиб ачыб, 
нчери кире. Кире де, кескин сеснен дей: 

— Хангъа юзюк керекми? Мына юзюк, ал! Лякин, 
хапгъа айтыб, джанымызны къыяджакъ олма, — озь джа- 
пынъны къыярмыз! 

Амет, юзюк тапылгъанына севине. Лякии онынъ огюне 
экипджи бир меселе келиб чыкъа: ЧОзюкни къайдан тап- 
и дерим я мен?». Апайы оны бу къара тошюнджеден къур- 


къошулды, — энди 

— Ёл тапылды, — дей апай, — Къаз сюрюси ичинде 
ханнынъ энъ севгеп эки къазы бар: акъ къаз ве къара къаз. 
Меп юзюкни акъ къазгъа едиририм. Юзюк опынъ ичинде 


олур. 
Апай ойле де япа. Амет исе, ханнынъ къатына барыб, 


шойле дей: 

— Хырсыз тапылды. Сарайынъызнынъ 
о хырсыз. 

Хаи шаша. 

— Демесе, кимдир я о? — дей. 

— Сизнинъ акъ къазынъыз! 

— Лафынъы тюшюниб айт, эриф! Башда бир акъ къаз 
сафдиль айван, айнеджиликнинъ не олгъаныны да биль- 
мей, ондан сонъ меним пармагъымдан юзюкни о айван на- 
сыл тартыб ала биледжек эди я? 

— Юзюк акъ къазынъызнынъ 
тура. 
Чаре ёкъ, хан, акъ къазыны сойдыра. Юзюк онынъ къа- 
рынындап чыкъа. Хан, Аметнинъ бу «икметине» шашыб 
къала ве эйилигине къаршылыкъ эйилик косьтерейим деб, 
Аметни озюнинъ багъчасына алыб чыкъа. Леззетли мейва- 
лардан агъыз эткен сонъ, олар, ханиен Амет, бираз раат- 
ланаджакъ олуб, бири-биринден баягъы узакъ кутюклер 
успоне отуралар. Отура-отура, эр бири озь тюшюндже- 
сине дала. Бирден ханнынъ тизине бир чегертки келиб къона. 
Хан оны къува, лякин чегертки бир даа айланыб къона. 
Хап бир даа къува. Чегертки текрар къона. Ахры-сонъу 
хаи, чегерткипинъ бу оюнындан безиб, тута да оны авучы- 
нен къапата. 

Озь тюшюнджесине далыб, чегерткининъ оюнындап 
хаберп олмай къалгъан Амет, бирден-бирге кене ханнынъ 
белялы суалини эшите: | 

— Сонъки тапмаджам,— дей хан.—Я сен оны та- 
парсыпъ да, мен сенинъ намынъны, бу адам гъаибдан ха- 
бер бериджи, деб узакъларгъа джайратырым, я да сен оны 
тапмазсынъ да, мен сенинъ башынъны джеллядкъа кесди- 
ририм. 

Амет, бупы эшитиб, пек яман къоркъа. Бойле мушкюль 


нчииде экен 


къарыпында сакълы 


& бир алгъа огърагъанына юрекден сызланыб, озь-озюне 
дей: 
— Къуртулдынъ, къуртулдынъ да, бакъ энди тутул- 
ДЫНЪ. 
ПІ 
} 

— Аферин! — дей хан ве авучыны ачыб, чегерткини 
йибере. — Тапдыпъ: Мына о: къуртулды, къуртулды да, 
сонъ-сонъында тутулды. И | 

Бойлеликнен, ич бир шейден хабери олмагъан Амет, 
тевеккель ерде орталыкъда «оладжакъны олмаздан эвель 
бнлиджи, гъаибдан хабер бериджи» деген бир нам ала. 


ГГ 7 

| 
| ир молла, бир дюльгер, бир терзи ве бир де 
' къуюмджы, бераберлешиб, ёлгъа чыкъалар. 
| Кете-кетелер амма, бараджакъ ерлерине 
| барыб етмезден огюне, къаранлыкъ чёке. Бу- 
лар, токътаб, геджелерини дагънынъ ичинде 
| кечирмеге меджбур олалар. Гедже къаран- 
| лыкъ Экен. Этрафда кийиклер улуй, ель сызгъыра, терек- 
| лер шувылдай. Елджулар бирлей-бирлей певбет беклеме- 
ге къарар берелер. 
| Ильк невбет дюльгерге келе. Къалгъан учеви ята. 
Дюльгер, бош отурмагъа алышмагъанындан. терекнинъ бир 
| пытачыгъыны кесиб ала да, ёпа-ёна, ондан бир кызчыкъ 
сурети ясай. Гузель бир къызчыкъ чыкъа. 
Бираздап дюльгериинъ певбети бите. О, къызчыкъны 
| терек тюбинде къалдырыб, раатланмагъа кете. 
Терзи келе. О да, дюльгернииъ озю киби, тек турмаз 
бир адам олгъапындан, ишсиз не япаджагъыны бильмей, 
о яи-бу ян юре-юре де, терек тюбиидеки къызчыкъкъа раст 
| келе. Қъызчыкъны бегене. 

. — Чыплакъ да гъарибчик. Токъта, шупы бир кийипди- 
рейнм, — дей де, чантасындаи эсбабларыны чыкъарыб. ат- 
лас. нпек парчаларыидан къызчыкъкъа штап, антер тике, 
башына къыйычыкъ багълай. | 


8 Татар халкъ масалалары 113 
. 


ПИ 


а Ча 
тии Е Е Е о 


Терзиден сонъ къуюмджы невбетке чыкъа. О да, джан 
сыкъысындан не япаджагъыны бильмей, баре тазе когет- 
нинъ устюнде бир- эки чомпарлаз атлайым, дей де, дыб 
этиб, аркъасынен къызчыкъпыпъ устюне тюше. 

— Вай, не гузель къызчыкъ, — дей. — Достларымдан 
дюльгернен терзи яхшы чалышкъанлар: къызчыкъны эм 
ёкъдан бар эткенлер, эм оны кийиндирген, къушандыргъан- 
лар. Айса мен де оны бираз ярашдырайым, — дей де, эсбзб- 
ларыны чаптасындан чыкъарыб, къызчыкъкъа кюпе, боюн- 
джакъ такъа, пармакъларыны юзюкке толдыра. 

Эиди невбет моллагъа келе. О, бир кереден эм къоркъу, 
эм джан сыкъыңтысы дуя. О ян-бу ян бакъа-бакъа 
адымлаб юргенде, ерде бир шейге · чалыма. 

— Вай, хазине ола къоймасын, — деб эгилиб, чалынгъан 
шейини алыб бакъса, не корьсюн: бир къызчыкъ. Дюльгер 
оны ясагъан, терзи кийиндирген, къушандыргъан, къу- 
юмджы да ярашдыргъан. Е И 

— Я мен къызчыкъкъа не япа билирим? — дей молла 
ве озь-озюне джеваб бере: — Мен оны ашаб олур эдим амма, 
языкълар олсун, ашалмай, — агъачдан ясалгъан. 


= = 


КЪОЗЛАГЪАН КЪАЗАН 


акъыр бир адамнынъ секиз джанлыкъ 
къорантасы бар экен. Бу къорантапынъ 
аш пиширмек ичюн олгъаиы оладжагъы 
кучючик бир къазанчыгъы бар экен. 

Бир кунь фукъаренинъ эвине къомшусы 
келе. Оджакъ устюнде асылы къазанчыкъ- 
ны корюб: 

— Бу къазанчыкъда пишкен аш къорантанъызгъа ете- 
ми? — деб сорай. 

Факъырнынъ къарысы: 

— Етмегенде не япайыкъ, башкъа къазанымыз ёкъ! — 
деб джеваб бере. 

Къомшу, эвннден балабан бир къазан кетире. Бу 
къазанны фукъаренинъ къадынына бериб, оларнынъ 
уфакъ къазанларыны ала ве бир къач куньлерден къайта- 
рыб кетиреджегини айта. 

Къомшу, экинджи куню молланынъ эвине бара, ал-ха 
тыр сораша ве сонъ кетмеге азырланыб: 

— Молла эфенди, — дей, — мен сизлерни зияфетке ча- 
гъырмагъа кельдим. Ярын саба, байрам куню, бизге муса- 
фирликке буюрынъыз. 

Молла: 

— Барыр эдим амма, ярын саба къадынынъ эвине ча- 
гъыртувлым, — деб джеваблана. 


5 


чаа 


Къомшупынъ беклегени де бу джеваб экеп. 
— Айса пе япайым, къысметниъиз олгъан 


сармаларн 
эвинъизге кетиреджекдир ИМ р рны 


даа,— дей. Сарма 


кельмеге буюкчерек бир къазан беринъиз. ш 
Молла, пек севиниб, къарысына багъыра: 
— Эй, апай, апавы балабап къазаны бер, саба кетире 
джеклер,— дей. ре- 


Фукъаренинъ къомшусы, къазанны алыб, 
Молланынъ апайы ке, акъайынынъ үстюпе 

= Къарт попаз, къазапны кетирмеселер, пе 
деб дарылмагъа башлай. 

Молла, ашайджакъ сармаларыны козь омопе 
дудакъларыны ялаб ала да: 

— Къоркъма, апай, ярын саба къазанымыз сармагъ 
луб келеджек, — дей.— Сыджакъ-сыджакъ ашармыз даа! 

Экинджи кушо сабасы молла софра башына багълаш тё. 
шеб отура да, сармаларны беклей. Лякин шу куню къазан- 
ны да, сармалариы да кетирмейлер. Арасы дёрт-бен қупь 
кече, кене кетирмейлер. Ялынъыз алтынджы куню фукъа- 
ренниъ къомшусы ярым къазаи сарма ве бир де уфачыкъ 
къазан алыб келе. Молла, ичинде сарма олгъан къазанны 
ала , лякин уфакъ къазангъа токъунмай. Фукъаренинъ 
къомшусы тааджюбленгенден олуб: 

— Бүны да алынъыз, молла эдфенди, бу къазаичыкъ 
сизнипъ къазаннынъ баласыдыр, — дей.— Хаберим ёкъ 
эди, сизнинъ къазанынъыз локъса экен, сарма толдурыб ке- 
тпреджек олгъан кунюмпинъ сабасы эльдирекден мына бу 
‘къазанчыкъны догъурды. Дёрт купь ериидеи турмай ятды. 
Сонъ, бир куньчик даа раатлапайым, дедн. Мен оны раат- 
сызламадым. Бугунь вазиети бираз яхшыдыр, опыпъ ичюп 
алыб кетейим дедим. Й 

Молла, къомшу адампыпъ ахмакълыгъыиа куваныо, эки 
къазанны да ала. Фукъаренинъ къомшусы исе, савлукъла- 
ша да, эвине чыкъыб кете. 

Арадан бираз вакъытлар кече. Бир кунь фукъаренинъ 
къомшусы кене молланынъ эвинде пейда ола. 

— Молла эфенди, — дей о,— ярын саба маличимн соя- 
джагъым, къазанынъызны беринъиз де, сизге бираз къа- 

урылгъан эт кетирейим,— дей. 

З элла бу аи те бир сёз биле айтмай, рафдаки зац 
ны алыб бере. Фукъаренипъ къомшусы кеткен соиъ, молла, 
апайына айлана да: 


ЭВИпе кете, 
атылыб: 

япармыз, — 
кетнриб, 


а то- 

— Бу дели бизге бир къазан даа алыб келеджек гъалн- 
либа, — деб къувана. 

Молла экинджи къазан акъкъыпда хаяллана тургъапда, 
къомшу адам фукъаренипъ эвине келе. 

— Мен сизге уфакъ къазанынъыз ерине мына бу ба- 
лабан къазанны кетирдим, — деб фукъаренипъ къадыны- 
на молланынъ къазапыны узата. — Энди меним къаза- 
нымны беринъиз. 

Фукъарепинъ къадыны къомшусыпынъ эйилигине пек 
къувана ве къазаныны къайтарыб бере. 

Молле исе, къавурылгъан этке тамшаныб ве догъаджакъ 
къазанны беклеб, козьлерини ёлдан алмай. Лякии бир кунь 
къарай — къазан ёкъ, оп кунь къарай--къазан кене ёкъ. Ара- 
дан бир къач куньлер даа кече, сонъ насыл да олса, аиавы 
адам келиб къала. Келе амма, бош къолнен,` къазансыз, 
агълаб-агълаб келе. 

Молла тааджюблене: 

— Сапъа не олду, биревлер хасталандымы, ольдюми? 
деб сорай. у 

Фукъарепинъ къомшусы козь яшларына сербестлик бериб: 

— Эй, молла эфендн, сиз сораманъыз да, мен айтмайым, — 
деб такъмакълаб агълай. — Заваллычыкъ хасталыгъыпа 
даяпалмады, чекишди-чекишди де, ана бугунь ольдю де кетди. 

— Ким ольдю? 

— Ким оледжек, къазанынъыз ольдю. О, ич мараз хас- 
талыгъыпен хаста экен. Чокъ азаб чекди. Бутюи экимлер- 
ни чагъырдым — чаре этмеди. Э; не япайыкъ, эпимизи нп 
сонъки ёлумыз — къара топракъ. Алла рамет эйлесии! 

Молла, ачувындан къарпуздай къызарыб, къомшу адам- 
пыпъ устюне атыла: 

— Пеземек, сен не масал окъуйсыпъ, джапсыз шей 
олерми 

Фукъарепииъ къомшусы озюни сыкъмадаи: Й 

— Неге ольмесин, — деб джеваблана. — Къазан бала 
къозлагъанда яхшы эди, ольгепде ярамаймы? Айды, чокъ 
янманъыз, не олмагъан шейдир, бупон-ярын бельки раф- 
даки къазанларынъыздан бирн даа къозлар. 


АКЪЫЛЛЫ КЪЫЗ 


Ф9 ан огълу, озюне къыз къыдырыб, ёліъа чыкъа. 

Бир чокъ шеэр ве койлерни кечкен сонъ, ку- 

К чкчик бир эвнинъ алдында агъач парлаб тур- 

д р гъан бир къызны раст кетире. Сормадан- 

94050 соктмадан азбаргъа кире.ъыз, чагъырылма- 
гъан бу мусафирни корьгенинен: 

— Ой, бу къулакъсыз эвнинъ алла белясыпы берсин, — 
дей. А 

Ҳан огълу бу сёзнинъ манасыны анълаб оламай, лякин 
сораб бильмекни озю ичюн ляйыкъсыз бир шей таный. 
О, къызнынъ янына барыб: 

— Бабань къайда, ананъ къайда, не пиширесинъ? — 
деб сорай. 

Къыз: 

— Бабам ер девирмеге, анам бирини эки этхеге кетди, 
— дей. — Пиширген ашым беши минер, беши энердир. 

Хан огълу бу сёзлернинъ манасьны анълаб бильмек 
ичюн чокъ тошюниб бакъса да, акъыл кесдиралмай ве аз- 
бардан чыкъыб кетхеге меджбур ола. 

Кете-кете, озень янында сабан сюрген бир къартчыкъ- 
ны раст кетире. Селямлашалар. Хан огълу эшиткен сёз- 
лерини къаэтчыкъкъа айта ве маналарыны анълатыб бер- 
месини риджа эте. 

— Эй, огълум, бойле адий бир шейнинъ манасыны да 
анълаб оламадынъмы? — деб кулюмсирей къарт. — Къыз, 


сени сынаб бакъкъан, сен исе тильсиз эшек киби къулакъла- ° 


рынъны салындырыб, агъыз ачыб къалгъансынъ. Динъле: 
къулакъсыз эв — копексиз эв демекднр. Эвде копек ол- 
гъанда сен сормадан-сокъмадан азбаргъа кирмез эдинъ. 
Бабасы ер девирмеге, яни сабан сюрмеге кеткен, анасы да 
бирни эки этмеге, яни эбанайлыкъкъа кеткен. Беши энер, 
беши минер дегени де, бакъла.шорбасы пиширем ·демекдир. 
Бакъла пишеяткъанда, онынъ ярысы энер, ярысы да сув 
устюне чыкъар. Сонъ, насыл, анъладынъмы? 

Хан огълу, шу дередже адий бир шейлернинъ аслына 
озь акъылынен иришемегенине утаныб, ёлуна реван ола. 
Козь огюне къызны кетириб тюшюнген сайын, къызгъа 
муаббети арта. 

Хан огълу, сарайгъа къайтыб кельген сонъ, везирлер- 
ден энъ акъыллысы деб эсаблангъан бирини чагъыра да: 

— Алтыны не япдынъ? — деб сорай. 

Везир, хан огълунынъ къыз алдында шашыб къалгъа- 
ны киби, къулакъларыны салындыра да: 

— Насыл алтыны? Анълаб оламайым, ачыкъ айтынъыз, — 
дей. 

— Эй сени, даа везирлернинъ энъ акъыллысы эсабла- 
на, — дей хан огълу. Озю исе «раббиге шукюр, менден де 
акъылсызлар бар экен де», деб къувана. Сонъ сёзюне девам 
этиб: — Айды, бойле шейни тюшюниб тапмакъ сенинъ акъыл 
ишинъ дегиль, бар да фелянча ердеки койлюден сораб 
биль, о, везир олмаса да, санъа баягъы акъыл огрете би- 
лир, — дей. 

Везир, неге огърагъаныны бильмей, ёлгъа чыкъа. Экин- 
джи куню сабанджы койлюнинъ янына барыб токътала. 
Агъыз арамакъ макъсадынен; 

— Сен алтыны не япдынъ? — деб сорай. 

Къарт, озюни сыкъмадап, джевабыны такъышдыра: 

— Алтыны тартдым, создым, он экиге етишдиралмадым; 
дагъларны бувакъ басды, ашагъысына туман чёкдн, дегир- 
меним де бузылды, алым пек мушкюль олды, — дей. 

Везир бу сёзлернинъ манасыны анъламакъ ичюн чокъ 
ташына, лякин акъыл кесдиралмай ве ахры- сонъу кой- 
люнинъ озюнден сораб бильмеге меджбур ола: 

— Қъартым, бу сёзлернинъ манасы недир? — дей. 

Къарт, кулюмсиреб: 

‚ — Мийсизлерден бири де сеп экенсинъ де, къа 
дей. — Бойле адий шейлерин анълаб 
худжур бир шей. Апа отькен купь де тыкъ 
бир анъкъав кельген эди. Айтыб бердим, 
ёкъмы. бильмейим. 

Везир, сёз хан огълу акъкъында кеткенини дуюб, быз 
деп къувапа. «Токъта сен, къопай огълан. мени масхар 

` [.4 ч 14 Ха в 
этдннъ, мен де сени бир дубарагъа огъратырым», деб ара 
= т оао РЫМ», деб тюшюне 
ит, къартым, эр бир сёзюнънз ичюн беш алтындан тё. 

лерим, истесенъиз. мыпа пешин беш алтып берейим 

Къартчыкъ озюне узатылгъаи алтып 
итео: 

— Акъыл базарда сатылыб алыцгъап бир шей дегиль- 
дир,— ден де, сезюце девам эте: — Алтыпынъ манасы 

2 р ЦИ 
алты айдыр; алтыны тартдым, создым, он экиге етишдирама- 
дым дегеним де, алты ай чалышдым, оп эки айгъа етишдире- 
ра демекдир. Дагъларны бувакъ басды деген им, мына 

ашымпынъ сачлары агъарды демекдир. Ашагъысына туман 

чекди дегеним, козьлерим арув корьмей, туманлы ‘коре 
башлады демекдир. Дегирменим бозүлды` дегеним де, 
агъызымда тишим къалмады демекдир. Эбет де бундан сон, 
мепим алым мушкюль олмай насыл олсын. 

Везир, къартчыкънынъ джевабларыны эшитиб, шашыб 
къала. Савлукълашкъанда мерагъыны къаидырмакъ макъ- 
садынен: 

— Къартым, `якъынларда сизнинъ койге бир яш йигит 
келиб кетмедими? — деб сорай. 

— Санъ ( келиб к ет М КЪЫ- 

Санъа ошар бир матюв келиб кеткеп эди. О, мени Ы 
зым Теслиенен лаф этмеге ымтылгъан. Къызнынъ айткъан- 
ларындан бир шей анълаб оламагъанындан, мапъа келиб 
акъыл танышды. 

Везир, сарайгъа къайтыб келе. Алгъан джевабыны хап 
огълуна айтыб бере. Хан огълу, везирнииъ якъасыны кепе 
де бошамай. 

— О къарткъа бар да, шу койнинъ эпъ акъыллы към» 
зыныиъ адыны огрениб кель, — дей. 

Везнр. къопая бериб: 

— О къызнынъ ады Теслиедир,— деб багъыра. 

— Я бабасы ким экен? 

Везир, хан огълуны мыскъылгъа алыб: —— А 

— Оныпъ бабасы сизге акъыл огреткеп сабанджы кои 
людир,—- деб джеваблана. 


рдашым, — 
оламагъанымл, 
Ы сенинъ киби 
мякии анъладымы. 


КИсеСинИ кери 

Р 
мео ЗЕ СЕЛ ва, 


а, 


мо ве а 


Хан огълу, утангъанындан, ер ярылса, ернинъ астыиа 
кириб кетмек дереджесине келе, ачувлана, везирни айдаб 
йибермек истей, лякин, насыл да олса, озюни эльге ала, 
бираз тынчлангъаи сонъ: ` 

— Мен сени шу къызгъа къудалыкъкъа йиберем, — дей.— 
Барыб о къызпыпъ бабасына айт, къызыны келин этиб 
сарайгъя тюшюрмек истейим. Эминим, койлю къызы бой- 
ле бир теклифке къувана-къувана разылыкъ берир. 

Везир кете. Шу купю сабанджынынъ эвииде къопуб, 
пе ичюн кельгепипи айтыб бере. Везир: . 

— Апа, къартлыгъынъда хан огълуньнъ къайнатасы 
оладжакъсынъ, — деб иляве эте. 

Къартчыкъ къуванмай, чырайыны сытыб, тюшюндже- 
лерге дала. Сонъ, везирге айланыб: 

— Къызымдан сорайыкъ. къыз пе десе, о олур, — дей 
де. къызыны чагъырта. Къызына хан огълуныпъ теклифн- 
ни бильдире. 

Везир: А 

— Хан огълу даа якъынларда сизнинъ эвипъизге келиб 
кеткен эди, сени корюб дели-диване олуб къалды, — дей. 

Къыз, бабасынынъ алдына тиз чёкюб: 

— Бабай, -– дей, — чокъдан ёкъкъа барамам, ёкъдан 
чокъкъа учыб барырым, — дей де, эв ичипден чыкъыб 
кете. . 

Везир къартчыкъдан: 

— Къызынъыз не айтды, хан огълуна тиймеге разылықъ 
бердими? — деб сорай. 

Қъартчыкъ анълата: 

— Қъызым: чокъдан ёкъкъа барамам деди, япи малы 
чокъкъа, акъылы ёкъкъа эрге чыкъамам, деди. Ёкъдан чокъ- 
къа учыб барырым, дғди, яни малы ёкъкъа, акъылы чокъкъа 
къувапыб эрге тиерим, деди. 

Шай этиб сабанджы къызы ҳан огълупынъ къудасыны 
къайтарыб инбере. 


Ы 


у 


ИУ 


КОСЕ ДАВАСЫ 


вель заманларнынъ биринде Джаманакъда 
докъуз косе, Такъылда бир косе олгъан. Бу 
коселер, сыгъырларымызны бирликде бакъды- 
райыкъ, деб бир туварчы туткъанлар. Тувар- 
чынынъ айлыгъыны тёлемек вакъты кель- 
ген, Джаманакъ коселери баш тартмагъанлар, 
озь пайларыны бергенлер, Такъыл косеси исе баш тарт- 
къан, бермейим деген. Джаманакъ коселери 

— А-а, бермейджек оламы? — деб ачувлапалар,— Ай- 
са биз онъа джемаат котеги чекермиз, дейлер. 

Джаманакъ коселери, чокъмар таякъларыны алыб, 
Такъыл косесини котеклемеге кетелер. Кетелер амма, дже- 
маат котеги ашайджагыны эшиткен Такъыл косеси, 
сыгъырыны ала да, койден зура. 

Кель заман, кет заман, куньлерден бир кунь Такъыл 
косеси бир сюрюмал айдаб, коюне къайтыб келе. Буны эшит- 
кен Джаманакъ коселери, хош кельдиге барайыкъ, азыр 
малларны къайдан алгъаныны да огрениб къалырмыз, 
дейлер. 

Джаманакъ коселери, Такъыл косесининъ азбарындаки 
малларны корьгенлеринен, кунджюликден тап делире- 
джек дереджеге келелер. 

Селям-келямдан сонъ, Джаманакъ коселеринден бири: 

— Сормасы айыб олмасын, бу къадар малны къайдан 
алдынъ? — дей. 

Такъыл косеси, мыскъылнен джылмайыб: 

— Къайдан дегенинъ не я? — дей.—Койден чыкъыб 
кеткен сопъ, сыгъырымы сойдым, гонъюнден тасма тильдим, 
бу тасмаларны Акъмесджидке алыб кетдим, базарда сатдым, 
тасмасына бир алтын алдым. Э, тасма сатыб байымакъ зор 
бир ишми?! 

Джаманакъ коселери бир агъыздан: 

— Айса биз де ойле япайыкъ, — дейлер, — тасма сат- 
макъ кярлы иш экен. 

Такъыл косеси Оларны къызышдырыб: 

— Эбет, кярлы иш, тасмасы бир алтын, базарлыкъ эт- 
сенъиз эки де берирлер. 

Кяр пешине тюшкен Джаманакъ коселери, эвлерине къай- 
тыб келелер, баса-бас сыгъырларыны соялар, гоньлерин- 
ден тасма тилелер ве-Акъмесджидке тасма сатмагъа кете- 
лер. Лякин Акъмесджидии дёрт-беш кере айланыб чыкъса- 
лар да,— «тасма! тасма!» деб богъаз керселер де, тасма 
алыджы тапылмай. 

Ана, Джаманакъ коселери, сонъки параларыны масраф 
этиб, ач ве ачувлы бир алда, койлерине къайтыб келелер. 
Такъыл косесини, котеклемек дегиль, ольдюреджек олалар. 
Оракъ, чалгъы, балта, чапанен силяланыб, Такъыл косеси- 
ни ольдюрмеге кетелер. Такъыл косеси бу сеферинде гъаф- 
лет къалыб, къачамай ве къапкъангъа тюше. Джаманакъ 
коселери онынъ якъасындан тутыб: 

— Биз сени ольдюреджекмиз, сонъки сёзюнъни айт! — 
деб джекирелер. 

Такъыл косеси: 

— Э, не япайым, къабаатым олгъан сонъ ольдюрирсиз! — 
дей. — Меним сизге бир риджам бар, умид этем ки, ерине 
кетирярсиз. 

Джаманакъ коселери: 

— Тез айт, о да насыл риджадыр? — дейлер. 

— Мени къолунъыздаки .шу къоркунч силяларнен оль- 
дюрменъиз. Сандыкъкъа къой да, денъизге ташланъыз, 
эйиси богъулыб олейим. 

Джаманакъ коселери Такъыл косесици сандыкъкъа къоюб, 
денъиз кенарына алыб баралар ве сандыкъны денъиз ичи- 
не итеб йибермек ичюн дагъгъа сырыкъ кесмеге кетелер. 
Сандыкъ ичиндеки Такъыл косеси бу арада якъынларда 

къойларлынъ мунърешкеннии эшитиб ала ве богъаз кериб 


къычырмагъа башлай: › 
— Истемейим, истемейим, ольдюрсенъиз де алмам, къал- 


дырсанъыз да алмам. , 
Чобан, сапдыкъкъа якълашыб: | , 
— Не багъырасынъ, не берелер де, не алмам дейсинъ? — 


деб сорай. | 
— Мапъа зорлен падиша къызыны бермек истейлер, 
мен опы алмам, меним озюминиъ севимлим бар, истеме- 


йим, истемейим... 
Чобан, сапдыкънынъ къапагъыпы ачыб, косенн сап- 


дыкъдан чыкъара. А КУ Й 

— Сеп истемесенъ, мен истейим, къойлариы бакъыб 
түр, мен сандыкъкъа кирейим. И 

Такъыл косеси, къойларны айдаб, догъру азбарына 
алыб бара. Бу арада келиб къалгъан Джаманакъ коселери, 
сырыкънен сапдыкъны депъизге итеб йиберелер, ве озьле- 
ри, Такъыл коюнден кечиб Джаманакъкъа бармакъ ичюн, 
ёлгъа чыкъалар, Бакъсалар не корьсюнлер, Такъыл ко- 
сеси азбар нчинде къой савуб отура. 

— Олян, биз сени ольдюрген эдик, сен кене къайдан 
мараздан чыкъыб кельдинъ — дейлер. — Бу къойларны 
къайдан алдынъ? 

— Сиз киби достларым олгъанда байымакъ зор бир ме- 
селеми? — дей Такъыл косеси. — Сиз сандыкъны итеб 
йибергенде мен «гъыркъ-гъыркъ» деб сув тюбюндеки 
къойларны сая эдим. Сув тюбюнде къой сюрю-сюрю. Эр бири- 
синде къыркъ къой. Ана мепим «гъыркъ-гъыркъ» дегеним 
сюрю де шу эди. Къыркъ сюрю къойны сайыб, эвге 
кетирдим. 

Ач козь коселер: 

— Денъизде къой къалдымы? — деб сорайлар. 

— Ялыда къум — денъиз тюбюнде къой, — деб Такъыл 
косесн Джамапакъь коселеринин къызышдыра.— Тез- 
тез бирер сандыкъ япдырынъыз да, къой зияретине ке- 
типъИЗ. 

Лжамапакъ коселери бирер дапе санлыкъ япдырыб, 
депънз ялысына янашдырыб къоялар. Бундан сопъ Такъыл 
косесине келиб: 

— Ярдым эт, сандыкъларны депънзге ите, ден- 
лер. 

Тақъыл косеси: 

— Эйликке кемлик япылмаз, ярдым этейим, — дей. — 
Эндиден сонъ бизим арамызда бир вакъыт дава олмаз, — 
деб къоша. 

Такъыл косеси бири-бирининъ артындан сандыкъларны 
денъизге итеб йибере. Сандыкълар, бираз вакъыт ялдай- 
ялдай да, сонъ, батыб кетелер. 


чи 


керек. Бир бош вакъыт тапкъанда отурыр-сёйлешир- 
мнз. 
Мырза разы ола, но ъай эвине къайтыб кете. Арасы. 


о 
бираз вакъытлар кече. Къыш куньлерининъ биринде ногъай 
() к и мырзагъа келе: 


< 


— Мырзам, — дей, — бугунь авасы пек яхшы, авгъа. 
кетмейнкми? Эм анавы сизнинъ берген суаллеринъизни. 
чезермиз. 

Ногъай, эр вакъыт миниб юрген торы малийине мине, 
тонуны кие, башына да къышлыкъ къалпагъыны кечире. 
Аякъларыны юнь чылгъавнен сарыб, чарыкъларыны тартды - 
рыб багълай. Торбасына да балабан бир кесек къаз эти къоя. 

Мырза да, ич бир вакъыт ахырдан чыкъарылмагъан, Я, 
сабангъа екильмеген, сувукз да минильмеген назик асав. 


+ э ,., © 
29 Оч 


12 МЫРЗАНЕН НОГЪАЙ : айгъырына мине. Юфкъа къозу терисинден тикильген 

| ~ айланма эльтир къалпагъыпы башына сокъа. Омузларьша 

вхо ойлерден биринде. къопай бир мырзанен фукъаре тар пичильген тонуны ташлай. Аякъларына ялтыравукт. 

уу бир ногъай яшай экен. Ногъай пек шакъый чызмаларыны кие. Торбасына сувгъа пишкен балабан бир. 
; ве азыр джеваб бир адам экен, тавукъ къоя. р б 

5 Ана. мырзанен ногъай экиси де азыр олгъан сонъ, ёл: 


-ф. Мырза: 


27 — Шу ногъайгъа ойле бир суаль берейнм о а си П м | 
‚ кн, омюр-билля джеваб тапамасып,— дей. Дей № 
де, ногъайны озь эвине чагъыра. З 


Е о Е къапыцайыкъ, — дей. — Авасы пек сув сувукъ. 
— Ногъай, сени пек азыр джеваб бир адам дейлер. ОЕ Сии ой а я БОЕ ЕШЬ ЗНЗНИЕ уви 
Къана НАИВ о н а — Ёкъ, мырзам, мында токътамайыкъ, къыргъа чыкъ- 
СИНЪМИ: сакъ токътармыз,— дей ногъай ве ёлуна девам эте. | 


Ногъай: 
— Суалинъизни беринъиз, мырзам, акъылым етсе, дже- 


вабыны къайтарырым, — дей. 


Насыл да олса, къыргъа чыкъалар. Аязнынъ аджджысы 
даа зияде арта. Ногъай, мырзагъа чевирилнб: 
— Мырзам,— дей,— атларны аязгъа къаршы къоя- 


— Мына насыл суаль: аткъа «ат» дейлер, амма «мат» да йыкъ, атларымыз аязнеп таныш олсунлар. 
дейлер, бу «маты» да не экен? «Тон» дейлер, амма «мон» да Шай да япалар. Атларны аязгъа къарата бериб багъ- 
дейлер, я бу «моны» да не экен? лайлар. Мырзанынъ аязгъа алышмагъан асавы ынърапа 
‚ Ногъай меселенинъ фаркъына барыб: башлай, дир-дир къалтырай. Сувукъдан мырзанынъ тиш- 

— Сонъ, сонъ, мырзам, даа не дейлер? — деб мырзаны лери де дёмбелек чала. Ногъай исе, озюни сыкъмадан: 
къызыкъдыра. — Мырзам, отьмск-мотьмек къапайыкъ да,— дей. 

— «Эт» дейлер, амма «мет» де дейлер, я бу «мети» ден Ашамагъа отуралар. Мырза сувгъа пишкен тавукъны’ 
экен? «Къалпакъ» дейлер, амма «малпакъ» да дейлер, я бу | къалтыравукъ эллеринен торбадан чыкъара да, агъызына ; 
«малпагъы» да не экен? кетире, тишлеринен тарткъычламагъа башлай, Башлай 

Ногъай: | амма, тавукъ бузлагъан, таш киби къатыб къалгъан. Ногъай 

— Мырзам, сиз пек буюк ве зор суаллер бердинъив исе, къаз этини къолуна" алыб, куле-куле буюк бир иштиа- 
— дей. — Буларгъа джеваб бермек ичюн баягъы вакъыт нен кесек-кесек кла, 

— Мырзам. сизге не олды, пе ашамайсыпъыз, ач олма- 
дыпъызмы ёқъсам? , 

Мырза, ачувыпдап патлайджакъ дереджеге кельсе де, 
ипдемей, къалтыраб тура. Ногъай, мыскъылыпы девам 
этиб, шойле дей: м 

— Мырзам. акъылынъызда олса, сиз мепден бир къач 
суальлерге джеваб сорагъаи эдинъиз. Истесенъиз, мен 
оларгъа джеваб берир эдим. 

Мырза: _ 

— Берсенъ-берирениъ дга,— деб мырылдапа. р 

Ног ъай, мырзанынъ къалтыраб тургъан атыны косьте- 
рнб: ЕА 
— «Мат» дегенлери, мырзам, мына будыр. «ат» дегец- 
лери исе менимкидир,— дей.— «Тон» дегенлери мына 
меним устюмдедир, амма «мон» дегеплери сизнинъ тоцу- 
пъыздыр. 

Мырза. ачувланыб: 

— Кульмеге ашыкъма, даа суал леримнинъ эписине 
джеваб тапамадыпъ, — дей. 

— Динъленънз. мырзам, къалгъанларына да джеваб 
алырсынъыз. Ана, мепим башымдакине «къалпакъ» дерлер, 
сепинъ башынъдакине исе, — «малпакъ». Ачувланма, мыр- 
зам, ачувланма, сабыр эт, даа девамы бар. Мыпа, «эт» де- 
генлерин меним элимдекидир. «мет» дегенлери бузлагъан 
тавукъ этидир. 

Мырза, ачлыгъыпа, сувукъкъа ве ногъайнынъ азыр 
джевабкярлыгъына ачувланыб, козьлерини погъайгъа 
акъыйта да: 

— Я «чызма»-нен «мызма»-нынъ фаркъыны пе айтмадынъ, 
тутулдынъмы? — дей. 

Ногъай, озюни сыкъмадан, сёзюни девам эте: 

— «Чызма» — дегенлери, мырзам. меним аякъларымы 
джылытыб туткъан чылгъавлы чарыкълардыр. амма «мыз- 
ма» дегенлери анавы сизнинъ аякъларынъызны къалты- 
ратыб тургъан ялтыравукъ шейлердир,— дей.— Къана, 
мырзам, даа суалинъиз бармы, мен джевабкъа азырым. 

Мырза, сувукъдан аякълары устюнде секириб, къулакъ- 
ларыны къолларынен ышкъылаб, тишлеринен чалгъы ча- 
лыб: = | 

— Екъ-ёкъ, олды энди, айды эвге къайтайыкъ, — деб 
атына мине де, къайтыб кетелер. й 


е — ать 


УЧЬ ТЫЛСЫМ 


57 ЧЬ огълу олгъан факъыр бир адам куньлер: 

нинъ бирииде къолуна окъ алыб^авгъа кете. 
> Чокъ долана амма, ич бир кийнкке раст кель- 
Вел. Ниает, акъшам олуб:“ козь къаранлы- 
” гъы тюшеяткъан бир маальде, тюрлю тюсдё; 

чешит колемде ве бичимде япракълары олгъан 
бир терекни коре. Буһ насыл бир терекдир, деб“сейир 
эткенде, далда аджаиб дюльберликде бир къуш“ эслей. 
Къарт, аман окъуны йибериб, · къушпы яралай. Яралан- 
гъан къуш исе, терекден юварланыб“ тюшкенинен, инсан 
тилинде сёйленмеге башлай: | 

— Къартым, джанынъ-къурбанынъ олайым, мени оль- 
дюрме, меним этимден эп-бир чокъ хайыр корьмезсинъ, 
джанымны сакъла, эйилигинъни бош къалдырмам,— деб ^^ 
ялвара. 8 

Къуш, бу сёзлерни айтыб, къанатлары тюбюнден дёрт 
букленген бир нлек явлукъ чыкъара да: 

— Бу явлукъны ал, ач олгъанда ачарсынъ, софранъ 
дераль джанынъ истеген ашлариен толуб“ къалыр, — дей. 

Къарт, явлукъпы алыб, эвине къайта. Къушнынъ айт- 
къаны догъру экенмин деб, софрапы эвнинъ ортасына 
ерлешдириб;`явлукъны ача. Ачкъанынен, софранынъ устю 
дюньядаки энъ лезетли ашларнен толуб’ къала. Джанынъ не 
истей: татар ашмы, чиберекми, хурабиеми, бакълавамы — . 
эписи бар, ялынъыз къуш сютю ёкъ. · 

ен сонъ къарт ве огъланлары раат-раат яша- 
М ан аш эксик олмай. 
айлар. Софраларыид 
асе. кунь, арадаи баягъы вакъытлар кече. 
Қ ньлерден бир кунь хан озь адамларынен авдаи къайта- 
аа ял алмакъ ичюн, бу койнинъ якъынларына ке- 
с ’ 


у 


^токътай. Ашчысына: , Р 
либ "Бар да, билиб’Кель, бу койде тез-тез ашаб, чыкъмагъа 
И 8 


6 экен? — дей. Е. 
а е ве чокъ эгленмедеп къайтыб келе. 

— Хан азретлери, тез-тез, лезетли аш ашамакъ исте- 
сепъиз, анавы копюр янындаки эвге оармакъ керек экен. 
Бутюн джемаат шу факъырнынъ эвинде пишкен ашлариия 
макътай. «525 

Хан бу хаберге пек тааджюблене ве, къартнынъ эвпе 
кириб, тёрдеки миндер устюне янбаш тюшюб отура. Бир 
нефес алыб етишдиргендже, къартнынъ огъуллары янаша 
одадан табакъ-табакъ аш кетирмеге башлайлар. Эм ойле 
бир лезетли ашлар ки, ханнынъ къарны тойса да, козьлери 
тоймагъапындан, зорлай бериб”ашай ве къурсагъы давул- 
дай шишиб’къала. 

Белли я, ханлар ялынъыз ачкозь дегиль, бир де хия- 
нет олалар. Бу хан да ашаб тойгъапдан сонъ, тешеккюр ай- 
таджагъы ерине, « бу джанбаз къартда гъалиба бир тылсым 
бар, бу тылсымны огреннб, ондан тутыб алмакъ керек>, 
деб“ тюшюне , . 

Бир къач кунден падишаныиъ сарайына насылдыр бир 
падишалыкъдан эльчилер келе. Хан, эджнеби.; мемлекет 
адамлары огюнде къопаймакъ истеб, къартны дераль чагъы- 


Шу куньд 


рыб/^кельмелерини эмир эте. Къаш ал дегенле, баш ал-. 
магъа азыр олгъан хан адамлары къартпынъ эзиие сюриб 


кирелер де, опы тарткъычламагъа башлайлар: 

— Тез ол, бир нефесде хан азретлери узурына етиш, — 
дейлер. 

Къарт, озюни пек меджалсыз дуйгъанындан: 

— Мен бармасам да олур, меним япаджактларымны 
огълум да беджере билир, — дей ве хапиынъ мерамы не 
олгъаныны анълагъанындан, буюк огълунынъ къолуна 
гизлиден ипек явлукъны тутдыра. 

Буюк огълан, сарайгъа барыб;‘ханиынъ эмирини эшит- 
кен сонъ, шойле дей: 

— Хан азретлери, эмиринъизге азырым, лякин софрагъа 
‚аш бериледжек вакъыткъаджек мени ашхапада ялынъыз 

башыма къалдырманъызны риджа этем. Меп эр шейин ӧир 
озюм азырларым. И 

Хан, буюк огълапны ялыныыз башыпа къалдрыб, чы- 
къыб'ќете. Аш вакъты якълашкъанда, бу огълан пелер' азыр- 
лады экен деб/ кери къайтыб “Келе. Келе амма, орталыкъда 
ашнынъ къокъусы биле ёкъ. Хан, ачувындан къызарыб- ° 
бозарыб,` джекирмеге башлай: | 

— Оляп, арам эриф, аш къайда, сен мени мусафирлер 
алдында масхара этдипъ де! Мына шимди эмир бериб, ба: 
шынъны джелляд этдиририм. ' | 

— Хан азретлери, аш бериледжек эвни косьтеринъиз, — 
дей. 

‚— Сен менимнеп айып-оюн ойнамакъ истейсинъми? — 
деб хан даа зияде ачувлана. 

— Хап азретлери, сизлернен шакъа этмек манъа 
ляйыкъ бпр. шеймидир? Мусафирлерииъиз ачыкъса керек, 
сизлер мапъа аш бериледжек оданы косьтеринъиз. . 

Ханнынъ ачувы бир томар киби богъазьпа тыкъылса 
да, огъланны денъеб:: корьмек’ нчюн: 

— Апа, софралар шу одада тизильди,— деб балабаџ 
бир ханени косьтере. 

Буюк огълан, хапе ичине киргенинен, явлугъыны ача 
ве софралар, козь юму$ ачкъандже, табакъ-табакъ ашлар- 
нен тола. | РА 

Хан, бу икметни корюб, шашыб къала. Тылсымны мыт- 
лакъ озь къолуна кечирмек пиетине къапыла. Мусафирлер 
сыйланыб, софралар джыйылгъан сонъ, хан буюк огълангъа 
шойле дей: 


— Сен акъикъатен уста бир йигит экенсниъ. Бойле йи- 
гитнинъ ери хан сарайында олмалы. Санъа озь КЪЫЗЫМНЫ 
берем. Бар, сен де бахытлы ол! 


Эртеси куию хан буюк той япдырыб, къызыны факъыр 
къартныпъ буюк огълуна бере. Той акъшамы, къызнеи огъ- 
лан бир одада къалгъанда, хан къызы бабасынынъ айткъан - 
ларыны хатырлаб;:кнев балагъа ялтакълана ла: 

— Джандан азизим, шекерден лезизим, дюньяда бир- 
ден бир севимлим, бугюнден отеде сен менимсинъ. Бизим 
арамызда ич бир тюрлю сыр олмамакъ керек. Айт корейим, 
сенде насыл бир сыр бар? 

Буюк огълан, хан къызынынъ сёзлерини акъикъат 
беллеб: 

— Меним сырым мына бу явлукъдыр,— деб пжебиндеқи 
ппек явлукъны а тура экен. О, аман явлукъны 

Хан къызы да буны 

б тутыб ала. Бу арада ичери беш аскер кириб, 
капкъач этиб, тут . 
огьланнынъ къол-аякъларыны багълайлар ве догъру зин- 
дангъа алыб барыб ташлайлар. 

Факъыр къарт эм явлукъдан, эм де буюк огълундан къу- 
ру къала. Кене къара куньлер башлай. Ачлыкъдан не япа- 
джагъыны бильмеген къарт, окъ алыб, кене авгъа ксте. 
Азмы торе, чокъмы юре, кунеш къавушаным деб тургъан 
бир маальде, худжур япракълы терекнинъ янына барыб 
ете. Бакъса не корьсюн, терек устюнде биринджисинден 
даа дюльбер бир къуш къанат кериб тура. Къарт, пефакъа 
чыкъды деб къувана да, окъны козьлеб къушкъа догъру 
ата, къушны яралай. Яралангъан къуш, терекден ювар- 
ланыб тюшкенинен, инсан тилинен сёйленмеге башлай: 

— Къартым, джаныпъ-къурбанынъ олађым, мени оль- 
дюрме, эп бир меним этимден токъ Олмазсынъ, джанымы 
сакъла, эйилигинъни бош къалдырмам, — деб ялвара. 

Къуш, бу сёзлерни айтыб, къартнынъ огюне бош бир 
кисе ташлай. 

— Бу тылсымлы киседир. Санъа пара керек олгъанда, 
оны силькерсинъ, кисе дераль алтынгъа толуб къалыр. 

Қъарт, кисени алыб, эвине къайтыб келе. Къушныпъ 
айткъаны догърумы экен деб, кисени силькиб бакъа. Сильк- 
кенинен, кисе алтынгъа толуб къала. 

Шу куньден сонъ къарт ве огълуллары раат-раат яшаб 
башлайлар, ич бир шейден замет чекмейлер. [Койнинъ че- 
тинде балабан бир сарай япдыралар, бу сарайны корьген 
зенгинлер биле, онынъ дюльберлигине шашыб къалалар. 

Кель заман, кет заман, куньлернинъ биринде хан, 
адамларынен авдан къайтаяткъанда, кене бу койнинъ че- 
тинде токътаб, ял алмагъа башлай. Бакъса не корьсюи, кой- 
нинъ четинде хан сарайындан да дюльбер ве ярашыкъ бир 
эв тура. Хан, бу эвде факъыр бир адам отургъаныны эши- 
тиб, пакъыллыгъындан ком-кок кесиле. «Бу тиленчиде янъы 
бир тылсым пейда олды, бу тылсымны оныпъ элинден тутыб 
алмакъ керек», деб тюшюне. 

Хан, сарайына къайтыб кельгеп сонъ, адамларыны йи- 
бере де, къартны дераль сарайгъа алыб кельмелерини эмир 
эте. Къартныпъ эвине сюриб кельген хан адамлары, оны 
тарткъычл амагъа башлайлар: 

‚— Тез ол, бир нефесде хан азретлери узурына етиш, — 
дейлер. 

Къарт: 

— Мен бармасам да олур, меним япаджакъларымны огъ- 
лум да беджерир, — деб кисени гизлиденн ортанджы огъ- 
лунынъ къолуна тутдыра. 

Ортанджы огълан, ханнынъ узурына келе. Хан, чатма 
къашларыны сытыб: 

— Манъа ойле бир сарай япдыр ки, оны корьгенлер 
агъызларыны ачыб, шашыб къалсынлар,— дей. 

— Хап азретлери, бойле бир сарай япдырмакъ ичюн 
пек чокъ пара керек. 

— Пара-мара бильмейим, эмиримии ерине кетир, айт- 
къапымпы япмасанъ, агъанъ киби зинданда чюрерсинъ. 
Ярындан кеч къалмай ишке тюш! 

— Хан азретлери, эмиринъизге азырым, лякин сабагъа 
къадар мени бир озюмни айры башымда къалдырманъызны 
риджа этем. 

Ортанджы огъланны ялынъыз башына къалдыралар. 
О, джебиндеки кисени чыкъарыб, арды-сыра силькмеге 
башлай. Сабагъа къадар бир оба алтын топлана. Кунеш 
шавлелери киби парылдаб тургъан бу алтын обасыны келиб 
корьген ханнынъ козьлери айлана. 

Азмы кече, чокъмы кече, аджаиб дюльберликде сарай 
япылыб бите. Хан, ортанджы огъланны озь янына чагъырыб, 
шойле дей: 

— Сен акъикъатен икметли бир йигит экенсинъ. Бойле 
бир сарай къурыб чыкъмакъ дюньяда ич бир зенгиннинъ 
элинден кельмез. Сенинъ киби бир йигитнинъ ери эльбет 
де хан сарайында олмалы. Санъа къызымны берем, киевим 
олурсынъ. 

Эртеси куню хан, той-дюгюн япдырыб, къызыны факъыр 
къартнынъ огълуна бере. Той акъшамы, къызнен огълан 
бир одада къалгъанда, хан къызы бабасынынъ айткъанла- 
рыны хатырлаб, ортанджы огълангъа ялтакълана да, шой- 
ле дей: | 

— Джандан азизим, шекерден лезизим, дюньяда бир- 
ден-бир севимлим, бугуньден сонъ сен менимсинъ, мен се- 
нипъим. Бизим арамызда ич бир тюрлю сыр олмамакъ керек. 
Айт бакъайым, сенде насыл бир сыр бар? 

Хан къызынынъ мерамыны анъламагъан ортанджы огі- 
лан: и 

— Меним сырым юана бу киседир, — деб джебиндеқи 
б косьтере. 
МНА тб а экси. О, аман кисени къап-къач 
этиб, тутыб ала. Шу арада ичери беш аскер кириб, огълан- 
нынъ къол-аякъларыны багълайлар ве догъру зииданга 
алыб кетиб ташланлар. 

Бойледжесине факъыр къарт эм явлукъдан, эм киседен, 
эм де эки огълундаи марум къала. Кене къара куньлер 
башлай. Ачлыкъдан не япаджагъыны бильмеген къарт, 
Таз огълан деб лагъаблангъан кучюк огълуны яныпа алыб, 
авгъа кете. Азмы юрелер, чокъмы юрелер, насыл да олса 
акъшамгъа таба эльдирекден кене шу худжур япракълы 
терекнииъ янына барыб чыкъалар. Бакъсалар не корьсюн- 
лер, терекнинь пытагъы устюнде эвелькилеринден даа 
люльбер, козь къамаштырыджы гузелликде бир къуш сал- 
лапыб тура. Къарт, бугуньлик ашамагъа олур, деб, къувана 
да. яйыпы тарта бериб, окъиы къушкъа йибере, къушны 
яралай. Яралангъан къуш терекден юварланыб тошкени- 
нен, инсан тилинен сёйленмеге башлай: 

— Къартым, джанынъ-къурбанынъ олайым, мени оль- 
дюрме, эп бир меним этим экинъизге етмез, джанымы сакъла, 
эйилигинЪни бош къалдырмам. 

Къуш, бу сёзлерни айтыб, къартнынъ огюне алтын бир 
окъ ташлай. 

— Бу тылсымлы окъдыр. Бу окъдан атдыньмы, душма: 
нынъ къаерде олса-олсын, оны барыб тапар ве тыныш ал- 
дырмадан ольдюрир. 

Къарт, чокъ къуванмаса да, окъиы къолуна алыб, огъ- 
лунен берабер эвге къайтмагъа башлай,. Ёлда пек чок» 
кийикке раст келелер. Къарт, козьлемей атса да, окъ олар- 
гъа барыб саплана. Бойледжесине къарт ве Таз огълан 
эвлерине бирер юк кийик алыб келелер. 

Шу куньден сонъ къарт веогълу авнен кечине башлайлар. 
Башлайлар амма, куньлерден бир кунь бу ерлерде хан 
пейда олуб, бутюн койлюлерни авгъа чыкъмагъа мелжбур 
эте.Къарт да, алтын окъны алыб, авгъа чыкъа. Авджыларнынъ 
эписинлен чокъ кийик ура. Буны корьген хан, пек тааджюб- 
лениб, «бу къартда япъы бир тылсым пейда олду», деб тю- 
шюне ве тылсымны озь къолуна кечирмек иннетине къапыла. 

Кель заман, кет заман, хан озь душманларына къаршы 
дженкке азырланмагъа башлай. О, пек чокъ аскер 
топлай, Дженкке кетеджекде, акъылына авджы къарт ке. 

либ къала. Бир къач атлыпы чапдырыб, бу къартны дераль 
алыб кельмелериии эмир эте. Хан атлылары къартнынъ аз- 
оарына сюриб кирелер, оны тарта-тарткъычлайлар ве: 

‚ — Тез ол, бир нефесде хан азретлери узурына етиш, — 
дейлер. 

Ханныиъ мерамыны анълагъан къарт: 

‹ — Мен бармасам да олур. меним япаджакъларымны 
огълум да беджере билир, — деб Таз огъланнынъ къолуна 
гизлиден алтын окъны тутдыра. 

Таз огълан, хан аскерлерине къошулыб, дженкке кете. 
Ийлекяр хан исе, Таз огъланнынъ окъыны корьмек ичюн, 
оны аскерлернинъ арт сафында, озю япында къалдыра. 
Ханнынъ бойле япкъанына Тазогъланныпъ джаны агъырыб, 
хапгъа дей: 

— Хан азретлери, мен санъа дженкде ярдым ичюн 
кельдим, сен исе мени аскерлернинъ арт сафында къал- 
дырдынъ. Мен бу ерден душманларны корюб оламайым. 

Таз огъланны ханнынъ эмиринен аскерлернинъ огдеки 
сафына къоялар. О, кунешде парылдагъан окъуны чыкъарыб, 
ардыны кесмеден атмагъа башлай. Авагъа йиберген эр бир 
окъы душманлардан бир къач дапесининъ кевдесини делиб 
кече. Чокъкъа бармадан, Таз огълаинынъ ярдымынен, 
душмап аскерлери енъилиб, хан енъишнен озь сарайына 
къайтыб келе. Аскер башы хан узурына келиб, Таз огълан- 
нынъ къараманлыкъларыны айтыб бере. 

— Хан азретлери, бу йигитнинъ япкъанлары ялынтыз 
бир къараманлыкъ дегиль де, тааджюб этнледжек бир му- 
джизе эди,— дей. 

Хан. Таз огъланнынъ къолундаки муджизели окъны 
озь элине кечирмек нчюн, оны сарайгъа чагъырта. 

— Сен акъикъатен батыр бпр йигит экенсинъ, — дей. — 
Бойле батырнынъ ери хан сарайында олмалы. Санъа къызым- 
ны берем. Киевим олурсынъ, бахт дерьясында ялдарсынъ. 

Эртеси куню хап пек буюк бир той япдырыб, къызыны 
Таз огълапгъа бере. Той акъшамы, Таз огълан къызнен бир 
олада къалгъанда, хап къызы бабасы айткъанларыны ха- 
лырлаб. киев балагъа ялтакл.лана да: 

— Джандан азизим, шекерден лезизим, дюньяда бирдеп- 
бир севимлим, бугуньден -сонь сен менимсинъ, мен де се- 
нинъим, — дей.— Бизим арамызда ич бир люрлю сыр ол- 
мамакъ керек. Айт бакъайым, сепде насыл бир тылсым бар. 

Таз огълан, хан къызынынъ айнеджилигини анълаб: 

— Бойле шейлерни бильмек къадын иши дегильдир, — 
дей ве окъны ястыкъ астына тыкъыб, тешекке кире. Хан 
къызы исе, къоджасыны сыйлагъандан олуб, онъа бир меш. 
ребе юкълатыджы шербет бере. Таз огълан шербетни 
ичкенинен, къатты юкъуларгъа далыб, байылыб къала. Буп. 
дан файдалангъаи хан къызы онынъ башы тюбиндеки алтын 
окъны ала ве дераль бабасына алыб кете. © 

Эртеси куню сабасы, Таз огълан юкъудан айыныб этра- 
фына къараса, къадыны да, окъы да екъ. Къапкъангъа тюш - 
кенини анълаб, къапудан сыпдырылыб чыкъа, азбар къа- 
пусы бекчилери янындан гизлиден кечиб кете ве догъру 
дагъларгъа чекнле. Эвлерине барыб корюнмеге биле къоркъа. 

Г ъариб къарт муджизелн ипек явлукъдан, киседен 
ве алтын окъдан, эм де учь огълундан марум къалгъан сонъ, 
яныгъындан олюб кете. Таз огълан, бу хаберпи эшитиб, 
пек яна ве хандан интикъам аладжагъына ант эте. 

Таз огълан, дагъларда бир озю къалыб, чокъ эзиетлер 
корюб кечире. Ахыр-сонъу муджизели терекни тапмакънынъ 
пешине тюше. Чокъ куньлер доланыб юрген сонъ, Таз 
огълан бу терекнинъ янына барыб ете. Къыш вакъыты олса 
да. бу терекнинъ япракълары ем-ешиль экен, пытакълары 
устюнде шефталиге ошагъан насылдыр бир емишлер ин- 
джирлениб-пишиб тура экенлер. Таз огълан, бу насыл 
емишдир деб, терек устюнден бир мейва къопара ве агъызына 
кетириб къапыб бакъа. Къапыб бакъа амма, бирден башы- 
устюнде эки бойнуз пейда ола. Таз огълан пек яман къоркъ- 
къанындан, башыны силькиб, бойнузларыпы тюшюрмск 
истей. Бу вакъыт бойнузлар терекдеки япракъларгъа токъу- 
на ве тюшюб кетелер. Тазогълан бу муджизеге пек къуваныб: 

— Мына манъа кереги де бу эди, — дей ве бир чувал 
шефтали, бир десте де япракъ топлаб, шеэрге кете. Шеэрге 
кельген сонъ, устюне тиленджи урбалары кие, япма сакъал 
ве мийыкъ такъыб, хан сарайынынъ къапулары алдына келе. 

— Шекерден татлы, балдан баллы, язда беклер, къышда 
пишер, шефтали, шефтали! — деб багъырмагъа башлай. 

Хан къызы, къыш маалинде шефтали саткъанларыны эши- 
тиб, бабасына чапыб бара да: 

— Бабачыгъым, шефтали саталар, бир къач дане алма» 
зсынъмы? — дей. 

Хан тааджюблениб: 

— Къыш вакъытында о насыл шефталидир? — деб инана- 
джагъы кельмей, билиб кельмеси ичюн везирини йибере. 

Везир памукъдай юмшакъ, алтындай сарарыб тургъан 
шефталилерни корюб, эписини сатыб ала. Таз огълан исе, 
параларыны джебине къоя, аман козьден чекиле. 

Хан къызы, шефталилерни корьгенинен, бир данесинн 
абул-къубул ютыб йибере. Сонъ бабасыны, везирлерни ве 
сарайдаки бутюн сойларыны сыйлай. Сыйлай амма, шу арасы 
башларында экишер дане бойнуз тюртиб чыкъа. Шашыб- 
шашмалаб къалалар, айван олдыкъ деб окюр-окюр аг.- 
ламагъа башлайлар, козьге корюнмеге утаналар. Чокъдан- 
чокъ экимлерни, фалджыларны чагъыралар, ич бир шей файла 
бермей, алтын ве кумюш ялдызлы сарай ичинде мунърешиб, 
тюртюшиб юрелер. Сарайнынъ нчи айван араны киби 
сасыб къала. 

Хан, пе япаджагъыны бильмегенинден, бутюн ханлыгъына 
делляллар йибериб, эмирини бильдире: 

— Мени, меним къызымны ве сарай адамларыны бу дерт- 
ден. ким де ифля эйлесе, тахтымны ве къызымны онъа 
беририм! 

Таз огълан, бу хаберни эшитиб, сарайгъа келе. Джебин- 
ден бир япракъ чыкъарыб, ханнынъ бойнузына ышкъылай, 
бойнуз тюшюб кете. 

Хан, Таз огъланнынъ муджизесине шашыб: 

— Огълум, экинджи бойнузымны да тюшюр, · тахтымны 
ве къызымны санъа беририм,— деб агъламагъа баш- 
лан. 

— Къызынъны бир кере берген эдинъ, сагь ол, энди 
керекмей. Манъа алтын окъны къайтарыб бер, о вакъыт 
эпннъизни ифля этерим. 

Хан, бу йигит Таз огълан олгъаныны анълаб, пек яман 
ачувлана, лякин башкъа чареси олмагъанындан, алтын 
окъны къайтарыб бере. Таз огълан, окъны алгъанынен, 
хангъа къаршы козьлеб: 

— Эй сени, нт огълу ит, энди ипек явлукънен кисенн де 
къайтарыб бер! — лей. — Тез ол, ёкъса мына шимди арам 
джанынъны алырым! 

Хан къызы хазинеге чапыб бара ве ипек явлукънен ки- 
сени алыб келе. 

Таз огълан бу шейлерни алыб, зиндапгъа кете.Яйны тарт- 
дыра бериб, окъны зиндан къапуларына догъру ата. Къа- 
пулар парча-кесек Олуб кетелер. Ханныпъ зулумыген 
къапалыб, озьлерининъ оліюмлеринн беклеб тургъан мабус- 
лернинъ эписи зиндандан чыкъалар. Таз огъланнынъ агъа- 

лары да чыкъалар. О, агъаларындан бирине ипек явлукъпы, 
экинджисине кисени бериб: 

— Сарайгъа барынъыз, бугуньден башлаб, мепим це. 
зирлерим оладжакъсынъыз, — ден. 

Таз огълан, тахткъа чыкъыб, мемлекетни идаре этмеге 
башлай. Ханнынъ озю, къызы ве сарайдакн сой-акърабасы 
бойнузлы къалыб, тувар аранына багъланалар. Бутюн 


кетиб, бу эки аякълы айвапларнынъ мунърешкенлерини, 
тюртюшкенлернни сеннр этелер. 


мемлекетнинъ адамлары, гелже-куньдюз сарайгъа келиб. 
< 


«^ 


-!  МЛУКЪМАН ЭКИМ 

вель заманларда залым ве мераметсиз 
бир падиша бар экен. Бу падишалыкъда 
Лукъман эким адында лек улема, пек алим 
бир адам яшай экен. у алам хасталарны де- 
галай, дертлерине дерман тапа ве ич кимсе- 
ден пара алмай экен. 

Падиша, Лукъман экимнн севмей ве оны зиндангъа 
ташлата. Лукъман экимни терен бир къуюгъа ташлаб, 
къуюнынъ устюни бипъер батманлыкъ ташларнен ортелер. 

Лукъман экимии зипдангъа ташламакънен, падища, 
илимии, ферасетни ёкъ этмек истеген, лякин ферасет ёкъ 
этилирми? Лукъман эким де ольмеген. Онынъ, чешид отлар- 
нынъ шырасынен толу бир савуты бар экен. Лукъман 
бу ширадан эр кунь бир къач тамчы ичиб тургъанындан, 
ачлыкъ ве сувсызлыкъ чекмеген ве чокъ йыллар яшагъан. 
Падиша олюб кетсе де, Лукъман эким ольмеген. 

Эски палиша ерине янъысы падишалыкъ эте башлагъан. 
О. даа да залым ве мераметси» бир инсан экен. Къабаатсыз 
адамларнынъ къаны сель олуб акъызылгъан, козь яшлары 
текюльгеп. Амма бахытсызлыкъ ахыр-сонъу падишаныпъ 
башына да келиб къоигъан. Падиша, дерманы тапылмаз ма- 
разларгъа огърагъан, бутюн мучелери тутулыб къалгъан. 
Гелже-куньлюз азаб чеккен, чекишкен, ахылдагъан-охыл- 
дагъан, амма сарай экимлери онынъ дердине дерман та- 

памагъанлар. Ачувы къайнаб ташкъан падиша, бутюн эким- 


лернинъ джелляд этильмесини эмир эткен 
Падиша, олюмини беклеб тёшекде яткъан бир вакъытда, 


сарайгъа къарт бир адам келиб къала. Бу адам: 


— Падишанм, Лукъман эким сагъ олайды, дердинъизге 


бир дерман тапар эди,— дей. 


Падиша: : А , И 
— О ким эди? — деб сорай.— Айтыб бер! 


— Лукъман эким пек улеме бир адам эди, — деб къарт 
икяесини башлай. — О, яшайышнынъ сырларыны огрепиб, 


инсапнынъ савлугъы ве хасталыкъларынынъ себеблерини. 


анълагъан. О, факъыр-фукъаре демей, эр кесни девалай, 
мазлумларны къорчалай ве залымларгъа къаршы нефрет 
беслей эди. Бабанъ оны севмеди ве агъыр джезаларгъа огъ- 
ратыб ольдюрди. О вакъытдан берли эки юзь ай кечди, 
улеманынъ энди кемиклери биле чюрюб къалгъан- 
дыр. | 

Бу сёзлерни эшиткен падиша, къуюнынъ темизленме- 
сини — ачылмасыны эмир эте. Юзьлернеи адамлар къуюны 
темизлемекнен огърашалар. Бир даа бакъсалар не корьсюн- 
лер, къуюнынъ тюбинде айны шу Лукъман эким отура. О, 
ольмеген, амма, сачлары, къыш вакъытларында Чатыр 
дагънынъ тёпелери къарнен агъаргъан киби, ап-акъ олуб 
къалгъан. 

Лукъман эким къуюнынъ ичинден чыкъыб: 

— Кунешли, ачыкъ авада яшагъаи инсанлар, менден пе 
истейсинъиз, къуюны ачыб, мени чыкъармагъа сизин 
ким меджбур этди? — деб сорай. 

Падиша хадимлери, Лукъман экимге палишанынъ насыл 
бир маразларгъа огърагъаныны айтыб берелер. 

— Алнмлернинъ алими, акърансыз улема Лукъман эким, 
сарайгъа келинъиз, падишаны корюнъиз, эгер онынъ дер- 
дине дерман тапсанъыз, падиша азретлери сизге алтындан 
сарайлар япдырыр,— дейлер. 

Лукъман эким: 

— Ёкъ, мен сарайгъа бармам, башкъаларынынъ ·джа- 
ныны аджымагъан адамнынъ джаныны олюмден къуртар- 
мам ,— дей. 

Падиша хадимлери Лукъман экимнинъ аякъларына 
тюшиб, ялвармагъа башлайлар: 

— Падишаны аджымасанъ, 


бизлерни аджы, — дей- 


лер.— Эгер о, сизнинъ сагъ Олуб, сарайгъа кельмекден 

баш тарткъанынъызны анъласа, бизлерден ич биримиз- 
ни сагъ къалдырмаз, джелляд этер. 

Лукъман эким, сарайгъа бармагъаны алда олюмге 
дучар этиледжек бу адамларгъа аджыныб, шойле дей: 

— Яхшы, барырым, амма, шимдилик манъа токъунма- 
пъыз, мен авлакъларда, табиат тынчлыгъында ялынъыз ба- 
шыма къыркъ кунь ве къыркъ гедже кечирмек кереким. 

Бу сёзлерни айтыб, Лукъман эким авлакъларгъа чыкъыб 
кете ве къыркъ куль, къыркъ гедже вакъытыны терен тю- 
шюнджелерде кечире. Къыркъынджы куню падишанынъ 
адамлары келиб, оны сарайгъа алыб кетелер. 

Падиша, экимни дёрт козьнен беклеб тура экен ве онынъ 
кельмесине пек къувана. Лукъман эким падишанынъ юзю; 
не бакъкъанынен, онынъ дердини анълай. 

Лукъман эким падишадан: 

— Огълунъ бармы? — деб сорай. 

Падиша: 

— Эльбет де, бар, я бу санъа не керек олды? — дей. 

— Озюпъизни олюмден къуртармакъ ичюн, огълунъыз- 
ны къурбан кетирмек керексинъиз. Бетинъизни огълунъыз- 
нынъ къанынен ювмасанъыз, сиз бу дертлерден бир вакъыт 
къуртулыб оламазсынъыз. 

Падиша пек яман къоркъуб: 

— Эй алимлернинъ алими, башкъа бир чаре тап, мен 
огълумны ольдюрмек истемейим, — дей. 

— Дердинъизге дерман ялынъыз огълунъызнынъ къа: 
пы ола билир. Башкъа чаре ёкъ! 

Бу сёзлерни айтыб, Лукъман эким сарайдан чыкъа. 
Падишанынъ азаблары эксильмей, даа зияде кучлеше. О, 
кене Лукъман экимни чагъырта. 

— Не истесепъ талаб эт, ич бир шей аямам, тек хаста- 
лыгъыма чаре тап,— дей. 

— Мен айтдым, бирден-бир чаре олса, о да огълунъыз- 
нынъ къурбан кетирильмесидир, — дей Лукъман эким. 

Чекишювлерден сабыры тюкенген падиша: 

— Яхшы, барсын сенинъ дегенинъ киби олсун, — дей. 
Лякип огълумпынъ союлгъаныны манъа косьтерме. 

— Ёкъ, падиша, огълунъызнынъ союялгъаныны корь- 
месенъиз, онынъ сизге ич бир торлю файдасы олмаз, огъ- 
лунъыз союлгъанда бакъыб турманъыз керек. 

Падиша, артыкъ чыдаб оламагъанындан: 

— Айды, насыл истесенъ, ойле яп! — деб багъыра. 


а 

Падиша огълуны кетнриб, къолларыны сыджымлар- 
меп багълайлар. Лукъман эким гизлиден баланынъ бой. 
< Н гта 
А и къоюн къаны толу бир къувунъчыкъ иле. Бундан 


нула ич . ( 
В падишагъа мураджаат этерек: | р 
^ Энди мына бакъ, козьлерийъии юмма! — дей. Дей 


де, пычагъыны котериб, ори стаи богъазына қо. 
тире ве къувунъчыкъны кесе.Савут ичиндеки къан былкъыл- 
даб, легенге акъмагъа башлай. Р 

Беш йыл девамында еринде къыбырдаб „оламагъан 
падиша, къанны корьгенинеп, тёшегииден атылыб тура ла, 
огълуна догъру чапыб бара. Лукъмап эким исе, онъа клан 
савутчыгъыны узатыб: Й 

Кесильген огълупъызнынъ богъазы дегиль де, мы- 
на бу савутчыкъ ЭДИ, — ден. 

Огълунынъ сагъ къалгъаныны корьген. падиша, цек 
ямап къувана ве савулыб кеткенини дуймай къала. 

— ЭЙ алимлер алими, Лукъмаи эким! — дей падиша. 
— Огълумпы олюмден, мени чекишмеден  къуртардынь, 
энди талаб эт, арзунъ недир? 

— Падиша! Инсан къаны не къадар тесирли биэ 
шей олгъаныны шимди озь козицъизнеп  корьдииъиз. 
Лякин адамнынъ олюми ялынъыз падишаларгъа дегиль» 
де, бутюн адамларгъа чекильмез азаб, къайгъы ве къасс- 
вет кетире. Буны акъылдан чыкъарма ве залымлыгъынъы 
унут. Меним арзум будыр. А І 
` Падиша, Лукъман экимнинь бу сёзлерини индемей ке- 
чире, лжеваб бермеге сёз тапалмай. Везирлерине айтыб, 
бутюн халкъны зияфетке чагъырта. Зияфет къыркъ кунь 
ве къыркъ гедже девам эте. Башкъаларынынъ къаныпа 
алышкъан падишагъа озь огълуны» къаны насыл бир тесир 
къалдыргъаны акъкъында хабер бутюн мемлєкетке джайрай. 


ма. рь. 


АГЪЛАГЪАН НАР ВЕ КУЛЬГЕН АЙВА 


ир замаида бар экен, бир замапда ёкъ экеп, 

5 Гаа бир падишанынъ бир къадыны бар экен. Бу 

2 Хоа» г каъадын докъуз кере локъса къалыб, эр кере- 

А9 сипде къыз бала догъура. Падиша, къадыны 

{ огъул бала догъурмагъаны ичюн пек яман 

кедерлепе ве бу къадын онунджы кере локъса 
къалгъанда; 

— Ольгеи сонъ тахтымны къалдырмакъ ичюн манъа 
огълан бала керек, — дей. — Эгер бу кересинде де къыз 
бала догъурсапъ, мен сени де, къызынъны да тип-тири ерге 
комдюририм, — дей. : 

Заваллы къадып, гедже-куньдюз козь яшларыны т@- 
кюб, огъул бала догъсын, деб дуа эте. Дуа эте амма, 
кепе де къыз бала догъа. Бу къызчыкъ айнынъ он дёртю 
киби дюльбер бир бала экен. Лякин баланынъ дюльберли- 
ги анасыны къувандырмай, о дакъикъасы- дакъикъасы:· 
на озь олюмини беклеб тура. Буны дуйгъан эбанай: 

— Къоркъма, бир чаресини тапармыз, — дей де, 
къызны огьландан айырды эткен ерге балавуздан бир сю- 
мек япышдырыб къоя. Сопъ падишанынъ узурына пейла 
олуб: 

— Эй, падишалар падишасы, мужделер олсун! Муждс- 
лер олсун! — лей. — Алла сизлерге айнынъ он дёрти ки- 
би дюльбер бир огълан бала берди. 

Бу сёзлерни айтыб, эбанай баланыпъ къындафыны ачыб 


косьтере. Падиша огълан бала догъгъанына пек ямап Къу. 


вапыб, къыркъ кунь, къыркъ гедже зияфет япа, муса. 
фир сыйлай. . 

Арадан бир къач йыллар келиб кече. Сюннет вакъты 
сте. Ибраим деб адландырылгъан къыз, анасынынъ агь. 
лаб тургъаныны корюб: е 

— Анам, не ичюн агълайсынъыз, сизге не олду? — деб 
сорай. 

— Эй балачыгъым, мен агьламай ким агъласын! ярын 
сени сюннет этеджеклер, эгер падиша бабанъ сепинъ къыз 
олгъанынъны корюб къалса, экимизии де тип-тири ерге 
комдюрир, — дей. 

— Қъоркъма, аначыгъым, мен бабамнынъ аякъларына 
тошиб ялварырым, яшым дерим, сюннетни келеджек йыл- 
гьа къалдыр, дерим; бабам мени пек севе, риджамны ред 
этмез ве сюннетни башкъа бир вакъыткъа къалдырыр. 

Эртеси куню саба къыз, бабасынынъ алдыпа бара, къо. 
луны опе ве аякъларына тюшюб, ялвармагъа башлай. 

Падиша: 

— Агълама, козюмнинъ нуры, къысмет олса, сюннет- 
ни келеджек йыл япармыз, — дей. 

Къыз, анасына чапыб бара, къуванчлы хаберни биль- 
дире. Бильдире амма, куньлер кене де келиб кечелер, 
айлар оте ве экинджи йылнынъ сюннет вакъты келиб ете. 
Заваллы ана кене гъам-кедерлерге дала, къызчыгъыпен 
бирликде джеллядларпынъ элине бериледжегини тю- 
шюниб, гедже-куньдюз агълаб чыкъа. Анасынынъ козь 
яшларына аджынгъан къыз, окюр-окюр агълаб, кепе баба- 
сынынъ алдына бара, элини опе ве аякъларына тюшиб, 
ялвармагъа башлй. Падиша, бирден - бир огълуны ин- 
джытмамакъ ичон: . 

— Яхшы, огълум, къысмет олса, сюннетни келеджек 
йыл япармыз- — дей.— Амма. акълынъда тут, эки йыл 
риджанъны ред этмедим, учюнджи йыл исе сёзюмден къайт- 
мам. 

Ана-бала къуванышыб, кунлеричи шепъ — шерамет- 
ликде кечирелер. Лякин къачынылмаз эджель киби, учюн- 
джи йылнынъ сюннет вакъты да келиб къала. Анавынъ 
юрегини кене къара дертлер къаплаб ала. Къыз, анасыны 
къучакълаб ве онынънен бирликде козь яшлар тёкюб, 
шойле дей: 

— 


— Агълама, апачыгъым, мен сени де, озюмни де къурта- 
рырым. Ярын сюннет вакътында мен энъ яхшы бир джюй- 
рюкке атланыб, бу мемлекетден гъаиб олуб кетерим. Айне- 
джилигимизни кимсе анълаб оламаз. 

Бу сёзлерни эшиткен ана даа зияде агълай, лякин башкъа 
чаре олмагъанындан, баласына эмген сютини элял эте де, 
огъурлы ёллар айта. 

Сюннет куню падиша чёль ичинде чадырлар къурдыра, 
бутюн халкъны топлаб, сюннет тою япаджагъыны илян эте. 
Той азырлыгъы биткен сонъ «огълуны» чагъырыб, шойе 
дей: 

— Огълум, Ибраим, сен энди беш яшынъа кельдинъ, 
сюннет олмакъ керексинъ. Умюд этем ки, бу кересинде 
ред этмезсинъ. 

— Бабам, сюннетке мен азырым, бу кересинде сёзюнъден 
чыкъмам. Лякин сюннет олуб, акъайлар сырасына кечмез- 
ден эвель, балалыгъымнынъ бу сонъки куню аткъа миниб, 
бираз кезинмекни мусааде этинъиз. Умюд этем ки, бу 
сонъки риджамны ред этмезсинъиз. 

Падиша, ич бир шей шекленмегенинден, атбакъарлар- 
дан бирини чагъыра да, огълуна кезинмек ичюн энъ яхшы 
джюйрюклерден бирипи такъымлаб бермесини эмир эте. 

Къыз, аткъа миниб, сарай азбарындан чыкъа, башыны 
атнынъ бойнуна ясландырыб, агъламагъа башлай. Бу 
арада апансыздан ат тильге келе ве инсан тилинен: 

— Ибраим, не ичюн агълайсынъ? — деб сорай. 

Къыз, бу муджизеге пек яман тааджюблене ве озюнинъ 
дердини айтыб бере. 

— Агълама, джаным, мен сени къуртарырым. Нокъата 
бавымны қъави тут, мен яйындан атылыб йиберильген окъ 
киби учыб кетерим. 

Къыз нокъата бавны къолуна алыб, атнынъ боюнына 
эгиле, ат исе окъ олыб аскерлернинъ ичинден учыб кете. 
Падиша, козьлерини ачыб къапаткъандже, къыз козьден 
гъаиб олыб. кете. 

Падиша пек яман ачувлана ве «огълунынъ» пешинден 
әпъ метинли атлыларыны йибере. Йибере амма, оларнынъ 
алты айда юрген ёлларыны къызнынъ аты бир куньде юрюб, 
еди дерья артындаки бир падишалыкъкъа барыб етелер. 
Ат чёль ичинде токътаб, къызгъа шойле дей: 

— Еди дерьяны кечириб, сени хавфсыз бир ерге 
алыб кельдим. Шимдилик меним ишим битди, манъа къайтыб 

учь къыл ал, эгер бир сыкълетке 


ерек. Ялынымдан 
а бири-бирине окъала, мен бир ан 


тюшсенъ, бу къылларны 


инде етиб келирим. 
ИЧ Ы атнынъ ялынларындан учь къыл ала ве озюнинъ 
, 


азатчысына самимий тешеккюрлеринн сарна, куньдо- 
гъуш тарафкъа ёней. Азмы кете, чокъмы кете, бир даа бакъса 
чёль ичинде аджаиб бир сарай коре. Сарайнынъ диварлары 
кумюшден, тёпесн исе алтындап экен. Бу сарайныиъ кена- 
рында бир ашхана бар экен. Къыз дос-догъру бу ашханагъа 
барыб кире. Онда бир чокъ ашчылар оба-оба кобете, фулту, 
чиберек, къатлама пишириб къойгъан ве кене де аш пишир- 
мекнен огъраша экенлер. 

Къыз, ашчыларнынъ башына мураджаат этиб: 

— Ашчы агъа, мени ашханагъа ишке алынъыз, кучими 
аямаздан гедже-куньдюз ишлерим, — дей. 

Ашчы: 

— Яхшы, алырмыз, бизге де адам керек эди, чалыша 
башла, — дей. А 

Къыз, чёюн башына чёкюб, чиберек къызартмагъа башлай. 
Куньдюзн ишлейлер, акъшамы ишлейлер, геджеси ишлейлер, 
зргеси куню де ишлейлер. Бу къадар ашныпъ неге керек: 
лигине таадж:ю5 эткен къыз: 

— Ашчы агъа, бу къадар ашны насыл бир ачкозьге 
азырлайсынъыз? — деб сорай. 

— Эл, огълум, сен сорама да, биз айтмайыкъ. Эр еди 
йылда бир кере падишанынъ сарайына къоркъунч бир дев 
учыб келе. Бу дев падишанынъ кокюсини ярыб, джигерлерини 
ашай. Бунъа да къанмай, сарай адамларыны да къыйыр- 
ыйыр этиб ташлай. Мына биз бу девнииъ ачкозьлигини 
бираз ятышдырмакъ ичюн, бу ашларны азырлаймыз. 
Девнинъ келеджек куню бугунь акъшамдыр. 

Къыз, ашханадап бир кенаргъа чыкъыб, атнынъ ялынын- 
дан алгъан къылларыны био-бирине окъалай. Шу саат 
ат пейда ола. Къыз, аткъа мураджаат этиб: 

— Эй меним азатчым! — дей. — Бугунь акъшам бу 
сарайгъа къоркъунч бир дев учыб келеджек. Бу дев пади- 
шанынъ кокюсини ярыб, джигерлернин ашагъан сонъ, бу 
сарайда ишлеген адамларны да ольдюреджек. Айт, бу 
адамларны къуртармагъа бир чаре бармы? 

— Мына бу къылычны ал. Дев, падишанынъ янына 
кельдими, оны бу къылычнен ур; о шу ерде олюб къалыр. 
Амма сакът ол, бир даа урайым деме, экинджи урушда о 

бир даа джанланыб, сени де, мындаки бутюн адамларны да 
ольдюриб ташлар. 

Къыз, къылычыны къолына алыб, гизлиден падишанынъ 
ятакъханелерине кире. Биринджи одада къара антерге 
бурюнген падишанынъ къадыны ятмакъда экен. Бундан 
СОНЪ О, ЭКИНДЖИ одагъа кире — мында падишанынъ уйкен 
къызлары юхълай экенлер; олар да къара антерлер кийген- 
лер. Учюнджи одада падишанынъ энъ кучюк къызы ят- 
макъда экен. Бу къыз къызыл антер кийген. Онынъ дюль- 
берлиги тильпен тасвирге кельмез бир дюлберлик экен. 
Огълан урбасы кийген бизим къыз падиша къызынынъ 
дюльберлигине айран къалыб, хайли бир вакъытлар-онъа 
бакъыб тура. Сопъ, ниает дёртюнджи одагъа кире. Бу ода- 
нынъ ортасында эльмаздан япылгъан къыркъ туякълы 
падиша тахты тура экен. Падишанынъ озю исе ап-акъ ипек 
кольмеклер кийген бир алда, яры букюлиб тахт устюнде 
юкъламакъда экен. 

Вакъыт ятсы мааллерини авгъан. Девнинъ келеджек 
вакъыты экен. Бу арада узакълардан иасылдыр бир дешет 
шатырдылар къопа, ер-кок титрей, орталыкъны къаран- 
лыкъ баса. Бирден эвнинъ чардагъы ачылыб, подишанынъ 
одасы ичипе бешзрет бир дев келиб тюше, Къоркъунч 
панджаларыны кериб, падишанынъ кокюсине узата. Бу 
арада джесур къыз, къылычыны башы устюнде балкъыл- 
датыб, бутюн кучюнен девнинъ бойнуна яндыра. Ойле 
бир яндыра ки, девнинъ башы бир кенаргъа атылыб 
кете ве бир къач керелер топ киби сычрай. Дев тиш- 
лерини гъыджырдатыб: 

— Хр — р р, — дей. — Йигит 
урчы! 

Олеяткъан девнинъ бу юзсюзлигине ачувлангъан къыз, 
девни бир даа урмакъ ичюн къылычыны котере амма, атнынъ 
айтқъанларыны хатырлаб, къылычыны кери ала, къынына 
кечире. Дев яткъан еринде олюб къала. 

Къыз, девнинъ къулагъындан бир кошесини кесиб, дже- 
бине къоя ве эртеси куню сабасы кене ишке келе. 

Саба падиша юкъудан уянгъанынен. озюнинъ усть- 
башына бакъа ве сагъ-селяметлигине эмин олгъан сонъ, 
пек яман къувана, «Хызметкярларым эсабда янъылдылар, 
девнинъ келеджек вакъыты кечкен акъшам олмаса керек», 
деб тюшюне. Бир даа бакъса не корьсюн, оданынъ ичини 
толдурыб, къоркъунч девнинъ джеседи ята экен. Падиша 

олсанъ, бир даа 


шу дередже къоркъа ки, ап-акъ кесилиб, дуа окъумагъа 


башлай. Сонъ: 

— Эй хызметкярларым, 
кельсин, — деб багъыра.— Мени д 
къуртаргъап йигитке он бинъ алты 
алтынларыны алсын. 

даные сесини эшиткен везирлер бири къалмай 


топланыб келелер ве: А 
— Девни мен ольдюрдим... ёкъ, мен ольдюрдим, — деб 


давагъа тутушалар. А 
Падиша, бу даванынъ ахры олмайджагъыны бильгенин- 


рй Айды, эпинъиз сагъ олупъыз, мына сизге он бинъ ал- 
тын, пай эт де алынъыз, — деб алтынларны ерге сепе. 
Ачкозь везирлер бири-бири устюне ябырылыб, алтынларны 
топламагъа башлайлар. 

Падиша сарайдаки башкъа хызметкярларыны да чагъырыб, 
оларгъа да бирер алтындан бахшыш бере. Тек бир Ибраим 
кельмей. Ашчылар онъа тааджюблениб: 

— Эй, бала, сен падиша бахшышыны не алмайсынъ, 
падишанынъ алтынлары битер, деб къоркъасынъмы? — 
дейлер. 

Бу сёзлерден сонъ Ибраим де падишанынъ алдына ба: 
ра ве: 

— Падишам, сизлерни девнинъ панджасындан къуртар- 
гъан меним, манъа насыл бир бахшыш берирсинъиз? — 
дей. 

Падиша, бу сёзлерни эшитиб, пек яман ачув- 
лана. 

—.Эй сени, арсыз бала, сенинъ айткъанларынъ недир? 
Сен мени мыскъылгъа алмакъ истейсинъми? Тез ол,козіомден 
джоюл! | 

Ибраим, падишанынъ инанмагъаныны корюб, джебин- 
ден девнинъ къулагъындан кесиб алгъан парчасыны чыкъара 
да, онъа узата. 

— Мына, падишам, девни ольдюрген сонъ буны мен 
девнинъ къулагъындан кесиб алдым, — дей. 

Падиша девнинъ къулагъына къараса не корьсюн, 
акъикъатен бир кесеги ёкъ экен. 

Падиша пек тааджюблене. 

— Сёзюм сёздир, менден не талаб этсенъ, ерине кети: 
ририм. 


девни ким ольдюрди, мында 
евнинъ панджаларындан 
н адагъан эдим, келиб 

— Падишам, манъа озь къызынъызны къадынлыкъкъа 
берменъизни истейим. 

Падиша, бу яш баланынъ буюк талабына ачувланыб: 

— 2 — Э, сенинъ истегинъ пек буюк экен, — дей. — 
Юзьлернен шахзаделер меним къызымны истедилер, мен 
эписини къайтарыб йибердим, энди къызымны сенинъ 
киби бир чыплакъ балагъа берейимми? 

Ибраим-къыз, козьлерини ялтыратыб ве ачувланыб, 
падишагъа шойле дей: 

— Падишам! Эгер сёзюнъизни тутмасанъыз, ишинъиз бар. 
Акъылда тутынъыз, меним къылычым тек бир девлерни 
дегиль, башкъаларыны да о бир дюньягъа йибере би- 
лир. 

Падиша, бу сёзлерни эшиткенинен буз-бузлай. «Эгер 
мен бу яшнынъ талабыны ерине кетирмесем, о мени сагъ 
къалдырмаз», деб тюшюне. 

Падиша: 

— Яхшы, мен разым! — деб джеваблана.— Амма бу 
ишке къызым разы олурмы — ёкъмы, буны озюнден сораб 
бильмек керек. Эй, хызметкярларым, къызымны мында 
чагъырынъыз! 

Падишанынъ къызы одагъа келиб кире. Падиша, къы- 
зына козь къысыб: 

— Мына бу йигит сенинъ эринъ олмакъ истей, насыл, 
сен разысынъмы? — деб сорай. 

— Бабам, — дей падишанынъ къызы, — мен сизнинъ 
дегенинъизге бир вакъыт къаршы кетиб оламам, лякин озь 
талиимни чезмек ичюн манъа бир гедже тюшюнмеге рухсет 
берменъизни риджа этем. 

Ибраим гедженинъ кеч вакъытларында къызнынъ къа- 
пусы алдында пейда олуб, къапу арасындан бакъыб тура. 
Бир даа бакъса не корсюн, падишанынъ къызы эвнинъ орта- 
сына бир таз къойыб, оны сувнен толдура. Шу дакъикъасы 
пенджёре озь-озьлюгинден ачылыб, эв ичине акъ бир гогер- 
джин учыб кире. Бу гогерджин сувгъа далыб, сув ичинден 
аджаиб,бир яш олыб чыкъа. Бу яш, падиша къызынынъ 
янына келиб , оны къучакълай, назлай ве незакетлей. 
Падиша къызы сёнюк бир давушнен: 

— Эй меним джандан азизим, шекерден лезизим! 
Къара талиим манъа сенинъ еринъе башкъа бир эр азыр: 
лагъан.Мен бабамнынъ ашчысына эрге чыкъмагъа меджбурым. 
Эгер мен бунъа разы олмасам, о, мени де, бабамны да оль: 

дюре билир. Айт, насыл этейим де, бу арсыз ашчыдан къур- 
дым? 
А ный Ондан къуртулмакъ зор бир меселе дегиль. 
Ер асты падишасында, девлернииъ падишасында муджизели 
бир кузгю бар. Бу кузьгюге къарадынъмы, о, инсаннынъ 
эм кечмишинн, эм де келеджегини косьтериб бере. Бу кузь- 
гюни шу куньгедже ер юзюндеки ич бир адам корюб 
оламады. Бу кузьгюни алмакъ ичюн тырышкъан бутюн 
йигитлер ольдилер. Ана, сен де шу кузьгюни алыб кель- 
месинн талаб эт. Қузьпони кетирсепъ, санъа эрге чыкъл- 
рым, де, 

Эртеси куню сабасына яш, кене де гогерджинге чевири- 
либ, учыб кете. Къыз исе падиша ве Ибраимнииъ алдында 
пейда олыб: 

— Бабам, мен бу йигитке эрге чыкъмагъа разым, лякин 
тойдан эвель дев падишалыгъындаки кузьгюни алыб кель- 
месини истейим, — дей. 

Ибраим: 

— Яхшы, мен сенинъ истегинъни ерине кетнририм, — 
деб джеваблана. 

Батыр къыз — Ибраим, сарайдан чыкъыб, джебиндеки 
къылларны чыкъара, оларны бир-бирине окъалай ве 
шу ан ат пейда ола. Ибранм аткъа озь ниетини бильдире. 
Ат исе: 

— Бу къыйын бир шей дегильдир, сыртыма мин, — дей. 

Къыз, атнынъ сыртына мингенинен, ат ель киби учыб 


"кете ве девлернинъ падишалыгъына барыб ете. 


— Ана биз девлернинъ падишалыгъыпа келиб етдик. 
Энди дереге тюш де, девлернинъ къобасыны тап. Къобагъа 
кирген сонъ девлернинъ бутюн аилесинн корерсинъ. Эгер 
оларнынъ козьлери япыкъ исе, яхшы бильки, олар юкъла- 
майлар, эр шейни коре ве сезелер. Амма козьлери ачыкъ 
олса, ич бир шейден къоркъма, демек Олар юкълайлар. 
Сабырнен кузьгюни ал да, чыкъыб кет. Кузьгю энъ буюк 
девнинъ башы уджында асылы тура, амма, сакът ол, кузь- 
гюни алгъан сонъ артынъа айланыб бакъма. Ў 

Ибраим шай да япа. Кузьгюни алгъанынен къобадан 
чыкъыб къача ве, садыкъ атына миниб, сарайгъа къайтыб 
келе. 

Падиша, Ибраимнинъ къолунда кузьгюни корьгенинен, 
ачувындан ап-акъ олуб къала. 

Падишанынъ къызы; 

‚— Бабам, бу йигит макътавгъа ляйыкъ бир адам экен,— 
дей.—Амма сопъки сёзюмни бильдирмезден эвель,манъа тю- 
шюнмеге бир гедже даа вакъыт берменъизни риджа 
этем. 

Айнеджи къыз, озь одасына чыкъыб кете. Гедже кене 
анавы гогерджин учыб келе ве яш бир йиғитке чевириле. 
Къыз, олуб кечкенлерни яшкъа анълатыб: 

— Энди мен пе япайым, манъа насыл бир акъыл бере- 
синъ? — деб сорай. 

— Джаным! Қузьгюни алыб чыкъмакъ тап о къадар 
къыйын бир меселе дегиль эди. Бакъайыкъ, о Ифрит па- 
дишасынынъ муджизели ташыны тапыб кетирирми экен? 
Эльбет де о шу къоркъунч къоба ичинде олюб къалыр. 

Эртеси куню сабасы къыз падиша ве Ибраимнинъ ал- 
дында пейда олуб: 

— Бабам, мен бу йигитке эрге чыкъмагъа разым, лякин 
тойдан алдын Ифрит падишалыгъындаки муджизели ташны 
алыб кельмесини истейим, — дей. 

Ибраим: 

— Яхшы, мен сенинъ истегинъни ерине кетирмеге азы- 
рым, — деб джеваблана. 

Ибраим-къыз кене де озь азатчысыны чагъыра. 

— Ифрит падишалыгъындаки муджизели ташны тап- 
макъ мумкюнми? — деб сорай. 

Ат, Ибраимни сыртына алыб, дерелерден-тёпелерден, 
денъизлерден-дерьялардан учыб, ичинден чыкъылмасы мум- 
кюн олмагъан сыкъ бир дагъгъа алыб келе. 

— Мына биз Ифрит падишасынынъ яшагъан ерине кель- 
дик. Шимди сеп бу тешикке кир. Онда бир къапу бар, о 
къапу дагъ буюкликде бир къаядан ибаретдир. Сол элинъни 
котериб, еди кере солдан сагъгъа сильте. Къая озь башына 
чевирилир ве санъа ёл ачылыр. Онынъ ичинде сен ИУфритни 
корерсипъ. Онынъ башарет еди козю ялтыраб тура. 
Эгер онынъ орта козю ачыкъ ве къалгъанлары япыкъ олса, 
биль ки о юкъламай, бакъыб тура. Сен сагъ къолунънен 
сагъдан солгъа еди кере сильте. Бу вакъыт онынъ орта козю 
япылыб, кенардаки эки козю ачылыр. Демек Ифрит юкъу- 
гьа далды, Сен, ич бир шейден къоркъмадан, Ифритнинъ 
башы уджындаки алтын сандыкъны ачыб, онынъ ичиндеки 
муджизели ташны ал. Ташны алгъанынънен, артынъа ай- 
ланыб бакъма, догъру чыкъыб кет. Сени къаргъаса да, 
лянетлер окъуса да, ич бир шейге къулакъ асма. 

Къыз, джесюрликнен къобагъа кире ве атнынъ де 
киби япыб, муджизели ташны ала да, къобадан чык А гени 
башлай. Чыкъмагъа башлай амма, юкъудан ЗВ 
Ифрит онынъ артындан къаргъышларыны ЯГъдЫ гъан 
башлай: Рмагъа 


— Лянетлер олсун санъа мельун бала! Эгер сен 


исенъ къыз ол, къыз исенъ эркек ол! рик 
Къыз къобадан чыкъкъаныпен ат ондан: 
— Сонъ, насыл, Ифрит сени къаргъадымы? — деб со 
— Къаргъады: эркек исенъ — къыз ол, КЪЫЗ ае 


эркек ол, деб лянетледи. 
А — Айса ишлер ёлунда экен: энди сен 
йигитсинъ. 

Къыз, атнынъ айткъанларына инанмайджакъ ола 
кин бакъыб корьсе, акъикъатен Эркек олгъан, Иби 
къуванчындан не япаджагъыны бильмегенинден атны 
къучакълай, опъа бинъ бир кере тешеккюрлер айта 

Ибраим сарайгъа къайтыб келе: | 

— Падишам, къызынъызнынъ арзусыны 
дим: муджизели таш мына будыр! 

Ибраим, джебиндеки ташны чыкъарыб, падишагља 
узата. Бу ташнынъ дёрт бир якъкъа тёккен нурындан са- 
райнынъ ичи япма-ярыкъ олуб къала. 

Падишанынъ къызы дюльберлешиб кеткен бу яшны 
корьгенинен, юрегини севги алеви ала. 

— Бабам, мен бу йигитнинъ къадыны олмагъа разым,— 


КЪЫЗ дегиль де, 


ерине кетир: 


дей. 
Къызнынъ сёзлерине ачувлангъан падишанынъ череси 
кене ап-акъ кесилиб къала О, ашчы яшны башындан аткъар- 
макъ ичюн шойле дей: 

— Яхшы, той-дюгюн япыб, къызымны къадынлыкъкъа 
алырсынъ. Лякин тойдан эвель сарайны кереги киби яраш- 
дырмакъ керек. Мен мында келиб кеткен туджджарлар- 
дан эшитиб къалдым — перилернинъ багъчасында аджаиб 

‚эки терек бар экен. Олардан бири айва, экинджиси нар 
экен. Бу тереклернинъ янына бир де бири пейда олду- 
мы, нар козь яшлар тёкюб окюр-окюр агълай экен, шенъ 
айва исе,нарнынъ козь яшларыны мыскъылгъа алыб, 
къакъылдаб куле экен. Ана бу тереклерни сарайгъа кетир: 
мек керек. Тереклерни кетирген кунюнъ той башлармыз. 

Падиша, Ибраимге бойле бир вазифе бермекнен, оны 
ольдюрмек, гъанб этмек истей, чюнки бу тереклерни ад- 

сыз-эсабсыз мыкъдарда джин аскерлери къаравуллаб 
тура экенлер. 

Ибраим, падишанынъ сёзлерини динълеб: 

— Яхшы, падишам, эмиринъизни ерине кетирмеге 


азырым, — дей де, сарайдан чыкъыб кете. Джебиндеки 
къылларны чыкъарыб, бир-бирине окъалай. Шу ан 
ат пейда ола. Ибраим аткъа озь ниетини бильдире. Ат 
исе: 

— Э-ге, бу пек зор бир ишдир, — дей — Шу куньге-. 
джек даа ич бир инсан шу тереклерни корьмеди.Не япайыкъ, 
тырышыб бакъармыз. Сыртыма мин! 

Атнынъ аякълары ерден кесилиб, къуш киби учыб кете. 
Дерелерден-тёпелерден, денъизлерден-дерьялардан кечиб, 
сефернинъ единджи куню Къафдагъгъа барыб етелер. 
Бу дагънынъ тёпеси тап коклерге ете экен. Бир даа бакъ- 
салар, дагънынъ этегиндеки учурым устюнде учь бала 
давалашыб тура. Ат, Ибраимге чевирилиб: 

— Бу балалар, бабалары ольген сонъ къалгъан тыл- 
сымлы шейлерни болюшдириб оламагъанлары ичюн дава 
этелер. Оларнынъ чеккелешкенлери къой териси, калпакъ 
ве окъ ичюндир. Бу шейлер сенинъ къолунъда олмаса, сен 
ич бир вакъыт аджаиб тереклерге наиль оламазсынъ, — 
дей. 

Ибраим, балаларгъа якъын бара да: 

— Истесенъиз шу шейлерни болюшдирмеге мен сизге 
ярдым этер эдим, — дей. 

Балалар бир агъыздан: 

— Ярдым этинъиз, насыл бир шарт олмасын, биз разы 
олурмыз,— дейлер. 

Ибраим, яйны къолуна алыб, сонъуна къадар тарта да, 
окъны дагъ артларына нишанлаб атыб йибере. 

— Окъны биринджи ким кетирсе, бу шейлерни о 
алыр. 

Балалар, окъ пешинден чапышыб кетелер, Ибраим исе 
шу ерде бир къач алтын къалдырыб, тылсымларны ала да, 
атланыб, ёлуна реван ола. Азмы кетелер, чокъмы кетелер, 
узакъдан перилернинъ багъчасыны корюб къалалар. Ат, 
токътаб: . 

— Энди къалпакъны кий — козьге корюнмез бир адам 
олурсынъ; териге отур — о сени коклерге чыкъарыб, пе- 
рилер багъчасына къондырыр; онда эки терек корерсинъ — 
яйны тарт да, окъны бу эки терек арасына нишанлаб ат, 

Бу вакъыт тереклер озьлери топракъдан чыктыб, сенинъ 
къучагъынъа келиб ерлеширлер, — ден. 
Ибраим тыпкъы атнынъ айткъаны киби япа. Тереқ- 
лернинъ янына барыб къонгъаны киби, нар козь яшлар 
тёкюб агъламагъа, шенъ айва исе къакъылдаб кульмеге 
башлай. Буны эшиткен джин аскерлери тереклер яныңа 
быгъылалар амма, ич бир шей корюб оламайлар Ибраим, 
фурсатдан файдаланыб, яйпы тарта да, окъны тереклер ара- 
сына нишанлаб ата. Окъ тереклер арасындан отюб кечке- 
пинен, тереклер тамырларынен ерден чыкъыб, Ибранмнинъ 
къучагъына келиб ерлешелер. Бу арада Ибраим терини тарт- 
къычлай. Тери кене авелениб, коклерге кот‹риле. 

Ердеки джинлер, меселенинъ аслыны анълаб, сес- 
шамата, яйгъара къопаралар амма, тылсымлы къалпакъ 
кийген Ибраимни корюб оламагъанларындан, бир шей 
япыб оламайлар. 

Падиша къызы, Ибраимни къуванчнен къаршылаб ала, 
Падиша исе, бу белядан да къуртулгъан Ибраимни корюб, 
ачувындан ап-акъ кесиле, бутюн беденинен къалтырамагъа 
башлай ве ниает отургъан еринде юварланыб олюб къала. 

Той-дюгюн къыркъ кунь, къыркъ гедже девам эте. Той 
ссфраларында тек бир къуш сютю етмей. Шай этиб, асрет 
асретине къавуша ве мурадларына иришелер. 


Ричи 


МИРЧИЩИРЧЫрЯ Е АД 


БЕШ САЛКЪЫМ БЕЙ 


ш бир чобан озь эвининъ огюнде юзюм 
кутюги отурта. Къач йылдан сонъ бу кутюкнинъ 
устюнде бир салкъым юзюм пейда ола. Лякин 
юзюм салкъымы пишейим деб тургъанда, насыл- 
дыр бир джанавар оны ашаб кете. Экинджи 
йылы кутюкде эки салкъым юзюм пейда ола. 
Лякин юзюмлерни кене де джанавар ашай. Бир къач 
йыллар шай текрарлана. Бешинджи йылы дегенде, ку- 
тюкде беш салкъым юзюм пейда ола. 

— Энди бу йыл ягъма ёкъ, джанаварны мытлакъ тута- 
рым, —деб чобан геджелери кутюк башында къаравул ята. 
Озюм салкъымлары алтын киби сарарыб, кемалына келеят- 
къан бир вакъытда ымпыс-тымпыс юрюб, тилки келе ве 
башыпы узатыб, юзюмлерии ашамагъа азырлана. Азыр- 
лана амма, тилькининъ келеяткъаныны дуйгъан чобан, оны 
аман къуйрыгъындан къапышлай, авагъа котериб бир 
къач керелер ерге шыпырыб ура. | 


Тильки: 
— Чобан акъа, этме-эйлеме, меним де санъа бир эйили- 


гим олур, — деб инсан тилинен ялвармагъа башлай. — 
Менден не истесенъ — исте, эписини япарым, тек мени оль- 


дюрме. 
Тилькининъ инсанджасына сёйленгенине шашкъан чобан: 


— Яхшы, тильки акъай, джанынъны сакъламагъа 
разым, амма бунынъ къаршылыгъына манъа падиша къызыны 

алыб берирсинъ, — дей.— Лякин акъылда тут: башкъа 
тнлькилер киби айнеджилик япыб, мени алдатмакъ исте- 
сенъ, мен сени кене тутар да, териъҷен чекмениме якъа 
япарым, къафа тасынъны да кутюк устюне къоярым. 

— Меним сёзюм — сёздир, — дей Тильки акъай. 
Мен асылзат тилькнлерденим. Айткъанымны япарым, амма 
бу эйилигим ичюн кутюкдеки 1юзюмлерии де эр йыл мен 
ашарым. 

Чобан бутюп бу айтылгъанларнен разы олыб, тильки 
акъайпы бошаб йибере. Тильки исе, бир баш олуб, догъру 
падишанынъ сарайына кете ве къапу бекчилерине: - 

— Мен дюньянынъ энъ зенгинлеринден бири олгъан 
Бешсалкъым бейден падишанынъ къызына къуда олуб 
кельдим. Падиша азретлерине хабер этинъиз, мени къабул 
этсинлер, — дей. 

Падиша, бу хаберни эшиткенинен, Тильки акъайны 
къабул этмеге азыр олгъаныны бильдире. Тильки акъай нсе, 
дёрт букюлиб падишагъа теменна эте ве тилини балландырыб, 
нуткъына башлай: 

— Эй падишаларнынъ падишасы Менн сизлерпинъ 
узурынъызгъа Бешсалкъым бей ёллады. Зенгинликде 
дюнья юзюнде акъраны олмагъан бу адам, къызыиъызны 
къадын этиб алмакъ истей. Бейимнинъ бейликлерининъ 
сынъыры Олмагъаны киби, зенгинлигининъ де эсабы ёкъ. 
Девелерннинъ сайысы къыркъ бинъдир, эшеклери элли 
бинъдир, атлары алтмыш бинъдир, къойлары етмиш бинъдир, 
эчкилерини исе, беш йылдан берли сайыб турсалар да, 
шу куньгедже ахырына чыкъамадылар. Алтын ве кумюш- 
лерини сорама, олар чувал-чувал олуб ахырда туралар. 
Эй падишам, Бешсалкъым бейнинъ зенгинликлерини 
айтыб бермек ичюн ай ве йыллар да азлыкъ этер. 

Падиша, тильки акъайнынъ баллы сёзларини дикъкъат: 
нен динълеб, шойле бир джеваб бере: 

— Яхшы, Бешсалкъым бейге къызымны бермеге 
разым ве лякин бу йигит тойдан эвель озюнинъ батырлыгъыны 
косьтермек керек. Бар, бейинъе айт, ачкозь девни тутыб, 
еди башыны да кесиб, манъа алыб кельсин. Бу дев мемле- 
кетимизге аман бермей ве гедже-куньдюз бизлерни раат- 
сызлаб тура. 

— Яхшы, падишам, арасы учь кунь биле кечмез, девнинъ 
еди Сашы да сарайгъа кетирилир, — деб тильки акъай 
эвге къайтыб кете, 

Ёлда Тильки акъайнынъ огюне копеклеринен авгъа 
кетеяткъан бир авджы раст келе. Тильки акъай дубарадан 
къуртулайым деб, аман къоба ичине кириб кете. Кире амма, 
копек урювлери эп якъынлашмакъда. Тильки акъай джаныны 
сакъламакъ ичюн артына-огюне къарамадан къоба бой- 
лаб кете бере. Азмы кете, чокъмы кете, бир даа бакъса 
не корьсюн, падишанынъ айткъан анавы еди башлы деви 
къобаны толдурыб ятмакъда экен. Дев еди башы устюндеки 
козьлерини Тильки акъайгъа тикиб: 

— А-а, озь “‘аякъларынънен юрюб кельдинъми? — деб, 
еди агъызынен бир вакъытда окюриб-сызгъырыб, аякъкъа 
тура. — Чокъ яхшы, чокъ яхшы, къарыным ачыкъ- 
къан эди, шимди мен сени... 

Дев, бу сёзлерни айтыб, Тильки акъайны къуйругъынен 
сарыб ала да, яваш-яваш агъызына кетире. Къалтыраб 
къалгъан Тильки акъай: « 

— Эй, къоркъунчлы джанаварлар падишасы! Сенинъ 
де сонъки кунинъ етди. Эджелинъ сени беклеб тура. 
Мен санъа хабер кетирдим. Олюмден къуртулыш даа кеч 
дегиль. Бираз къуйругъынъны бошат да, айтаджагъымны 
айтыб берейим. Шимди мени динълемесенъ, сонъ кеч олур. 

Бу сёзлерни эшиткен дев, неге огърагъаныны бильмейиб, 
аман къуйругъыны бошай. 

— Тез ол, айт, насыл олюмдир, мени ким ольдюрмек 
истей? 

— Падиша азретлери, мемлекетиндеки бутюн аскерле- 
рини топлаб, сенинъ ер асты сарайынъны сарыб алды. Сени 
ольдюрмек ве эбедиен сенден къуртулмакъ истей. Мына 
шимди бу аскерлер озьлерининъ кескин балта ве сюнгюле- 
ринен сарайгъа киреджеклер ве сенинъ еди башынъны да 
кесиб, падишагъа алыб бараджакълар. Падиша азретлери 
сенинъ башларынъны сарай алдында къазыкъларгъа отур- 
тыб къояджакъ. Тез ол, вакъыт кечирме, гизлен. 

— Акъыл бер, сен акъыллы бир айвансынъ, къайда 
сакъланайым? 

— Қъайда деб тургъанынъ не я, фуруннынъ ичине кир, 
нефес алма, къыбырданма, онынъ ичинден сени кимсе 
тапамаз. 

Дев, Тильки акъайнынъ сёзюне уйыб, фуруннынъ ичине 
кире. Тильки акъай исе, девни гизлегенден олуб, фуруннынъ 
агъызыны тобаннен толдура да, алевлетиб йибере. Дев, 
тютюнге богъулыб, яткъан еринде олюб-джайылыб къала. 

Тильки акъай кене ёлуна реван ола. Ёлда раст кельген 
туджджарларгъа Бешсалькым бейнинъ зенгинликлерици 
макътай, онынъ эвинде мусафир олгъанларгъа чувал — 
чувал алтын багъышлагъаныпы айтыб бере. Ел бою ма; ъгав- 
ларыны сачыб, ниает Тильки акъай чобапнынъ эвине къай- 
тыб келе. 

— Шорбаджым! Аваленъни ерине кетирдим: падиша 
азретлери къызыны сапъа бермеге разы оллы, лякин той. 
дан эвель ер асты падишасы девпинъ едн башыны ве тери- 
сини алыб кельменъни эмир этди. Ы 

—9Э—э, Тильки акъай, бойле бир ишни беджермеге 
меним меджалым етерми? 

— Шорбаджым! Бу о къадар зор бир иш дегильдир. 
Мен ярдым этерим. Лякин, мен Ольген сонъ, меним дже- 
седимни ач чакалларгъа ташламайджагъына ант эт, 
сёз бер. 

— Тильки акъай, сен ольген сонъ сенинъ джесединъчи 
алтын къафеске къоюб, сарайда озь одамнынъ тёпесине асыб 
тутаджагъыма ант этем, сёз берем. 

— Қъыркъ деве ве бир де балта алыб, меним пешиме 
тюш! 

Чобан, къыркъ деве ве бир де балта алыб, Тильки акъай- 
нынъ пешине тюше. Бара, бара, девнинъ къобасына ба- 
рыб кирелер. Къобанынъ ичи кесек-кесек алтын ве кумюш 
парчаларынен, чешид тюрли къыйметли ташларнен толу 
экен. Отуз докъуз деве алтын юклеселер де, къобадаки 
алтынлар кене эксильмей. 

— Энди, шорбаджы, балтанен пычагъынъны ал да, фу- 
рунгъа кир, девнинъ башларыны кесиб, терисини сыдырыб 
ал. Къоркъма, дев озюнинъ арам джаныны энди чокъдан 
теслим этди. 

Чобан, девнинъ еди башыны кесиб, терисини сыдырыб 
ала да, буларны къыркъынджы девеге юклей, сонъ деве- 
лерни айдаб, падишанынъ сарайына келелер. Падиша, 
алтын юклю девелерни ве къоркъунч девнинъ башлары- 
нен терисипи корюб, Бешсалкъым бейнинъ зенгинлигине 
ве батырлыгъына шашыб къала. Оны озь киеви ве вариси, 
деб илян эте. | 

Бутюн падишалыкъда къыркъ кунь, къыркъ гедже 
той--дюгюн чалына. Ич кимсеге белли олмагъан 
чобан, падишалыкъда баш везир ола. Бешсалкъым бей 
деб намы бутюн мемлекетке джайрай. 

ЛОЙГА Ьа. 


Арадан бир къач йыл кече. Бешсалкъым бей озюне 
буюк эйиликлер япкъан Тильки акъайны текмиль эсин- 
ден чыкъара. Тильки акъайнынъ бунъа джаны агъырыб, 
Бешсалкъым бейни денъеб бакъмакъ истей. Ымпыс-тым- 
пыс сарай азбарына сокъулыб падиша одасынынъ пендже- 
реси алдында джайылыб ята: дерсинъ олюб къалгъан! 
Падишанынъ хызметкярлары бу хаберни дераль падишагъа 
бильдирелер. О исе: 

Е: Не бакъыб къалдыпъыз, тез ол, шу сасыкъ джеседни 
чеплюкке атыпъыз! — деб эмир бере. 

Тильки акъайны къуйругъындан тутыб, чёплюк обасы: 
ичине котериб аталар. Аталар амма, Тильки акъай экин- 
джи куно сабасы кене падишанынъ пенджереси алдына 
келиб, джайылыб ята. Бу хаберни эшиткен падиша: 

— Бу не маразнынъ тилькисидир, сасымагъа башкъа 
бир ер тапмадымы?— дей. — Тез ол, шу сасыкъ джеседни ач 
чакалларгъа ташланъыз, бир даа оны козюм корьмесин. 

Тильки акъайны къуйругъындан тутыб, орман ичине 
атсалар да, учюнджи куню сабасы кепе падишанынъ пен- 
джереси алдында пейда олыб, джайылыб ята. Энди учюнджи 
кере айни бир хаберни эшиткен падиша пек яман ачувланыб: 

— Тез ол, бу сасыкъ лешни алынъыз да, терен бир чу- 
къургъа комюнъиз! — дей. — Эгер о, меним пенджерем ал- 
дында бир даа пейда олса, эм тилькинн, эм де сизни къуюгъа. 
ташлатыб, устюнъизни ташнен къапатырым. ` 

Падиша, бу сёзлерни айтмакъда олгъан арада, Тильки 
акъай джанланыб, эки аягъы устюне тура да: 

— Эй, чобан огълу чобан! — дей. — Берген сёзюнъни 
унутдынъмы? Ольген сонъ мени алтын къафесде тутаджакъ. 
сен дегильми эдинъ? Эйиликке къаршылыгъынъ кемликми? 
Чобан эдинъ, кене де чобан олуб къалі 

Тильки акъай бу сёзлерни айта да, гъаиб олуб кете. 
Бир ан ичинде сарай чобаннынъ эвине чевириле, Беш- 
салкъым бей де кене эвельки чобан олуб къала. 


БУЮК ЛАМБАТ МАСАЛЫ 


аплы-къуплы бакъалар 
Къанатлапды учмагъа, 

м Денъиздеки балыкълар 
Кира тутды кочьмеге... 
Акъмесджиднинъ минареси 
Эгильди Салгъырдан сув ичмге, 
Тутдым пиренинъ бирини. Анам басыб сойды 
Алтмыш окъкъа эти чыкъды, 
Етмиш окъкъа майы чыкъды. 
Алдым чызмаларымны майладым. 
Бирине етдин, бирине етмеди. 


Бир заманда бар экен, бир заманда ёкъ экен, бир пади- 
ша бар экен. Бу падишанынъ учь огълу бар экен. 

Куньлерден бир кунь падиша хасталаныб, тёшекке 
тюше. Огълулларыны чагъырыб, оларгъа озь васиетини 
айта: 

— Буюк огълум, мен ольсем, буюк коше сенинъ олур. 
Ортанджы огълум, мен ольсем, кучюк коше сенинъ олур. 
Кучюк огълум, мен ольсем, босагъа тюбю сенинъ олур, — 
дей де, оле. 

Падишаны комген сонъ, падиша огълулары бир ерге 
келиб, мушавере япалар. Буюк огълан айта: 

— Бабамызнынъ васиетини ерине кетирмек бизим борд- 
жумыздыр. О манъа буюк кошени васиет этди, Шунынъ 
нчюн мен озь кошемни къазмагъа башлайым. 


160 


Шай дей де, буюк огълан къолуна къазма алыб, буюк 
кошени къазмагъа башлай. Къаза, къаза амма, ич бир 
шей чыкъмай. 

Сонъ, къазманы ортанджы огълан алыб, кучюк. ко- 
шени къазмагъа башлай. Къаза, къаза амма, ич бир шей 
чыкъмай. 

Энди невбет кучюк огълангъа келе. Къазманы алыб, 
босагъа тюбюни къазмагъа башлай. Бир даа бакъса 
не корьсюн, босагъа тюбюнден балабаи бир куп алтын 
чыкъа. 

Агъалары бу алтынпы корюб, кучюк огъланнен да- 
валашмагъа башлайлар. Буюк огълан, инатлыкъкъа 
урыб: 

— Алтын менимкидир, сизге иссе бермем,— дей. 

Учь огълан дава этеяткъанда, къапу алдына бир къарт 
келиб токътай ве даванынъ аслыны бильмек истей. Буюк 
огълан, къарткъа меселени анълата: 

——Давамызны чезинъиз, алтынларны болюшдириб 
беринъиз, — дей. 

Къарт шойле дей: 

— Алтынларны болюшдирсем, бабанъызнынъ васиети: 
ни бозгъандан олурым. Бабанъыз, болюшдириб алынъыз 
демеген. Бабанъыз, буюк огълум буюк кошени алсын, 
деген, демек сени тахткъа минсеткен; ортанджы огълум 
кучюк кошени алсын деген, демек сени, ортанджы огълан- 
ны, ‘агъанънынъ янына везир эткен. Кучюк огълум босагъа 
тобюни алсын деген, демек санъа, кучюк огълан, бабанъ 
бу алтынларны васиет эткен. 

Шай этиб, бу къарт агъа-къардашларны барышдыра 
да, ёлуна джёней. 

Буюк огълан падиша ола. Ортанджысы — везир, ку- 
чюк огълан исе купни аркъасына ура да, узакъ ёлларгъа 
чыкъа. Кете- кете, алты ай бир кузь кете. Айланыббакъса, 
не корьсюн, ине бою ёл кеткен. 

Бара, бара бир мейханеге барыб ете. Мейхане ичинде- 
ки адамлар недир иче ве шепълениб йырлай экенлер. Ку- 
чюк огълан: 

— Акъайлар, бу ичкенинъиз недир? — деб сорай, 

— Ичкенимиз «зем-зем сувыдыр»,— дейлер. 

— Сизнен софрагъа отурыб, шу сувнынъ дадыны бакъз 
макъ мумкюнми? — дей. 

Мейханедекилер: 


11 Татар халкъ масаллары 


— Мумкюн, — дейлер ве онъа бир къаде ракъы къоюб 


берелер. Кучюк огълангъа берген ракъылары сонъкиси 


экен. Шунынъ ичюн: 
— Энди невбет санъа кельди, ракъы ал да, къаделер- 


ни толдур, — дейлер. 

Кучюк огълан, он алтын бернб, ракъы ала, къаделер- 
ни толдура. Ичелер амма, ракъынынь сонъуны кене де 
кучюк огълангъа берелер. О, оп алтын даа чыкъарыб 
бере. Бойледжесине бир къач керелер текрарлана, эр ке- 
ресииде къаделерни толдурмакъ кучюк оОгъланнынъ па- 
йына тюше. Сонъ-санъуида кучюк огълан сарушланыб, 
ерге йыкъылыб къала. Аякъдашлары исе купны алыб 
къачыб кетелер. 

Бираздан кучюк огълан уяна. Уяна амма, не алтын 
бар, не де аякъдашлары. Не япсынъ, агъаларына къай. 
тыб бара. 

— Джаным агъаларым, манъа бираз ярдым этинъиз, 
бутон алтынларымны хырсызлатдым,— дей. 

Агъалары: 

— Тез ол башымыздан ачыл, аладжагъынъны алдынъ, 
даа не баш кутесинъ? — деб оны къувалаб йиберелер. 

Кучюк огълан, не япаджагъыны бильмей, башыны 
алыб, чёллер бою кете. Кете, кете, алты ай, бир кузь юре. 
Айланыб бакъса, не корьсюн, ине бою ёл кеткен. 

Бара, бара, бир дереге барыб тюше. Бу деренинъ ичин- 
де балабан бир лешнинъ янында багъдаш къурыб отургъан 
учь адамгъа раст келе. Бу адамлар, не акъкъындадыр, 
къавиль этиб отура экенлер. 

Кучюк огълан: 

— Бу лешнинъ этрафында не беклеб отурасынъыз? — 
деб сорай. 

Лешнинъ башында отургъанлардан бири джеваб бере: 

— Бизлер бу лешнинъ ашында къыркъ йылдан берли 
отурамыз. Бу лешни бир де биримиз ашамакъ крекмиз. 
Лешни ким де биринджи оларакъ ашаса, о шу дакъикъасы 
оледжек. Шунынъ ичюн биз де «лешни сен аша», «ёкъ, сен 
аша», деб давалашыб отурамыз. Ярдым эт, бизим давамыз- 
ны чез. 

Кучюк огълан разы ола ве, элине пычакъ алыб, лешни 
болюшдирмеге башлай. 

— Мына, — дей, — кемиклери санъа, сен демир арс- 
лансынъ; мына тамырлары, буларны экинджи йигит алсыв 

ве къуш падишасы олсын, йымшагъы да санъа, учюнджи 
йигитке, сен къарынджа падишасысынъ. | 

Учеви де озь пайларыны ашамагъа башлайлар. Ашаб 
тойгъан сонъ, демир арслан кучюк огълангъа шай дей: 

— Сен бизге буюк бир эйилик япдынъ, эйиликке кемлик 
олмаз, биз де санъа озь тешеккюримизни бильдирмек ке- 
рекмиз 
Бу сёзлерпи айтыб, о, бир къягъыд устюне эки сатыр 
язы яза да, кучюк огълангъа узата: 

— Мына,— дей,— биринджи сатырыны окъусанъ, де- 
мир арслан олурсынъ, экинджисини окъусанъ, кене ин- 
сангъа чевирилирсинъ. 

Экинджиси де эки сатыр язы языб бере де: 

— Биринджи сатырны окъусанъ, къуш падишасы олур: 
сынъ, экинджисини окъусанъ, кене инсангъа чевирилир- 
синъ, — дей. 

Энди невбет учюнджисине келе. О да эки сатыр язы языб 
бере де: 

— Биринджи сатырны окъусанъ, къарынлжа падиша- 
сы олурсынъ, экинджисини окъусанъ, кене инсангъа че- 
вирилирсинъ,— дей. 

Кучюк огълап, бу тылсымларны алыб, ёлгъа чыкъа. Ке- 
те, кете, алты ай, бир кузь кете. Айланыб бакъса, не корь- 
сюн, ине Сою ёл кеткен. 

Бара, бара бир эндек ерге барыб ете. Бу ерде учь адам 
къавгъа этиб отура экен. Кучюк огълан олардан: 

— Неге къавгъа этесинъиз? — деб сорай. 

— Неге олсун, — лей олар, — бабамыздан бир куля, 
бир бош кисе ве бир де къылыч къалгъан эди. Ана бизлер 
бу шейлерпи озь арамыз болюшдириб оламаймыз, къавгъа 
да шунынъ ичюн. 

— Я бу шейлернинъ тылсымы недедир? 

— Эгер къылычкъа: «бар, фелян ерни якъ-йыкъ» деб 
эмир этсенъ, барыр якъар-йыкъар да, озю къайтыб · ке- 
лир. Эгер бу бош кисе ичине колунъны къыркъ кере со- 
къуб чыкъарсанъ, о, алтыигъа толур. Эгер бу куляны ба- 
шынъа кийсенъ, козьнен корюльмез бир адам олурсынъ. 

‚Кучюк огълан: «бу ахмакъ эрифлер бу шейлерни фай- 
даланмагъа бильмезлер», леб тюшюне де, оларгъа шай дей: 

— Разы олсанъыз, мен бу шейлерни сизлерге болюш- 
дириб берир эдим. 

Олар бир агъыздан: 

— Болюшдириб бер, къардашым, бизим къавгъа би. 
теджекке ошамай, — дейлер. 

— Айса мени дипъленъиз. Меним бир окъум бар, эгер 
мен бу окъны чекиб атсам, о еди къат кокден кечиб кетер, 
Сизден къайсынъыз да бу окънынъ артындан барыб етсе, 
шу шейлернинъ эписини о алыр. Разысызмы? 

Агъа-къардашлар бир агъыздан: 

— Разымыз, — дейлер. 

Кучюк огълан окъуны ата, окъ еди къат кокден учыб 
кете. Агъа-къардашлар да окънынъ пешине тюшелер. Ку- 
чюк огълан къылычны, куляны ве бош кисени ала да 
джебинден кягъытыны чыкъарыб, онынъ биринджи саты. 
рыны окъуй. Бир ан ичинде къушкъа чевириле ве фырыл- 
даб учыб кете. Уча-уча, бир койге барыб къона. Кягъыт- 
даки экинджн сатыр языны окъуб, кене де инсапгъа че 
вириле. Сонъ бир тул къадыннынъ эвине бара да: 

— Огълу олмагъаннынъ огълу олайым, къызы олмагъан- 
нынъ къызы олайым, — дей. 

Тул къары онъа: 

— Эй, огълум, мусафир къабул этмеси бир шей дегиль 
амма, ашамагъа отьмегим, ичмеге сувум, ятмагъа ерим 
ёкъ, — дей. 

— Сен меним аналыгъым ол, сенинъ башкъа ич бир ше- 
йинъ манъа керек дегиль. Башым ичериде, аякъларым ты- 
шарыда олса да, къаилим, — дей. 

Кучюк огълан о акъшам тул къадыннынъ эвинде ге- 
джелей. Экинджи куню сабасы кой якъынларындаки шеэр- 
ге кете. Бир даа бакъса не бакъсын, шеэрнинъ ортасында 
инсан къафаларындан еди къатлы бир исар къургъан- 
лар. 

Кучюк огълан эвге къайтыб келе: 

— Аналыкъ, аналыкъ, бу инсан башынен къалангъан 
еди къат исар насыл бир шейдир? — деб сорай. 

— Насыл бир шей олсын, падишанынъ хынзырлыгъы- 
дыр. Падишанынъ дюльберден дюльбер бир къызы бар. 
Бу къызнынъ да бир теразеси бар. Теразенинъ бир козю 
исарнынъ тышында, экинджиси исарнынъ ичиндедир. Па- 
диша, теразенинъ тышдаки козюни алтыннен толдурыб 
бастыргъан адамгъа къызыны береджегини айтды. Ана 
оутюн дюньядан адамлар келиб, теразенинъ бу козюни 
алтыннен бастырмагъа тырышалар. Тырышалар амма, 
онынъ ичине не къадар алтын тёкселер де, оны бастырал- 

майлар. Падиша да оларнынъ башларыны кесиб, исар 
устюне къоя. Ана исар бойле мейдангъа кельди. Сакът ол, 
огълум, якъын барайым деме. 

Кучюк огълан: 

— Бойле олмаз, аналыгъым, инсанларны олюмден 
къуртармакъ керек,— дей де, аналыгъынен савлыкъла- 
шыб, шеэрге чыкъыб кете. Шеэр четине барыб еткен соиъ, 
бир сатыр языны окъуй да, къушкъа чевирилиб, догъру па- 
диша къызынынъ эвинипъ пенджересине барыб къона. Сонъ 
экипджи сатыр языны окъуй, кене де инсангъа чевириле. 
Бакъса не корьсюн, эв ичинде пуф тёшекде, пуф ястыкълар 
устюне ясланыб, падиша къызы ятмакъда экен. Онынъ 
янында къыркъ дане алаякъ доланыб юре. Олардан бири . 
кире, бири чыкъа, падиша къызына аш кетире, ашата 
экенлер. 

Падиша къызы, ашаб тойгъан сонъ, алаякълар онынъ 
силя-савутыны башы уджуна асыб, чыкъыб кетелер. 

Кучюк огълан экинджи бир кягъытнынъ биринджи са- 
тырыны окъуй да, къарынджагъа чевириле. Пенджере- 
нинъ арасындан кучючик бир тешик тапыб, ичери сокъ. 
ула. Сонъ, экинджи сатырны окъуб, кене де инсан ола. 
Къызнынъ башыны сыйламагъа башлай. Къыз абдыраб 
уяна да, бирден силя-савутына япыша. Қучюк огъланны 
урыб, оны къыйыр-чыйыр этмек истей. Кучюк огълан исе, 
аман джебинден бир кягъыт чыкъарыб, онынъ биринджи 
сатырыны окъуй, дераль демир арслангъа чевириле. Къуй- 
ругъыны диваргъа шыпырта бериб: | | 

— Къыбырдама, якимына шимди джанынъны алырым, — | 
дей. 

Чаресиз къалгъан падиша къызы: 

— Сен менден кучьли олыб чыкъдынъ, мен сенинъ къа: 
рынъ олмагъа разым,— дей. 

— Разы олсанъ, теразенинъ сырыны ач. 

— Бизим теразенииъ тышдаки козюнде инсан козю бар. 
Халкълар оны бильмейлер. Олар оны алтыннен бастыр- 
макъ истейлер. Истейлер амма, инсан козю алтынгъа то. - | 

| 
, 
! 


ярмы? Эгер сен, бир авуч алтынгъа бир оймакъ топракъ 
къарыштырыб, теразенинъ тышдаки козюне тёксенъ, онынъ 
ичиндеки инсан козю кёрланыр ве теразе къапагъы ашагъы 


басар. | | 


Экинджи куню танъ маалинде, хоразлар чагъырыр- 
чагъырмаз, Кучюк огълан исарнынъ башына бара. Мында 

бутюн дюньядан джаным-джаным яшлар топланыб кель- 
генлер. Бир араба алтын кетириб, теразениил» тышдаки 
козюне къоялар. Къоялар амма, теразе басмай. Даа да 
къоялар, теразе кене басмай. Бу вакъыт падиша озюнинъ 
джеллятларына эмир бере: 

— Алтын къойыб, теразенипъ козюни бастырамагъан 
яшнынъ башыны кесинъиз! — дей. 

Джеллятлар яшны къап-къач этелер де, олардан би- 
риси балтасыны яшнынъ башы устюне котере. Бу ара те- 
разе мейданында Кучюк огълан пейда олыб: 

— Токътанъыз, кесменъиз! — деб багъыра. Сонъ па- 
дишагъа айланыб: — Падишам, бир купь токътаб турынъыз 
эгер ярын мен теразенинъ тышкъы козюни алтыннен бастыр: 
масам, экимизнинъ башыны бир кереден кесерси пъиз,— 
дей. 

Падиша Кучюк огъланнынъ истегинен разылашыб, яш- 
ны эртеси кунь сабасына къадар зиндангъа къапаталар. 

Эртеси куню сабасы теразе мейданлыгъы кене де рыкъ- 
ма-рыкъ адамнен толуб къала. Кучюк огълан да келе. 
Джебинден бош кисесини чыкъарыб. теразе козюне авдара да: 

р Бош кисем толу чыкъсын, бош кисем толу чыкъсын,— 
деб текрарламагъа башлай; 

Кучюк огъланынъ мерафетине кульгюнен бакъыб тур- 
ган халкъ: 

= Бош киседен алтын тёкем деб, башыны кестиреджек, — 
дейлер.— Ахмакъ я да диване бир яш олса керек. Мында 
арабанеп алтын кетириб тёкдилер де, теразеии бастыра- 
мадылар, амма бу огълан бош кисенен бастыраджакъ ола; 
ЯЗЫКЪ, ЯЗЫКЪ, нафеле ерде яш джаныны къурбан эте. | 

Халкъ, Кучюк огъланны аджыб, лакъырды этиб тур- 
гъан арада, о, ерден бир оймакъ топракъ ала да, алтын- 
нен къарышдыра ве оны теразенинъ тышкъы козіоне тёке. 
Теразенинъ козю дераль ашагъы баса. Буны корьген халкъ 
шашыб, айран олыб къала. 

Қучюк огълан, падишагъа айлана да: 

— Падишам, къавильде мен енъдим, энди зиндандаки 
яшны чыкъармакъ керексинъиз, — дей. 

Яшны зиндандан чыкъарыб, теразе мейданына кети- 
релер; Кучюк огълан онъа: 

Ку НТА А ол — дей де, оны азат этиб йибере. 
оо адишанынъ сарайына алыб кетелер. 

, ркъ гедже той япалар, падишанынъ 

къызыны Кучюк огълангъа берелер. Тойнынъ тамам къыр- 
къынджы куню башкъа палишалыкъларнынъ ханзаделе- 
рн топланыб, бу падишалыкъкъа къаршы дженк ачалар; 
падиша, озь къызыны оларгъа дегиль де, ады-эсамеси бел- 
ли олмагъан бир яшкъа бергени ичюн ачувланыб, дженкке 
чыкъалар. 

Падиша тюшюнджеге дала. Сонъ. шеэр ичине чыкъыб, 
козьге ким илишсе, оны ала да багълата. Падишанынъ 
бу зорбалыгъыны корьген Қучюк огълан, къарысына 
къайтыб келе ве: 

— Бу сенинъ падиша бабанънынъ япкъанлары недир? — 
деб сорай. 

— Не олсын, дженк этмеге адам топлай, — дей падиша 
къызы. — Меним санъа эрге чыкъкъанымны куньлеб, хан- 
заделер бизге къаршы дженк башладылар. 

Кучюк огълан: 

— Айса дженкнинъ себебчиси мен экеним даа, — дей.— 
Бабанъа айт, дженкке мени йиберсин, мен кетерим. Багъ- 
лангъан адамларнынъ эписини бошатыб, эвли-эвине. къай- 
тарсын. Эгер, о адамларны чезиб бошамайджакъ олса, 
онынъ тахтыны мен озюм йыкъарым. А 

Падишанынъ къызы, бабасына келиб, киевининъ се- 
лямыны ве келямыны бильдире. Бу тар вакъытда не япа- 
джагъыны бильмеген падиша разы ола ве багълангъан 
адамларнынъ эписининъ эвли-эвлерине къайтарыб йибе- 
рильмесини эмир эте. 

Бундан сонъ, Кучюк огълан халкъ ортасында пейда 
ола да: 

— Менимнен берабер дженкке кетмеге истеклилер бар- 
мы? — деб сорай; 

Бири чыкъа да: 

— Мен кетерим, — дей. 

Дигер бири чыкъа да: 

— Мен де кетерим, — дей. 

Шай этиб, Кучюк огълан къыркъ деликъанлы яш топ- 
лай. Оларнынъ къыркъына да силя-савут, урба бериб, 
къушандыра-такъындыра. Сонъ къыркъына да къыркъ ат 
бере. Къарысынен савлыкълашыб, деликъанлы яшларнен 
берабер, дженкке кете. 

Бара, бара бир озенге барыб етелер. Бакъсалар, не кор- 
сюнлер, озеннинъ къаршы тарафында о къадар аскер топ- 
лангъан ки, къум десенъ биле азлыкъ этеджек. 

Кучюк огълан аскер 
: лернинъ чокълугъын 
Е деликъанлы яшларгъа ИЕ т 
— из мында къалыб, атларнын 
ъ башла 
турынъыз. Мен мында адам олыб корю, РЫНдан тутыб 


льсем де 
къаршы тарафына кечкен сонъ демир репа ИНЬ 
лирим, душмаи аскерлери ичине тюшерим олари и- 
} «ъыр- 


магъа башларым. Сакъын, къоркъайым да къацая 
деменъиз. Сиз тек бакъыб отурыпъыз. менни, 


Кете. Озепнинъ къаршы бетине еткенниен 
лан ола. Аскерлернинъ ортасыпа тошиб 
чыйыр этмеге б Й 9 и. 

р ашлай. Ич бири аман тапамай 
союны тута, къачмагъаныны къырыб ташлай 
тизлери боюнджа къан акъа. Сонъ | 
тарафыпа чыкъа да , кене инсан ола 

Къыркъ деликъанлы яш 
ланыб, ёлгъа чыкъалар. 
Бара, бара бир къуюгъа барыб етелер 
лан: 

— Эвге бойле къанлы-манлы бары м ‹ъу 
Бии де, бираз ювуныб АА М ааа 

Ш , 
36: сре къуюгъа саркъа. Саркъдым дегенде, сувгъа ба- 

Бир кунь беклейлер — ёкъ, эки кунь беклейлер, — ёкъ 
учюнджи куню, къуюгъа тюшиб, Кучюк огъланны арама: 
гъа башлайлар. Лякин онда да ёқь. 

— Энди не япайыкъ? — деб мушавере этелеп. — Эн- 
ди биз падишанынъ козюне не юзьнен корюнирмиз? 

Деликъанлыларнынъ арасында тыпкъы киевге ощагъан 
бир йигит бар экен. Яшлар онъа: 

— Къайтайыкъ да, Кучюк огъланнынъ къарысыны 
санъа берейик, — дейлер. — О абайламаз ве сени озь акъа- 
йы ерине къабул этер. 

Олар падиша къызынынъ эвине баралар, къапуны къа- 
къалар. Падишанынъ къызы. 

— Қимдир о? — деб сорай. 

Киевге ошагъан яш: 

— Танымайсынъмы, мен кельдим, мен сенинъ къо- 
джанъым,— дей. 

Падиша къызы, къапу артындан: 

— Меним къоджам къуш олыб келе де, пенджереге къо- 
на. Сонъ, къарынджагъа чевирилиб, пенджере арасындан 
эвге кире, — дей. 


къор Къа 


демнр арс- 
Ы къыйыр. 
Къачкъан 


плай. Атларнынъ 
къаитыб, озеннинъ о 


ве Кучюк огълан атларына ат- 


Кучюк огъ- 

— Мен ёрулдым, къуш олмагъа такъатым, къарынджа 
олмагъа кучим къалмады. 

— Ялан айтма, меним къоджамнынъ такъат ве кучи 
пч бир вакъыт битмей. 

Деликъанлылар, падиша къызыны алдатамайджакъ- 
ларыны анълаб, догърусыны айтмагъа къарар берелер. 

— Дженкден енъишнен къайткъанда, къоджанъыз эвге 
къанлы-манлы къайтмакъ айыбдыр, деб, къуюгъа тюшди, 
устюни-башыны ювмакъ истеди. Лякин, къуюдан къайтыб 
чыкъмады. Къуюгъа тюшиб арасакъ да, оны тапамадыкъ. 
Падиша алдында къабаатлы олмайыкъ деб, киевге оша- 
гъаи бир аякъдашымызны киев ерине береджек олдыкъ, — 
дейлер. 

Экинджи куню падишанынъ къызы бабасынынъ узу- 
рына келе де: 

— Бабам, мен къоджамны арамагъа 

Падиша, къызына языкъсыныб: 

— Қетме къызым,-— дей. — Энди оны къайдан та- 
паджакъсынъ, о ольгендир. Мен санъа даа яхшысыны та- 
парым, 

— Ёкъ, бабай, манъа башкъасы керек дегиль, ер ас- 
тындан олса да, мен озь къоджамны тападжагъым, — деб 
падиша къызы кестириб айта. 

Падиша, къызыны къандырмакъ мумкюн олмагъаны- 
ны бильген сонъ: 

— Не япайым, къызым, 
дей. 

Падишанынъ къызы, балабан бир сандыкъ ала. Онынъ 
ичине алтын, кумюш, эльмаз ве бир де давул къоя. Сонъ 
сандыкъкъа озю де кириб, бу сандыкъны озгнге итеб 
йибермелерипи эмир эте. 

Шай да япалар. Сандыкъ ялдай-ялдай къую янына ба- 
рыб токътай. Къыз сандыкъ ичииден чыкъа. Бир элине 
алтын, кумюш ве эльмазларны тута, экинджи элинен де 
давул чалмагъа башлай. Озю де вира ойнай. 

Бир даа бакъса не корьсюн, къую ичинде Кокчеобур 
пейда ола; Кокче обурнынъ къучагъында да онынъ къо: 
джасы тура. 

Падиша къызы, Қокче обурны корьген сонъ, даа да 
къызгъын ойнамагъа ве элиндеки алтын, кумюш ве эльмаз- 
ларны шалтыратмагъа башлай. 

Қокче обур: 


кетем, — дей. 


кетсенъ-кетерсинъ даа, — 

— Манъа алтын, кумюш, эльмаз берсенъ 


санъа берир эдим, о да ойнар эди,— дей бу баланы 
Падипа къызы; | 
— Чыкъар баланынъ ба 
Г шыны с 

зай увдан, сонъ беририм, — 


| Кокче обур, Кучюк огъланнынъ башыны сувдан 

ра. Падиша къызы да Кокче обургъа бирер ` дане а, 

кумюш, эльмаз бере, Озю исе эп ойнай ве тоо 
аки 


алтын, кумюш ве эльмазларны б 
атыб-аты 
да чала бере, 9 тута. Давулны 


Ачкозь Кокче обур: 


— Алтын,кумющ, э 
К} › Эльмаз даа бер де, бала лаоў 
Падиша къызы: Р Да ойнасын, дед, 


— Огъланны тизлерине къадар сувдан 

беририм, — дей. 
е) 

м м Кучюк огъланны тизине Къадар сувдан 
р адиша къызы Кокче обургъа бирер дане 
кумюш ве эльмаз даа бере. Озю исе эп ойнай ве НА 
ки алтын, кумюш ве эльмазларны атыб-атыб т Е 
вулны да чала бере. О 

Кокче обур: 

— Даа бер! — дей. 

СИЕ КЪЫЗЫ: 

— раланы эллеринъ устюн б 
ны, р устюне алыб косьтерсенъ, даа 

Кокче обур Кучюк огълапны къолу устюне алыб ко- 
тере. Бу анде Қучюк огълан бир сатыр языны окъуй да 
къуш олыб учыб кете. Бу ара орталыкъда ойле бир туфан 
къопа ки, гедженен куньдюз бир олыб къала. Къуш 
къыркъ кунь, къыркъ гедже учыб, зорнен къайнатасынынъ 
эвине келиб ете. 

Къоджа къуртула, амма энди келин тутула. Кокче 
обур, падиша къызыны башда къую ичине, ондан да Баба 
дагънынъ артындаки сарайына алыб кете. 

Киев къайнатасынынъ узурына бара да: 

— Бабам, мен къарымны арамагъа кетем, — дей. 

Падиша, киевине языкъсыпыб: 

— Кетме, огълум, — дей. — Энди оны къайдан тапа: 
джакъсынъ, о ольгендир. Мен санъа даа яхшысыны тапарым. 

— Ёкъ, бабай, манъа башкъасы керек дегиль, ер ас- 
тындан олса да, мен озь къарымны тападжагъым,— деб 
кестириб айта, 


чыкъар, сонъ 

Падиша, киевини къандырмакъ мумкюн олмагъаныны 
бильген сонъ: 

— Не япайым, огълум, кетсенъ-кетерсинъ даа, — дей. 

Кучюк огълан кете. Шеэр четине баргъан сонъ, кягъы- 
тыны чыкъарыб, бир сатыр язы окъуй. Шу арада къушкъа 
айлана ве учыб кете. Уча-уча, Баба дагънынъ устюне ба- 
рыб ете, Кокче обурнынъ сарайы алдына барыб къона. 
Чивильдемеге башлай. Бираздан къапудан онынъ къары- 
сы чыкъыб къала, къушны коре ве онынъ озь къоджасы 
олгъаныны анълай. Падиша къызынынъ артындан бир 
къаҷ къадын даа чыкъа. 

Къуш, къадынларгъа якъынлашыб: 

— Сиз кимлерсинъиз? — деб сорай. 

Къадынлар: 

— Бизлер Кокче обурнынъ тылсымынынъ эсирлеримиз, 
— дейлер. 

— Я сиз не ичюн Кокче обурнынъ тылсымыны сораб 
бильмейсинъиз? 

— Я, биз ондан насыл, не деб сорайыкъ? 

Къуш: 

— Аналыгъым, — денъиз онъа, — сен энди яшагъанынъ 
къадар яшаб оламазсынъ. Айт, тылсымынъ недир? — де- 
нъиз. — Сен ольсенъ биз бир озюмиз бу дагълар ичинде ялы- 
нъыз бащымыз не япармыз? Тылсымынъны айт, — деб зор- 
ланъыз да, яландан олса да, ункюр-ункюр агъланъыз. 

Къадынлар, къушнынъ сёзюни тутыб, Кокче обургъа 
баралар, къушнынъ айткъаны киби япалар; Кокче обур 
оларгъа: 

— Меним тылсымым сипиркидир, —. дей. 

Къадынлар, къушкъа къайтыб келе, обурнынъ сёзле- 
рини айталар. 

Къуш: 

— Ялан айта, къарт обур, онынъ сыры сипирки де- 
гильдир, — дей.— Сиз бар, кене агъланъыз, сырны биль- 
меден къайтыб кельменъиз, 

Къадынлар кене Кокче обурнынъ алдына барыб ял- 
вармагъа башлайлар. 

— Аналыгъымыз, тылсымынъны айт, бизге бир ра- 
метлик быракъ, бу дагъ ичинде шашмалаб къалмайыкъ,— 


дейлер. 
Кокче обур: 
— Эй, сизни, ахмакълар! — дей. — Мен бу дюньягъа 


171 


ЕСС ННЦИНИНЦА 


демир къазыкъ киби къакъылгъаным, асла Олеримм 
Мен ич бир вакъыт ольмем! — деб кесеп-кес айта Ы 
Къадынлар кене агълашалар. | 
— Тылсымынъны айт, тылсымынъны 
Кокче обур, къадынларнынъ 
оламайджагъыны анълагъан сонъ, 
бур ола. 
— Фелян ерде къыркъ башлы бир адждера бар. Б 


айт! — дейлер, 
агълавыны Токътатыб 
сырыны ачмагъа меду. 


аждера ольдюрильсе, онынъ башлары кесильсе, у 

гиндеки къутучыкъ чыкъарылыб алынса, къутучыкъц Ге, 

къапагъы ачылса, бу къутучыкъ ичиндаки учь органы 
ъ 


учи де парчаланса, иште мен о заман Олерим, — леў 

Къадыилар, азбаргъа чыкъалар да Кока о 
сырыны къушкъа айтыб бе "рлы 

релер. 

Къуш, бу лафларны эшиткенинеп, 
лыкълаша да, аман учыб кете. 

Кете, кете бир чобаннынъ янына барыб къона Б 
сатыр язы окъуй да, кене инсангъа чевириле, Чобат А 
селям бернб: | а 

— Чобан акъай, къойларынъны манъа ышанмайсын 
т бир къач куньлер бакъайым да, — дей. — Балалык 

эткен зенаатым и б 
а Эди, ШИМДИ къой оакъмасыны кене 

Чобан: 

— Мен, къардашым, ышанырым, 
ныр экенми? — дей. 

— Сен шорбаджынъа бар да айт, бабамны, анамны 
корьмегеним чокъ йыллар олды, де, изин беринъиз де 
селяметликке барыб келейим, къойларны бир къач кунь: 
лер къардашым бакъаджакъ, де. 

Чобан, шорбаджысына бара. Шорбаджысы онъа: 

— Эгер къардашынъ къойларны яхшы бакъаджакъ 
олса, бар да кель, — деб джеваб бере. 

Чобан Эвге кетеджекде, Кучюк огълан онъа шай дей: 

— Къойларны учь кунь бакъарым, дёртюнджи куню 
мында етиб кель, | 

Чобан: 

-- Яхшы,— деб ана-бабасына кете. 

О кеткен сонъ шорбаджы, чобан огълангъа келиб: 

— Бакъ, огълум, сакът ол, мында бир аждера бар, 
сакъын онынъ орюшине тюшейим деме, о с̧ени де ашар, 
къойларны да ашар, — дей. 


къадынларнен сав. 


амма шорбаджы ыша: 

Шорбаджы кеткен сонъ Кучюк огълан къойларны ры 
логъру аждеранынъ орюшине алыб бара ве шу ерде ол я 
ны джайдырыб къоя. Бир даа бакъса, къаршысына аждер 
чыкъа. Бу аждеранынъ бир дудагъы ер сипире, дигер 
дудагъы да кок сипире экен! «Зомп, зомп!» этиб, сюре де 


келе. Чобангъа якъын токъталыб: 
— У-уф! — деб теренден нефес ала. — Къысметим бир 


эди, энди эки олды, — дей. . 

Кучюк огълан оны «кахпе огълу» деб яхшы сёге де: ~ 

— Қъана, атыш керекми, тутуш керекми? — деб сорай. 

Олар тутушалар. Аждера чобанны белинден тутыб, 
кокке котере де, фырландырыб ерге ойле бир ура ки, чо- 
баннынъ аякълары тизлерине къадар ерге кире. Сонъ 
чобан аждераны къап-къач этиб, кунешкедже котериб, 
шыпыртыб ерге ойле ура ‘ки, аждера кобегине къадар ерге 
кириб къ ла. Куреш уйлеге къадар девам эте. Аждера: 

— Файтоз! — дей. 

Қучюк огълан: 

— Э, сен раатланмакъ истесенъ, мен де раатланырым 
даа, — дей. 


Аждера: | 
— Эх, анавы чубар эркекнинъ къуйругъыны ашаса эдим, 


о вакъыт мен санъа мерафетимни костерир эдим амма, — 
дей. 

Чобан да: 

— Эх, шорбаджымнынъ хабери олыб, манъа бир 
ягълы комечнен бир бардакъ ягъ кетирсейди, мен де санъа 
мерафетимни косьтерир эдим амма, — дей. 

Акъшам ола; Кучюк огълан, къойларны 
орюшинден чыкъарыб, къошкъа алыб келе. 

Къойлар гузель этиб тоялар. Шу куньгедже айван 
аягъы басмагъан аждера орюшинде отлаб, та къурсакъ- 
лары шише. 

Пахыл киби шорбаджы онъа дугю шорбасы пиширген. 
Не япсын, Кучюк огълан дугю олса да, ашай да, пиченлер 
устюпе узаныб ята. 

Сабасына шорбаджы эр кесден эвель турыб, къойла- 
рыны бакъа. Къойларнынъ бир кунь ичинде семирмеге 
башлагъанларыны коре. О: «къойлар аждеранынъ орю- 
шинде отлагъангъа ошайлар,» деб тюшюне, 

Кучюк огълан къойларны кене де айдаб алыб бара. 
Шорбаджы исе; | 


аждеранынъ 

— Эй-эй, къары! — деб къадыныны уянта. — Мен 
гюн яш чобаннынъ пешинден анъылайым, къой а 
къайда айдай экен? — дей, | МАРНЕ 

Шорбаджы, чобанныпъ пешинден кете ве къарт 
тереги артына гизлениб, бакъыб тура. Бир даа бакъс р 
корсюн, чобан къойларны дос-догъру Я 
шине айда кнрсете. Шорбаджы: 

— Хайырсыз куньде догъгъан бу огълан 
рымны аждерагъа ашатаджакъ, — деб агъламагъа башлаў 

Шай дер экеч, бир даа бакъса не корсюн, ке 


А аждера ат 
пускюртиб, къойларгъа келеятыр. Аж б С 
уел р дера чобангъа багъы- 


не 
аждеранынъ орю- 


Къойла. 


— Къана, атыш кере у у 
Чобан сёгюниб: е а 
— Атыш керекмей, бабанънынъ 

къуссын! — дей.— Кель, тутушайыкъ! 

Тутушалар. Аждера чобанны ерден котериб фы 
дырыб ойле бир ура ки, чобаннынъ аякълары ССА 
къадар ерге бата. Сонъ чобан аждераны къап-къач 1 
котерио ала да, шыпыртыб ерге ойле бир ура ки, аждера 
кобегине къадар ерге кире, | А 

Куреш уйлеге къадар девам эте. Аждера: 

— Файтоз! — дей. 

Кучюк огълан: 

— Э, сен раатланмакъ истесенъ, мен де раатланырым 
даа, — дей. 

Аждера: 

— Эх, анавы къара къойнынъ къуйругъыны ашаса 
эдим, о вакъыт мен санъа мерафетими косьтерир эдим 
амма, — дей. 

Чобан да: 

— Сенинъ косьтереджек мерафетинъ шейми я! — дей. 
— Эх, шорбаджымнынъ хабери олыб да, манъа бир 
ягълы комечнен бир бардакъ ягъ кетирсейди, мен де санъа 
мерафетими косьтерир эдим амма, — дей. 

Шорбаджы, бу сёзлерни эшитиб, эвине бара да, къары- 
сына: 

— Къары, бизим чобан орюшден къайтыб кельгендже, 
онъа яхшы ашлар пиширчи, — дей. , 

Акъшам ола. Кучюк огьлав орюшден къойларны айлаб 
келе. Онынъ огюне пек леззетли ашлар къоялар. Кучюк 
огълан ашаб тойгъан сонъ, шорбаджынынъ къарысы онъа 

әки къатлы тёшек тёшей. Чобан ятыб юкълай. Ойле къат- 
ты юкълай ки, шорбаджы оны ольди беллей. 

Саба ачылгъанынен, чобан уяныб, къойларны орюшке 
айдаб кете. 

Чобан кеткеп сонъ, шорбаджы къарысына айта: 

— Сен бир ягълы комеч бас, бир барлакъ да ягъ азырла. 

Ягълы комечнен бир бардакъ ягъ азыр олгъан сонъ, 
шорбаджы оларны чекмени ичине къойыб, аркъасына 
ура да, ёлгъа чыкъа. Кене эмен тереги артында гизлениб,. 
яш чобапны излеб тура. 

Аждера келе. Олар кене тутушалар. Уйлеге къалар. 
бири-бирини енъалмай, чекишиб туралар. Уйле маал- 
леринде аждера: 

— Файтоз! — дей. 

Кучюк огълан: 

— Э, сен раатланмакъ истесень, мен де раатланырым 
даа, — дей. 

Аждера: 

— Эх, ‘апавы сары къойнынъ къуйругъыны ашаса эдим, 
о вакъыт мен санъа мерафетими косьтерир эдим амма, — 
дей. 

Чобан да: 

— Чокъ ктопайыб турма, — дей. — Эх, шорбаджым- 
нынъ хабери олыб да, манъа бир ягълы комечнен бир. 
бардакъ ягъ кетирсейди, мен санъа озь мерафетими кось- 
терир эдим амма, — дей. 

Шорбаджы, яш чобаннынъ бу сёзлерини эшитиб, терек 
артындан чапыб чыкъа да: 

— Эй, огълан! — деб багъыра. — Мукъайт ол, санъа. 
бир комечнен ягъ бардагъы юварлатам, барыб да ажде- 
ранынъ агъызына тюшмесин, 

Шорбаджы комечни юварлата. Чобан оны эки элинец 
къапкъач этиб, ялмаб-юта. Сонъ ягъны алыб, оны да бир. 
тынышда котериб ичиб йибере. Бундан сонъ белиндеки 
къылычыны чыкъарыб: 

— Якъ-йыкъ, къылычым! — дей де, аждеранынъ башы 
устюне силькимеге башлай. Бир ан ичинде аждеранынъ. 
отуз докъуз башыны кесе. Онынъ ичини ярыб, къутучыкъ- 
ны чыкъара да, джебине къоя. 

Къангъа булангъан аждера: 

— Йигит олсанъ, къыркъынджы башымы да кесі — дей. 

Кучюк огълан: 

— Бабамнынъ чифте козю дегильсииъ, барсын джаныць, 
талаша-талаша чыкъсын, — дей. 

Акъшам ола. Кучюк огълан, къойларны аждерањнынъ 
орюшинден чыкъарыб, къошкъа айдаб келе. Сабасыңа 
къойларны эски чобангъа теслим эте. Сонъ, шорбаджысыңа 
айланыб, шойле дей: 

— Бугунь манъа Кучюк Ламбатдан адам кельсин! 
Дегирменкойден адам кельсин! Партенитден адам кельсин! 
Къызыл Ташдан адам кельсин! Гъурзуфдан адам кельсин| 
Алуштадан, Никитадан да адам кельсин! — деб эмир эте 

Айтылгъан койлернинъ эписипе хабер этелер. Олар. 
нынъ эписинден адам келе. Кучюк огълан, топлангъан 
джемааткъа бакъыб: 

— Эй, джемаат, шимдиге къадар бу ерлерни 
биле эдинъиз? — деб сорай, 

Кельген джемаат да бир агъыздан: 

— Насыл билейик, бу ерлерде бир аждера пейда олды, 
атымыз олса — оны ашай, сыгъырымыз олса — оны 
ашай, бир айвангъа аман бермей, — дейлер. — Аждера- 
нынъ орюшине къуш биле аякъ басамай. 

Кучюк огълан, сёзюни девам этиб, шойле дей: 

— Джемаат, аждераны мен ольдюрдим, энди ондан 
‹ъоркъманъыз, айванларынъызны аждера орюшине айдаб 
чыкъынъыз! Бу орюш джемаатнынъ олсын! Амма аранъыздан 
бир де бири чыкъыб, «буорюш менимкидир» десе, мен о 
адамны эляк этерим! 

Джемаат бу йигитнинъ косьтерген йигитлигине тешек- 
кюрлер айтыб, шу куньден сонъ аждера орюшине «чобан 
орюши» деб ад берелер. 

Қучюк огълан, джемаатнен савлыкълашыб, озь ёлуна 
кете. Буюк Ламбатдан чыкъкъан сонъ, бир сатыр языны 
окъуй да, къуш ола. Булутларгъа авелениб, Баба дагъ- 
нынъ устюне чыкъа, Кокче обурнынъ сарайына барыб 
къона. Джебиндеки къутучыкъны чыкъарыб, къапагъы- 
ны ача. Къутучыкъ ичинден бир торгъайны чыкъарыб, 
оны парча-кесек эте; Кокче обур инълемеге башлай. Сонъ, 
обурнынъ къапусына якълашыб, бир торгъайны даа пар: 
чалай. Кокче обур джан аляметинен чекишмеге башлай. 
Акъайыкъ козьлерини Кучюк огълангъа тикиб: 

— Йигит олсанъ, учюнджи торгъайны да 
— дей. 

Кучюк огълан: 


насыл 


парчала, 

— Бабамнынъ чифте козю дегильсинъ, барсын джанынъ 
талаша-талаша чыкъсын, — дей. 

Кучюк огълан, Кокче обурнынъ сарайына кире. Эсир 
къадынларнынъ эписини бир ерге йыгъыб: 

— Қокче обур сизлерни къаерлерден 
тирди? — деб сорай. 

Къадынларнынъ бир къысмы: 

— Куньбатыдан хырсызлаб кетирди, — дей. 

Экинджи бир къысмы: 

— Бизлерни исе куньдогъушдан 
— дей. 

Кучюк огълан, къуш олыб, оларнынъ эписини ватан- 
ларына ташый. Энъ сонъу озь къадыныны ала да, къай- 
натасынынъ эвине къайтыб келе. 

Къыркъ кунь, къыркъ гедже 

Асрет-асретине къавушыб, акъ 


хырсызлаб ке- 


хырсызлаб кетирди, 


янъыдан той этелер. 
мурадына иришелер. 


12 татар халкъ масаллеры 

АЮВ КЪУЛАКЪ ОГЪЛАН 


жаі е ойлерден биринде фукъаре бир адамнынъ 
Ўл. пек дюльбер бир къызы бар экен. Бу къызны 
Мб истеб, чокъ ерлерден къудалар келе, къызнынъ 
Ҹа бабасы разы олмай. «Эль къолуна тюшиб, 
"къызым хор олмасын», дей. 


Къызнынъ дюльберлиги хабери падиша вези- 


рине барыб ете. Везир меракълана, «аджеба бу къыз айткъан- 
лары киби керчекден де дюльбер экенми», деб тюшюне ве, 
атланыб, анавы факъырнынъ эвине кете. Бу вакъыт къыз аз- 
бар ичинде къуюдан сув тартмакъда экен. Везир, къызны 
корьгени киби бегене ве оны къадын этиб алмакъ къара- 
рына келе. Къызнынъ бабасы, везирнинъ байлыгъына 
къызыб, разылыкъ бере. 

Чокъ кечмеден той-дюгюн башлана. Тойнынъ учюнджи 
куню аюв ойнатыб, той азбарында аювджы бир яш пейда 
ола. Келин янындаки къызлар: «Достумыз аювны сейир 
этиб, бираз эгленсин», деб келинни азбаргъа алыб чыкъа: 
лар. Алыб чыкъалар амма, аюв, ойнагъан еринде бирден 
токъталыб, келинге козь тикиб бакъыб къала. Къызлар, 
аюв мына шимди къызнынъ устюне атылыб, парчалар, 
деб къоркъалар да, келинни эвге алыб кирелер. 

Гедженинъ бир вакъытында насылдыр бир тасырдылар 
эшитиле, пенджере къакъылгъандай ола. Къыз, бу насыл 

бир давушдыр, деб пенджерени ачыб бакъайым дегенде, 
пенджере тюбюндеки аюв оны къап-къач эте де, алыб къача. 

Къызны та узакъларгъа, чыкъылмаз дагъларгъа алыб бара, 
къаялар арасындаки къобасына ерлешдире. 

5 Везир, къызнынъ гъайыб олыб кеткенини эшиткенинен, 
дёрт бир тарафкъа атлы аскер ёллай, гедже демей, кунь- 
дюз демей къызны арашдыралар, лякин къыздан эсер биле 
тапылмай, 

Аюв, къызны къобасына алыб кельген сонъ, оны озю- 
не къадын эте, Биринджи вакъытларда къыз аювдан 
пек къоркъса да, сонъунда яваш-яваш алыша ве башына 
кельгенлерге гедже-куньдюз агълаб, къобада омюр 
кечире. 

Азмы кече, чокъмы кече, бу къадыннынг аювдан бир ба- 
ласы ола. Бала инсангъа бенъзесе де, къулакълары тып- 
къы аювнынъки киби экен. Къобадан чыкъмагъа, дюнья 
юзю корьмеге чареси олмагъан къадынгъа, бу балачыкъ 
-бир эглендже олыб къала. 

Кель заман, кет заман, бала осе ве буюй. Куньлерден 
бир кунь бу бала, анасына къараб: 

— Анай, сенинъ ананъ-бабанъ ёкъмы, не ичюн олар 
мында кельмейлер, не ичюн сен мени къартанама, къарт- 
бабама алыб бармайсынъ, — деб сорай. 

Анасы теренден ах чеке де, башына келиб кечкенлерни 
огълуна анълата. 

— Эй, балачыгъым, — дей, — меним бу къая къуву- 
шындан чыкъмай яшагъаныма энди он йыл толды, лякин не 
япайым, бабанъ мени къобадан чыкъармай. Эвден чыкъыб 
кеткенде, къобанынъ агъызына балабан бир къая таяб 
къоя ве оны ялынъыз озю къайтыб кельген сонъ алыб таш- 
лай. Бу къаяны еринден къыбырдатмакъ ичон къыркъ 
адам керек. Иште шунынъ ичюн мен, къобадан чыкъма- 
дан, кунь ярыгъы корьмеден, бу къаранлыкъ къувушнынъ 
ичинде кунь кечирем. 

Бала, анасынынъ алына пек аджына ве оны къувандыр- 
макъ ичюн: 

— Анай, къаяны итеб ташламагъа меним къуветим 
етер, айды кийин-къушан да, барыб сой-акърабаларымыз- 
ны корейик, — дей. 

— Ёкъ, огълум, керекмей, бабанъ бизни ёлда раст 
кетире къойса, экимизге де аман бермез, ольдюриб ташлар. 

Бала, инатлыкъ этиб: 

_— Анай, сиз ич бир шейден къоркъманъыз, о бизни 
корьмез,— дей де, къобанынъ агъызындаки къаяны бир 
пармагъынен итеб йибере. 

Огълунынъ къуветини корьген анасы, онынъ кучюне 
шашыб къала ве, айткъанларына ышаныб, къобадан чыкъа. 
Аналы-балалы койге догъру юрюш этелер. Этелер амма, 
дагьдан чыкъдыкъ дегенде, оглерине аюв чыкъыб къала; 

— А-а, менден къачмакъ истединъми, озь инсанларынъа 
кетеджек олдынъмы? — деб бичаре къадыннынъ устюне 
атыла. 

Огълу, бабасынынъ панджаларына япышыб: 

— Бабай, анама токъунманъыз, къобанынъ къапысыны 
мен ачдым, бабамы барыб къаршылайыкъ, деб къобадан 
оны мен чыкъардым, — дей. Бабасынынъ ачувыны ятыш 
дыра. — Сиз, бабай, мынавы пелит тереги тюбюнде ятьб, 
бираз ёргъунлыгъынъызны савушдырынъ, сонъ берабер 
эвимизге къайтырмыз. 

Аюв пелит тереги тюбюне юварланыб, козьлерини 
юмгъаны киби, огълу пелит терегини бабасынынъ устюне 
авдара. Къарт аюв чокъ чекишиб бакъса да, онынъ тюбюн- 
ден сыпдырылыб чыкъмагъа кучю етмей. Ана-бала исе, 
бундан файдаланыб, дагъдан чыкъалар ве койге догъру юре- 
лер. Олар, кой ичине келиб кирген сонъ, бир азбар къапу- 
ны къакъалар. Бир къартнен бир къартанайчыкъ чыкъа. 

— Сиз кимлерсинъиз? — деб сорай. 

Аювнынъ къадыны: 

— Мен сизнинъ гъайыб олгъан къызынъызым, — дей. 

Къартлар пек къуваналар, къуванчларындан козь яш- 
лар тёкиб агълашалар. Сонъ, аюв къулакъ баланы кориб: 

— Я бу да кимдир? — деб сорайлар. 

Къартларнынъ къызы огълунынъ аювгъа бенъзеб кет- 
кенинден пек утанса да: 

— О, меним огълумдыр! — деб джеваблана ве башына 
келиб кечкенлерни бирлей-бирлей айтыб бере; 

Олар бирликде яшайлар. Яшайлар амма, кой балалары 
къартларнынъ торуныны эриштириб, онъа Аюв къулакъ 
лагъабыны такъалар, онынъ зытына баса берелер. Аюв 
қъулакъ озь алына аджыныб, бу балаларгъа къаршы 
кин тута ве, оларнен котеклешиб, бир къач данесининъ 
къол-аягъыны къыра. 

Койлюлер кой башына шикяетленелер, ода Аюв къу 


лакънынъ къарт бабасына келиб: 

— Я торунынъны тербие этиб, ёлгъа чек, я да сизни 
койден къувармыз, — дей. 

Къарт, торуныны бир ёлгъа чекмек ниетинен, Аюв 
къулакъны мектебке бере, лякин о, онда да кимсеге баш 
бермей. Шакъалашыб ойнагъанда биле озь кучюнинъ къа- 
рарыны бильмейиб, илле бир де бирининъ къолуны, я да 
аягъыны сындыра. 

Къарткъа кене де кой башы келе: 

— Яхшылыкънен олмады, энди сизни койден къувыб 
йибермеге меджбурмыз, — дей. 

`Къарт, артыкъ башкъа чаре буламагъанындан: 

— Мына бала, алынъыз, не япсанъыз-япынъыз, бугунь- 
ден сонъ о меним торуным дегиль, — дей. 

Кой башы, озюнинъ башына беля алмакъ истемегенин: 
ден: 

— Торун сенинъки, чаресини де озюнъ тап, — дей. 
— Йылан дагъгъа одунгъа йибер, онда баргъан къайтыб 
кельмей, сенинъ торунынъ да къайтыб кельмез. Озюнъ де 
къуртулырсынъ, джемаат да раат олур. . 

Къарт, торунына чокъ аджынса да, чаресизлигинден 
кой башынынъ теклифине разы ола ве торунынынъ къолу- 
па балта, ип тутдырыб, оны Йылан дагъгъа одунгъа 
йибере. 

‚ Ёлда Аюв къулакъкъа бир адам раст келе. Бу адам: 

— Огълум, огъурлы ёллар, къайда кетесинъ? — деб 
сорай. 

— Йылан дагъгъа одунгъа кетем. 

— Вай, балам, Йылан дагъдан башкъа ерде одун ёкъ- 
мы? Сен шу дагъгъа барма, онда орталыкъ аждера йылан: 
ларнен къайнай; сени ашамакъ дегиль, тип-тири ютыб 
йиберирлер. 

Аюв къулакъ, ёлджунынъ сёзлерине къулакъ асмай, 
ёлуна девам эте. Ниает, уйле мааллеринде, Йылан дагъгъа 
барыб ете. Барыб ете амма, вызылдаб-вызылдаб, бирден 
онынъ устюне юзьлернен аждера йыланлары атыла. Аюв 
къулакъ бар кучюнен сызгъыра ве бутюн йыланларны 
сусдыра. Бундан сонъ йыланлар дагъылышыб кетелер. 
Аюв къулакъ нсе, тепменен урыб, бир къач терек авдара, 
оларны бири-бирине багълаб чана япа, чананынъ устюне 
агъач юклей. Сонъ ат ерине эки аждера йыланы еке ве 
бир йыланны къамчы этиб элине. ала. да, койге къайтыб 
келе. 

Аюв къулакънынъ бу мерафетини „ корыген халкъ 
къоркъусындан не япаджагъыны бильмей, койни ташлаб, 
къачыб кете. Къарт да шашыб къала. 

— Торуным, — дей о Аюв къулакъкъа, — сенинъ ин. 
санлар арасында яшаб оламайджагъынъ белли олыб къал- 
ды. Кой башы сенинъ койде яшаманъа рухсет этмей. 
Санъа бу ерлерден чыкъыб кетмек керек. 

Къартбабасынынъ сёзлери Аюв къулакънынъ джаныны 
агъырта ве о тувгъан анасыны, къартанасыны ве къартба- 
басыны ташлаб кетмеге меджбур ола. 

Аюв къулакънынъ япкъан ишлери акъкъындаки ха- 
бер падишагъа барыб ете. Бу баладан падиша да къоркъуб 
башлай. Озюнинъ меслеатчыларыны топлаб, оларнен акъыл 
таныша: 

— Мемлекетимизде Аюв къулакъ лагъаблы бир бала 
пейда олды, оны тапмакъ ве дераль ольдюрмек чарелери- 
ни корюнъиз. Айтынъыз, бакъайым, не чарелер тевсие эте 

билирсинъиз? — дей. 

Меслеатчылардан бири, сёз айтмакъ ичюн падишадан 
изин ала да, шойле бир теклифде булуна: 

— Падиша азретлери, бинъ къулач теренлигинде бир 
къую къазылсын. Бу къуюнынъ этрафына бир къач юзь 
араба къая тёкдирилсин. Бу ишлер биткен сонъ, Аюв 
къулакъны чагъырыб, къую ичине тюшмеси ве къую тю- 
бюнден башлаб, оны къалаб чыкъмасы эмир этильсин. 
О, къуюгъа тюшкенинен, бутюн аскерлерни топлаб, шу 
къаяларнен Аюв къулакъны шыбалатмакъ керек. Ана шай 
этиб, Аюв къулакъ да къую тюбюнде комюлиб къалыр. 

Падиша, бу меслеатчынынъ берген теклифини пек бе- 
гениб, онъа бир кисе алтын бере, онынъ теклифининъ де- 
раль беджерильмесини эмир эте. 

Бинъ къулач теренлигинде къую къазыла, беш юзь 
араба къая кетириле. Бутюн бу ишлер биткен сонъ, Аюв 
къулакъны падиша узурына чагъыралар. 

Падиша: 

— Огълум, мен бир къую къаздырдым, лякин чокъ 
арасам да, онынъ тюбюне тюшиб, къуюны къалаб чыкъ- 
макъ ичюн адам буламадым, — дей. — Насыл, бу иш* 
ни сен озь устюнъе алмазсынъмы? 

Аюв къулакъ чокъ тюшюнмеден: 

— Алырым! — дей де, чарыкъларыны чыкъарыб, къу- 
югъа тюше, 

Аюв къулакъ къуюнынъ тюбюне тюшкенинен, гизлениб 
тургъан аскерлер юваларындан чыкъалар да, балабан-ба- 
лабан къаяларны онынъ башы устюне ташламагъа башлай- 
лар. Таш битди дегенде бакъсалар не корьсюнлер, Аюв къу- 
лакъ да исарны къалаб, къую устюне чыкъа. 

— Къаяларны бираз тезджерек ташламакъ мумкюн 
дегиль эдими, къую ичинде тынчыкъыб, оле яздым, — дей. 

Падиша, бу ишни кориб, даа зияде къоркъа баш- 
лай. 

— Огълум, хызметинъ ичюн тилегинъни бильдир, не 
истесенъ беририм, лякин падишалыгъымда къалыб яша- 
манъны макъбуль корьмейим, — дей. 

Аюв къулакъ: 

— Манъа бир атнен бир къат силя такъымы беринъиз! — 
дей. — Не япайым, макъбуль корьмесенъиз, кетерим, 
бельки макъбуль танылгъан бир ер тапарым. 

Падиша, «Не исе бу мусибетден къуртулмакъ чареси та- 
пылды», деб къувана, онъа энъ яхшы атларындан бирини 
ве энъ яхшы силялардан бир такъым бериб, башындан ат- 
къара. 

Ааюв къулакъ силя-савуткъа такъыныб, атына атла- 
пыб, ёлгъа чыкъа. Азмы кете, чокъмы кете, бир дере ба- 
шында эки атлыгъа раст келе. Олардан бирининъ аты 
темир кок, экийджисининъки чал экен. Ёлджулар селямла- 
шалар. Аюв къулакъ: 

— Сиз кимлеосинъиз, къаерлерден келесинъиз ве къа- 
ерлерге кетесинъиз? — деб сорай. 

Темир кок атлы: 

— Меним адым Сельби буран, манъа къаршы тургъан- 
ларны бура да ташлайым, — дей. 

Чал атлы: 

— Меним адым Демир къопаран, манъа къаршы тургъан- 
ларны белинден тута да, экиге болиб къопарыб ташлайым,— 
дей. 

Темир кок атлы: 

— Бизлер санъа озюмизнинъ ким олгъанымызны айт- 
дыкъ, энди невбет сенде, — дей. — Лафыма джанынъ агъыр- 
масын, инсан деген инсангъа чокъ ошамайсынъ. 

Аюв къулакъ бу мыксъылгъа джевабланыб, шойле дей: 

— Меним адым Аюв къулакъдыр, дегмегенге-дегмем, 
деггенден артда къалмам. Къана пельванлар, сиз эки, 
мен бир, тутушайыкъмы, атышайыкъмы? 

Пельванлар Аюв къулакънынъ джесаретинден ве экн. 
сини бнрден курешке чагъыргъапындан къоркъыб: , 

— Ёкъ, джаным, тутушмакъ-атышмакъ не керек я, — 
дейлер.— Ёлдаш олайыкъ да, бирге юрейик. 

` Олар, ёлдаш олыб, ёлгъа чыкъалар. Акъшамгъа таба 
бир дагъ этегине етиб, чадыр къуралар. Чадырда ятыб 
юкълайлар. Сабасына бирге авгъа чыкъыб, бир къараджа 
урыб кетирелер. Сельби буран эт пишириб къала, Аюв къу. 
лакънен Демир къопаран уйлелик аш ичюн бир даа авгъа 
кетелер. Олар авланмакъда олгъанда Сельби бурангъа 
къаршы къырдан ашагъы бир чапчакъ тыгъырыб келе, 
чапчакънынъ ичинден бир къарыш бою, эки къарыш сакъа. 
лы олгъан бир адамчыкъ чыкъа. Бу адамчыкъ, Сельбн 
бурангъа мураджаат этиб: 

— Къардашым, бир кесек эт берчи! — дей. 

Сельби буран бере. Сонъ бу адамчыкъ бир кесек даа 
истей. Сельби буран бир кесек даа бере. Бере амма, бир 
къарыш бойлу адам ардыны кесмей, истеб тура ва ахры: 
сонъу къазан ичине атылыб тюше де, бутон этлерни ашаб 
битире. 

Сонъ, кене чапчагъына тыкъылыб, къыр тёпесине 
тыгъырыб кете. 

Авджылар авдан къайтыб келелер, бакъсалар не кор: 
сюнлер, не эт бар, не де этнинъ къокъусы. Аюв къулакъ 
пек ачувлана; 

— Этлерге не олды? — деб сорай. 

Сельби буран олыб кечкенлерни бирлей-бирлей айтыб 
бере. ` 

‚: Ааюв къулакъ, Демир къопарангъа: 

— Баре бу сеферине сен къал,— дей де, Сельби бу- 
раннеп акъшамлыкъ авгъа чыкъыб кетс. Кете амма, би: 
раздан къарыш бойлу пейда олыб, айни ал текрарлана. 
Аюв къулакъ даа зияде ачувланыб: 

— Мен шу ач козьге ойле бир иш кесейим ки, мени омюр- 
билля унутмасын, — деб бу кересинде озю къала ве Сель: 
би буранен` Демир къопаранны авгъа йибере. 

‚ Къазан ичиндеки эт пише башлаб, къокъусы этрафкъа 
джайрагъанда, къырдан ашагъы кене де чапчакъ тыгъы: 
рыб’ тюшз, онынъ ичинден бир къарыш бойлу ве эки 
къарыш сакъаллы адамчыкъ чыкъа да: 

— Къардашым, бир кесек эт берчи! — дей. 

Аюв къулакъ: 

‚ — Мына шимди беририм, — дей, къамчысыны эмен те: 
регине ура, терек ярыла. Аюв къулакъ, адамчыкънынъ 
сакъалындан къап-къач этиб тута да, шу ярыгъкъа къыс- 
дырыб къоя. | 

Эт пишейим деб тургъанда, Сельби бураннен Демир 
къопаран авдан. къайтыб келелер ве бир отурмада къазан: 
даки бутюн этлерни ашаб битирелер. . 

Къарыш бойлу адамчыкъ этке тамшана бериб: | 

— Мени бошанъыз, мен бир даа ач козьлик япмам, яны- 
нъызгъа кельмем, — деб ялварса да, онъа ич бири къулакъ 
асмай. Ашаб тойгъан ве ятыб раатлангъан сонъ, Аюв къу: 
лакъ къарыш бойлуны бошай. О аман чапчагъына тыкъылыб, 
къыр тёпесине тыгъырыб кете. Онынъ къайдаларгъа кет- 
кенини бильмек ичюн, · учю де атларына мине, онынъ ар: 
тындан къувыб кетелер. Чокъкъа бармадан чапчакъны козь- 
ден джоялар. О козьден джоюлгъан ерге барыб еткенде, 
теренден-терен бир чукъургъа раст келелер. Сельби бу- 
раннен Демир къопаран бу чукъургъа тюшмеге къоркъалар; 

— Къоркъакъ экенсинъиз даа, — деб чукъургъа Аюв 
къулакънынъ озю тюше. Чукъурнынъ тюбюне еткен сонъ 
белинден йипини чезиб, илери догъру кетмеге башлай. 
Қете-кете, бир къапугъа барыб ете. Къапунынъ эки ке- 
нарында эки къыз бекчи тура. Бу къызлар Аюв къулакъ- 
къа ёл бермейджек олалар. Аюв къулакъ олардан: 

— Мени не ичюн ичери йибермейсинъиз, сизлер ким- 
нинъ бекчисисинъиз? — деб сорай. 

Къызлар да: 

— Бизлер падиша бекчисимиз, падиша даа шимди ёр- 
гъун бир алда къайтыб кельди, ичериге кимсени къой- 
манъыз, деб эмир этди, — дейлер. 

Аюв къулакъ оларны тынчландырыб: 

— Къоркъманъыз, къардашларым, сизге ич бир шей ол- 
маз, — деб оларны пармакълары устюне алыб, кенаргъа 
ташлай да, ичери кириб кете. Мында башыны асыб 
тургъан бир къартанайчыкъкъа раст келе. Аюв къулакъ: 

— Къартанай, . бир мешребе сув бер, пек сувсадым, — дей. 

Къартанай мешребенинъ ичине бир къач тамчы сув 
къойыб, Аюв къулакъкъа узата. О, сувны ичейим деб 
агъызына кетире де, сувнынъ сасыгъындан чырайыны сы- 
тыб, мешребени кери къайтарыб бере: 

— Къартанай, бу ичиледжек киби бир сув дегиль 
де, — дей. р ‚ =. 

— Эй балачыгъым, бойле сув тапсакъ да шукюр эте 
джекмиз амма,о да ёкъ.Мемлекетимизде олгъаны- оладжагъы 
бир чешме бар. Онынъ ичинде къыркъ башлы бир ажде- 
ра ята. О аждера айда бир кере сувдан чыкъа. Бу вакъыт 
онъа ашамакъ ичюн бир къыз берильсе, о да эр бир къо- 
рантагъа бирер гугюм сув бере. Мына бугунь аждеранынъ 
сувдан чыкъаджакъ кунюдир. 

Аюв къулакъ чешме олгъан ерни сораб бильген сонъ, 
экинджи одагъа кире. Бакъса, банаки бир къарыш бойлу 
агам чапчагъындан чыкъкъан да, кошечикке серилиб, юкъугъа 
далгъан. Аюв къулакъ онынъ эки къарышлы сакъалындан 
тутыб котере, сонъ къамасыны чыкъарыб, башыны кесиб 
ата. Бундан сонъ, аждерагъа бериледжек къызгъа ярдым 
этмек ичюн чешмеге догъру ёл ала. Ёлда бир чокъ фай- 
тонларғъа раст келе. 

Ёлджулардан бирини токътатыб, бу файтонларнынъ 
къайда кеткенлерини сорай. 

Ёллжу: . 

— Сиз бу мемлекетнинъ авалыны бильмейсинъизми? — 
дей. — Бугунь, эр ай олгъаны киби, аждера йылангъа 
аш бериледжек. Бу кересинде невбет даа эрге тиймеген 
бир къызгъа тюшди. Ана, онынъ тоюны япыб, бу файтон- 
ларнен аждера йылангъа алыб кетелер. 

Аюв къулакъ, тоюнен олюми бир куньге раст кельген 
бу къызгъа пек аджыныб, оны къуртарыб алмакъны ниет 
эдине. 

Чешме башына мемлекетнинъ эндн алай халкъы йи- 
1ъылгъан ве аждерагъа бериледжек къурбанны беклеб ту- 
ра экенлер. Бу ара файтонлар келиб ете, файтонлардан 
къыз енгелери ве къызнынъ озю тюше. Заваллы къызчыкъ, 
агьлай-агьлай чешме башына келе ве, эджелини беклеб, 
башыны салындырыб тура. 

Аюв къулакъ бу къызны корьгенинен, оны джан-юрек- 
ден севиб къала ве не олса да, бу къызны мытлакъ олюмден 
къуртарыб алмакъ къарарына келе. 

— Эй, джеми-джемаат, мени динъленъиз! — деб багъы- 
ра.— Энъ севимли эвлядларынъызны бу арам ажде- 
рагъа бериб ашаткъанынъыз олмадымы? — деб сорай. 

Джемаат: 

— Не япайыкъ, чаремиз ёкъ, сувсыз къалыб, яныб 
олейикми? — дей. 

Аюв къулакъ, сёзюни девам этиб: 

— Къоркъманъыз, сувсыз къалмазсынъыз, шу езитнинъ 
акъкъындан мен озюм келирим, — дей. 

Халкъ аюв къулакълы бу яшнынъ айткъанларына 
чокъ ышанмасалар да, «бакъайыкъ, бельки бир чаре 
тапылыр», деб индемейлер. 

Бу ара сувдан чыкъыб, Аюв къулакънынъ лафларыны 
эшиткен аждера, козьлерини акъайтыб, онынъ устюне аты- 
ла. Аюв къулакъ озюни сыкъмадан: 

— Чокъ ашыкъма, езит огълу езит, тезден эп бир ебе- 
рирсинъ,— дей. — Айт, бакъайым, тутушайыкъмы, уру- 
шайыкъмы, атышайыкъмы? 

Бойле арсызлыкъны даа омюринде корьмеген ажде: 
ранынъ козьлерини къан баса. О: 

— Бабанънынъ юртунда атышырсынъ, кель туту- 
шайыкъ!-— дей. Тутушалар. Аждера, тутушкъанларынен: «У» 
деб уфюре. Аюв къулакъ тобукъларына къадар ерге ба- 
та. Бундан сонъ Аюв къулакъкъа невбет келиб, аждераны 
ойле бир ура ки, оны тизлерине къадар ерге кирсете. 
Бу вакъыт Аюв къулакъ, къылычыны чыкъара да, ажде- 
ранынъ къыркъ башындан отуз докъузыны кесиб ала. 

Аждера олюм азабларынен чкеишиб: 

— Сен йигит Олсанъ къыркъынджы башымны да кесиб 
алса, — дей. 

Аюв къулакъ, эгер шимди аждеранынъ къыркъынджы 
башыны да кесиб алса, онынъ бутюн башлары гъайрыдан 
джанланаджагъыны билиб: 

— Халкъны чекишдирдинъ, энди озюнъ чекишиб оль!— 
дей де, онынъ сонъки башыны кесмей къалдыра. 

Адждера даа чокъ вакъытлар азаб чекиб, яткъан ерин- 
де олиб къала. Аюв къулакъ огълан, шай этиб, халкъны 
сувгъа тойдура ве эр ай берген къурбанларындан къур- 
тара. 

Аюв къулакъ, джемаатнен савлыкълашыб, ёлуна ре- 
ван ола. Кете, кете чырышлы бир тавлыкъкъа барыб ете. 
Гурь даллы бир терекнинъ тюбюне ясланыб, ял ала. Ала 
амма, бир даа бакъса не корьсюн, балабан бир аждера 
йылан, терекнинъ къалын кевдесине сарылыб, онынъ тёпе- 
сине тырмашмакъда экен. Буны корьген къуш балачыкъ- 
лары чивильдешмеге, агълашмагъа башлайлар. 

Аюв къулакъ аждеранынъ устюне багъырыб: 

— Эй, езит огълу езит, къана терекден тюш де, сени 
бир даа бу ерлерде корьмейим, — дей. 

Аждера тырмаша бериб: | 

— Бабанънынъ юртундаки аждераларны къуварсынъ, 
мында ишинъ ёкъ, — дей. 

Аюв къулакъ аякъкъа котерилиб: 

— Санъа айтам, тез ол, терекден тюш! — дей. 

Аждера артыкъ Аюв къулакъкъа къулакъ асмай, эп 
тырмаша. Буны корьген Аюв къулакъ, аждеранынъ къу- 
йругъындан тутыб, тартыб тюшюре де, къылычыны къы- 
нындан сувурыб, йыланны кесек-кесек этиб ташлай, Сонъ 
кене терекке ясланыб, юкъугъа дала. Къуш балачыкъла- 
ры озь азатчыларынынъ юзюне кунеш шавлелери 
ураяткъаныны кориб, онынъ бетини чалыларнен орьте- 
лер. 
Бар мааллерде къушчыкъларнынъ анасы келиб къала. 
Даа кокде авеленмекде олгъанда, терек тюбюндеки адам- 


ны коре де: 


— А-а, меним балачыкъларымны эр йыл ашаб кеткен, · 


мени неснльсиз къалдырмакъ истеген мына бу адам экен, -- 
деб, догъру Аюв къулакънынъ устюне къонмакъ ве оны чокъ- 
чыб ольдюрмек истей. 

Аналарынынъ мерамыны анълагъан къушчыкълар, чи: 
вильдешиб, къычырыб: 

— Анай, бу адамгъа токъунма, о бизлерни аждера йы- 
ландан къуртарды,— деб багъырышалар. 

Аюв къулакъ; юкъусындан уяныб тургъан сонъ, ана 
къуш онынъ башы уджуна келиб къона да: 

— Яш йигит, сен меним балаларымы олюмден къур- 
таргъансынъ, энди айт, сенинъ япкъан эйилигинъи мен 
насыл къайтарайым, менден насыл бир тилегинъ бар? — 
деб сорай. 

Аюв къулакъ: 

— Тилегим — мемлекетиме къайтыб бармакъ, тувгъан: 
ларымнен корюшмекдир. Лякин меним мемлекетим чокъ 
узакъдадыр. 

Ана къуш: 

— Узакъны якъын этермиз даа, — дей.— Къанатларым 
устюне мин де, яхшы этиб бойнумдан тут. 

Ана къуш Аюв къулакъны къанатлары устюне алыб, 
авагъа котериле. Гедже учалар, куньдюз учалар, ай уча- 
лар, йыл учалар, ахры-сонъу Аюв къулакънынъ мемле- 
кетине барыб етелер. 

Аюв къулакъ таныш ерлерини корьгенинен: 

— Сагъ олунъыз, бар олунъыз. Мен энди келиб етдим, — 


деб къушнен савлыкълаша. Эвлерине барыб кире. 


Анасынынъ бойнуна сарыла. Чокъ вакъыт асретлик яш- 
лары тёкиб агълашалар. 

Къартанайнен къартбабай ольген. Анасы да къартай- 
гъан. Аюв къулакъ геджесини куньдюз этиб ишлемеге баш- 
лай ве къартлыгъында насыны бахтлы эте. 


ТЫЛСЫМЛЫ ТАЗ ОГЪЛАН 


акъыр бир Таз огълан, учь йыл ыргъатлыкъ 
этнб юрген сонъ, шорбаджысына келе де, оны 
ишден бошамасыны риджа эте. О, саибинен сав- 
лыкълашыб кеткенде, шорбаджысынынъ бир 
огълу онъа бахшыш оларакъ къушакъ, экинджи- 
си къавал, учюнджиси бир улукъ бере. 

Таз огълан эвлерине къайтыб келе. Шорбаджысындан 
алгъан бакъыр параларыны къоюн джебинден чыкъарыб, 
апасына бермек истей. Чыкъарыб бакъса не корьсюн, ба- 
къыр паралар алтынгъа чевирильген! Таз огълан, бу не аля- 
метдир? — деб тюшюнджеге дала. Сонъ, бу алтынлардан 
бирини бакъыр акъчагъа боза да, кене къоюн джебине къоя. 
Бакъса, бу бакъырлар да алтынгъа чевирильгенлер. 

— Э-э,— дей Таз огълан, — къушакънынъ тылсымы 
бар экен де! 

Ана шай этиб, Таз огълан алтынларны бакъыргъа, 
бакъырларны да алтынгъа чевире-чевире, аз бир вакъыт 
ичинде эви-баркъы алтынгъа толыб къала. 

Куньлерден бир кунь Таз огълан анасына риджа этиб: 

— Анайым, сен падишанынъ узурына бар да, онынъ 
къызына эвленмек истегеними айт, — дей. 

Анасы бу теклифке шашыб къалыб: 

— Сен, огълум, акъылдан чылдырдынъмы не, падиша 
бизге къыз берирми? — дей. — Айды, вазкеч шундан, 
олмайджакъ шейлер айтма. 

Таз огълан дегенинден къайтмай ве анасыны падишанынъ 
узурына бармагъа меджбур эте. 

Падиша сарайынынь къапуджылары бу къартийни 
кориб, ондан не ичюн кельгенини сорайлар. Къартий: 

‚  — Мени падишагъа йиберинъиз, онынъ къызыны огъ- 
лума алмакъ истейим, — дей. 

Къапуджылар, бу къартийнинь джесюрлигинден ай- 
ран олыб, меселени падишагъа бильдирелер. Падиша, ачув- 
ланыб, оны къувыб йибермелерини эмир эте. 

Къартий эвге къайтыб келе ве Таз огълангъа озюни 
масхара эткенлерини, къувыб йибергенлерини айта. Ля- 
кин Таз огълан къанмай, анасыны кене де падишанынъ. 
узурына еллай, 

— Бар, падишагъа айт, факъырдыр, деб къоркъма- 
сын, не истесе тапыб беририм,— дей. 

Заваллы къартий кене кете. Оны кене де къувыб йи- 
берелер. Таз огълан исе, дегенинден къайтмай, бичарени 
кене де падишанынъ узурына йибере. Учюнджи кересин- 
де падиша бу къартийни къабул этиб, онынъ устюнден 
кульмек истей. 

— Сонъ, къартий, не кельдинъ, менден не истегинъ. 
бар? — деб сорай. 

— Падишам, мен къартийге ачувланма, огълум медж- 
бур этди, барыб падишагъа айт, къызыны манъа берсин, — 
деди. 

Падиша: 

— Яхшы, къызымы огълунъа бермеге разым, — дей. — 
Лякин огълунъа айт, нишанлыкъ къыркъ деве алтын 
кетирсин. Къыркъ кунь мулет берем. Эгер къыркъ кунь 
ичинде къыркъ деве алтын сарай азбарына келиб етмесе, 
онынъ да, сенинъ де башынъны кесерим. 

Къартий, эвине къайтыб келе де, падишанынъ айткъан: 
ларыны огълуна бильдире. 

Таз огълан: 

— Къоркъма, анай, алтынгъа къалгъан иш къолай, — 
дей ве къыркъ деве йибермеси ичюн падишагъа хабер эте. 

Девелер етиб келелер. Отуз докъуз девеге алтын юк- 
лейлер, къыркъынджысына алтын етмей. Таз огълан къыр- 
къынджы девеге анасыны отурта да, падиша сарайына 
кетелер. ° 

Падиша, алтынларны кориб, шашыб къала, лякин къызы- 
ны бермемек ичюн бир къачамакъ арай. 

— Мен санъа къыркъ деве алтын деген эдим, сен отуз 
ирдинъ, — дей. . 
в и: падишадан айнеджи чыкъыб: 

— Падишам, отуз докъуз деве алтын тапкъан адамнынъ, 
энди бир деве алтынгъа къудрети етмезми? — дей.— Эгер 
къыркъынджы девеге де алтын юклеген олсам, анамя 
юриб кельмек керек олыр эди. Мен анамны аджыдым, шу- 
нынъ ичюн бу девеге алтын юклемедим. 

Падиша, озь сёзюни кери алмакъны айыб сайыб, къы- 
зыны Таз огълангъа бере. Той-дюгюн чалына, арадан баягъы 
вакъыт келиб-кече. Падиша бутюн вакъыт тюшюниб ту- 
ра, Таз огълангъа бу къадар алтын къайдан кельди, деб 
чекише, Ахыр сонъу сабыры тюкениб: | 

— Оғълум,— дей, — мен бир падиша олсам да, бу къадар 
алтын ич бир вакъыт корьмеген эдим. Биз энди биримиз 
кнев, биримиз къайната олдыкъ, бизим арамызда сыр де- 
ген шей олмайджакъ. Айт, сен бу алтынларны къайдан 
алдынъ? . 

Таз огълан къайнатасынынъ сёзлерини акъикъат бел- 
леб: " 
— Онынъ сыры мына бу къушакътадыр, — деб белин: 
деки къушакъны косьтере. 

Шу куньден сонъ къушакъ падишанынъ акъылындан 
чыкъмай, бу къушакъкъа саиб олмакъ истей. Бу макъсад- 
кен падиша буюк бир зияфет япа, сыйлагъандан олыб, 
ниевини арды-сыра ичире, байылыб къалгъандже сарушла- 
та. Таз огълан эсини джойгъан сонъ, къушагъыны чезиб 
ала ве озюни да сарайнынъ дёртюнджи къатындан коте- 
риб атмаларыны эмир эте. . 

Таз огьлан ерге тюшкенинен, сарушлыгъындан айына 
ве лякин къол-аягъы яралангъанындан, еринден биле 
къыбырдаб оламай. Саба ачылгъанда оны бир деллял ке- 
леб коре ве эвлерине алыб кете. 

Къартий, огълуны корьгенинен, агъламагъа ве огълуна 
дарылмагъа башлай: 

— Қорьдинъми, балам, оларгъа сен дегиль де, сенинъ 
алтынларынъ, къушагъынъ керек экен, — дей.— Ана ке- 
не там-такъыр олыб калдыкъ. 

Тёшекде ятмакъдан Таз огълан тарсыкъа башлай. 

— Анай, .дей о, — анавы къавалны ал да бер, баре 
бираз къавал чалыб, дертлерими язайым. 

Таз огълан къавалны чаладжакъ олыб агъызына кети: 

ре, уфюре, чалмай, лякин шу ан эв ичинде силялы аскер: 
лер пейда ола. Таз огълан бу аляметке шашыб къала ве 
шашкъынлыкънен къавалнынъ терс тарафыны айланды- 
рыб бир даа уфюре. Уфюргени киби, силялы аскерлер козь- 
ден гъайыб олыб кете. Таз огълан къуваныб: 

— А-а, къавалнынъ сыры бар экен де! — дей. — Токъта 
сен, падиша, мен санъа ойле бир иш кесейим ки, мени омюр- 
билля унутмазсынъ. 

Таз огълан, къавалны агъызына кетириб, уфюре. Эр 
ер аскерге толыб къала. Шеэрде аскерден аякъ басмагъа ер 
къалмай. Таз огълан, аскерлерге эмир бериб, шеэрни сар: 
дыра. Падишагъа дженк илян эте. 

Падишанен везирлери бу хаберни эшитиб, шашыб, 
шашмалаб къалалар, не япаджакъларыны бильмейлер. 
Ахыр-сонъу падиша, везирлерден бирини огютлеб, Таз 
оғълангъа йибере. 

Везир Таз огъланнынъ алдында теменна этиб: 

— Огълум, сенинъ япкъанларынъ недир, къайната- 
сына къаршы кеткен киев олурмы? — дей. — Сен гъайыб 
олыб кеткен куньден берли, падиша азретлери сени араш- 
дыра. Келиннинъ козьлеринден козь яшлары къурумай. 
Падиша азретлери риджа этди: «Эвиме къайтыб кельсин, 
къызымны алсын, кене киевим олсын!» деди. 

Таз огълан везирнинъ сёзлерини акъикъат беллеб, 
сарайгъа къайтыб келе. Айры бир одагъа кириб, къавалы- 
нынъ терс тарафыны чевире ве уфюрмеге башлай. О, уфюр- 
ген сайын, аскерлер экишер-экишер эксилелер ве ахыр: 
сонъу эписи козьден гъайыб олыб кетелер. 

Падиша, бу алны кориб, пек шаша ве киевини озь 
янына чагъырыб, онъа шойле дей: | 

— Огълум, сенде пек буюк бир сыр бар ве лякин бу 
сырнынъ санъа ич бир кереги ёкъ. Сен падиша киевисинъ, 
бойле олгъанда меним аскерлерим сени даима къорчалаб 
турарлар. Бу сыр манъа керек, мен башкъа бир падиша: 
ларнен дженк эткенде бу къадар аскер топласам, эльбет 
де енъерим. Сен тылсымынънынъ сырыны манъа ач. 

Таз огълан разы ола къоймаса да, падиша онъа раат- 
лыкъ бермей ве «сырынъны ач», деб зорлай. Не япаджагъы- 
ны бильмеген Таз огълан, ахыр-сонъу тылсымынынъ сы- 
рыны ачмагъа меджбур ола. 

— Онынъ сыры бу къавалдыр,— дей,-– амма мен оны, 
ич кимсеге, сиз къайнатама да бермем. 

Шу куньден сонъ къавал падишанынъ акъылындан 
чыкъмай, бу һълвалгъа саиб олмакъ истей. Бу ниетнен 
падиша буюк бир зняфет япа, киевини сыйлагъандан олыб, 
оны арды-сыра ичире, байылыб къалгъанджек сарушлата. 
Таз огълан эсини джойгъан сонъ, къавалыны тартыб ала 
да, озюни сарайнынъ бешинджи къатыпдаи котериб атма- 
ларыны эмир эте. 

Таз огълан, ерге тюшиб, пек яман яралана. Эртеси 
купю сабасы оны бир деллял келиб коре ве эвлерине алыб 


кете. 
Къартий, огълуны корьгенинен агъламагъа ве онъа 


дарылмагъа башлай: . 

— Корьдинъми, балам, кене сёз тутмадынъ, о арам 
падишанынъ сарайына бардынъ. Бир кунь ола о, сенинъ 
башынъа егер. Къушагъынъы да, къавалынъы да тутыб 
алды, джанынъны да алыр. Энди не япар да, насыл кечи- 
нирмиз! 

Арадан бир къач куньлер кече. Таз огълан яраларына 
даянамайыб, тёшекде чекишиб ята. Бир кунь кок юзюни 
къара булут сарыб, къуйыб ягъмур ягъа. Таз огълан анасына: 

— Анай, анавы улукъны ал да, дам устюнден акъкъан 
сувларны тереклер астына йибер. Суварылсынлар, бере- 
кетлери чокъ олыр, бираз вакъытлар бу емишлернен ке- 
чинирмиз, — дей. 

Къартий шай да япа. Тереклер улукъдан акъыб кель- 
ген сувғъа боналалар ве шу йыл ич бир вакъыт олмагъа- 
ныдай онъ берекет кетирелер. 

Таз огълан яралары бнраз савулгъан сонъ, азбар багъ- 
чагъа чыкъа ве тереклер уст:ондекн аджаиб емишлерни 
кориб, шашыб къала. Армутлар, алмалар, шефталилер 
къызарыб-бонарыб къалгъанлар, «мени ал аша» дер киби 
ипсан козюпе бакъыб туралар. Таз огълан, багъчанынъ 
емишлерине сукъланыб, бир дане шефтали къопарыб ала 
ве ашай. Ашай амма, шу ерде бир огюзге чевирилиб къала 
ве айванлар киби отламагъа башлай. Отлай, отлай, ДИ- 
вар тюбюне келе ве о ердеки чичекни къапа. Къапкъаны 
киби кене де адамгъа чевириле. 

Таз огълан, бойле этиб, улукънынъ да тылсымы олгъа- 
ныны билиб къала. 

— Энди падиша менден аман тапмаз, — деб къувана. — 
Шунъа ойле бир иш кесейим ки, мени омюр-билля унут- 
масын, 

Таз огълан, бир сепет шефтали йыгъыб, падиша сара- 
йынынъ алдына алыб бара ве багъыра-чагъыра сатмагъа 
башлай. Падиша адамлары бу аджаиб шефталилерни корь- 
генлеринен, эписини сатыб алалар да ‚падишагъа алыб 
келелер. Уйле ашындан сонъ падиша озь якъынларыны 
бу емишлернен сыйлай. Сыйлай амма, бу емишлерни аша- 
гъанларынен сарайдаки эркеклер огюзге, къадынлар да 
сыгъыргъа чевирилелер. Бу айванлар мунъреше-мунъре- 
ше сарай ичинде чапкъалаб юре ве эр ерни хараб этиб 
ташлайлар. 

Бу вакъыт баш везир сарайда ёкъ экен. О, къайтыб ке- 
ле ве сарай адамларынынъ айвангъа чевирильгенлерини 
кориб, шашыб къала. «Бу не икмет?», деб тюшюнджеге дала. 
«Бу ишде Таз огъланнынъ къолу ёкъмы экен?», деб ойлана, 
Таз огъланны дераль сарайгъа чагъырмаларыны эмир эте. 

Таз огълан, ие ичюн чагъыргъанларыны анълаб, дивар 
тюбюнден бир десте чичек йыгъыб, сарайгъа бара. Баш 
везир онынъ аякъларына тюшиб ялвармагъа башлай: 

— Къардашым, къайнатанънынъ, къайнананънынъ, къа- 
дыныһънынъ алына бакъ, мунърешиб-мунърешиб юрелер, 
орталыкъны хараб этдилер, писликден сарай ичинде юрмек- 
нинъ чареси ёкъ. Бу сенинъ ишинъ олмалы. Ялварам 
санъа, оларны адамгъа чевир, падиша азретлери сенинъ 
бу эйилигинъни бир заман унутмаз. 

Таз огълан бу айванларнынъ эписине чичек дестесин- 
ден бирер чичек къапдыра. Бир ан ичинде олар кене ин- 
сангъа чевирилелер. Падиша, сарай ичиндеки писликни 
кориб, баш везирпинъ устюпе джекирмеге башлай: 

— Сарайны ахыргъа чевирдинъми, джинасир? Къана, 
курекни ал да, озь къолунънен бу писликни темизле! 

Меселени падишагъа анълатыб берелер. Падиша, Таз 
огълангъа пек ачувлана, лякин ачувыны бильдирмей. 
Бир чарелер тапыб, оны ольдюрьмек къарарына келе. 
Лякин падишанынъ насыл бир хыизыр адам олгъаныны 
анълаб къалгъан Таз огълан энди пек сакътола, озюни 
къолгъа тюшюрмей, падишанынъ зияфетлерине къатнамай, 

Падиша: 

— Тылсымынънынъ сырыны ач, огълум! — деб пияз- 
ламагъа башлай. Лякин Таз огълан падишагъа сырыны 
ачсынмы? 

— Ёкъ, падишам, ачкъанларым олды, энди менден ич 
бир тюрлю сыр эшитмезсинъиз,— дей. 

Падиша, насыл бир ёлларнен олса да, сырны огренмек 
ниетинен, куньлерден бир кунь къарысыны, къызыны ве 
везирлерини алыб, Таз огъланныпъ эвине мусафирликке 
кете. Таз огълап падишаныпъ Кауруваневы анълаб, 
алма тереги тюбюнде зияфет софрасы къура. Ашаб-ич- 
кен сонъ, Таз огълан Оларгъа бирер дане алма къопарыб 
ашамаларыны теклиф эте. Алмалар пишиб, къызарыб тур: 
гъанларындан, олар Таз огьланнынъ теклифини ред этмей» 
лер ве эписи бирер дане алма къопарыб, ашамагъа башлай. 
лар. Башлайлар амма, шу ап софра башындаки мусафир. 
лернинъ эписи эшекке чевириле, «и-а, и-а багъырыб, 
сес-шамата къопаралар. 

Таз огълап эшеклерге къараб, кереги киби зевкълангъан 
сонъ, падишагъа бир чичек къапдыра, падиша кене ин- 
сан къияфетини ала. 

— Бу отлагъанлар кимнинъ эшеклеридир? — деб со- 
рай. 

Таз огълан: 

— Олар сенинъ эшеклеринъдир, падишам, — дей. — 
Анавы салпы къулакъ — сенинъ къадынынъдыр, оны тюрт- 
кючлеб тургъан акъбаш эшек — сенинъ къызынъдыр, 
алма пытагъына баш узаткъан эшек — сенинъ баш вези: 
ринъдир. 

Падиша, сонъ дередже ачувланыб: . 

— Къана, тез ол, оларны нисангъа чевир, ёкъса мына 
шимди башынъны джеллят этерим, — дей. 

Таз огълан, озюни сыкъмадан: Р 

— Падишам, чокъ джекирменъиз,— дей.— Энди ту: 
вакъкъа озюнъиз келиб тюшдинъиз. Сиз тахтдан вазкеч- 
мегендже, олар да эшекликлен чыкъмазлар. 

Падиша чокъ инатлыкъ этсе де, ахры-сонъу разы олма: 
гъа меджбур ола: - 

— Яхшы, палиша мен дегилим, сенсинъ, — дей. 

ПАМ УКЪ КЪЫЗ ВЕ МАТЮВ ОГЪЛАН 


Кар _ аманлардан биринде кёр бир падиша олыб, 
72 ® онынъ да учь огълу бар экен. Бу огъланлар 
“ДО 2° осюб буюген сонъ, бабаларынынъ козюне бир 
$ илядж тапмакъ пешине тюшелер. 
Падишанынъ буюк огълу бабасынынъ алды: 
на келе де: 

— Бабам, рухсет этсенъиз, мен сизнинъ козьлеринъиз- 
ге илядж тапмакъ ичюн ёлгъа чыкъар эдим, — дей. 

Бабасы: 

— Меним козюмнинъ иляджы ат туягъы етмеген ер: 
деки топракъдыр. Эгер чаресипи булыб, шу ерден бир 
авуч топракъ алыб кельсенъ, меним козьлерим бир ан 
ичинде савулыб кетер. 

Буюк огълу, бабасындан эляллыкъ алыб, ёлуна реван 
ола. Кете, кете, алты ай ёл юре ве бир чешменинъ башыңа . 
барыб ете, Бу чешмеден сув дегиль де, сют фышкъырыб 
тура экен. Буюк огълан: «Бизим атнынъ туягъы бу ерге бас- 
маса керек» дей ле, бир авуч топракъ алыб, сарайгъа къай- 
тыб келе. Топракъны бабасына · узатыб: 

— Гедже демей, куньдюз демей, алты ай ёл юрдим, сув 
дегиль де, сют фышкъырыб тургъан чешмеге барыб етдим 
ве мына бу топракъны алыб кельдим, — дей. 

Паднша, огълунынъ айткъанларына кулюмсиреб, шой- 
ле дей: | 

— Вай-вай, балам, алты ай кетиб, бу къадар аз ёд 
юргенинъ шашыладжакъ бир шей. Мен сют чешмесине къуш- 
лукъкъа къадар барыб ете эдим. 

Бундан сонъ, бабасындан рухсет ве эляллыкъ алыб, 
ёлгъа падишанынъ ортанджы огълу чыкъа. Кете, кете, алты 
ай ёл юре ве сют чешмеси башыпа барыб ете. Бираз ял 
алгъан сонъ, кене ёлгъа чыкъа ве алты ай ел зоре, Бара- 
бара бир чешменинъ башына барыб ете. Бу чешмеден сют 
дегиль де, бал акъыб тура экен. Ортанджы огълан: «Бизим 
атнынъ туягъы бу ерге басмаса керек!» дей де, бир авуч 
топракъ альб, сарайгъа къайтыб келе. Топракъны баба- 
сына узатыб: 

_ Ѓедже демей, куньдюз демей, он эки ай ёл юрдим, 
сют дегиль де, бал акъыб тургъан чешмеге барыб етдим ве 
мына бу топракъны алыб кельдим, — дей. 

Падиша, бу огълунынъ айткъанларына да кулюмси- 
реб, шойле дей: 

— Вай-вай, балам, он эки ай кетиб, бу къадар аз ёл 
юргенинъ шашыладжакъ бир шей. Меп бал чешмесине 
уйлеге къадар барыб ете эдим. 

Ниает, бабасындан рухсет ве эляллыкъ алмакъ ичюн, 
падишанынъ узурына кучюк огълу келе. Бу баланы са- 
райда эр ким Матюв огълан деб биле экен. О; 

— Бабам, энди мен кетейим де, — дей. 

Падиша: 

— Агъаларынъ барыб кельдилер, бир иш беджерме- 
дилер, энди бу иш сен матювге къалдымы? — деб дарыла 
ве рухсет этмей. 

Кучюк огъланнынъ бунъа пек джаны агъыра. Бабасы 
рухсет этмесе де, атыны алыб ёлгъа чыкъмагъа къарар бе- 
ре. Бу ат, падишанынъ козьлери сокъурлангъандан берли, 
къобагъа къапалы тутула экен. Кучюк огълан гизлиден 
оны къобадан чыкъара да, къыркъ кунь къыркъ гедже 
беслеб тута. Бундан сонъ силя-савут такъына, атына мине 
ве къуш киби учыб кете. Ат кеткен сайын сурьат алыб, 
ахры-сонъу авагъа котериле ве учмагъа башлай. 

Азмы учалар, чокъмы учалар, сынъырны кечелер. Па- 
дишалыкъ сынъырыны кечкен сонъ, ат инсанлар киби 
лаф этмеге башлай: 

— Матюв огълан, айт бакъайым, къаерлерге ёл ту: 
тасынъ? — деб сорай. 

Матюв огълан: 

— Бабамнынъ козьлерини савултмакъ ичюн ат туягъы 
етмеген ерлерге барыб, бир авуч топракъ кетиреджем, — 
дей. 

Ат: я 

— Эхэ, пек сарп ёлгъа кете экенмиз де! — дей. — За- 
рар ёкъ, барыб етермиз. Сен мепи къобадан дюнья ярыгъына 
чыкъардынъ, къыркъ кунь беслеб тутдынъ, сенинъ эйи- 
лигинъи мен бир вакъыт унутмам. Сени бабанъ сокъур- 
лашкъан ерге алыб барырым. Мєн о ерни билем. Басанъ 
о ерлерге меним сыртыма миниб учыб бара тургъан эди. 

Уча, уча къушлыкъ мааллеринде сют чешмесине, уйле 
мааллеринде бал чешмесине барыб етелер, амма токъта- 
майлар. Ниает, падишанынъ козьлери сокъурлашкъан ер- 
ге барыб къоналар. 

Ат: 

— Матюв огълан, энди мени динъле! — дей!. — Меним 
туягъым бу ерден узакълашмагъан эди. Шунынъ ичюн 
топракъны бираз иракъдан алмакъ керексинъ. Топракъ 
алгъанда авадаки махлюкъдан сакът ол! 

Матюв огълан, токътагъан ерлеринден бираз иракъла- 
шыб, топракъ алайым деб ерге эгильгенде, кимдир биреви: 

— Эй, Матюв огълан, кель, башда курешейик де, 1оп- 
ракъны сонъ алырсынъ, — деб багъыра, 

Матюв огълан о якъ бакъа, бу якъ бакъа, кимсе корюль- 
мей, бир даа бакъса не корьсюн, авада бир махлюкъ тура. 
Бу махлюкъ, Матюв огъланнынъ устюне къайнакъ сув бурь 
ке башлай. Башлай амма, махлюкънынъ илекярлыгъыны 
бильген ат, Матюв огъланнынъ янына. келиб, фышкъыр- 
магъа башлай ве сувны сувута. 

Матюв огълан усти-башы ысланыб къалгъанына ачув- 
лана: 

— Йигит олсанъ, ерге тюш, авада къопайыб тургъанынъ 
не,—дей. Дей де махлюкънынъ аякъларындан тутыб, оны 
ерге тартыб ала ве къылычыны онынъ башына сильтей. 
Къылыч кесмей, махлюкъ исе кене авагъа котериле. 

Ат: 

— Энди сыртыма мин де, къачыб кетейик, — дей. 

Матюв огълан атнынъ сыртына минеджекде, бакъса 
не корьсюн, банаки махлюкъ аджаиб дюльберликде бир 
къызгъа айлангъан. Бу къыз: 

— Мен шу куньгеджек озюмнен курешеджек · батырны 
беклеб турдым. Бу батыр сен экенсинъ. Бугуньден кери 

сен меним эримсинъ — дей, — 
да, бирге омюр И, Юрь. сарайгъа барайыкъ 
ъЫЗ, атюв огълан ве ат 
Аджанб бир сарайгъа барыб еы е кетелер. 
бирге яшайлар. Къыз ве Матюв огълан ое 
дередже сегелер ки, ахыры акъылларыны аш А 
лирелер. Къыз: ‘лдырыб, де. 
— Айды, денъизге Й 
ейи ае барайыкъ да, денънз ИЧИНДе кези. 
Экиси де атнынъ сыртына 5 
сувгъа тюшелер. Матюв а Е кетелер, 
гъан бн В ) де нылтыраб тур. 
р шей коре. Алыб бакъса, олмайджак б а 
нат экен. Опы ялыгъа ташлай. Ташлай амма р ез 
тнигенинен, орталыкъны яп-ярыкъ эте. мма, къанат ерге 
Матюв огълан къанатны джебине 
ген ат: 
— Къанатны алм Л 
Къыз да, е о. Е. 
— Сен Памукъ къызнынъ къушын е оар, 
ушынынъ къанатыны тап- 
т энди онъа ашыкъ олурсынъ, менден вазкечерсинъ, — 
Матюв огълан, атнынъ ве севимлисининъ айткъанла- 
рына къулакъ асмай, къанатны ала. 
— Бу ерлерден чыкъыб кетсек къанатнынъ ич бир 
белясына огърамамыз, — дей. 
„Матюв огълан чокъ ялварса-ялкъарса да, файда эт- 
мей, къыз куңьден-куньге сарарыб-солмагъа башлай. 
Матюв огълан, Памукъ къыздан къуртылмакъ ичюн, 
аткъа миниб, къадынынен узакъ бир падишалыкъкъа кете. 
Гедже, орталыкъны къаранлыкъ баскъан бир вакъытда, 
Матюв огълан ярыкъ олсын деб къанатны бир кенаргъа 
ташлаб, юкъугъа далалар. Шу ер падишасынынъ везири 
бу вакъыт азбаргъа чыкъа, гедженинъ куньдюз олгъаны: 
ны кориб, шашыб къала. «Бу ишде бир алямет ёкъмы 
экеп?», деб падишагъа хабер бере. Падиша нсе бу хаберни 
эшиткенинен, везирини ярыкъ чыкъкъан тарафкъа йибе- 
ре, -эр шейни билиб кельмесини эмир эте. 
Везир бу ёлджуларнынъ янына келе, айдынлыкъ берген 
къанатны кориб: 
— Эй, огълан, бу аджаиб къанатны къайдан алды: 
нъыз?— деб сорай. 
Матюв огълан кене матювлигине барыб: 

— Денъизде ювунгъанда тапдым, — дей. 

Везир бу къанатнен падишанынъ сарайыны яраштыр- 
макъ истей, ве Матюв огъландан бу къапат ичюн не къа: 
дар алтын истегенини сорай. 

Матюв огълан: 

— Бу олмагъан шейге алтын берилирми энди, — дей, — 
керек олса, алыпъыз даа! 

Везир къанатны алыб, аман падишанынъ узурына 
келе. Падиша, къанатны корьгенинен, пек яман къува- 
на да: 

— Бу насыл бир къушнынъ къанаты экен? — деб со- 
рай. 
Везир падиша алдында ялтакъланыб: 

— Эй падишам, дюньяда ойле бир къуш бар ки, о эм 
ярыкъ бере, эм де инсанлар киби сёйлене, — дей, — Эгер 
къушнынъ ялынъыз бир къанатчыгъы бу къадар ярыкъ бе- 
ре исе, о къуш озюнинъ бинълернен къанатынен сизнинъ 
бутюн падишалыгъынъызны айдынлатыб ташлар эди, 

Падиша везирнинъ айткъанларынен меракъланыб: 

— Бу къушны тутмакъ мумкюн дегильми? — деб со- 
рай. 
Везир: 

— Неге мумкюн олмасын, бу къанатны тапкъан адам, 
къушны да тута билир, — деб джеваблана.— Эмир бе- 
ринъиз, о ягъыны мен озюм беджеририм. 

Падиша эмир бере, везир исе бу эмирни Матюв огълан- 
гъа бильдириб, эгер учь кунь ичинде къушны тутыб ке- 
тирмесе, башы кесиледжегини айта, 

Матюв огълан не япаджагъыны бильмей къала ве 
атыпдан акъыл сорай. 

Ат: 

— Къанатны алма, белясы чокъ олыр, деген эдим, динъ- 
лемединъиз, энди менден акъыл сорайсынъыз, — деб 
ачувлана. — Не япайым, кене ярдым этеджекдирим даа. 
Бар да, падишадан бир ат исте. Сонъ бу атны ялы кена- 
рына кетириб соярсынъ. Атнынъ багъырыны темизлеб, 
онынъ ичине озюнъ кирерсинъ. 

Матюв огълан шай да япа. Атнынъ ичине кириб, не 
оладжакъ экен, деб беклеб тура. Азмы беклей, чокъмы 
беклей, насыл да олса леш къокъусыны дуйыб, буюк бир 
къуш келиб къона. Къуш лешни чокъчумагъа башлагъа- 
нынен, Матюв огълан къап-къач этиб, онынъ аягъындан 

тута. Къуш уркиб, къанатларыны кере ве Матюв огълан- 
ны авагъа котере. Котере амма, бираз учкъан сонъ къуш 
тала, таш олыб ерге тюшмеге башлай. Ат, бир къач ке- 
релер фышнаб кучь ала ве окъ киби авагъа котериле, къуш- 
ны да, Матюв огъланны да сыртына алыб, ерге тюшюре, 

Къушны падишағъа берелер. Акъшамына бутюн пади. 
шалыкъ яп-ярыкъ ола. Бу муджизеге шашыб къалгъан 
халкъ: эр акъшам къонгъан кунеш, бугунь не ичюн бат- 
мады, — деб тааджюблене. 

Падиша везирини чагъырыб, тешеккюрини бильдире 
ве къушнынъ не вакъыт сёйлене башлайджагъыны сорай. 

Везир: 

— Падишам, бу къуш ялынъыз озюнинъ саиби Памукъ 
къыз олгъанда сёйлене, — дей. 

Падиша, меракъланыб: 

— Я о къыз къайдадыр? — деб сорай.— Оны сарайгъа 
кетирменинъ чареси ёкъмы? 

Везир, падишанынъ суаллерине джеваб къайтарыб, 
шойле дей: 

— Памукъ къыз денъиз ортасында яшай. Зан этем ки, 
къушны кетирген адам, онынъ саибини де кетирир. Эмир 
беринъиз, о ягъыны мен озюм беджеририм. 

Падиша эмир бере, везир исе бу эмирни Матюв огълан- 
гъа бильдириб, эгер учь кунь ичинде Памукъ къызны та- 
пыб кетирмесе, башы кесиледжегини айта. 

Матюв огълан не япаджагъыны бильмей къала ве кене 
атындан акъыл сорай. 

Ат: 

— Ана, озь акъылы етмесе де, сёз динълемегеннинъ алы 
бойле олыр, — дей. — Олды-оладжакъ, юрь, Памукъ къыз- 
нынъ сарайына кетейик, амма акъылдан чыкъарма, онда 
баргъан адамларнынъ эписи яныб-куйиб къала. 

Ат ве Матюв огълан ёлгъа чыкъалар. Денъиз кенарына 
барыб еткен сонъ, ат авелене ве денъиз-дерья бойлаб, Па- 
мукъ къызнынъ сарайына догъру ёл ала. Азмы кетелер, 
чокъмы кетелер, аймы кетелер, йылмы кетелер, куньлер- 
ден биринде денъиз ортасында акъ бир сарай корелер. 

Ат, Матюв огъланны тенбиелеб: 

— Сарайнынъ эки къапусы бар, биз йылдырым тезли- 
гинен бир къапудан кириб, экинджисинден чыкъмакъ 
керекмиз. Сакът ол, агъыз ачыб къалма, сарай ичинден 
учыб кечкенде, Памукъ къызны сачларындан къапышла. 

Олар, йылдырым тезлигинен сарай ичинден учы кбе- 
челер ве Матюв огълан Памукъ къызны алыб чыкъа, 
Сарай ичинде пускюрген алевден онынъ ялынъыз урба- 
лары ве атнынъ ялыплары куе. 

Матюв огълан къызгъа бакъа, къыз да бу яшнынъ дже- 
сюрлигине шашыб, козьлерини онъа тиклеб къала. Бу къыз, 
памукъ киби, ап-акъ ве бир ютум сув киби дюльбер экен. 

Падишалыкъкъа къайтыб келеяткъанда Матюв огълан 
къадыныны падиша тутыб алгъаныны эшите, Бу ишке пек 
яна. Памукъ къыз бу огъланнынъ яныгъыны кориб: 

— Санъа не олды, эфкярынъ не ичюн бозулды? — деб 
сорай. 

Матюв огълан: 

— Къадынымы падиша тутыб алгъан, онъа кедегле- 
нем, — дей. 

Памукъ къыз: 

— Я мени не япаджакъсынъ? — деб сорай. 

Матюв огълан оны падишагъа алыб бараджагъыны 
айта. Памукъ къыз бу огъланнынъ сафдиллигине шашыб: 

— Сен пек матюв бир яш экенсинъ де! — дей. — Мени 
падишагъа бергенджек, озюнъе алсанъ олмаймы? 

Олар чёль ичинде токъталыб, чадыр къуралар ве бирге 
яшамагъа башлайлар. Везир, Матюв огълан Памукъ къыз- 
ны алыб кельгенини ве чёль ичинде яшагъанларыны эши- 
тиб, озю сюриб келе ве: 

— Памукъ къызны неге чёль ичинде тутасынъ, не 
ичюн сарайгъа алыб бармайсынъ? — деб яйгъара къо- 
пара. 

Везирнинъ суаллерине, Матюв огълан ерине, Памукъ 
къызнынъ озю джеваб бере: 

— Падишагъа айтынъыз, о, гъайрыдан йигирми беш 
яшына кельсин де, сонъ мен онъа эрге чыкъарым. 

Бу хаберни эшиткен падиша ачувындан ап-акъ кесиле 
ве джеми-джемаатны йыгъыб: 

— Киши яшарткъан илядж бильмейсинъизми? — 
деб сорай. 

Бильген адам тапылмай. Бу вакъыт везир, озюнинъ 
акъылданелигинен къопайыб: 

— Меним киби акъыллы бир везиринъиз олгъанда, бу 
ахмакъларнен акъыл танышыб отургъанынъыз не? — дей. 

— Зан этем ки, Памукъ къызны тапыб кетирген адам, 
сизге яшлыгъынъызны къайтараджакъ иляджны да та- 

пыб кетирир. Эмир беринъиз, о ягъыны мен озюм бедже. 
ририм. 

Падиша эмир бере, везир исе бу эмирин Матюв огълан. 
гъа бильдириб, эгер учь кунь ичинде бу иляджны тапыб 
кетнрмесе, башы кесиледжегини айта, 

Матюв огълан не япаджагъыны бильмей къала ве кене 
атындан акъыл сорай. 

Ат: 

— Ана, беляларнынъ сонъу етди, — деб къувана, — 
Бу кересинде мен санъа джан-гонъюльнен ярдым этерим. 
Бунынъ ичюн Къарадагънынъ тёпесине чыкъмакъ керек. 
Онда къыркъ бие бар. Бу биелерни савмакъ, ювунмакъ 
керек. Яшармакъ иляджы иште будыр. 

Матюв огълан атына мине, йылдызларгъа котериле ве 
Къарадагъпынъ тёпесине барыб тюше. Бакъсалар не 
корьсюнлер, къыркъ дане бие бир ерге топлангъан, отлана 
юрелер. Къыркъ биринджи бие оларнынъ башы олыб, 
къаравлаб тура. 

Ат: 

— Биелернинъ башы меним агъамдыр, о бизни якъын 
биле къоймаз — дей. — Сен анавы сазлыкъ янында терен 
бир чукъур къаз. Чукъурнынъ тюбине мен ятырым. Сен 
шу ерде отлаб тургъан сув сыгъырларындан къыркъ да. 
несини сойыб, гоньлеринен меним устюми орть. Агъам 
меним мында олгъанымы дуяр ве мени тишлейджек олыб 
гоньлерни тишлер. Бу вакъыт биелернинъ эписи бизимки 
олыр. 

Шай да япалар ве биелерни Къарадагъдан тюшириб, 
падишанынъ сарайына алыб баралар. Чёюндеки сют ша- 
пырыб-копюре башлагъан сонъ, Матюв огълан падишагъа; 

— Падишам, чёюнге тюшюнъиз, сизни яшартаджакъ 
бу сютдир, — дей. 

Падиша тюшеджек ола амма, джесарет эталмай, баш: 
да Матюв огъланнынъ тюшмесини эмир эте. Ат, Матов 
огъланнынъ къулагъына: 

— Къоркъма, тюш! — дей. 

Матюв огълан артыны-огюни тюшюнмеден, озюни къайнаб 
тургъан сютнинъ ичине ташлай. Ат, якъын келиб, бутюн 
кучюнен уфюрмеге башлай. Сют сува ве Матюв огълан ап- 
акъ ве яп-яш бир йигитке чевирилиб, ич бир зарарсыз сют 
ичинден чыкъа. Буны корьген падиша, яшараджагъына 
къуваныб, аман озюни сют ичине ата, Ата амма, оджакъда 


204 


алевлениб янмакъда олгъан атеш сютни кепе шапырта- 
‹ копюрте ве падиша сют ичинде бурюшиб, пишиб къала. 

Ат, Матюв огълангъа: 

— Мин сыртыма! — дей де, оиы шу ерден алыб къача. 
Чёль ичинден кечкенде, Памукъ къыз да аткъа мине, 
Пешлеринден падиша аскерлери къува. Къува амма, о 
атнынъ артындан ким етер? 

Матюв огълан Памукъ къызны озь падишалыгъына 
алыб келе, Падиша бабасы козь иляджы-бир авуч топракъ 
беклей-беклей, энди чокъдан ольген экен. Оледжекде тахт" 
къа Матюв огъланнынъ чыкъарылмасыны васнет эткен. 


Матюв падиша ола, 
Тахткъа чыкъа, - 
Той-дюгюн япдыра. 
Торгъай тобугъындан, 
Бакъа кишенлигинден, 
Пире майындан аш пишире, 
-Мусафирлер ашкъа шише. 


АЛТЫН БАШНЕН ХИЯР БАШ 


ир адамнын 

я, Бу в е р т 

куньден даа дюльб е 
льбер экен. Мал 

бир бузавчыкълары бар экен, 

Кель кунь, кет кунь, бу къызчыкъ баягъы 
бир яшларына келе, Къыз чагъына кельди 
дегенде, анасы хасталана. Къыз яна-куе, лякин эджельге 
чаре олырмы! 

Къызнынъ анасы акъайыны чагъыра да, васиетипи айта: 

— Мен ольген сонъ къызчыгъымны эльге хор этме, 
бузавчы ъымызны онъа бер! — дей. 

Чокъкъа бармадан къызчыкънынъ анасы оле. Бабасы, 
къарысынынъ васнетини тутыб, бузавны къызына бере. 
Лякин къыз оксюз къалгъапына яныб, геджелерини агълаб 
чыкъа, куньдюздерини агълаб кечире. 

Къызнынъ бабасы: — Эв къадынсыз олмаз, — деб тю- 
шюпе.— Къызым да анасыны сагъыныб агъласа керек, 
эвленсем бельки эфкяры чезилир. 

Шай дей де, къызы олгъан тул бир апакъай: ъа эвлене. 
Бу апакъай пек ярамаз, кинли бир къадын экен. О, эвге 
кельгенинен, къызнынъ урбаларыны тутыб ала, озь къы: 
зына кийсете. Огей къызнынъ шай люльбер олгъаныны 
пахыллаб, оны эр кунь котеклей, хорлай, ач тута, бутюн 

бар 
купь десенъ 
дегенде, тек 


5 


———=———-—-> 


пис ишлерни онъа буюра. Къызчыкъ куньдюзлери бузав 
отлата, юнь ишлей, акъшамлары да бош турмай. 

Бойледжесине эки йыл отиб кете. Куньлерден бир кунь 
къызчыкъ саба эрте турыб, бузавны отлатмагъа алыб кете. 
Кете-кете бир озенчикнинъ янына барыб токътай. Къыз: 
чыкъ ойланыб тургъанда, озь анасыны хатырлай да, инджи 
киби яшлар тёкиб, агъламагъа башлай. Бираздан юкъ- 
лаб къала. Бузав исе, отлай-отлай, озеннинъ о бир тара- 
фына кече, Къызчыкъ, козьлерини ачкъанынен, бузав- 
нынъ узакълаша башлагъаныны кориб, оны къайтармакъ. 
истей. Лякин озенден кечеяткъанда урчугъы сувгъа то: 
шиб кете. Огей анасындан кореджек джезасыны тюшюниб, 
даа зияде агъламагъа башлай. 

Бу озеннинъ янында бир къартанайчыкъ яшай экен. 
Къартанай къызчыкънынъ агълагъаныны эшиткенинен, 
онынъ янына келе де: 

— Неге агълайсынъ, къызчыкъ, санъа не олды? — 
деб сорай. 

Къызчыкъ: 

— Неге агъламайым,— деб джеваблана,— мен эр куць 
бузав бакъа-бакъа, урчукънен юнь ишлейим. Мына 
бузавымы къайтарайым, леб озенден кечеджекле, урчугъым 
сувгъа тюшиб кетди. Акъшам эвге къайтыб баргъанда, 
огей анайым ким биле насыл котеклер. 

Къартанай бу къызчыкъны пек аджый. 

— Агълама, къызым, — дей, — мен сени бахтлы эте- 
рим. Сен отур да, меним башымны бакъ. Мен сенинъ тиз- 
леринъ устюнде бираз юкълайым. Башымны бакъкъанда, 
ондан акъ сув, сонъ ешиль сув кетер. Мени уятма, Сары 
сув кете башлагъанда, мени уятырсынъ. Анъладынъмы, 
къызым? 

Къызчыкъ: 

— Анъладым, къартанай,— дей де, онынъ башыны 
бакъмагъа башлай. 

Къартанай, башыны къызчыкънынъ тизлерине къойгъа- 
нынен, юкъугъа дала. Бираздан къартанайнынъ башын- 
дан акъ сув, сонъ ешиль сув кете. Къызчыкъ оны уят- 
-май. Сонъ сары сув кетмеге башлай. Къызчыкъ: 

— Къартанай, энди турынъыз, сары сув кете башла- 
ды, — дей. 

Къартанай уяна да, бу сары сувнен къызчыкънынъ ба- 
шыны юва. 

— Сакът ол, къызым, башынъны чезме, къай 
деселер айтма, — деб тепбиелей. 

Къызчыкъ, кунь къона башлагъан бир маальде эвле 
рине къайтыб келе. Огей апасы, къызпынъ къолунда у к 
чугъы олмагъаныпы кориб, ондап сораб биле рай, 
къызчыкъны қотеклемеге башлай. " 

Геджелердеи биринде, эв ичииде эписи юкъугъа далгъан 
бир вакъытда, огей апа уяна да, корьгенлерине шашыб 
къала. Къаранлыкъ эвнииъ кошеси яп-ярыкъ экен 
Аман атылыб тура да, огей къызынынъ янына бара, 
Бакъса не корьсюн, къызнынъ сачлары алтын те ң 
чевирнльген, 

О, джекире бериб: 

— Тез айт, сачларынъиы къайда ве насыл бир сувда 
ювдынъ? — дей. Дей де, къызчыкъны кене котеклей 

Заваллы къызчыкъ, не япаджагъыны бильмегенинден, 
айтмагъа меджбур ола: 

— Озен янында бир къартанайчыкъ яшай. Ана о меним 
башымы сары сувнен ювыб, явлыкънеи багълады. Сачла- 
рымнынъ ялтырагъаны да шунынъ ичюн олмалы. 

Бу сёзлерни эшиткен огей ана саба ачылмасыны дёрт 
козьнен беклей. 

Саба ачылгъанынен къызыны уята да, ишнинъ аслыны 
онъа анълатыб бере. 

— Яхшы къара, къартанайны сары сур кете башлагъан: 
да уят, — деб тенбиелеб ала, 

Огей ананынъ къызы бузавны айдаб, озен янына алыб 
бара ве тыпкъы анасынынъ дегени киби япа: озенден ат- 
лайджакъ олыб, урчугъыны сувгъа тюшюре де, сонъ эса- 
лет агъламагъа башлай. Бу вакъыт къартанай пейда 
олыб: 

— Неге агълайсынъ, къызчыкъ, санъа не олды? — деб 
сорай. 

Къыз: 

— Неге агъламайым, — деб джеваблана, — мен эр кунь 
бузав бакъам, сонъ урчукънен юнь ишлейим. Мына шимди 
бузавымы къайтарайым деб озенден кечеяткъанда, урчугъым 
сувгъа тюшиб кетди. Акъшам эвге къайтыб баргъанда огей 
анайым мени ким биле насыл котеклер. 

Къзртанай къызнынъ айнеджилигини анълаб: 

— Сен отур да, меним башымны бакъ, — дей. — Мен 
сенинъ тизлеринъ устюнде бир чырым юкъу алайым. Ба- 

да ювдынъ 


ллерге 


шымны бакъкъанда ондаи акъ сув, сонъ сары сув кетер. 
Мени уятма. Ешиль сув кете башлагъанда, уятырсынъ. 

Къыз къартапайнынъ башыны бакъмагъа башлай. Акъ 
сув кете, сары сув кете, уятмай, ешиль сув кете башлагъан- 
да, уята. Къартанай тура да, къызнынъ башыны ешиль 
сувнен юва. Къыз къувана-къувана эвлерине къайтыб 
келе. 

Гедженинъ бир маалинде анасы уяныб, къызынынъ ба- 
шыны чезе. Чезе амма, бакъса не корьсюн, къызнынъ сач- 
лары ешиль оркенлерге чевирильген, бу оркенлерде де 
хиярлар осе экеп. Анасы хиярларны юлкъа, лякин юлкъ- 
къан сайын олар даа зияде осе экеплер. 

Иште бу куньден сонъ шу къызнынъ ады «Хияр баш 
къыз» олыб къала. Онъа ич бир кимсе кулакъ асмай. Амма 
алтын баш къыз кунь сайын дюльберлеше. 

Куньлерден бир кунь Хияр башнынъ анасы, озь къызы- 
ны янына алыб, тойгъа кетелер. Алтын баш къыз: 

— Мени де алынъыз, тойгъа барыб бираз эгленейим, — 
дей. 

Огей анасы: 

— Тойда сенипъ ишинъ ёкъ, эвни къаравла, юнь ишле, — 
деб оны бир къач керелер тюрткючлей. 

Алтын баш къызчыкъ эвде ялыныз бир озю къалыб, козь 
яшларыпы тёкиб агълаб тургъанда, банаки къартанай ке- 
либ къала. 

— Не ичюн агълайсынъ, къызчыыгъм, — дей, — кене 
биревлер ыиджытдымы? 

— Огей анам мени эвде къалдырды, меним бузавчыгъы- 
мы сойды, озюнинъ Хияр баш къызыны тойгъа алыб кетди, 
шунынъ ичюн агълайым. 

Къартанай: 

— Сен, къызчыгъым, бузавнынъ кемиклерини манъа 
кетир, оны чукъургъа комейик, — дей. 

Къызчыкъ бузавнынъ кемиклерини чыкъара, оларны 
азбар ичиндеки чукъургъа комелер. Сонъ, къартанай па- 
пучлерини чыкъарыб, чукъургъа бир тепме ура. Шу ара, 
чукъур ачылыб, онынъ ичинден къап-къара бир араб чыкъа. 
Къартанай арабкъа: 

— Къана, арабым, бир ан ичинде къыз ичюн бир къат 
урба ве экн атлы файтон азыр олсын! — деб эмир эте. 

Араб козьден гъайыб олгъаныпен, устюнде алтын нагъыш- 
лы къафтан, алтын тизили къадифе фес, билезликлер, юзюк- 

эки атлы файтон пейда ола. Къыз 


лер, сыр гъалар ол гъан 


Й ‘ззартанайнен файтонгъа отурыб, тонгъа кетелер. № с сиу, 
кийнне, хъар олгъан гъыджырда- 2 ТУТТА 
Файтон, Хняр башнен анасы кетмекде ол б ПИЯ» У. 
вукъ маджарнынъ артындан ете, онъа тоз чанъгъытыо, кечиб 2 Й 


1а пб 


ПУ "4 


Той азбарына барыб киргенде, бутюн мусафирлер олар- 
на къаршылаб алалар, алтын баш къызчыкъны келин яны- 


на отурталар. 


.___—_—__— іраан-— 


КЪОЗУКЮРПЕЧ 


| 2. $ вель, эвель экенде, 
№ 


Эвель заман экенде, 
Девелер деллял экенде, 
Сен бешикде экенде, 
я: Мен эшикде экенде, 

Къызлар торгъай экенле, 
Кокюмиз бакъыр экенде, 
Еримиз такъыр экенде, 
Сувсығъыр амамджы экенде, 
Къаплы-къуплы бакъалар 
Къапатланды учмагъа, 
Дерьялаки балыкълар : 
Кира тута кочьмеге... | 
Къайната бекмез къайната, } 
Къызы къашын ойната. | 
Ойнатма, къыз, къашынъны, 
Кесер бабанъ башынъны. 
Сенинъ бабанъ тав башы, 
Меним бабам сув башы; 
Сув башынынъ атлары, 
Арпа ашаб кишнешир; 
Энъиш кельсе «тыр» демез, 
Къыр кельсе де, «джюрь» демез. 
Алтмыш бакъла арпаны 
Едим демез шу атлар. 
Учь къуюнынъ сувуны 
Ичдим демез шу атлар... 
Пердакъай — пердакъай экенде. 
Пердакъай кельди джувурыб, 
Чалгъы сабыпы сувурыб, 

9. 

Штацына бакъса — авы ёкъ, 
Къавташына — къавы екъ. 
Мына сизге бир такъмакъ, 
Масалымны динълеб бакъ! 


5 заманларпынъ биринде, еди дерья четинде, узакъ 
иие ібнрниде Эдиль байпеп Джайыкъ бай де- 
ген эки адам яшагъан. Куньлерден бир кунь, айны бир 
вакъытда, Эдиль бай къулунлы биесини, Джайыкъ бай да 
ботасыны джойгъан. Ёкъларыны тапмакъ ичюн экиси де 
койнинъ эки четинден чёльге чыккъанлар, кете-кете бир 
обагьа барыб еткенлер ве о ерде бири-биринен къаршылаш: 
къаплар. Одыр-будыр акъкъында лаф этиб тургъанда, 
Эдиль бай: А А 

— Мен къулунлы биемни джойдым, — дей, 

Джайыкъ бай исе: А 

— Мен ботамны джойдым — дей. | 

Бираз лаф эткен сонъ, Эдиль бай: 

— Къарым агъыр аякълыдыр, — дей. 

Джайыкъ бай: 

— Меним къарым да агъыр аякълыдыр,— деб. къоша, 

Байлар лаф этиб тургъан арада, гатыны ельдай ельди- 
риб, оларнынъ янына бир атлы келиб токътай. | 

— Эдиль байнынъ къарысы къыз тапды, — дей. 

Чокъкъа бармадан экинджи бир атлы келиб ете, р 

— Джайыкъ байнынъ къарысы огьлан тапды, — дей. 

Бу байлар экисинде де гъайыблары ве келирлери бир 
куньде, бир вакъытда олувына пек тааджюб этелер. Балалары 
буюсе, оларны бири-бирине эвлендирмеге сез беришелер, 
этек йыртышалар. Сонъ эвлерине къайтыб келелер, огълан- 
нынъ адыны Къозукюрпеч, къызнынъ адыны Баяисылув 

ар. 

ибн кучли ве дюльбер бир Йигит олыб осе, 
Курешде, ат чапышувында, окъ атышувда бутюн акъран- 
ларыны артда къалдыра. Онынъ йигитлигини кориб, КЪЫЗ- 
лар гизлиден ах чекелер, онынъдай бир йигитке тиймекни 
арзулайлар. | 

, ао сне догъгъанда башында айнен йылдыз бар 
экен. Бу алямет шай да къала. О, юкълагъанда, еди кунь 
ве еди гедже уянмай юкълай экен. Къартлар: бу аляметлер 
яхшылыкъкъа дегильдир, онынъ эджель аляметлериднр, 
дей экенлер. 

Кель заман, кет заман, йигит — баба йигити олыб осиб 
етише, Баянсылув исе дюльберлиги ве акъылданелигинен 
акърансыз бир къыз олыб, кемалына ете. 

Къозукюрпеч ве Баянсылув севишелер, оськен сайын 
бири-бирине олгъан муаббетлери арта. Омюр-билля бирн- 
бирини унутмайджакълары, садыкъ къаладжакълары ичюн 
ант-емин этелер. 

Этелер амма, куньлерден бир кунь Къозукюрпечнинъ 
бабасы Джайыкъ бай, пек яман хасталаныб, тёшекке тюше 
ве хасталыгъынынъ учюнджи куню оле. 

Джайыкъ бай ольген сонъ, Эдиль байнынъ фикири денъи- 
ше башлай, «Оксюз балагъа къыз бериб онарсынъмы?» 
дей. Къызына башкъа бир киев тапмакъ пешине тюше, ля- 
кин къыз разы олмай, севимлисине къавушмаса, омюр-бил- 
ля эвленмейджегини айта. 

Эдиль бай чокъ тюшюне-ташына ве къызынынъ акъы- 
лындан Къозукюрпечни чыкъармакъ ннетинен, шу ерлер- 
ден кочиб кетмек къарарына келе, Къызыны, малыны-муль- 
кюни алыб, кочиб кете, 

Къозукюрпеч, асретликке даянамай, ёлгъа чыкъмакъ, 
Эдиль байнынъ турагъыны тапмакъ ве узакъдан олса да, 
Баянсылувны корьмек мерамына къапына. 

— Анай, манъа ёллыкъ комеч пишир! — дей. 

Анасы: 

— Этме балам-кетме балам, — деб ялвармагъа башлай. — 
Олар ким биле къаерлерге къонакъ къургъандырлар, кет- 
сенъ де, тапамазсынъ. Мал-мулькюнъни терк этме, мени 
ялынъыз къалдырма, 

Къозукюпрпеч ниетинден къайтмакъ истемей. Анасы 
Къозукюрпечни ёлдан вазкечдирмек ичюн, шойле дей: 


Бир бойнузы кок йыртар, балам, 
Экинджисн ер йыртар, балам, 
Ашадан келир бир сюрю тувар, 
Темир кокпен алада чубар — 
Буларны кимге ташлайсынъ, балам? 


Къозукюрпеч анасынынъ бу сёзлерине: 
— Арамгъа кетсинлер! — деб джеваблана. 
Анасы девам эте: 


Чёльге чыкъса, кишнешир, балам, 
Къыргъа чыкъса, тишлешир, балам, 
Ашадан келир бир сюрю джылкъы, 

Джылкъыларнынъ ямандыр КЪЫЛЫГЪЫ — 
Оларны кимге ташлайсыиъ, балам: 


юрпеч: д 
Кзъозунюр тсинлер! — деб джеваблана. 


26 мгъа ке ) 
Р бельки къойларыны айтсам мерамындан вазкечер, 
? 


деб шойле дей: 
Туякълары шалтырашыб, балам, 
Къозулы къойдай манърашыб, балам, 
Ашадан келир бир сюрю къоюнъ, 


Чыкъыб да кетсенъ о болур оюнъ 
Буны ла кимге айтайым, балам? 


Къозукюрпеч кене де: р 
— Арамгъа кетсинлер! — дей. . 
Анасы, бельки девелерни айтсам ёлупдап вазкечер, 


деб шойле дей: 


Туякълары джалпылдашыб, балам, 
Орькечлери салпылдашыб, балам, 
Саркъувдан келир бир сюрю деве; 
Оларны ташлаб кетмесе, тёре! 


Анасы огълундан кене де шу джевабны алгъаи сопъ, 
бельки эмген сютини хатырлатсам, дегенинден вазкечер, 


леб шойле дей: 


Онъ эмчегим едирдим, балам, 
Ал-ешиль кольмек кийдирдим, балам; 
Къайт дегенде, _къайтсана, балам, 
Хайырлы бир сёз айтсана, балам! 


Къозукюрпеч, анасына чокъ аджынса да, севимлисинз 
До вазкечиб олмагъанындан, шоиле дей: 


Онъ эмчегинъ едирдинъ, анам, 
Ал-ешиль кольмек кийдирдинъ, анам, 
Уле ташынъ ур Ташкъа, анам, 

Таш къайтса да, мен къайтмам, анам! 


Бундан сонъ Къозукюрпеч ёлгъа чыкъа. Азмы кете, 
‹окъмы кете, ёл кенарында къойларыны отлатыб тургъан 


сир чобангъа раст келе. 


— Ҷобан агъа, манъа бир къой союб берамазсынъмы? — 


леб сорай. 

Чобан онъа бир къой союб бере. Къозукюрпеч къой- 
пынъ терисинден озюне къалпакъ тике, манълайындаки 
айпен йылдыз сурети корюнмесин деб, къалпагъыны козь- 
лерипе къадар басыб кие, устюндеки мусафирлик урба- 
ларыны чобангъа чыкъарыб бере, озю де чобаннынъ эски 
урбаларыны кие. Бу иш биткен сопъ, Къозукюрпеч кене 
ёлуна девам эте. Кунь кете, ай кете, йыл кете ве ахры Эдиль 
байнынъ турагъыны барыб тапа. Эвнинъ босагъасы ал- 
дында багъдаш къурыб отура, Эдиль байнынъ пейда ол- 
масыны беклей. 

Эдиль бай эвинден чыкъыб, босагъасындаки адамны 
коре. 

_— Алла мусафирн, бу ерлерде не ишлеб юресинъ? — 
деб сорай. 

Къозукюрпеч де: 

— Къозулы къойларынъызны бакъмагъа адам къыдыра 
экенсинъиз, къабул этсенъиз оларны мен бакъар эдим, — 
дей. 

Шай этиб, Къозукюрпеч Эдиль байньнъ чобаны ола, 
алты ай опынъ къозулы къойларыпы бакъыб юре. Амма 
бу алты ай ичинде Баянсылувны бир кере де раст кетире- 
мей. Бундан сонъ оджылкъыгъа авуша, джылкъы бакъыб 
оре. Баянсылувны корьмеге кене сыра тюшмей. Шунынъ 
пчюн Коъозукюрпеч «тилекке отурайымчы» дей де, тиле- 
гнин беяи эте: 


Джайыкъ башдан еллер эссе, 

Эвлер, койлер чёльде де кезсе, 

Баянсылув сейрангъа чыкъыб, юзюни ачса, 
Къотур тай да койге къачса. 


Бу тилек беян этилген сонъ, арадан бир къач куньлер 
кече, Къозукюрпеч:« тилегим ерине кельмеди» деб ойланыб 
тургъан бир вакъытда, апансыздан, ойле кучли бир ель 
къопа ки, балабан тереклерни тюбю-тамырынен чыкъарыб, 
кокке савура, орталыкъ тоз-думан ола, къаранлыкъ ба- 
са, козь-козьни корьмей. 

Баянсылув бу вакъыт багъчаларында кезинмекде экеп. 
Бир даа бакъса не корьсюн, джылкъыдаки къотур тай ель 
тезлигинен чапыб, багъчагъа келиб кире. Тайыны тут- 
макъ пешипе тюшкен Къозукюрпеч де, багъчада пейда ола. 
Баянсылувиы корьгенинен: 


215 


ны 


Алты ай бакъдым къоюнъны, бикеч, 

Ич корьмедим боюнъны, бикеч, 

Алты ай, он купь дегеиде, бикеч, А 
Корьдим, тайым кельгенде, бикеч, — дей. 


Къозукюрпеч башындаки къалпагъыны чыкъара. Ба: 
янсылув онынъ манълайындаки айнен йылдызны корь- 
генинен, севимлисини таный ве корюшкенлерине джан. 

н къувана. 
аа, Ва ревлеви кориб къалмасын деб, Къозу- 
кюрпечнинь япында чокъ вакъыт къалмагъа къоркъкъа- 
а анамнен бабам узакълардаки акърабалары- 
мызгъа мусафирликке кетеджеклер, хабер этерим, ке- 
лирсинъ! — деб эвлерине къайтыб кете. ‚Къозукюрпей исе, 
къотур тайны айдаб, джылкъыгъа къайтыб келе. 

Бир къач куньлерден Баянсылув Къозукюрпечке ха- 
бер этиб, эвлерине чагъырта. Асрет-асретине къавуша. Олар 
бири-бирине бакъыб тоймайлар. Амма, куньлер арды-сы- 
ра къушдай учыб кетелер. Эдиль байнынъ мусафирликден 
къайтаджакъ куню келиб къала. 

Баянсылув Къозукюрпечнен савлыкълашыб: . 

— Бабам джылкъыдан кечиб келеджек, сергек олыб тур, 
сакъын озюнъи танытдырма! — деб тенбеилей. . 

Эм акъикъатен, Къозукюрпеч джылкъыны отлатыб, 
чёль ичинде доланыб юрьген бир вакъытда, таягъына 
таяныб келеяткъан Эдиль байнен къарысы пейда олалар. 
Бу ара, гъафлетден эсиб алгъан ель, Къозукюрпечиинъ 
къалпагъыны урыб тюшире: буны эслеген Эдиль байнынъ 
къарысы эвлерине къайтыб кельгенинен: 

— Эй, акъай, сен джылкъыджынынъ ким олгъаныны 
таныдынъмы? — деб сорай. 

Эдиль бай: , 

— Я о кимдир, мен оны сарфламадым, — дей. 

Ийлекяр къадын, сёзюнинъ ардыны узьмеден: 

— Сен энди къартлыгъыпдан озь джылкъыджылары- 
нъны да танымай башладынъ,— дей.—Бу яш джылкъыджы 
Къозукюрпечдир. Манълайында айнен йылдыз да бар. 
Сен, насыл олды да, оны чобан тутдынъ? 

Эдиль бай озюнинъ япкъан анъкъавлыгъына пек яман 
ачувланыб, Къозукюрпечни чагъыртмакъ ичюн атлы йибере. 

— Джезалаб ` ольдюрмесем, бу мусибетден къуртула- 
майджагъым — дей. а 

Баянсылув, бабасынынъ мерамыны анълаб, терен ке- 
дерлене. Тюшюниб турмагъа вакъыт олмагъанындан, амаи 
джылкъыгъа озь адамыны йибере, къотур тайны алыб кель- 
мелерини эмир эте, Ель эскенде багъчагъа келиб кирген 
бу къотур тай, ят кишилернинъ козюнде чиркин бир ат 
олыб корюльсе де, акъикъатда пек дюльбер ве ель етмез 
бир дюльдюль экен. 

Баянсылув, джезаланаджакъ Къозукюрпеч олгъаны- 
ны бильмеген бир адам киби, бабасына шойле бир теклиф 
бере: 

— Бабай, сизлер гъалиба биревлерини джезалаб оль- 
дюрмек истейсинъиз. Ойле олгъанда бу адамны ольдюр- 
меге бутюн йигитлерни чагъырмакъ мумкюн дегильми? 
Баре сейир этиб къалыр эдик. 

Эдиль бай къызынынъ не демек истегенини анъламакъ 
ичюн: 

— Я бу чагъырылгъан йигитлер не япаджакълар, 
къызым? — деб сорай. 

— Ольдюриледжек адамны джылкъыдаки анавы къо- 
тур тайгъа отуртырмыз, барсын бутюн джемаат онынъ 
устюнден кульсин. Сонъ онынъ пешинден атлы йигитлерни 
йиберирмиз. Оны къыйыр-чыйыр этиб ташларлар. 

Эдиль бай: 

— Яхшы, къызым, шай япайыкъ, — дей ве «Бу заваллы 
къыз кимпинъ ольдюриледжегини бильмесе керек», деб 
тюшюне. 

Акъшамгъа якъын дёрт бир якъдан атлы йигитлер топ- 
ланыб келе. Бай оларны аш-сувнен сыйлай. Къозукюрпеч 
де сюриб келе. Б ай оныпъ Къозукюрпеч олыб-олмагъаныны 
яхшы этиб бильмек ичюн, ат къошусына кельген бутюн 
йигитлернен бир сырада, оны да йырлатыб бакъайым, 
дей. Эгер о йырлагъанда, йырына Баянсылув адыны къатса, 
ким олгъаны ачыкъ-ашкяр белли олур, деб тюшюне. 

Яшлар, байнынъ алдына келиб, озь бейитлерини йыр- 
лайлар. Лякин олардан ич бириси Баянсылувнынъ ады- 
ны анъмай. Невбет Къозукюрпечке келе. О, йырыны баш- 
лагъанынен, Баянсылувнынъ дюльберлигини тасвирлеб. 
ташлай, 

Эдиль бай: «Мына, Къозукюрпеч сайыдан да бу экен!» 
дей, оны джезалаб-ольдюрмек ниетинен, къошуны башла- 
маларыны эмир эте. Эмир эте амма, Эдильбай яшларны йыр- 
латыб, сейир эткен арада, Баянсылув къошугъа кетеджек 


217 


атларнынъ эгер  тапкъырларыны кесиб-кесиб ташла- 


гъан. . 
Къозукюрпеч къотур тайгъа минтенниеи, ель олыб ел- 


лепиб учыб кете, йигитлер исе, сныпъ пешинден етеджек 
олыб, атларына атланайым дегенде, юварланыб-тыгъырыб 
кетелер. _ | 

Эдиль бай бу ишпи кориб, ачувлана, кирмеге ер тапамай, 
озь атыны береджек ола. Бакъсалар, оныпъ да эгер тапкъыр- 
лыгъы кесилиб ташлангъан. , 

Арадап чокъ вакъытлар келиб кече. Эдиль бай Къозу- 
кюрпечни не къадар аратса да, оны нч бир ерден тапамайлар. 

Бу тарафда, Къозукюрпеч ве Баянсылув, бири-би- 
ринден айры тюшиб, гедже-куньдюз асретлик чекелер. Бир 
кере, Къозукюрпечнинъ омузына бир тсргъай келиб къона 
ве инсан тилинен: | 

— Къозукюрпеч, Къозукюрпеч, мен сапъа Баянсы- 
лувдан селям кетирлим. — ден. 

Къозукюрпеч, Баянсылувдаи хабер алгъанына пек 
къувана ве һъушчыкъгъа: РИ 

— Торгъайчыкъ, торгъайчыкъ, яреме барыб ет, опъа 
селям эт, сонъра кене къайтыб кель, Баянсылувдан хабер 
ер, — дей. 

Торгъай учыб кете ве шу куньден соиъ экн ортада ха- 
бер ташыб юре. Й 

Бир кунь торгъайчыкъ, Баянсылувгъа учыб келеят- 
къанда, къуйыб ягъгъан ягъмур астында къала ве пек 
ыслана. Сачакъ тюбюнде къалтыраб тургъан бир вакъытда, 
Эдиль байнынъ адамларындан бири оны къап-къач этиб 
тута да: 

— Сен мында не япасынъ, не ишнен кельдинъ, санъа 
пе керек? — деб зорламагъа башлай. Амма торгъайчыкъ 
сырыны ачмай, индемей тура . Эдиль байныпъ адамлары 
онынъ къанатларыны юлкъалар. Торгъайчыкъ кепе индемей. 
Демир маша къыздырыб, онынъ тенинн куйдире. Торгъай 
чыкъ бу азабларгъа къатланыб оламай ве Къозукюрпеч- 
нен Баянсылув арасында хаберджи къуш олгъаныны 
айта. А 

Бу хаберни Эдиль байгъа еткизелер. Ачувындан бай- 
пынъ агъызы-буруны копюриб къала. Торгъайчыкъдан 
Къозукюрпечнинъ не ерде олгъаныны бильмелерини эмир 
эте. Къушчыкъны кене чекишдирелер. Бундан сонъ тор- 
зъайчыкъ Къозукюрпечнинъ не ерде олгъаныны косьтер- 

меге сёз бере. Эдиль бай къувана, энди мен ондан акъкты- 
мы алырым, дей. Къозукюрпечнинь башыны кесиб кетир 
ген адамгъа къызыны береджегини беян эте. 

Эдиль байнынъ бу беянатыны эшиткен аскер башларын- 
дап бири онынъ узурына барыб: 

— Байым, Къозукюрпечиинь башыны кесиб кетирмек- 
ни озь бойнума алам! — деб бильдире. 

Бундан сонъ аскер башы, аскерлерини топлай ве 
торгъайчыкъдан: 

— Айды, косьтер. Къозукюрпечнииь турагъы не ер- 
делир? — деб сорай. 

Заваллы къушчыкъ о ердедир, бу ердедир, деб аскер 
башыны бир къач куньлер доландырыб юре. Аскер башы 
торгъайчыкънынъ айын-оюныны анълаб, пычагъыны чыкъа- 
ра да, я айт, я да мына шимди башынъны кесиб атарым, 
дей. Заваллы къушчыкъ не япсын, Къозукюрпечнинъ ту- 
рагъыны косьтермеге меджбур ола. 

Къозукюрпеч адет эдингени киби, энди единджи. куць, 
юкъламакъда экен. Аскер башы, ымпыс-тымпыс Къозу- 
кюрпечиинъ янына келе де, юкъу арасында онынъ башыны 
кесиб ала. Сонъ, буюк бир йигитлик япкъан адам киби фор- 
са сатыб, КҚъозукюрпечнинъ башыны Эдиль байгъа алыб 
келе. Баянсылув, яресининъ ` къанлы башыны корьгени- 
пен, эси кетиб, йыкъылыб къала. Бираздан озюне келиб, 
бабасынынъ янына бара: 

— Бабай, — дей,— Къозукюрпечни аскер башы оль- 
люрди, дженазесини де о къылмакъ керек, — дей. 

Эдиль бай разы ола. Къозукюрпечни арабагъа салыб, 
аскер башы, арабаджы ве Баянсылув ёлгъа чыкъалар. 
Къозукюрпеч ольдюрильген ерге догъру кетеяткъанда, 
бир къуюгъа раст келелер. Баянсылув: 

— Мен сувсадым,— дей. 

Аскер башы не япаджагъыны бильмегенинден: 

— Не япайыкъ, янымызгъа не къопкъа алдыкъ, не 
сыджым, — дей. 

Баянсылув итираз эте: 

— Къозукюрпеч сагъ олгъан олса, къуюгъа тюшер 
де, калпагъынен сув алыб чыкъар эди, — дей, аскер ба- 
шынынъ зытына баса. 

— Не беллейсинъ, мен Къозукюрпеч къадар оламам 
ёкъса, — деб белине тельбевни багълай да, къуюгъа тю- 
ше. Сонъ, тельбевни белинден чезиб, онъа сув толу къал- 

Баянсылув къалпакъны тартыб алгъан 
сонъ, тельбевни къую ичине ташлаи ве арабаджынен бир- 
е ёлларына реван олалар. Къозукюрпеч ольдюриль- 
ликде ыы гъан сонъ, Баянсылув арабаджыгъа бири- 
ген ерге рет къабир къаздыра. Къабирлер азыр олгъан 
Русия эки тилли пекисини чыкъара, пекини 
сов; М олиб къала... 
юрегине соны, сем устони ортиб, къайтыб ке- 


аджы а б б 
те пра в эки асрет эбедий янаша къабирлерде ятыб 


ая бир кунь Эдиль байнынъ са холдар. 
ны сувармакъ ичюн, оларны чёльден андао, Д Е пики 
къуюгъа алыб келе. Къуюгъа къопкъасыны р р 
даа бакъса, къую нчииден насылдыр бир нисан сеслери 
келе башлай. Чобан бу ишке пек шашыб, аман къопкъа- 
сыны тартыб чыкъара. Тартыб Е амма, оне 
бирге аскер башы да атылыб чыкъа. Јобаи, аскер башыны 
р ТТ ит огълу ит? — дей. — Къозукюр- 
печиен Баянсылувнынъ башына етдинъ, озюнъ даа оль- 
мей юресинъми? ЮУ гъафлетинде адам ольдюрмекни 
ў сандынъмы: 
ОБН, о ааа сильтей бериб, аскер башынынъ 
манълайына яндыра. Аскер башынынъ къафатасы и 
мийи Къозукюрпечнен Баянсылувнынъ № 
арасына сачраб тюше. Азмы, чокъмы вакъыт р а Р 
лернинъ устюнде къадифе гуллер ве чичеклер а га р 
башынынъ мийи тюшкен ерде де бир итбурун оси н 
Гуль тереклери даллана, олар бири-бирине ЕА ко 
ичюн ымтылалар. Лякин араларына осиб чыкъкъа! 
бурун оларнынъ къавушмаларына ел Е в а 
` Гуль тереклери аля бугунь далланыб, адж ты 
ачыб туралар. Отькен-кечкен ёлджулар ит а о 
лай, бу аджаиб гуллерни къокълаб, ёлларына дев . 


пагъыпы багълай. 


. КИЧКЕНЕ 


№. Ир заманда бар экен, бир заманда ёкъ экеп, 

Али байнен къалайджы Вели деген эки адам 

ӯ "> бар экен. 
А Али бай тыпкъы ‘бир бий экен — ишинен 
бм 4 де, корюнишинен де. Куньден къараргъан череси 
сим-сия, гурь чатыкъ къашлы, алчачыкъ бой- 
лу, тос-томалакъ, шишман Али бай, ич бир тюрлю ялан 
ве айнеджиликден чекиниб отурмай, орталыкъны озь къо- 
луна алгъан. Эр кес кунь-куиьден даа зияде фукъарелеш- 
кен, ёкъсуллашкъанда, Али бай эп зенгинлеше берген. 

Къалайджы Велн исе, сырыкъ киби узун ве индже экен. 
О, омюринде ялынъыз бир апакъай, озю де къысыр бир 
апакъай, пейдалаб олгъаи. Апайыныпъ къысырлыгъы къа- 
лайджы Велини пек раатсызлай. Эвляд къалдырмай олиб 
кетеджегим гъалиба, деген фикир онынъ юкъусыны къа- 
чыра. Шунынъ озюне, эвлядсыз яшайыш — яшайышмы 
энди? 

Апайы юкли къалсын, деб къалайджы Вели пек чокъ 
чарелер кориб бакъа. Лякин ич биринден файда корьмей. 
О, энди, адам сени, бундан чыкъаджакъ шей ёкъ, деб къол 
сильтеген бир вакъытда, онынъ эвине, садаръа истеб, бир 
тиленджи къадын келе. Тиленджининъ янында бири- 
биринден даа кучюк беш балачыгъы бар. 

Велининъ озю бу вакъыт тюкянында къазан къалай- 
лар экен. Онынъ озю киби, арыкъ, узунджа бойлу, ля- 

апайы бу тиленджи къадынны кулер тюзь- 
Оны, балачыкъларынен берабер, 
ашда шорба, сонъ къурабненен 


кин мераметли 6 
нен, мулянм къаршылан. ‘ 
софра башына отуртыб, б 


йлай. 
Ыр ерде къаба муамеле корюб кельгеп тиленджи къадын, 
къалайджы Велининъ апайы тарафындап косьтерильгеи 


Й е, шойле дей: 
эйиликке тесирлепе де, | 
— Сапъа юрекден истегим шу: келиринъ кенъ олсыи. 


Лякин, адамгъа эйилик истемек аз, эйиликпи япмакъ ‚да 
керек. Сёйле: на къаршы мен санъа насыл эйи- 

ирим? | , . 
нь апайы бунъа шойле бир джеваб 
24 Шукюрлер олсын, нефакъамыз тапылыб тура. Етиш- 
меген бир шейимиз олса, о да шу ки, — баламыз олмай. 
Лякин бу ншде сеп бизге ярдымджы оламазсынъ. 

— Эбет, бу ишде мен сизге яхшы ярдымджы оламам. — 
дей тиленджи къадын ве, бир аз сусыб, шуны ош — 
Лякин эр алда элимден ярдым кельмен де турмаз! 

Велининъ апайы бирден пек меракъланыб: : 

— Ярдым кельмей турмаз, дейсизми? О насыл ярдым? — 
и. насыл ярдым,— деб тиленджи къадын дже- 
ваблана да, дорбасындан бир йымырта чыкъара ве, оны 9 
лининъ апайына бериб, шойле дей: — Акъайынъ эвге 
къайткъанда, сен оны къаршылаб, босагъагъа чыкъ да, 
акъайынъ якъынлагъаны киби, йымыртапы онынъ сагъ 


омузы устюнден ерге фырлат. Истегинъ шу дакънкъасы ' 


ерине келир. ; р 
А Къалайджы Вели эвине къайткъанда, апаны, ти- 


ленджи къадын айткъаны киби япа. Ерге тюшиб пардае 
гъан йымыртанынъ ичинден ишарет пармагьы буюклигии- 
а. 

де бир балачыкъ атылыб чыкъ И 

Балачыкъ, къалайджы Велинипъ авучы ичине сычрао 
мине де: 

— Бабачыгъым, бабам! — деб багъыра. Й 

Къалайджы Вели, Кичкененинъ бу сесин эшитио, 
пек яман севине, лякин ич бир шейдеи хабери олмагъаны 
дан: р А и 

°— Бу насыл шей? — деб сорай. 

Апайы ‚меселепи анълата. Бундан сопъ Вели даа зияде 
севине ве Кичкенени къучагъына баса. 

Саба, ишке кетеяткъанда, къалайджы Вели озіоџен 
бераберине Қичкенени де аладжакъ ола амма, Кичкене 
бунъа къаршы кете: 

— Мен, баба, бу дюньягъа сенинъ барыпъы-ёкунъы арам 
емек ичюн кельмедим. Куньдюз анам аш пишириб азыр- 
лар да, мен оны уйледе сапъа алыб кетерим, — дей. 

Вели севинчини ичине сыгьдырамай, ишине чыкъыб 
кете. Тюкянына насыл барыб еткенини биле анъламай 
къала: озюни о къадар еигиль дуйгъан, чюнки инсаннынъ 
юреги раат олса, беден агъырлыгъыны да упута экен. 
Уйле маалинде Қичкене, апасына мураджаат эте: 

— Бабама къатлама пиширгенсинъ, ана! Къатламаны, 


илле сыджакъ экенде, мен де севиб ашайым. Къалайлы къа- · 


запымызны къатламанен толдур да, устюни бир безиен 
орть, без устюне мени отурт да, къазанныпъ къапагъыны 
къапат. Къалгъапыпы меп озюм япарым. 

Анасы, Кичкененинъ истегини ерине кетиргени киби, 
къалайлы къазан бирдеп арекет этиб башлай — ачыкъ 
пенджереден сычраб чыкъа да, ёл бою тайыб кете. 

Къалайджы Вели, ишини кесиб, шу ерде акъкъан озен 
кепарына бара, юзюни, аякъларыны ювыб, тюкянына 
къайта. Бир даа бакъса не корьсюн: къонаныиъ устюнде 
къалайлы къазан тура. Къазаниынъ къапагъыпы ача. 
Къазаннынъ ичинде аякъ устюне тургъан Қичкенени 
коре ве, айретде къалыб, дей: 

— Бакъ сен оны, пармакъ къадар боюнен къазан алыб 
кельгеп! 

— Бу не? — деб, Кичкене хоразлана.— Сен айтсанъ, 
меп даа къыйыи ишлер япа билирим, баба. 

— Озь чекисинден юзь кере агъыр къазанны сюйреб 
кетире бильген бир адам, эбет де чокъ шей япар, — дей 
Вели ве Қичкепеден сорай: — Сен къазан къалайламагъа 
билесинъми? 

— Ойле бир къалайлайым ки, корьсенъиз шашар къалыр 
сыз. 

— Шай олса, мынавы къазанларны къалайламагъа 
ярдым эт. Муштери аджеле эте, дерсинъ мен мында, иш 
япмакъ ерине, пире тутыб ойнайым. 

— Янма, баба, раат-раат ашай бер, къазанлар шу саат 
къалайланырлар. 

Кичкене, къазапдан хасыргъа сычраб тюше де, къа- 
лайланаджакъ къазанлар тургъан кошеге. чапыб кете. 

Вели ашыны ашаб битиргендже къазанлар энди къалай- 
лангъан ола. Къалайджы Вели, Кичкененинъ бу унери- 
пи кориб, шашыб къала. 

— Олян, сен Кичкеие дегиль де, пельван экенсинъ, — 
дей Вели. — Сенде эр шей масалдакиси киби тез олыб 
чыкъа. Сен ер сюрмеге де билесинъми? 

— Эм ойле де билем ки, дерсинъ омюрим бою ялынъыз 
ер сюриб кельдим. 

Къалайджынынъ иши юриб башлай. Онынъ юрегинде 
къуванчлы бир умюд даа догъа. Меселе шунда ки, онынъ 
ирилей-уфакълы чокъдан-чокъ балалы бир къардашы 
бар. О, Али байнынъ топрагъыны киралаб сюрер экен. 
Дагъгъа далгъан сайын, агъач чокълашыр, дейлер. Ве- 
лининъ къардашы да, фукъареликден къуртулмакъ ичюн 
Алн байпынъ топрагъыны киралагъан сайын, даа зияде 
фукъарелеше. Уруна-уруна да, ахры-сонъу заваллы бус- 
бутюн аякъдан йыкъыла. Бу алында онъа агъасы Вели- 
ден гъайры ким ярдым эте биледжекъ? Лякин Вели ер сюр- 
меге бильмей, амма сабан вакъытыны къачырмакъ да 
олмаз. Не япмалы? Тамам бойле мушкуль бир вакъытда 
огъур онъа Кичкененн ёлласын! 

— Кичкине, — дей Вели, — ер сюрмеге ‘бильгенинъ 
пек яхшы, Сенинъ бир эмдженъ бар. Али бай оны сыкъды- 
сыкъды да, меджалсыз бир алгъа кетирди. Шимди о, ич 
бир шей япамай, хаста ята. Бу себебден онынъ топрагъыны 


<юриб бермек керек. 


Кичкене севине. 

— Эмджемнинъ топрагьынымы? Да, дегенде сюрер 
чыкъарым. Айды, ойле олса, мен кетем. 

— Токътаса, къайда кетиледжегини айтайым да. 

— Мен оны озюм билем. 

Кичкене, буны айта да, чыкъыб кете, Эмджесининъ 
эвинде ялынъыз бир эшек къалгъан, Бугъаларыны, борджы 
къаршылыгъына, Али байнынъ эвине айдаб кеткенлер; 
Кичкене, эшекни сабангъа еке де, озю, сычраб, онынъ къу- 
лагъына кире ве ичериден эшекнинъ къулагъыны къытыкъ- 
лаб башлай. Эшек, буны бегенсе керек, пек гъайретли 
чалыша, Бираздан топракъ сюрилиб бите. 

Къардашынынъ иши ёлува мингенини анълагъан Ве- 
лининъ юрегинде буюк бир севинч догъа. Бундан сонъ о, 
Кичкенеге бир риджанен даа мураджаат этмеге джеса- 
ретлене ве шойле дей: 

— Огълум, санъа бир ишим даа бар. Лякин озюм санъа 
ич бир эйилик япмагъанымдан, сенинъ башынъы ёра бер- 
мекдеп чекинем. 

Кичкене бунъа гурь давушнен джеваб Сере: 

— Чекинменъиз, баба. Мен сизнинъ огълуиъьзым.. 
Бу себебден сизнинъ айткъанынъызны япмакъ — меним 
боюн борджумдыр. 

Къалайджы, къувангъанындан, Қичкенени авучынынъ. 
ичние ала да, оны севиб-севиб опе ве сонъ, кене хасырнынъ 
устюне басдырыб, шойле дей: 

— Койпииъ якъыпында, озен кенарыпда, бир аждера 
яшай. Оныпъ къъркъ- башы бар. Озенден сув алмамызны 
мусааде эткени ичюн, биз опъа эр йыл бир бугъа бермеге 
борджлумыз. Эидн невбет сенипъ эмдженъе кельди. Лякин 
онынъ бугъаларыны, бильгенинъ киби, Али бай тутыб 
алды. Эмдженъе ве кой джемаатына бир ярдым этиб ола- 
мазсынъмы экен? 

Кичкене бунъа: 

— Джемаат ишипи япмамакъ олмаз, — деб джеваб- 
лана да, эмджесипинъ эшегине миниб, къыркъ башлы аж- 
дерагъа ёллана. Аждеранынъ къатына барыб еткен сонъ, 
Кичкене, минген эшегини косьтериб, аждерагъа шойле дей: 

— Қойнипъ бу йыл сув ичюн сапъа береджек эджри 
мына бу эшекдир. Ал, тыкъын! 

— Ох:ох-ох! — дей аждера. — Сув ичюн эшек алыб кель- 
динъми? Ёкъ, къавильде бугъа деген эдик, бугъа алыб. 
кель! 

— Бугъамыз ёкъ. Койнипъ алай бугъасы Али байгъа 
авушды. Лякин сен дадыны татыб бакъ: эшек эти де ле- 
зетли ола тургъан. 

— Бугъа алыб кель, деб айтам! 

— Мен де айтам ки, бугъамыз ёкъ. Алайыны Алн бай: 
алыб кетди. 

— Айса Али байнынъ бугъасыны алыб кель. 

— Али бай сенинъ достунъ да? 

— Тыкъынаджагъынъ кельсе достынъ да душмапынъ. 
олыр. Ал кель! 

— Онынъ бир сюрю бугъасы бар. Лякин арада энъ се- 
мизлери къара ве сары бугъалардыр. Къайсыны алыб ке- 
лейим? 

— Къайсы бирининъ эти чокъ олса, оны алыб, 
кель! 

Кичкене, койге къайтыб, Али байнынъ Эвине кете, 
Онда, ашлавгъа багълы сары бугъапынъ къулагъына ки- 
риб, багъырмагъа башлай: 

— Сарысынымы, къарасынымы, бай? 

Буны эшиткен Али бай, янындаки адамлардан сорай: 

— Кимдир о багъыргъан? — дей. 

Янындакилер: 

— Бильмеймиз,— деб джеваб берелер. 

— Ерипъизден къыбырдамасанъыз эбет де бильмезсиз, 
Тур, бар, биль де, къайтынъыз! 

Байнынъ адамлары арапгъа кете ве лякин онда кимсени 
тапамайлар. Сес исе эп девам эте: 

— Сарысыпымы, къарасынымы, бай? 

Сес пек сыкъ текрарланыб башлагъан сонъ Али бай 
даяпамай, еринден турыб, озю арангъа ёллапа: 

— Кимдир о мында богъаз йырткъан? 

— Сарысынымы, къарасынымы, бай? 

Бугъанынъ къулагъындан кельген бу сесден отю пат- 
лагъан Али бай, къоркъусындан бирден-бирге къычырыб 
йибере: 

— Сарысыны, сарысыны, шайтан алсын сени! 

Бу ёлпен Али байнынъ разылыгъыны алгъан Кичкеине 
сары бугъаны аждеранынъ мулькюне алыб келе де, шойле 
дей: 

— Ал! Демек, койнинъ сеннен эсабы кесильди. Лякин 
меним санъа бир риджам бар: бугъаны сой да, ишкембесини 
манъа бер! | 

Аждера бир кереден къыркъ богъазынеи шакъылдаб 
куле: 

— Ох-ох-ох! Ишкембесини дейсипъми? Сасыкъ къарын- 
ичеклерни дейсинъми? 

Аждера бир нефесде бугъаны ашаб-ютыб йибере де: 
5 Буюр, сасыкъ ншкембени сен ал, — дей. Кене ахыл- 
даб-охылдаб куле. 

Кичкене, джиддий бир тавуриен: 

— Юрекден кульмек истесенъ,  ишкембени ве эки 
къопкъанен бир къавал ал да, пешиме тюш, — дей. 

Олар Али байнынъ эвипе барыб етелер. Эписи юкъуда 
экен. Кичкене, аждерагъа айланыб, шойле дей: 

— Сен ишкембени, къопкъаларны ве къавалны алыб 
о я о пшарет эткенимнеп бу шейлернинъ 

ртасына эндирирсинъ. 

Али байнен къадыны озьлери киби къалын, юмшакъ ве 
акъ чаршаф ортюли пуф тёшекде хурулдаб ятмакъда экен- 
лер. 

Кичкене, аждерагъа ишарет эте. Сонъ ёргъан тюбине сокъу- 
лыб аждера эпдирген ишкембепи пычакънен яра. Къарын 
ве ичеклердеки бутюн сасыкълыкъ тёшекке джайрай. Сонъ. 
къавалны байнынъ артына тыкъа, сув толу къопкъаларны 
исе, байнынъ юкъуда олгъан огъланларынынъ аркъасына 
багълай. 

Бундап сонъ Кичкене, сандыкъ тюбюне кириб пуса 
ве ипджеден вайылдамагъа башлай. 

Байнен къадыны аман уяналар.Байнынъ къадыпы яйгъа- 
ра къопарыб: 

— Акъай, сен не япдынъ шу, тёшекни булаштыргъан- 
сынъ да, ёкъса ичинъ кетдими? — дей. 

— Эй сени масхара! — дей Али бай, — тышкъа чыкъыб 
етиштирмединъми, орталыкъны сасытыб къойгъансынъ да! 

— Ёкъ, сен эткенсинъ, сасыкъ сенден келе. 

— Ёкъ, сенден келе, тьфу санъа бешарет! 

— Тюбюнъни балалар киби булаштырыб, даа мени сё- 
гесинъми? 

— Сёгмек дегиль, мына шимди санъа бир шамар да 
япышдырырым. 

Байнынъ къадыны къоркъыб, къычырмагъа башлай: 

— Эй, огъулларым, турунъыз, бу хынзыр мени ольдюре- 
ятыр. 

Огъуллары уяныб, аналарына ярдымгъа бармакъ ичюн 
тураджакъ олалар амма, аркъаларындаки къопкъалар ав- 
дарылыб устьлерине тёкюле. 

— Сен не япасынъ шу? — деб, агъасы къардашы устюне 
атыла. Къардашы исе: . 

— Я сен меним устюме не ичюн сув тёкдинъ? —деб агъа- 
сы устюпе атыла Ур-патласын къавгъа-котек баш- 
лай. 

Али бай оджакъдаки атешни алевлендириб, ярыкъда 
меселени анъламакъ ичюн, къорларны уюлемеге башлай. 
Башлай амма, уфюрген сайын артындан къавал сеслери 
эшитиле. . 

— Бу да не икмет? — деб тюшюне.— Екъса бу ишке 
шайтан къарышдымы? 

Бир даа уфюре. Кепе чалгъы сеси эшитиле. Шайтанларны 
къачырмакъ ичюн дува окъуйджакъ ола, лякин къоркъусын- 


227 


дан дува сёзлерини де тапалмай. Огъуллары нсе эп котек- 
лешелер. 

— Ольдюририм, богъарым! — деб къычыра бири. 

`— Козьлеринъни чыкъарыб алырым! — деб джекире 
ЭКНПИДЖиСИ. 

Али бай исе, оджакъ башында къадалыб къалыб, тереп 
тюшюнджелерге дала: 

— Уфюрейимми, ёкъса уфюрмейимми? 

Тавандан сейир этнб тургъан аждера куле-куле байылыб 
къала. 

Кичкене, ана шай, ана-бабасына ве койдешлерине 
ярдым эте-эте, яшаб башлай. 


—— > 

АВДЖЫ ЯШ 


Са ойлерден биринде пек метли авджы бир яш 
АА бар экен. Мына бу авджы яш бир кунь атына 
о мине де, авгъа кете. Авланыб кезген вакъытын- 
да орталыкъны къою туман баса. Яш, ёлуны 
шашырыб, башкъа бир тарафкъа чыкъыб кете. 
Афта кете, ай кете, эджнебий бир мемлекетке ба: 
рыбете. Бир аз ял алмакъ ичюн атыны тыршавлаб йибере. 
озю де бир чокъракънынъ башында ятыб къала. Азмы ята, 
чокъмы ята, козьлерини ачыб бакъкъанда не корсюн, атынынъ 
къуйругъындан къапыб, бир тильки ойнаб тура. Авджы 
яш, аман тюфегини котериб, тилькини атмагъа азырлана. 
Бичаре тильки, инсан киби сёйлениб: 

— Ольдюрме мени, агъам, мен санъа керек олырым,— 
дей. 

Авджы, тюфегини алыб, авгъа кете. Эки дане кийик 
урыб келе, Бакъса, не корсюн, тильки атны къаравуллаб 
тура. Авджы, тилькининъ хызметине ляйыкъ къыймет ке- 
сиб, кийиклернинъ бирини онъа бере, экинджисини атешке 
къызартыб, озю ашай. 

Экинджи куню авджы кене де авгъа кете. О авланыб 
юргенде атнынъ янында бир ач къашкъыр пейда олыб, атны 
вшамагъа азырлана. Буны корьген ат къаравулы тильки: 

— Достум, къашкъыр, сен не япмакъ истейсинъ шу! — 
дей. — Бу айван меним шорбаджымнынъ атыдыр. Шор- 

баджым авгъа кеткенде, мен оныйъ атыны къаравуллаб 
турам. Бу хызметим ичюн о манъа эр кунь бир кийик қе. 
тире. Кель, бирликде хызмет этейик, шорбаджым сени де 
бош къалдырмаз. 
Къашкъыр разы ола ве бирликде атпы къаравуллайла 
Авджы, бу кересинде учь кийик урыб, къайтыб Бод 
Бакъса, не корсюн, тилькинен къашкъыр атпы къаравул лаб 


туралар. Авджы, тилькипен къашкъыриынъ хызметипе 
ляйыкъ къыймет кесиб, оларгъа бирер дапе кийик бере 
учюнджисини атешке къызартыб, озю ашай. " 


Учюнджи куню айни ал текрарлапа. Авджы кене авгъа 
кете. Лякин о, авланыб юрьгенде, атнынъ янында бир аюв 
пейда олыб, аткъа чапкъылмакъ истей. Буны корьген тиль. 
кинен къашкъыр, аювнынъ огюне чыкъалар да: 

— Сенинъ япкъапынъ недир шу! — дейлер. — Бу ай. 
вап бизим шорбаджымызнынъ атыдыр. Шорбаджымыз авгъа 
кеткенде, биз опынъ атыны къаравуллаб турамыз. Бу хыз- 
метимиз ичюп о, бизге эр кунь бирер дане кийик бере. 
Кель, бирликдз хызмет этейик, шорбаджымыз сени де 
бош этмез. 

Аюв разы ола ве бирликде атны къаравуллайлар. 

Авджы, бу кересинде дёрт кийик урыб, къайтыб келе. 
Бакъса, не корсюн, тильки, къашкъыр ве аюв атны къара: 
вуллаб туралар. Авджы, тилькинен къашкъыр ве аювнынъ 
хызметине ляйыкъ къыймет кзсиб, оларгъа б.1рєр дане кийик 
бере, дёртюнджисини атешке къызартыб, озю ашай. 

Дёртюджи куню авджы авгъа кеткепде, атнынъ янында 
бир арслан пейда олыб, атнынъ устюне атыла. Буны корьген 
тильки, къашкъыр ве аюв арсланиынъ огюпе чыкъалар да: 

— Сенинъ япкъанынъ педир шу! — дейлер. — Бу ай- 
ван бизим шорбаджымызнынъ атыдыр. Шорбаджымыз авгъа 
кеткенде, биз онынъ атыны къаравуллаб турамыз. Бу хыз- 
метимиз ичюн о, бизге эр кунь бирер дане кийнк бере. 
Кель, бирликде хызмет этейик, шорбаджымыз сени де бош 
этмез. 

Арслан разы ола ве бирликде атны къаравуллайлар. 

Авджы, бу кересинде беш кийик уруб, къайтыб келе. 
Бакъса, не корсюн, тильки, къашкъыр, аюв ве арслан атны 
къаравуллаб тура экенлер. Авджы бу йыртыджы айван- 
лардан къоркъа башласа да, оларнынъ яхшы хызмет эт: 
кенлерипи корюб, бирер дапе кийик бере, бешинджисини 
атешке къызартыб, озю ашай, 

Бешинджи куню авджы авгъа кеткенде, атнынъ устюне 
балабан бир къартал къоныб, оны чёкючлеб ашамакъ истей. 
Буны корьген тильки, къашкъыр, аюв ве арслан къарталны 
сёгмеге башлайлар: 

— Эй сени леш ашагъан арам езит, сен не япмакъ 
истейсинъ шу? Сен атны ашагъандже, биз сенинъ къанатла: 
рынъны юлкъыб алырмыз, кемиклеринъии сындырыб таш- 
лармыз, этинъни лешке чевирирмиз. Бу айван бизим шор- 
баджымызнынъ атыдыр. Шорбаджымыз авгъа кеткенде, 
биз онынь атыны къаравуллаймыз. Бу хызметимиз ичюн 
о, бизге эр кунъ бирер даие кийик бере. Кель, бирликде 
хызмет этейик, шорбаджымыз сени дебош этмез, леш аша: 
макъ ерине тазе эт ашарсынъ. 

Къартал разы ола ве авадан атны къаравуллай. 

Авджы, бу кересинде алты кийик урыб, къайтыб келе. 
Бакъса, не корсюн, тильки, къашкъыр, аюв, арслан ве 
къартал атны къаравуллаб туралар. Авджы бу йыртыджы 
айванларнынъ чокълашыб кеткенине шашыб къалса да, 
оларнынъ элял хызмет эткенлерини корюб, бирер дане 
кийик бере, алтынджысыны атешке къызартыб, озю 
ашай. 

Алтынджы куню авджы авгъа кеткенде, тильки бутюн 
джанаварларны меджлиске топлаб, нутыкъ сёйлей: 

— Урьметли джанаварлар! Авджы агъамыз бизни эр 
кунь кийикнеи беслей. Онынъ эйилигине биз де эйиликнен 
джеваб бермек керекмиз. Лякин бирде-биримиз падиша сай- 
ланмаса, ниетимизден бир шей чыкъмаз. Айтынъыз, кимни 
падиша косьтермек истейсинъиз! 

Къашкъыр, сёз алыб: 

— Арсланлар даима падиша олыб кельгенлер, барсын 
бизим арслан огълу арслан да бизге падиша олсын,— дей. 
Арслан эм къуйругъыны, эм де башыны саллаб: 

— Ёкъ, менден падиша олмаз, мен пек ачувлым, барыб 
бир шей ола къоймасын, эпинъизни къырыб чыкъарым, — 
дей. — Аюв падишалар киби салмакълы бир махлюкъдыр, 
барсын, аюв огълу аюв бизге падиша олсын. 

Аюв: 

— Мен пек къолайсыз ве ахмакъ бир айваным, меним 
падишалыгъым беш кунь де чул тутмаз, — дей. — Эйисн 
къарталны сайлайыкъ, о, бутюн кунь учыб юре. дюньяда- 
ки бутюн хаберлерни ве ошеклерни эшитиб ала. 

Къартал: 

— Екъ, достларым, менден падиша оламаз, — дей, _ 
Мен падиша олсам, бутюн падишалыкъ леш сасыр. Тильки 
падишалар киби айнеджи бир махлюкъдыр, барсын, тиль. 
ки огълу тильки бизге падиша олсын. 

Бутюн джанаварлар: 

— Барсын, падишамыз тильки огълу тилькн олсын! — 
деб багъыралар. 

Бу теклифни чокъдан беклеб тургъан тильки: 

— Яхшы, мен падиша олурым, лякин падишалыкъ этмек 
ичюн манъа тахт керек. Аюв, дагъгъа бар да, бир кутюк 
кетир, онынъ устюне чыкъыб, мен озь эмнрлерими беририм. 

Аюв падишадан эмир алгъанынен, табанына къувет 
чапыб кете де, балабан бир кутюк юварлатыб кетире. Па. 
диша тильки кутюкнинъ устюне чыкъыб: 

— Джем олынъыз башыма! — деб эмир бере. 

Джанаварлар бир ан ичиндеонынъ башына джем олалар. 

— Авджы агъамызнынъ бизге япкъан эйиликлери ичюн 
биз дюньяда энъ дюльбер къызны тапыб, онъа келин этиб 
бермек керекмиз. Къана, айтынъыз бакъайым, бир де бир 
ерде бойле къыз бармы? 

Аюв: 

— Мен бостанларны кезиб юрьгенде пек дюльбер бир 
бостанджы къызы корьдим, дей.—- Бу къыз бизим ав: 
джы агъамызгъа ляйыкъ бир къыздыр. 

Падиша онынъ теклифинен разы олмайыб: 

— Сус, салпы аякъ, — дей. — Бизим авджы агъагъа 
бостанджы къызы кечмез. 

Сёзге къашкъыр чыкъыб: 

— Мен къойларнынъ этрафында доланыб, тамшаныб 
тургъанда одаманнынъ къызыны кориб къалдым, пек дюль- 
бер бир къыз. Авджы агъамызгъа яхшы бир келин ола би: 
лир эди. 

Падиша къашкъырнен де разы олмай: 

— Сус, ач козь къашкъыр, — дей. — Бизим авджы агъа: 
гъа одаман къызы да кечмез. 

Ниает сёз къарталгъа бериле. 0: 

— Мен авелениб учкъанда, падишанынъ гуль багъча: 
сында падиша къызыны кориб къалдым, — дей. — Онъа 
дюнья дюльбери десенъ де ери бар. 

Падиша тильки къарталнынъ теклифини бегениб: 

— Аферин санъа, къартал, авджы агъа ичюн ляйыкъ бир 
келин тапдынъ, — дей. — Лякин келинни ким алыб келир? 

Аюв, еринден атылыб тура да: 

— Мен кетиририм! — деб багъыра. — Лякин къартал 
да кетсин, о, манъа ёл косьтерир. 

Аювнен къартал келин кетирмеге кетелер. 

Тильки, сёзюни девам этиб: 

— Келинни дагъ ичине тюшюрмезсинъ, эбет, бир эв 
япыб азырламакъ керек. Эв япмакъны къашкъыр огълу 
къашкъыргъа ве арслан огълу арслангъа эмир этем. Тез 
олынъыз, дагъгъа кетиб, керестелик агъач кетиринъиз. 

Къашкъырнен арслан кересте кетириб эв япмакъда 
олгъан арада, аювнен. къартал падишанынъ гуль багъчасы: 
на барыб етелер. Бу вакъыт падишанынъ къызы, сарай къыз: 
ларынен берабер, багъча ичинде кезинмекде экен. Аюв, па- 
диша къызыны къап-къач эте де, артына, огюне бакъмадан, 
табангъа къувет бериб, къачмагъа башлай. Сарай къызлары 
зув-чув олыб, даркъашыб кетелер ве багъчада олыб кеч: 
кенлерни падишагъа бильдирелер. Падиша, къызыны араш: 
дырмакъ чарелерини коре башлай. 

Авджы яш авдан къайтыб келе ве янъы ясалгъан бинаны 
корюб, тааджюбде къала. Падиша тильки, къуйругъыны 
бура-бура, авджы яш янына келиб темепна эте ве назик 
бир тильнене: 

— Дюньяда энъ дюльбер падиша къызыны эвинъизге 
келин тюшюрдик, — деб хабер эте. — Эвге киринъиз, бахт- 
мурадынъызгъа иришинъиз. . 

Эм, акъикъатен, авджы эв ичине кирсе, не корсюн, дюль- 
берлиги айнынъ он дёрдине бенъзеген бир къыз, башыны 
асыб, сачларыны салындырыб, эв ортасында отура. Къыз, 
авджы яшны корьгенинен, аякъкъа туруб, онъа сарыла да: 

— Агъам, мени бу джанаварлардан къуртар, — деб 
агъламагъа башлай. 

Авджы яш озюнинъ къаравулларына джанавар деген: 
лерине пек яман джаны агъырса да, индемей, падиша къы- 
выны тынчландырыб: 

— Къоркъманъыз, олар сиз бильген джанаварлардан 
дегилдир, — дей ве оларнынъ мында насыл топлангъан: 
ларыны айтыб бере. 

Олар гедженинъ кеч мааллерине къадар лакъырды этиб 
отуралар, бири-бирини севелер ве омюр-билля бирликде 
яшамагъа ант этелер. Ант этелер амма, саба танъ атайым деб 
тургъан бир вакъытда, къартал учыб келе де, инсанлар па: 
дишасынынъ аскер топлагъаныны, къызыны арашдырыб 

тапмакъ ичюн дагъларгъа чыкъмагъа тедарик корьгенини 
бильдире. Буны эшиткен падиша тильки: 

— Арслан огълу арслап, аюв огълу аюв, къашкъыр огъд 
къашкъыр, къартал асылы къартал!Эпинъиз джем олунъыз 
башыма! — деб эмир бере. 

Джанаварлар, телюке чыкъкъаныны апълаб, аман топ. 
ланыб келе ве тилькининъ чевресини къоралаб алалар 
Падиша тильки, къуйругъыны бургъалаб, сёзге башлай: 

— Урьметли миннетдашлар. Бизим севимли авджы агъа. 
мыз ве авджы агъамызнынъ севимли къарысы телюке 
астындалар. Езит огълу езит падиша, аскерлерини топлаб 
бизге уджюмге азырланмакъда. Бизлер, опдан эвель дав. 
раныб, онынъ аскерлерини дарма-дагъын этмек керекмиз. 
Арслан огълу арслан, сапъа он секизден къыркъ беш яшына 
къадар арсланлардан къыркъ бинъ аскер топламанъны 
эмир этем. Ярын саба къушлукъда Джантыкъ къырны бегит. 

Арслан, къуйругъыны тиклеб, теменна эте де, эмирин 
беджермек ичюн ёлуна реван ола. 

Падиша тильки, аювгъа ышмар этиб: 

— Аюв огълу аюв, — дей, — санъа он секизден къыркъ 
яшына къадар аювлардан къыркъ бинъ аскер топламанъны 
эмир этем. Ярын саба танъ атмаздан Кермен тёпени бегит! 

Аюв, берильген эмирни беджермеге даима азыр олгъаны: 
ны бильдириб, бир къач керелер улуй да, арсланнынъ пе- 
шинден ёлуна реван ола. 

Бундан сонъ падиша тильки, къашкъыргъа къараб: 

— Къашкъыр огълу къашкъыр, — дей, —сапъа он секиз 
яшындан къыркъ яшына къадар къашкъырлардан къыркъ 
бинъ аскер топламанъны эмир этем. Ярын саба кунь 
догъгъанынен Къурбан къую дересини бегит! 

Къашкъыр, душманны къыйыр-чыйыр этеджегинь 
бильдириб, тишлерини гъыджырдата да, ёлуна реван ола. 

Ниает, падиша тильки, къарталгъа хытаб этиб: 

— Къартал аслы къартал,—дей,—санъа да къарталлар- 
дан къыркъ бинъ аскер топламанъны эмир этем. Сен кок 
юзнден уджюм этерсинъ. 

Къартал, авелениб учыб кеткенден сонъра, падиша тиль- 
ки де топланаджакъ бутюн аскерлернинъ башы оларакъ, 
ёлуна реван ола. | 

Авджы яш саба турыб бакъса, джанаварлардан из 
бирини корьмейиб, шашыб къала. «Энди мени ташлаб 
кетселер керек» деб тюшюне де, «Бу айнеджи тилькининъ 

иши олмалыдыр» деб онъа .ачувлана. Тильки исе, бу ара 
озюнинъ сой-акърабалары арасындан къыркъ бинъ дженкя- 
вер тильки топлаб, гедже къаранлыгъында гизлиден душ- 
маннынъ атлы аскерлери арасына сокъулыб, бутюн эгер 
такъымларыны кемириб ташлай. 

Саба ачыла. Душман аскерлери атланмагъа, атларыны 
арабаларгъа екмеге азырланалар. Азырланалар амма, 
бакъсалар не корсюнлер, бутюн къайышлар кемирилиб таш- 
лангъан. Бу арада кок юзюни къара булут киби къартал- 
лар къаплаб ала ве душман аскерлери башына бурчакъ 
киби таш ягъдьралар. Орталыкъны тоз-думангъа богъыб, 
Джантыкъ къырындан арслан болюклери келиб етелер ве, 
айкъара къопарыб, душман устюне атылалар. Улувларынен 
ер-кокни инълетиб, Кермен тёпеден аюв болісклери тю: 
шиб, оглерине раст кельген эр шейни басыб-эзиб кетелер. 
Ниает, Къурбан-къую дересинден къашкъыр болюклери пей- 
да олыб, душман атлары пешинден къувмагъа башлайлар. 

Шай этиб, падиша тильки тахтны тутьб ала. Бу джанавар- 
ларны корьген инсан падишасы, къеркъусындан юреги 
патлай да, олиб къала, Бундан сонъ падиша тильки, арслан 
огълу арслан, аюв огълу аюв, къашкъыр огълу къашкъир 
ве къартал аслы къартал дос-догъру авджы яшкъа баралар. 

— Авджы агъамыз, дженкни енъишнен битирдик, энди 
падишалыкъны къабул эт! — дейлер. 

Шу куньден сонъ авджы яш падиша ола, къыркъ кунь, 
къыркъ гедже той-дюгюн ясаб, падиша къызына эвлене 
ве падишалыкъдаки бутюн халкъны топлаб, эписини сыйлай. 
Озюнинъ къаравуллары олгъан джанаварларны да унутмай. 
Тойдан сонъ бутюн джанаварларны ерли-ерлерине къай- 
тарыб йибере. Падиша янында тек бир тильки къала. Онынъ 
япкъан буюк хызметлерини козьге алыб, онъа сарайда баш 
везир унваныны берелер. Бойлеликнен, тильки баш везир 
олыб, элинден кельгени къадар авджы яшкъа падишалыкъны 
идаре этмеге ярдым бере. 


х 
«А 


М 


БЕШ АДЖИГЕ БИР ТИЛЬКИ 


> уньлерден кунь хораз, тавукъ, мисир, папий, 

къаз, муслимлер джемааты тешкиль этиб, аджи- 

ч ен ликке ёлгъа чыкъалар. Кунь кетелер, ай кетелер, 

8, М ёл устюнде, тал тюбюнде яткъан бир тилькининъ 

ету устюне барыб чыкъалар. Тильки, атылыб тура 
да, аджилерни селямлай: 

— Мусульман олгъанынъыз юрюшинъизден, турушынтъыз- 
дан, къияфетинъизден корюле. Селяммалейкум! Не якъ- 
къа я огъурлар? — дей. 

— Аджиликке! 

— А, барекялла, барекялла, чокъ яхшы эткенсиз, — дей 
тильки ве, бирден сыланыб кеткен дудакъларыны гульгули, 
сиври тилинен ялай-ялай девам эте: — Саваблы иш ёлуна 
чыкъкъансыз. Барекялла. Мен озюм де сизнен берабер кетер 
эдим амма, бу йыл, аллагъа шукурь, экинлерим пек онъ 
олды. О къадар чокъ богъдай, арпа, тары, мысыр богъдай 
ордым ки, армандан чыкъкъан захирени къайда къойыб 
сакълайджагъымны да бильмейим. Орлар, килерлер, аран: 
лар — эр ер ашлыкъкъа толды. Мысыр багъдай данеси бел- 
лейсинъ, къолунъа алсанъ — тары олыб чыкъа. О къадар 
ирилер! Вай, мен не япам шу, лафымнынъ асла не кереги 
бар? Юр, озюнъиз корь де шашынъыз! Азыр, мусафирлерим 
олырсыз! Танъры ёлджуларысыз! Эвим узакъда дегиль. 
Анавы къырнынъ устюнде отарчыкъ бар да, шунынъ озю. 

Юрюнъиз! Мен де озюмнинъ мусульманлыкъ борджумны 
одейим. Ёллукъ одыр-будыр алыб чыкъарсыз. 

Мысыр богъдай киби ири тары данелерини козь оглерине 
кетириб, козьлери айлангъанындан, аджилер, озьлеринн 
туталмай, тилькининъ отарына ёлланалар. Энъ огде, семиз 
кевдесини о ян бу ян салландырыб,нефисхор, ач козь папий 
кете, энъ артда, шекли-шекли алдына-артына бакъыныб. 
къопай-къопай, кибирли хораз адымлай. 

Отаргъа барыб еткен сонъ, тильки чапыб эвининъ къапу: 
сыны ача да, мусафирлерни ичери чагъыра. Эр кес кире; 
кирмеген тек бир хораз ола. О, аякъ ёлгъа барыб келед- 
жегини айтыб, тышарыда къала. 

Аджилер ичери кирген сонъ, тильки капуны ичериден 
мандаллай да, сесини сертейте бериб, аджилерден ‘сорай: 

— Энди айтынъыз, бакъайым, къайда кетеята эдинъиз 
я? — дей. 

Аджилер, абдырай тюшиб, бири-бирине бакъышалар: 

— Я айтдыкъ да... Меккеге аджиликке кетемиз, дедик да... 

— Ёлгъа кягъыд алыб чыкъдынъызмы? | 

— О насыл кягъыд? Бизге кягъыднынъ не кереги бар? 

— Айван олманъыз, акъылсыз олманъыз. Кягъыд сизге 
джанынъызны сакъламакъ ичюн керек. Чюнки ёлгъа кя: 
гъыдсыз чыкъкъанларны бизим мемлекетимизде олюмнен 
джезалайлар. Сизнинъ кягъыдынъыз ёкъ экен. Бу себебден 
шу саат бирлей-бирлей меним къатыма келиб башланъыз. 
мен сизни джезалайджагъым. Къана! 

Тильки, кягъыдсыз аджилерни бирлей-бирлей богъыб 
ташлай. Ялынъыз бир хораз онынъ панджасына тюшмей 
къала. Чонки тильки эвине кирген сонъ хораз, аякъ ёлгъа 
бармай да, бакъайым, бунынъ сонъу не олыр экен деб, учыб 
терек тёпесине чыкъа. Бутюн гедже терек тёпесинде отура. 
Саба исе, танъ агъарыб башлагъанда, къанатларыны лап- 
луп урыб, отмеге башлай: ки — ки — ре — ку — у — у!.. 

Хоразнынъ отюшини эшитиб, тильки оны унуткъаныны 
хатырлай ве атылыб тышарыгъа чыкъа: 

— Саба шерифлер, селяммалейкум! — дей, озю йылым- 
йылым терекнинъ тёпесине бакъа. 

— Алейкумселям! — дей хораз. 

— Намаз вакъыты олгъан энди. Айды, ашагъы эн де. 
намазымызны берабер къылайыкъ, — деб теклиф эте ти- 
ЛЬКИ. 

Хораз, бунъа шойле бир джеваб бере: 

— Эки адамдан джемаат олмаз, тильки эмдже! Бунынъ 
ичюн энъ аздан учь адам олмасы фарз: бири имам, бири 
мазин, бири де— джемаат, Сен бир аз сабыр эт. Юкъа- 
рыдан яхшы корюне: ана, къыр устюнден, бир авджы 
келеята. Янында балабан бир копеги де бар. Ана шу 
авджы келиб етишсин де, намазымызны учевлешиб къылар- 
мыз. 

— Авджы дейсинъми? Копегиненми? Вай, абдестим 
бозулгъаныны унута къалгъаным. Барыб, шуны тазертиб 
къайтайым да! 

Тильки, бупы айта да, сыпдырылыб къачыб кете, Бу 
саеде ольмей къалгъан аджн хораз, ёлдашларына тильки- 
нинъ нелер япкъаныны виляет-виляетден айтыб юре. 


С а А і аА. У 
У 4 


ЭЙЛИККЕ КЕМЛИК ЯПМА 


зё з куньлерининъ биринде яш бир чобан къой- 
уі ларыны отлатыб, дагъ этегине котерилеят- 
къанда, дагъ ичинде янгъын чыкъкъаныны кориб 

ча къала. Якъын барыб бакъса, не корсюн, атеш 


$% № ичинде балабан бир шей чапалана ве бала ки- 
би агълай. Чобан, чокъ тюшюниб турмадан, 
аман тулубына бир ип багълай да, оны атеш ичине ата. 
Джан аляметинен чапалангъан шей тулуб ичине кирге- 
иинен, чобан оны тартыб чыкъара. Чыкъара амма, бу 
инсан дегиль де, ялынлары отда куйген буюк бир аждера 
йыланы экен. й 
Аждера тулубдан чыкъкъаны киби, козьлерини акъай- 
тыб, чобангъа бакъыб къала. Чобан: 
— Къана айт бакъайым, сени олюмден къуртаргъаным 
ичюн манъа не береджексинъ? — дей. 
Аждера йыртыджы козьлерини даа зияде акъайтыб: 
— Мени къуртаргъанынъ ичюн сени ашайджагъым, — 
дей. 
Чобан шашыб къала: 
— Я барыб да ярдымгъа кельмеген олсам, сен атешде 
куйиб, кебаб оладжакъ эдинъ де? 
— Меним не оладжагъым сенинъ ишинъ дегиль. Мен 
хастам. Хастагъа эр вакъыт лезетли аш керек ола. Мен 
сенн ашайджагъым. 

| 

Олар талашыб тургъан арада; янларына бир тильки 
келиб токътай. 

— Сормасы айыб олмасын, не иддалашыб отурасынъыз? — 
дей. | 

Чобан: 

— Мен тулубымны якъыб, бу джинасир аждераны 
атешден чыкъардым. Заметимни насыл одейджексинъ, деб 
сорагъанда, манъа, сени ашайджагъым, дей. Ана давамыз 
да шунынъ устюнде. 

Тильки меселени бир кереден анълай, лякин энкъасдан 
абазалыкъкъа урыб:> 

— Эй, чобан, сен чокъ къопай бир адам экенсинъ де, 
балабан бир аждера сенинъ тулубынъа сыгъармы энди! — 
дей. 2 - 

Аждера ишнинъ аслына бармай:” 0. 

— Сыгъдым, сыгъдым, валлаи-билляи сыгъдым, — деб 
багъыра. 

Тильки: 

— Бойле кучючик бир тулубкъа сыгъад жагъынъа ме- 
ним асла инанаджагъым кельмей, —- деб текрарлай. — Къа- 
на, тулубкъа бир кере даа кир де, козюмнен кориб, эмин 
олайымчы. 

Аждера тулубкъа кире, лякин башыны тышда къалдыра. 

Тильки, коресинъми, сыгъмай экенсинъ де, — дей. — 
Қевденъ кирди, башынъ исе тышда къалды. 

— Мына, башым да сыгъа, — деб ахмакъ аждера ба. 
шыны да тулубкъа сокъа. 

Чобан, бундан файдаланыб, тулубнынъ агъызыны къави /. 
этиб багълай да, йыланны ялынлагъан атешнинъ ичине = 
котериб ата. 

— Эйликке къаршы кемлик эткеннинъ талии будыр, — 
деб къойларына къайтыб кете. 

У АКЪЫЛЛЫ КИРПИНЕН АЙНЕДЖИ ТИЛЬКИ 


аманлардан биринде акъыллы кирпинен айнед- 

А. жибир тильки бар экен. Бу эки достнынъ кечин- 

мелери Косе акъайнынъ тавукълары экен. Олар 

ло геджелери Косенинъ кумесине даль, тавукъ- 
ларыны хырсызлай экенлер. 

Кирпинен тилькининъ хырсызлыгъы сонъ- 
сонъунда Қосенинъ джаныны якъафве о) хырсызларны 
дубарагъа огъратмакъ“къарарына келе. Кумеснинъ огюне 
терен бир чукъур къаза да, устюни тобаннен орьте. 

Анаукъаранлыкъ геджелерден биринде кирпинен тильки, 
тавукъ эти ашайджакъларына тамшаныбу силекийлери- 
ни акъыза-акъыза, кумеске якълашалар. я кимсе 
олмагъанына къани, олы кумеснинъ къап ына келелер. 
Келелер амма, къапы ачайым дегенде, эки дост чукъургъа . 


о 2. 4) 


юварланыб ‘кетелер. их у 
Достлар, башларыны асыф, чокъ вакъытлар тюшюни$ 
отуралар. Ахыр-сонъу сукюнетни кирпи бозыб: Р. 


— Эй, меним джандан севимли достум тильки, — де 
башлай. — Косенинъ кескин пычагьы богъазымызгъа 
сапланаятыр. Бир чарелер корьмек керек. Ана, дейим 
де, сен мени агъызынъа алы, чукъурдан тепеге коте т- 
санъ, сонъ мен де бир ипчик тапы@®Сени чекиб алсам, яхшы 
олмазмы экен? 

Тильки акъыллы достунынъ теклифине разы ола вети- 
кенли достуны, агъызыны яра этсе де, тёпеге котери$ "ата. 
Кирпи сербестликке чыкъкъанынен: 

их 
__ Сагъ ол, достум, савлыкънен къал! — деб, бир баш 


) 9% 
оные ыкъы® Кете. р 
Тёльки, неге огърагъаныны бильмей, чукъур ичинде 


а нба А аана башлай. Ана, тезден Косе акъай 
пейда олыр ве тилькининъ Согьазына кескин пычагьыны 
чекив! сонъ терисини сыдырьќ алыр. 

Энди не япмалы? 

Белли я, тильки айнеджиликии бир вакъыт базардан 
саты алмай, опынъ ичи-багъры аннеджиликнен толу. 

— Токъта, шу Косени бир алдатайым амма, омюр-бил- 
ля мени унутмасын, — дей де, агъызыны кемшетиб, беде- 


НИНИ солукъдырь Олъген бир айвап киби, чалкъа тошюё (т, 


е кечмеден, танъ ата ;ве кумес огюнде Косе акъай 
пейда ола. Бакъса не корсюи, чукъурнынъ ичиндеолю бир 
тильки ята. Косе къуваныф: 

— А-а, къапкъангъа тюшдииъми, айнеджи, ебердинъми, 
хынзыр, чокъ тавугъымнынъ башына чыкъфынъ, энди баре 
акъкъынъ келейимчи,/— дей. — Теринъ де пек яхшы 
экен, нанят чекмениме якъалыкъ къыдыра эдим. уш 

Косе, бу сёзлерни айтый тилЬкнии чукъурдан тартыб 
чыкъара да, бир кенаргъа котерий ата. 

Тильки исе, чукъурдан чыкъкъаны киби, козьлерини 
джылпылдата бериб 

— Сагъ ол, Косе ааа амма терими бир даа тюшкенде 
алырсынъ,— деб зувы кете. 

Бу белядан сонъ тильки чокъ куньлер ар ичинде 
доланые юре. куньлерде бир кунь, эльдирекДен, кирпиге 
раст келе. Ачувланы®: я. 

— Сенинъ достлугъыпъ бойлеми? — деб дарыла. 

Қирпи, джаны агъыргъандан олыьй: 

— Алла-алла, достум, худжур бир айван экенсинъ де, 
меним санъа не ярдымым тие бидир эди? — дей. 

Тильки даа зияде ачувланы: 

— Сендайын достум олгъандже, ич де олмагъаны даа 
яхшы! — дев кирпини ташлаб «ете, 

Кирпи онынъ артындан онр и 

— Сен олмагъан олсанъ, мен де чукъургъа бары тюшмез 
эдим, — дей. 

Тилек, кирпиден айрылгъан сонъ, чокъ вакъытлар до- 
ланыб, “аш къыдырыҝ оре, лякин бир шей тапамай. Не яп- 

сын, кене де айнеджиликке баш урмагъа къарар бере. Гиз- 


лени" ёл ам юре башлай. Бир даа бакъса 
не корсюн, денъиз бетДен ёл бойла бир араба балыкъ ке- 
тирмекЖелер. 


Тильки: 


— Балыкъ эти де, тавукъ этинден яман дегильдир,— 
дей де, арабанынъ алдына чыкъы%,‘агъыз-бурнуны копюр- 
тиб/гольген бир айван киби, ёлнынъ ортасында чалкъа: 
ята. Арабаджы, оны корьгенинен, тюшиФала да, балыкъ- 
ларнынъ устюхе ата. Айнеджи тилькининъ беклегени де: 
бу экен. Араба т ола, о исе бирер-бирер балыкълар- 
ны ёл бою чыбырта бере. Сонъ, арабадан сыпдырылыб.И/ 
тюше де, кейр чаты! балыкъларны ашамагъа башлай. 

Бу арада шу ерден кечеяткъан къашкъыр, тилькиге- 
якълаша: 

— Достум, манъа да бир балыкъ берчи! и. ялвара. 

Тильки бере. Къашкъыр балыкъны бегени: 

— Достум, бир балыкъ даа берчи! — дей. 

Тильки: „В? 

— Бар, озюнъ тут да, аша, — дё Къашкъырнынъ рид- 
жасыны ред эте. : 

` — Я балыкъны п: туталар? 

Тильки бу къоркъунчлы достундан къуртулмакъ ние-. 
типен, онъа балыкъ тутмакъны огрете. 

— Озен ялысына бар, бузны теш де, къуйругъынъны 
сувгъа батыр. Балыкълар къуйругъынъа сарылырлар, ана: 
шу вакъыт къуйругъынъы чекер де алырсынъ. 

Ахмакъ къашкъыр ойле де япа. Къуйругъыны сувгъа: 
йиберген сонъ тильки ондан: 

— Сонъ, насыл, бир шейлер дуюлмаймы, балыкълар. 
сарыла башламадымы? — деб сорай. 

Балыкъ ашамагъа тамшаны& тургъан къашкъыр: 

— Екъ, даа ич бир шей дуймайым, — дей. 

Бираздан сонъ тильки кене де суалини текрарлай. Къаш- 
къыр къуваны” 

— Бир шейлер чымырдай, гъалиба балыкълар топ- 
лана башлады, — дей. 

Тильки: 

— Сен, къашкъыр акъай, къуйругъынъны бираз даа: 
терепдже йибер, балыкъ чокъча сарылыр, — деб огютлей.. 

Къашкъыр шай да яна. Япа амма: 

и СА 
— Уф! — де$ сувукъдан дирильдев Од Тильки 
акъай, энди яхшы чымырда® башлады, балыкъларны тар- 
кыў аыкъарсам олмазмы? — деб сорай. є; . 
— Ашыкъманъыз, сабыр этинъиз, эки кере къуйрукъ 


батыргъанджек, балыкъларнынъ эписини бирден тарты, 
ыы 


ЫНЪЫЗ. | 
Ыра ъырнынь и ичинде бузлаб-къатый 


къалгъан сонъ, лек энкъасдаи этрафына бакъа да, яй. 
гъара къопарыф: 


ии 
— Вай, къашкъыр акъай, копеклерини артына такъық 


авдҗы келеятыр да, — деб багъыра. — Тез олунъыз, къа. 
чыў жетейик, джанымызны къуртарайыкъ. 

Тилькиин тапсанъ ал, зувь кете, ахмакъ къашкъыр 
исе не яладжагъыны бильмей, шашы& “къала. Къуйругъы- 
ны сувдан чыкъармакъ ичюн не къадар тырышса да, чаре 
олмай — къуйругъы бузла  ъалгъан. Бу арада онынъ къу- 

ына копек авулдагъан киби бир сеслер эшитиле. О, 
К Йхдабдырыла. Чабдырыла амма 
джан аляметинен кучениђ, чабдырыл р 
къуйругъы буз ичинде узюле де къала. Къуйрукъ аджы- 
сына даянамагъан къашкъыр, сёгюнмеге башлай: 

— Эй сени, айнеджи тильки, манъа япаджагъынъ 
бу эдими? Токъта сен, мен сени къолгъа тюшюририм, о 
вакъыт эсаблашырмыз, — дей ве тилькини арамагъа кете. 
Азмы арай, чокъмы арай, эр алда куньлерден биринде тиль- 
кини дагъ ичиндеки голь янында якъалай. | 

— Тутулдынъмы, хынзыр! — деб тишлерини не Урай, 
— Япаджагъынъ мени къуйрукъсыз къалдырмакъ эдими? 

Тильки, гюнасы олмагъан бир адам киби: 

— Алла-алла, къашкъыр акъай, къуйругъынънынъ не 
къадар балыкъ котереджегини бильмегенинъ меним къаба- 
атыммы? Чокъ нефисхор олмагъай эдинъ де, — дей. 

Къашкъыр, кесен-кес этиб: 

Сен мени эсалет алдадынъ — дей. — Мен сеннен 
эсаблашмакъ истедим. Мен сени ашамакъ истейим. 

ИЛЬКИ ашаб, Эткенлерине поа ЛЯКИН 
әнди не япсын! Э, тилькининъ айнеджиликен башкъа 
даа неси бар да, бу къоркъунч джанавардан къуртула 
бильсин? 

— Меним этимден сен ич бир леззет алмазсынъ, эм де 
тоймазсынъ. Сен, эйиси анавы байнынъ багъчасы ичинде 
стаяў урган къойны аша, Коресинъми, къуйругъы салы: 
ны; ап ерге тюшкен. 

Багъчада яткъан къой дегиль де, балабан бир копек 
экен. Лякин къашкъыр бупы сарафламай ве догъру копек- 
пинъ устюне бара. Копек исе къашкъыргъа аман биле бер- 
мей, оны богъы$ ашлай. 

Бойледжесине тильки къашкъырдан да къуртула. 

Арадан яз кече, кузь кече, сувукъ къыш кели ъала. 
Бир озю кс рмекден безиб’усангъьан тильки, кирпи 
доступны араб булмакъ ичюн ёлгъа чыкъа. Кунь кете, гед- 
же кете, экипджи куню уйле мааллерииде кирпини озен 
янында, терек, тюбюнде коре. Селямлаша-опюшелер, баш- 
ларына келиб И Кечкенлерни айтышалар. Олар лаф этибя- 
тургъан арада, агъызында бир топач ягъ өлгъан бир 
къаргъа терек пытагъына келиб’КЪона. Къаргъа ягъны аша- 
магъа азырлангъанда, тилькинен кирпини кориб ъала 
да, къоркъусындан агъызындакн ягъ ерге тюши& ете. 
Экиси де — кирпи де, тильки де ягъгъа атылалар. 

Тильки: 

— Ягъ менимдир! — дей. 

Кирпи: А 

— Ёкъ, ягъ менимдир! — дей. 

Эки дост давалашмагъа башлайлар. Даванынъ сонъу 
олмайджагъыны апълагъан кирпи: 

— Бойле олмаз, достум, — дей, — меселени акъча- 
сыпа чезмек керек. Эр ерде буюклерге урьмет олгъаны ичюн, 
ягъны да буюгимиз ашамакъ керек. Айт, бакъайым, 
сен къач яшындасынъ? 

Тильки: 

— Ёкъ, баша сен айт, сонъ мен айтырым, — дей. 

Кирпи: Ра 

— Сеп буюкче корюлесинъ, санъа урьмет этиб, биринджи 
айтманъны риджа этем,— дей. 

Тильки озюни акъикъатен кирпиден буюк беллеф: 

— Эй, достум, — дей, — мен аз заманнынъ къарты де- 
гилим. Мен ер такъыр, кок бакъыр олгъанда догъгъан эдим. 

Кирпи, бу сёзлерни эшиткенинен, козьлеринден инджи 
киби яшлар тёки$ агъламагъа башлай. 

Тильки апапсыздан пейда олгъан бу козь яшларына 
шашы: Их И. 

— Не олды, достум, неге агълайсынъ? — деб сорай. 

Қирпи, даа зияде окюри®: 

— Сен сорама да, мен айтмайым, достчыгъым, — дей. — 
Сен озюнънинъ догъгъан йылынъны айткъанда, меним 

Л" пйх 
акъылыма кучюк огълум тюшдАн де, агъла%& йибердим. Ме- 
НИМ огълум да тамам шу нылы, ер такъыр, кок оакъыр ол- 
гъанда дДОГЪГ, аи ЭДП. Амма, заваллычыкъ, е 
ольди де кетн. Алла рамет эйлесии демек4ен башкъа не 


чаре бар. 


ирли, 
агъызына ҳетнре де, 


«Алла рамет эйлесии» дегенипен, ягъ топачыны 
кейф чаты ашамагъа башлай. 


Г ^^^\ 
У а 


- 


№ 


КЪАШКЪЫРНЫНЪ АНТЫ 


уньлерден бир кунь кой этрафында бир 
къашкъыр пейда олгъан. Бу къашкъыр койден 
узакълашкъан айванларгъа аман бермей экен: 
къой, сыгъыр, эчки — не раст кетирсе, богъа, 
парчалай ве ашай экен. 

Азмы кече, чокъмы кече, къашкъыр хаста- 
лана да, бир къобанынъ нчинде джайылыб къала. : 

«Хасталыгъымныйъ себэби, башкъа айванларны ынджыт- 
къанымдыр!, — деб тюшюне. — Ашт этем, бу хасталыкъдан 
аман-эсен къуртулсам; эпди ич бир айвангъа панджа тий-. 
сетмем», — дей. 

Бир къач куньлерден сонъ, къашкъырнынъ хасталыгъы, 
савушыб, къобадан чыкъа, .хасталыгъы заманында. озюне 
берген антыпы хатырлай. 

— Барайым, бутюн айваиларгьа анптымы бильдич 
рейнм, — дей. — Эиди менден къоркъмасыплар, меп де 
олар киби масум ве муляйим бир айваным. 

Мераметсиз юрегииииъ йымшаб кеткенине озю биле та- 
аджюблениб, чёльге чыкъа. Алан ичииде отлаб туру 
гъан бир аткъа раст келе. Ат ондан къоркъыб, къачмагъа, 
ымтылгъанда, къашкъыр онынъ огюне чыкъа да: А 

— Къоркъма, достум, меп апт этдим, бугуньден сонъ 
сизге токъунмайджам, — дей, Е 

Атньпъ бупъа чокъ пнанаджагъы кельмей, лякин къаш- 
къыр адамджасына муляйим-муляйим савлыкълаша да, 


. 

озь ёлуна кете. Ёлда эки къочкъаргъа, бузавгъа ве тавшаи- 
гъа раст келе. Олардан эр бирининъ янында токъталыб; 

6 ` 4 ГА 
— Қъоркъмапъыз, ич биринъизге токъунмам, — дей, 


— мепим адым къашкъыр олса да, мен энди пыртыджы, 


дегилим, — дей. я 
Къашкъыр озюнинъ юрек сырларыпы айтыб чыкъкъан 


сонъ, къобасына къайтыб кельмеге къарар бере. Ана о, ач- 
лыкъдан ве хасталыкъдан кучь ве такъатдан тюшкеи бир ал- 
да, эвипе догърула. Азмы кете, чокъмы кете, ачлыкъдан 
къурсагьы гъырылдамагъа башлагъаньпы дуя. Ёл орта- 
сында токътала да, терен тюшюнджелерге дала: 

— Бабам, дедем, бутюн сой-акърабам, этинен қкечип- 
ген,-—_дей,-— башкъаларыны богъмакъ, парчаламакъ ве аша- 
макъ сулялемизде адет олыб кельген. Шай олгъаида эль- 
дирекден меним мераметли олмам аслы кимге керек я? — 
дей. Дей де, аркъасыпа айланыб, аткъа 


Ат кепе эвельки еринде отламакъда экен. 4 О, къашкъыр- 
ны корьгенинен, меселепииь аслыны анълай, лякин къор- 
къусыны бильдирмеден, айнеджиликке ура. 

Атнынъ янына келиб еткеп къашкъыр: 

— Мен сени ашамакъ истейим, — дей. 

Ат, башыны тёбен алыб: 

— 3, не япайым, ашасанъ-ашайсынъ даа, — деў. — 
Лякин ольмезден алдын санъа буюк бир риджам бар: ме- 
ним арт аягъыма мых Кирген эдн, о мени пек раатсыз эте. 
Башда опы чыкъар да, сонъ не япсанъ япарсынъ. 

Къашкъыр, разы олыб, атньшъ арт гякъларына якъла- 
ша. Ат исебутюн кучюнен арт аягъыны къашкъырныиъ ба- 
шына яндыра. Ахмакъ къашкъыр юварлапыб кете ве эсини 
джоя. Эссизликде азмы ята, чокъмы ята, насыл да олса, 
козьлерини ачыб къарагъанда, энди атны тапсанъ ал. Къаш- 
къыр зар-зорнен аякъкъа къалкъыб, тентир-ментир юриб, 
кене де къысмет арамагъа’ кете. Тюртюшиб отургъан эки 
къочкъаргъа раст келе. 

— Мен сизни ашамакъ истейим, — дей. 

Къочкъарлардан бири: 

— Э, не япайыкъ, ашасанъ-ашайсыпъ да, — дей. — Ля- 
кии башда бизим арамыздаки даваны чез: мына бу ер 
бабамыздан бизге къалгъан асабалыкъдыр. Биз бу ерни 
болюшмек ичюн чекишемиз. Сапъа риджа этемиз, арамызгъа 
кир де, бизни барышдыр. 

догъру ёл, 
ала. б 


Къашкъыр, разы олыб, тюртюшмекде олгъан къочкъар- 
ларнынъ ортасына кире. Къочкъарлар исе, бундан файда- 
таныб, экиси эки тарафдан озьлерининъ сиври бойнузла - 
Јынен ахмакъ къашкъырны тюрткичлей бериб, эсини ала- 
лар. Эссизликде азмы ята-чокъмы ята, насыл да олса, козь- 
лерини ачыб къарагъанда, энди къочкъарларны тапсанъ 
ал.Къашкъыр зорнен аякъкъа турыб, саллана-саллана къыс- 
мет арамагъа кете. Зар-зорнен бузавнынъ янына барыб ете. 

— Мен сени ашамакъ истейим, — дей. 

Бузав: 

— Э, не япайым, ашасанъ-ашайсынъ да, — дей. — Ля- 
кин санъа риджам бар: бойнузым янындаки яраны къопа- 
рыб ташла да, ич олмадым ольмезден алдын бир къач дакъ- 
къалар онынъ агърысындан къуртулайым. 

Къашкъыр разы олыб, бузавнынъ бойнузлары устюне 
зашыны узата. Бузав исе, бутюн кучюни топлаб, бойнузла- 
рынен къашкъырны къакъыштырыб йибере ве къачыб кете. 

Юварланыб-джайылыб къалгъан къашкъыр тап акъшам 
устю, кунеш батайым деб тургъан бир вакъытда эсини топ- 

`лай. Энди о ашдан да вазкече, тек бир джаныны къуртарыб, 
къобасына барыб етмекни арзулай. Арзулай амма, бир даа 
бакъса не корсюн, бир сюрю чобан копеги урюб-авулдаб, 
онъа къаршы келелер. Къашкъыргъа ине делиги де бинъ 
алтын“ олыб корюлё. О дос-догъру тавшангъа чапыб бара, 

— Тавшанчыкъ, тавшанчыкъ, джаным-козюм тавшан- 
чыкъ, ач къапунъны, ал мени юванъа, — дей. — Ант этем, 
сени богъмам, парчаламам, — дей. — Копеклер келе, мени 


бу йыртыджылардан къуртар, сени омюр-билля унутмам. . 


Къоркъусындан къалтыраб калгъан тавшан, къапу- 
сыны даа зияде беките де: 

— Къоркъдынъмы, къашкъыр агъа? — деб эриштире 
— Сенинъ панджанъа тюшкенде биз де шай къоркъа эдик. 
Ана, сонъки пешман — башкъа душман, дегенлери бу экен. 

Бу арада келиб еткен чобан копеклери къашкъырны 
къыйыр-чыйыр этиб ташлайлар. 

БУЗАВДЖЫ БАЛА 


ш чагъында ана-бабасындан оксюз къалгъан 
бир бала озюни кечиндирмек ичюн бир байгъа 
бузавджы олыб ыргъат юре. Юре амма, даа пек 
яш олгъанындан, бузавларны башарамай, отав- 
гъа алыб чыкъкъанда олар дарма-дагъын олыб 
кетелер. Бала, бузавларнынъ пешинден чап- 
къалаб, абыныб-сюрюниб агъыз-буруныны къан-яра эте. 
Ахыр-сонъу, не япаджагъыны бильмей, отурыб ункюр- 
ункюр агълай. 

Бузавджы бала агъламакъда олгъан арада ёлда бир 
адам пейда ола. Бу адам: 

— Огьлум, санъа не олды, не агълайсынъ? — деб сорай. 

Бала: 

— Бузавларны башарамайым, къачыб кетелер, онынъ 
ичюн агьлайым,— дей.— Энди бу эвден де айдаб йибер- 
селер, къайда барыб сыгъынырым! 

Ёлджу, баланынъ къара талиине языкъсыныб, шойле 
дей: 

— Огълум, бузавларны топламакъ истегенде «зип» 
деб багъыр, джайратыб йибереджекде «пип» дерсинъ: 
эндиден сонъ бузавларнынъ пешинден чапкъалаб юрмек 
керек олмаз. 

Ёлджу ёлуна кете, бала исе бу ёлджунынъ айткъанларыны 
денъеб бакъмакъ ичюн «зип» деб багъыра. Агъызыны япыб 

етишдиргенджек, бузавлар топланыб келе де, бири-бирине 
япышыб-бекишиб къалалар. Сонъ «пип» деб багъыра. Бу: 
завлар, бир ан ичинде дагъылыб-даркъашыб кетелер. 

Бала къувана ве, энди къолайыны тапдым, деб бузав: 
ларны бири-бирине япышдырыб къоя да, озю озен ялысына 
барыб раатлана. 

Шу куньден сонъ баланынъ бузавджылыгъы пек раат 
кече. Кече амма, бутюн кунь от корьмеден, сув корьмеден 
бири-бирине япышыб къалгъан бузавлар арыкълайлар, 
тек бир кемиклери чыкъыб къала. Буны корьген бай: 

— Олян, сен бузавларны къобада къапатыб тутасынъмы 
не мараз, олар ачлыкъдан олеятырлар да! — деб дарыла. 

Бузавджы бала индемей, бай исе балагъа эр кунь бере 
тургъан бир коше отмекни даа зияде азайта, акъшамлары 
да ялынъыз бир тюй шорбасынен сыйлай. Куньлернен ачлыкъ 
азабы чеккен баланынъ юреги кин ве ачувнен тола. «Токъта 
сен, байым, бир онъайтыны кетириб, мен сенинъ озюнъи 
де ач тутарым, о вакъыт ачлыкъ не олгъаныны анъларсынъ», 
деб тюшюне. 

Куньлерден бир кунь байнынъ къадыны бузавджы бала: 
нынъ огюне кене де бир чанакъ тюй шорбасы сюре, озьлери 
исе чёюнде къызартылгъан чибереклернинъ къулагъындан 
тутыб, тазе къатыкъкъа булгъалаб, кейф чатыб ашайлар 
ве артындан бирер чанакъ да къошаф ичелер. Бундан сонъ 
экиси да тёшекке кириб, юкъугъа далалар. Бала пенджереге 
келиб, «зип» деб багъыра: бай ве къадыны, балавуздай, 
бири-бирине япышыб къалалар. 

Эртеси кунь сабасы бай, козьлерини ачыб, тёшекден тура- 
джакъ ола, амма турамай. 

— Эй, къары, мени шу къадар къучакълаб туткъанынъ 
не я, ёкъса яшлыгъымызны хатырладынъмы? — дей. 

Къадыны исе, къоджасына ачувланыб: 

— Попаз, къолларынъны ал, белимни сындыраятыр- 
сынъ, — дей. 

Олар чокъ чекише-тырышалар амма, бири-биринден 
айрыламайлар. Не япсынлар, акъылларыны чылдыргъан 
адамлар киби, яйкъара къопарыб багъыралар, бузавджы 
баланы чагъыралар. Бузавджы бала исе, эшитмегенден 
олыб, бузавларны айдаб-алыб кете, | 

Бай ве къадыны акъшамгъа къадар тёшек ичинде къала- 
лар. Акъшам, къаш къаранлыгъы тюшеяткъан бир вакъыт- 
да, азбаргъа келиб кирген бузавларнынъ мунъревини 

е багъырмагъа, бузавджы баланы ярдымгъа 
башлайлар. Бала индемей ятыб юкълай да, 
ъ атмаздан бузавларны айдаб кете. 

бай ве къадыны ачлыкъдан 
бузавджы бала «ал-хатыр» 


эшитиб, кен 
чагъырмагъа 
эртеси куню тан 

Учюнджи куню акъшамы, 
текмиль зерикиб къалгъан сонъ, 


сорамакъ ичюн эвге кире. 
— Байым, хасталандынъызмы не мараз: — деб тладжюб 


ленгенден ола. — Вай, вай, енгелчем де тёшекде экен де! 


Алла савлыкълар берсин. 
Бай, ачлыкъдан тельмирген бир алда, зорнен дудакъла- 


рыны ойнатыб. А 

— Отьмек... бираз отьмек бер! — дей. . 

— Берир эдим амма, байым, енгепчем бу куньлери ха- 
мур басмады,отьмек пиширмеди. Мен сизлерни эйиси тюй 
шорбасынен сыйлайым. А 

Бузавджы бала, бир авуч тюйни сувгъа къарышдырыб, 
тузсыз, майсыз къайнатыб ала. Сонъ, къолуна къашыкъ 
алыб, «хасталарны» ашата. Бай, тюй шорбасыны буюк бир 
иштианен ичиб, даа да бер, деб ялвара. 

— Ёкъ, байым, олмаз, сиз хастасынъыз, чокъ ашасанъыз 
емлерсинъиз, — дей бузавджы бала. — Тёшекдеки бу алы- 
нъызнен емлеб къалсанъыз, аджетинъизни насыл битирир- 
синъиз? Ёкъ, ёкъ, ялварманъыз, бермем. 

Бай ве къадыны, озь вазиетлерине аджыныб, окюр-окюр 
агълайлар. Бузавджы бала оларнынъ гопъюллерини алыб: 

— Вай, вай, байым, бала киби юфкъа гонъюлли экен- 
синъиз, — дей. — Мен исе сизни акъай бир киши беллей 
әдим. Айды, агъламанъыз, эр дерднинъ бир дерманы ола 
дегенлери киби, бельки сизге де бир чаре тапылыр. Сиз 
шайтан серпиндисине огърасанъыз керек. Моллакъайны 
чагъырайыммь? 

Бай озюнинъ кулюнчли бу алынен мыскъылджы молла- 
къайгъа корюльмекден сакъына, лякин башкъа чареси ол: 
магъанындан, молланынъ чагъырылмасына разылыкъ бере. 

Бузавджы бала чал биеге атлана да, къомшу койге кете. 
Моллагъа шорбаджысынынъ шайтан серпиндисине огърагъа- 
ныны ве къадынынен къучакълашыб къалгъаныны айта. 
Молла, къурсагъыны тутыб, кульгиден къысылыб-къысы- 
лыб къала. «Къучакълашкъанлар дейсинъми? Ха-ха- 
ха!» — деб къакъылдаб куле. 

Бузавджы бала: «Моллакъам да кульмеге уста экен! — 
деб тюшюне, — Айды, сени де бош этмем». 

‚ Молла, баланен бирге, биеге миниб ёлгъа чыкъа; 
Уйле мааллери келиб къала. Молла, уйле намазыны къыл- 
макъ ичюн, атдан тюше де, ёл кенарында намазлыгъыны 
джая. Шу ерде эски бир къопкъа бар экен. Ана молла намаз 
къылыб, седждеге кетейим дегенде, бузавджы бала «зип» 
демесинми! — къопкъа молланынъ башына кече де къала. 
Молла, къопкъаны чыкъармакъ ичюн чокъ чакише амма, 
бир шей файда бермей. 

Молла: 

— Анавы шайтаннынъ серпиндисине мен де огърадым 
гъалиба, — деб къоркъа башлай.— Энди не япарым, дже- 
маат козюне насыл корюнирим? Къардашым, бельки сен 
бир чаре тапарсынъ? 

Бузавджы бала джиддий бир тавурнен: 

— Моллакъам, биенинъ козьлеринден опинъиз, о 
вакъыт башынъызгъа салыныб къалгъан къопкъа да тюшиб 
кетер, — дей. 

Молла ие япсын, сарыкъ устюндеки къопкъанен койге 
барсынмы? 

Молла, биенинъ козьлеринден опмек ичюн дудакъла- 
рыны джайдырыб, башыны биенинъ башына кетире.Бу ара 
бузавджы бала кене «зип» демесинми! — молланынъ башы 
биенинъ башына япыша къала. : 

— Эй, моллакъам, — дей бузавджы бала, — энди шу 
къадар татлы опюш олурмы? Бие сизни пек бегенди, йибер- 
мек истемей, опюп турсын, — дей. 

Бузавджы бала биенен молланы айдаб, койге келиб 
кире. Дёрт кознен молланынъ кельмесини беклеб тургъан 
къадын-къоджа: 

— Моллакъам не ичюн эвге кирмей? — деб шашалар. 

Худжур суаль: биенен эвге кирилирми? 

Бузавджы бала оларны — биени ве молланы — арангъа 
багълаб ташлай. 

Байнен молланынъ бойле худжур бир хасталыкъкъа огъ- 
рагъанларыны эшиткен якъын кой мырзалары, аман бай- 
нынъ эвине чапыб келелер. Бакъсалар не корсюнлер, бай 
къадынынен къучакълашыб ята, молла исе сарыкъ устюн: 
ден къопкъа кийиб, биенен опюшмекде. 

Мырзалар къурсакъларына япышыб, кульгиден къатыб- 
къатыб къалалар, ерге юварланыб къакъылдайлар, ахыл- 
дайлар, охылдайлар... 

Бузавджы бала бир четде турыб, «булар да кульмеге 

‚ «Токътанъыз, мырзалар, би: 
а. Е Е пайынъызны а 
в ар байнен молланы мыскъыллаб, кулькиге той. 
гъан сей бир дуа окъуйыкъ, бельки файдасы олур, дейлер, 
Ана мырзалар зикир окъуб седждеге о У ВАЖЫ 
бала кене де «зип» демесинми! — мырзалар дёрт букюльген 
аркъаларыны къамбырайтыб тургъан бир алда къатыб къа. 
лалар. 

Байнынъ, молланынъ ве мырзаларнынъ чарпынгъан- 
ларыны бутюн койлерде эшитиб. къалалар. Яшы-къарты, 
баласы-чагъасы, бутюн джемаат байнынъ азбарына топлана. 
Пенджереден къарайлар — байнен къадыны къучакълашыб 
ятмакъда; арангъа кирелер—моллакъай дудакъларыны 
джайдырыб биени опьмекде, башына да къопкъа кечирген; 
Киббар мырзалар исе, букюлиб, аркъаларыны къамбырайтыб 
къалгъанлар, дерсинъ сыртларына юк алмакъ истейлер. 

Койлюлернииъ мыскъылы ве кулькиси акъшамгъа къа- 
лар девам эте. Джемаат кереги киби кулиб тойгъан сонъ, 
бузавджы бала «пип» деб багъыра. Багъыргъаны киби, бай 
ве къадыны тёшекден атылыб тура, молла биеден къуртула, 
мырзалар да беллерини догърултыб, эсенликнен нефес 
алалар. 

Ана, бузавджы бала масалы да бунынънен бите. 


КЪЫРМЫСКЪА ВЕ ЧЕГЕРТКИ 


<, Ир заманда бар экен, бир заманда ёкъ экен, 
пек муаббет яшагъан бир къырмыскъанен бир 
"© чегертки бар экен. Авасы пек сыджакъ олгъа- 

: = нындан, дерьягъа тюшиб ювунмакъ истегенлер. 
04 Олар экиси де дерьягъа тюшелер. Тюшелер 
амма, бу арада фуртуна котериле, къырмыс- 
къа сув ичинде гъайыб олыб кете Секириб ялыгъа 
чыкъкъан чегертки шашыб къала. : 

— Достум, къырмыскъа, сен къайдасынъ, сес ‘бер! — 
деб яйгъара къопара. 

Къырмыскъа чапалана-чапалана сувныиъ устюне чыкъа 
ве достунынъ сесини эшитиб: 

— Достум, чегертки, мен мындам, ярдым эт, — деб 
багъыра.— Бар, достум, домуздан бир къыл алыб кель 
де, онъа асылыб, ялыгъа чыкъайым. 

Чегертки, джан достуны олюмден къуртармакъ аш- 
къына, домузгъа учыб кете. Домузны чамур ичинден тапа. 

Чегертки: 

— Джаным домуз, козюм домуз, бир къылчыкъ берчи, 
домуз, богъулаяткъан къырмыскъаны къуртарайым, — дей. 

а кейфини бозмайыб: 

— Фындыкъ кетир-къыл алырсынъ,— дей. 

Чегертки уча-уча, бир фындыкъ терегине 


барыб ете; 

— Джаным терек, козюм терек, бир фындычыкъ берчи, 
терек, — дей. 
Р "Терек пытакъларыны салландыра бериб: 
_“‘фындыкъ санъа не керек? — деб сорай. 

— фындыкъны домузгъа береджем, домуз да манъа бир 

къылчыкъ береджек, къылчыкънен мен богъулаяткъан къыр- 


мыскъаны къуртараджам. 

Терек: А 

— Бар, къаргъагъа айт, меним фындыкъларымны аша- 
масын, о вакъыт фындыкъ алырсынъ, — ден. 

Чегертки уча-уча, къаргъагъа барыб ете. 

— Джаным къаргъа, козюм къаргъа, фындыкъларгъа 
токъунма, къаргъа, — дей. 

Къаргъа уфачыкъ чегерткининъ худжур риджасына 
шашыб: 

— Ничюн? — деб сорай. 

— Сен фындыкъларгъа токъунмасанъ, терек манъа бир 
фындычыкъ береджек, фындыкъны мен домузгъа береджем, 
домуз да манъа бир къылчыкъ береджек, къылчыкънен 
мен богъулаяткъан къырмыскъаны къуртараджам. 

Къаргъа: И А 

— Бар, тавукъкъа айт, манъа бир чипчечик берсин, о 
вакъыт мен де фындыкъларгъа токъунмам, — дей. 

Чегертки уча-уча, тавукъкъа барыб ете: 

— Джаным тавукъ, козюм тавукъ, бир чипчечик берчи, 
тавукъ, — дей. 

Тавукъ тааджюблениб: 

— Сен оны не япаджакъсынъ? — деб сорй. 

— Чипчени мен къаргъагъа береджем, къаргъа фындыкъ: 
ларгъа токъунмайджакъ, терек манъа бу эйлик ичюн бир 


фындычыкъ береджек, фындыкъны мен домузгъа береджем, · 


домуз манъа бир къылчыкъ береджек, къылчыкънен мен 
богъулаяткъан къырмыскъаны къуртараджам. 

Тавукъ: 

— Мен ачым, манъа бираз ем кетир де, сонъ чипчени 
алырсынъ, — дей. 

Чегертки уча-уча, уругъа барыб ете. 

‚— Джаным уру, козюм уру, бир авуч арпа берчи, уру, — 
дей. 

Уру: 

— Арпа санъа неге керек? — деб сорай. 

— Арланы мен тавукъкъа береджем, тавукъ манъа чипз 

че береджек, чипчени мен къаргъагъа береджем, къаргъа 
фындыкъларгъа токъунмайджакъ, терек манъа бу эйлик 
ичюн бир фындычыкъ береджек, фындыкъны мен домузгъа 
береджем, домуз да манъа бир къылчыкъ береджек, къыл- 
чыкънен мен богъулаяткъан къырмыскъаны къуртараджам. 

Уру: 

— Бар, сычангъа айт, меним ашлыкъларыма токъун- 
масын, о вакъыт мен де санъа арпа беририм, — дей. 

Чегертки уча-уча, сычангъа барыб ете. 

— Джаным сычан, козюм сычан, урудаки ашлыкъларгъа 
токъунма, сычан, — дей. 

Сычан, шашкъын-шашкъын чегерткиге къараб: 

— Ничюн? — деб сорай. 

— Сен ашлыкъларгъа токъунмасанъ, уру манъа бир 
авуч арпа береджек, арпаны мен тавукъкъа береджем, 
тавукъ манъа чипче береджек, чипчени мен къаргъагъа 
береджем, къаргъа фындыкъларгъа токъунмайджакъ, те- 
рек манъа бу эйлик ичюн бир фындычыкъ береджек, фын: 
дыкъны мен домузгъа береджем, домуз да манъа бир къыл- 
чыкъ береджек, къылчыкънен мен богъулаяткъан къырмыс- 
къаны къуртараджам. 

Сычан: 

— Бар, мышыкъкъа айт, манъа токъунмасын, о вакъыт 
мен де урунынъ ашлыкъларыны ашамам, — дей. 

Чегертки уча-уча, мышыкъкъа барыб ете. 

— Джаным мышыкъ, козюм мышыкъ, сычангъа токъунма, 
мышыкъ, — дей. 

Мышыкъ, сычан адыны эшиткенинен, козьлерини парыл- 
дата да: 

— Ничюн токъунмайым? — деб сорай. : | 

— Сен сычангьа токъунмасанъ, сычан урунынъ ашлыкъ- 
ларыны ашамайджакъ, уру манъа бир авуч арпа береджек, 
арпаны мен тавукъкъа береджем, тавукъ манъа чипче бе- 
реджек, чипчени мен къаргъагъа береджем, къаргъа фын- 
дыкъларгъа токъунмайджакъ, терек манъа бу эйлик ичюн 
бир фындычыкъ береджек, фындыкъны мен домузгъа беред- 
жем, домуз да манъа бир къылчыкъ береджек, къылчыкънен 
мен богъулаяткъан къырмыскъаны къуртараджам. 

Мышыкъ: 

— Бар, сыгъыргъа айт, манъа сют берсин, о вакъыт 
мен де сычангъа токъунмам, — дей. 

Чегертки уча-уча, сыгъыргъа барыб ете. 

— Джаным сыгъыр, козюм сыгъыр, бираз сют берчи; 


сыгъыр, — дей. мунърене: 
Сыгъыр мунърене — 
д сютни не япаджакъсынъ? — деб сорай. 


— Сютни мен мышыкъкъа береджем, мышыкъ сычангъа 
токъунмайджакъ, сычан урунынъ ашлыкъларыны ашамай. 
джакъ, уру манъа бир авуч арпа береджек, арпаны мен 
тавукъкъа береджем, тавукъ манъа чипче береджек, чипче- 
ни мен къаргъагъа береджем, къаргъа фындыкъларгъа 
токъунмайджакъ, терек манъа бу эйлик ичюн бир фындыкъ 
береджек, фындыкъны мен домузгъа береджем, домуз да 
манъа бир къылчыкъ береджек, къылчыкънен мен богъула- 
яткъан къырмыскъаны къуртараджам. 

Сыгъыр: 

— Бар, тогъайгъа айт, манъа бир парча пичен берсин, 
о вакъыт мен де мышыкъкъа сют беририм, — дей. 

Чегертки уча-уча, тогъайгъа барыб ете. 

— Джаным тогъай, козюм тогъай, манъа бир парча пи: 
чен бер, — дей. 


Тогъай: , 
— Я сен пиченни не япаджакъсынъ? — деб сорай. 


— Пиченни мен сыгъыргъа береджем, сыгъыр мышыкъкъа 
сют береджек, мышыкъ сычангъа токъунмайджакъ, сычан 
урунынъ ашлыкъларыны ашамайджакъ, уру манъа бир 
авуч арпа береджек, арпаны мен тавукъкъа береджем, та- 
вукъ манъа чипче береджек, чипчени мен къаргъагъа беред: 
жем, къаргъа фындыкъларгъа токъунмайджакъ, терек 
манъа бу эйлик ичюн бир фындыкъ береджек, фындыкъны 
мен домузгъа береджем, домуз да манъа бир къылчыкъ бе- 
реджек, къылчыкънен мен богъулаяткъан къырмыскъаны 
къуртараджам. 

Тогъай: 

— Бар, булутларгъа айт, манъа сув берсинлер, о вакъыт 
мен де сыгъыргъа пичен беририм, — дей. 

Чегертки уча-уча, булутларгъа барыб ете. 

— Джаным булутлар, козюм булутлар, бираз сув бер: 
зинъиз, булутлар, — дей. 

Булутлар: 

— Я сен сувны не япаджакъсынъ? — деб сорайлар. 

— Сувны мен тогъайгъа береджем, тогъай сыгъыргъа 
пичен береджек, сыгъыр мышыкъкъа сют береджек, мышыкъ 
сычангъа токъунмайджакъ, сычан урунынъ ашлыкъларыны 

ашамайджакъ, уру манъа бир авуч арпа береджек, арпаны 
мен тавукъкъа береджем, тавукъ манъа чипче береджек, 
чипчени мен къаргъагъа береджем, къаргъа фындыкъларгъа 
токъунмайджакъ, терек манъа бир фындыкъ береджек, 
фындыкъны мен домузгъа береджем, домуз да манъа бу 
әйлигим ичюн бир къылчыкъ береджек, къылчыкънен 
мен богъулаяткъан къырмыскъаны къуртараджам. 

Бу сёзлерни айткъанда чегерткининъ козьлеринден 
тамчы-тамчы яшлар акъмагъа башлай. Булутлар чегертки- 
ни ве онынъ досту къырмыскъаны пек аджыйлар. Шунынъ 
ичюн олар чегерткиге ягъмур берелер. Чегертки ягъмурны 
тогъайгъа бере, тогъайнынъ берген пиченини сыгъыргъа 
бере, сыгъырнынъ сютини мышыкъкъа бере, мышыкъ сы- 
чангъа токъунмай, сычан да урунынъ ашлыгъыны ашамай, 
уру бир авуч арпа бере, арпаны чегертки тавукъкъа бере, 
тавукъ бир чипче бере, чипчени чегертки къаргъагъа бере, 
къаргъа фындыкъларгъа токъунмай, эйлик ичюн терек де 
чегерткиге фындыкъ бере, фындыкъны чегертки домузгъа 
бере, домуз да бир къылчыкъ бере. Чегертки, къылчыкъны 
омузларына ура да, досту къырмыскъагъа ярдымгъа ашыкъа. 
Ялыгъа баргъанда къылны узата, къырмыскъа да бу къылгъа 
асылыб, ялыгъа ялдаб чыкъа. 

